
Forord 


Menneskeverd - en utfordring for skole og samfunn er boka som tar opp 
spørsmålet: Er alle mennesker like mye verdt? For å svare på dette må 
man se nærmere på hvordan vi kan forstå menneskeverd. Menneskeverd 
og likeverd sees som grunnleggende for skolen, som er samfunnets vik- 
tigste aktør for menneskelig læring og utvikling. Samtidig er det mange 
eksempler på hvor vanskelig det er å sette begreper som likeverd og men- 
neskeverd ut i praksis. I tillegg er det få debatter i skolen som berører 
selve forståelsen av hva menneskeverd er i skolen. Dette er oppsiktsvek- 
kende, og vi ser det som en utfordring for både skole og samfunn. 

Boka er en antologi på ni kapitler om menneskeverd i typiske «menneske- 
fag» i skolen, som pedagogikk, filosofi, samfunnsfag, religion, norsk og 
kunst-og håndverk. Den gir en innføring i hva menneskeverd kan være 
både fra ulike teoretiske ståsted, og med eksempler fra skole og samfunnsliv. 
Kapitlene i boka reiser spørsmål om verdighet, likeverd, innenfor- og uten- 
forskap, og hvilke ressurser mennesket tar i bruk i møte med utfordringer. 

Menneskeverd er en del av folkespråket som «alle» har et eierskap til. 
Når ordet menneskeverd brukes, er det gjerne for å få fram noe som er 
viktig for mennesker. Verdighet og menneskeverd berører spørsmål som 
livets inngang, livets utgang, hva det vil si å leve godt individuelt og å delta 
og ivareta hverandre i et fellesskap. Begrepene anvendes for eksempel i 
argumenter for funksjonshemmedes barns rett til å være med på skoletur 
eller når det er spørsmål om vinservering på eldresenteret. Menneskeverd 
og verdighet framstår som umiddelbare og noenlunde felles begreper om 
noe vi opplever som riktig og viktig. De representerer kjerneverdier som 
ligger til grunn for en rekke samfunnsinstitusjoner, og inngår i politikk, 
helse, miljø og politiske beslutninger. Menneskeverd inngår også i kom- 
plekse filosofiske, juridiske eller religiøse spørsmål, samtidig som de er en 
del av hverdagsspråket for å beskrive grunnverdier for et godt liv. 

Menneskeverd og verdighet ansees som grunnleggende i samfunnet. 
Skolen har et tydelig budskap om at menneskeverd er viktig. Skolen 

7 


FORORD 


regnes som en grunnleggende samfunnsinstitusjon med menneskelig 
utvikling og dannelse i fokus, og fungerer som en slags leverandor for 4 
gjore elever til bidragsytere og medborgere i samfunnet. Samtidig er det 
fa grunnleggende debatter i skolen om menneskeverdet. 

Dette er problematisk, særlig i de tilfeller der elever, sterke som svake, 
ikke behandles med verdighet. Forskjellsbehandling og ekskludering er 
ikke bare et spørsmål om administrativ svikt i skolen eller mangel på 
gode praktiske rammer. Vi vil i stedet hevde at det handler om at men- 
neskeverd og verdighet forstås og tolkes på ulike måter. Dersom begre- 
pene om menneskeverd er uartikulerte, er det ingen garanti for hvilken 
behandling vi gir et menneske. Vi undersøker derfor ulike forståelser av 
menneskeverd, og med vekt på skole, utdanning og livslang læring. 

Imidlertid finnes det mange ulike forståelser av begrepet menneske- 
verd. Menneskeverdbegrepet har på den ene siden har vært til støtte for 
undertrykte grupper, og sees av mange som et begrep i kampen for «det 
gode». Samtidig ser man at menneskeverdbegrepet også faller sammen 
med en historie om hvem som regnes som verdige på den ene siden, og 
dem som ikke er like verdige på den andre. Mennesker vurderes og gra- 
deres, de får terningkast eller karakterer. Det endelige kvalitetsstempelet 
er om elevene blir borgere som bidrar i samfunnet. 

Likevel er ikke menneskeverd og verdighet bare honnørord hevet over 
enhver kritikk. Tvert imot, begrepene viser seg å være stadig mer omdis- 
kutert. De er en het potet i en rekke debatter om etiske spørsmål og kan 
representere uklarhet i vanskelige moralske, politiske eller juridiske pro- 
blemstillinger. Dersom skole og samfunn behandler elever og samfunns- 
borgere forskjellig, kan det være grunn til å reise spørsmål om virkelig 
menneskeverd og verdighet er begreper som til og med har gått ut på dato. 
I noen sammenhenger framstår de som tomme ord og som idealer som 
ikke kan realiseres. Begrepene beskyldes til og med for å være tomme for 
innhold og ikke anvendbare i møte med nye aktuelle problemstillinger. 
«The problem is that "dignity” is a squishy subjective notion, hardly up 
to the heavyweight moral demands assigned to it» (Pinker, 2001, s. 28). 

Vår respons er at menneskeverd ikke nødvendigvis behøver å være 
entydig og klart for å være anvendelig. Kravet om entydighet, eller man- 
gelen på entydighet er ikke i seg selv grunn til å forkaste en verdi. Verdier 

som rettferdighet, likhet, frihet og toleranse er ikke enkle og entydige 
begreper. Det gjor dem ikke irrelevante. I stedet ser vi menneskeverd og 
verdighet som viktig å debattere nar det gjelder om de er i bruk, og hvor- 
dan vi som samfunn tar dem i bruk. Menneskeverd og verdighet har et 
potensiale som kan generere spørsmål som setter menneskelig eksistens 
og sameksistens på spissen. Menneskeverd kan sees som et funksjonelt 
begrep som ansvarliggjør, utvider diskurser og påpeker maktmønstre; for 
hverandre, og for den verden vi lever i. I stedet for å avskrive begrepet, vil 
vii stedet hevde og påpeke at menneskeverd og verdighet er mangfoldige 
begreper. De kan forstås på ulike måter. Vår oppgave i denne boka er der- 
for å utforske mangfoldet og undersøke hvilke konsekvenser forståelsen 
av menneskeverd får i skole og samfunn. 

Denne vanskelige oppgaven er det vi har gitt oss i kast med når vi har 
utfordret fagfolk fra ulike grener av «menneskevitenskapene», som peda- 
gogikk, filosofi, samfunnsfag, religion, norsk og kunst-og håndverk. Når 
vi primært tar utgangspunkt i skole og utdanning, betyr det ikke at vi 
ser andre virksomheter som tematiserer menneskeverd som irrelevante. I 
stedet er hensikten å bringe fram kunnskap og dilemmaer om begrepene 
menneskeverd og verdighet som også kan utfordre og ha gyldighet for 
andre fagområder. 

I boka tar vi ikke sikte på å «dekke» verdighetsbegrepet eller å argu- 
mentere for én tilnærming, snarere tvert imot. Kapitlene i boka vil til dels 
stå i motsetning til hverandre. Boka ønsker å bringe deskriptive så vel 
som normative bidrag som peker på og vil kunne utfordre verdigrunnlag 
og praksiser i skole samfunnsinstitusjoner. 

Vi redaktører vil takke forlaget Cappelen Damm og vår trofaste redak- 
tør Mary-Ann Hjemdal sammen med Maria Braadland. Vi vil også takke 
Universitetet i Sørøst-Norge, og Fakultet for Humaniora, Idretts- og 
utdanningsvitenskap for økonomisk støtte og god tilrettelegging. Sist, 
men ikke minst vil vi med dette også takke alle forfatterne i boka for sterkt 
faglig fellesskap, uvurderlige bidrag og sympatisk tålmodighet i prosessen. 


Ådne Valen-Sendstad 
Ingrid Christensen 
Oslo, 10 desember 2019 

Introduksjon: Menneskeverd - 
mangfoldige forstaelser for en 
mangfoldig skole 


Ådne Valen-Sendstad 


Universitetet i Sørøst-Norge 


Ingrid Reite Christensen 
Universitetet i Sørøst-Norge 


Abstract: This chapter is called “Human dignity — diverse approaches for diversity 
in school”. Human dignity is one of the most important value concepts, as it appears 
as a common, global value that “everyone” owns — and is yet the source of the most 
merciless ongoing debates in society. In school, these debates are less in focus. In 
the formal curriculum and in the educational laws, dignity appears as a repeated 
basis. Yet, in educational discourse and teaching practices the definitions are vague 
and seldom concretized. In this chapter, we ask the following: 1) What characterizes 
different approaches to dignity as a concept? 2) What challenges and possibilities do 
the different approaches to dignity entail in school? 

In this chapter we will therefore aim at presenting different approaches to dignity. 
We do so by presenting a broad spectrum of approaches to dignity. We argue that 
dignity might be a diverse concept, and it can be explored as approaches promoting 
the “dignity of the strong” versus the “dignity of the weak”. The different approaches 
are exemplified with key issues of diversity and inclusion in school. The aim of the 
chapter is to give an introduction and an overview of diverse approaches to dignity — 
and thus, finding the beginnings of new debates about dignity for a diverse school. 


Keywords: Human dignity, education, values, diversity, conceptual understanding 


Dette kapittelet har vi kalt «Menneskeverd - mangfoldige forståelser 
for en mangfoldig skole». Vi skal utforske et utvalg av tolkninger av 


Sitering av denne artikkelen: Valen-Sendstad, Å. & Christensen, I. R. (2019). Introduksjon: Menneskeverd — 
mangfoldige forståelser i en mangfoldig skole. I Å. Valen-Sendstad & I. R. Christensen (Red.), 
Menneskeverd - en utfordring for skole og samfunn (Kap. 1, s. 11-38). Oslo: Cappelen Damm Akademisk. 
https://doi.org/10.23865/noasp.90.ch1. 

Lisens: CC BY-NC 4.0. 

menneskeverdbegrepet, og drofte hvorfor disse kan vere viktige for en 
skole som verdsetter mangfold og likeverd. Menneskeverd og verdighet er 
noen av de viktigste verdibegrepene i samfunnet i dag, og noe som «alle» 
pa sine vis har et eierskap til. Menneskeverd har veert og er en grunnleg- 
gende verdi for en rekke samfunnsinstitusjoner blant annet i skolen, som 
er rammen for denne boken. Menneskeverd berorer juridiske, politiske, 
okonomiske, pedagogiske og moralske avgjorelser. 
Formalsparagrafen i Oppleringslova (1998) § 1-1 sier: 


Oppleringa skal byggje pa grunnleggjande verdiar i kristen og humanistisk arv 
og tradisjon, slik som respekt for menneskeverdet og naturen, pa andsfridom, 
nestekjærleik, tilgjeving, likeverd og solidaritet, verdiar som og kjem til uttrykk 


i ulike religionar og livssyn og som er forankra i menneskerettane. 


Menneskeverd regnes som grunnleggende i synet på barn og ungdom. 
Begrepet kan gi retning for pedagogiske veivalg og undervisningsmeto- 
der, og står som en garantist for individets rett til utvikling og læring 
(Løken & Stubø, 2018). I skolen legges også menneskeverdet til grunn for å 
fremme verdier og holdninger som forbereder individet for å delta i sam- 
funnet. Skolen er en «verden i miniatyr», en arena som forbereder men- 
nesket for det å leve i samfunnet (Dewey, 1902, s. 18). I lovverket har norsk 
skole en klar normativ og moralsk oppdragende funksjon, som folkedan- 
nende og samfunnsbyggende prosjekt (Kunnskapsdepartementet, 2015, 
s. 7; Slagstad, 1998, s. 3). Skolen representerer ikke et hvilket som helst 
samfunnsbyggende prosjekt; den skal bidra til et samfunn som fremmer 
menneskeverd. Dette stiller eleven og menneskeverd i skolen i søkelyset. 

Den nye læreplanen (2020) har viet artikkel 1.1, Overordnet del, til 
menneskeverdet. Der heter det blant annet: 


Skolen skal sørge for at menneskeverdet og de verdiene som støtter opp om det, 
legges til grunn for opplæringen og hele virksomheten. Formålsparagrafen byg- 
ger på menneskeverdets ukrenkelighet og at alle mennesker er like mye verdt, 
uavhengig av hva som ellers skiller oss. Når lærere viser omsorg for elevene og ser 
den enkelte, anerkjennes menneskeverdet som en grunnleggende verdi for skolen 
og samfunnet. Menneskerettighetene har sitt grunnlag i menneskeverdet og er en 
viktig del av fundamentet for rettsstaten. De bygger på universelle verdier som 


gjelder for alle uansett hvem de er, hvor de kommer fra, og hvor de befinner seg. 

Lereplanen ser menneskeverdet som grunnleggende, og skolen skal 
representere likeverd overfor et mangfold av elever. Er da menneskeverd 
noe som bare «gir seg selv», og har alle en forent forståelse av begrepet? 
Dette er vi usikre på. På den ene siden kan det tyde på lite debatt om og lite 
aktiv bruk av menneskeverdsbegrepet i skolen. I Vesterdals (2016) studie av 
verdiplattform hos lærere i norsk skole beskrives menneskeverd i sammen- 
heng med menneskerettigheter. Disse framstår som idealer som lærere er 
stolte av og gjerne snakker om. Lærerne i undersøkelsen mener at norsk 
skole går foran som et godt eksempel, og de hevder at menneskerettighe- 
tene brytes sjeldnere i Norge enn i andre land. Samtidig opplyser lærerne at 
de savner konkrete undervisningsopplegg for å gi en forståelse av mennes- 
keverd og verdighet. Bowie (2017) viser liknende funn i sin studie; mennes- 
keverd er i liten grad anvendt i skolen, både i planarbeid og i undervisning. 

Menneskeverd kan framstå som et uklart begrep. Vesterdal (2016) og 
Bowie (2017) hevder at lærere i liten grad kan beskrive hva menneskeverd 
betyr og innebærer. Videre viser Tapolas (2011) studie blant svenske lærer- 
utdannere at menneskeverd er vanskelig å skille ut som eget begrep. Men- 
neskeverd knyttes til f.eks. respekt, solidaritet og sosial rettferdighet, men 
selve innholdet i menneskeverdsbegrepet synes å være av mindre betydning. 
Vi kan si at menneskeverd framstår som en mektig diskurs i intensjonene 
for hva som skal styre skolen, samtidig som det framstår som marginalt i 
skolens diskurs der mani liten grad kan beskrive innholdet, problematisere 
eller diskutere hvordan man skal tolke, ivareta og formidle menneskeverds- 
begrepet. I så fall er det kanskje ikke gitt at den enkelte lærer kan ta til orde 
eller stille spørsmål ved begrepet. Menneskeverd representerer en «black 
box»! - et begrep for noe som er «allment», men som unngår definisjon. 
Uklarheten om innholdet i menneskeverdbegrepet er en utfordring - både 
for skolen, og for det samfunnet som skolen fungerer som en aktør for. 

Det er betydelig faglig debatt rundt menneskeverdsbegrepet innen juss, 
filosofi, biologi, medisin, religion, politikk osv. Eldre forståelser av men- 
neskeverd eksisterer samtidig med nyere forståelser. På disse arenaene er 
menneskeverd som begrep under stadig kritikk og nytolkninger. Studiene 


1 «Blackbox» refererer ofte til innenfor IKT, der man kan vite om hvilken informasjon man legger 
inn eller man får ut, men der selve prosessen er ukjent eller holdes konfidensielt. http://www. 
businessdictionary.com/definition/black-box.html. Lesedato: 10.07.19. 

over viser at vi finner lite av denne debatten i skolen. Der hvor lovverk og 
lereplan i dag presenterer menneskeverd som en plattform, framstar altsa 
begrepet utilnærmelig og uklart. Det er derfor av stor betydning for norsk 
skole å se nærmere på menneskeverd som begrep. Som Diwell under- 
streker «[M]ost people believed that they knew what human dignity was 
about, but that this attitude has changed, prompting a call for intellectual 
study on the topic» (Duwell, 2014, s. 23). Dersom det er slik at utvikling av 
menneskeverdsbegrepet til dags dato befinner seg utenfor skole og utdan- 
ning, vil det være viktig å bevege seg dit debattene er. 
I dette kapittelet stiller vi derfor spørsmålet: 


Hva kjennetegner ulike tilnærminger til menneskeverdsbegrepet, og hvilke konse- 


kvenser kan disse tilnærmingene få i skolen? 


Hensikten med kapittelet er på den ene siden å gi en innføring og å 
utforske et mangfold av tilnærminger til menneskeverdsbegrepet, for 
deretter å drøfte hvilke konsekvenser disse kan få for en skole som skal 
representere menneskeverd og likeverd overfor et mangfold av elever. 
Denne innføringen kan forhåpentligvis være en utfordring og et bidrag 
til en ny, overordnet forståelse av mangfoldet og spenningsfeltet rundt 
menneskeverdsbegrepet i skolen. Vi tar utgangspunkt i kunnskap fra flere 
fagområder som juss, filosofi, religion og til dels økologi.” Menneskeverd 
representerer ikke bare ord og språk, det representerer også merkesteiner 
og betingelser for hvordan menneskeverd praktiseres og formidles, noe 
som også får konsekvenser for skolen 3 

For å undersøke hva som kjennetegner ulike tilnærminger til men- 
neskeverdsbegrepet legger vi til grunn noen normative antakelser. For 


2 Det ville også vært aktuelt å hente debatter fra langt flere arenaer, som økonomi, naturvern og 
medisin. Avgrensningen her er foretatt på et pragmatisk grunnlag, og ut fra andre disipliner som 
regnes med i humaniorafeltet. Skillet mellom «myke» humaniora og «harde» naturvitenskap, er 
imidlertid sterkt debattert (se f. eks. Barad, 2007; Haraway, 2008; Knorr Cetina, 1988; Latour, 1987). 

3 — Vivil understreke at vi først og fremst beskriver forståelser og bruk av begrepet menneskeverd. 
Å se på hvordan menneskeverdsbegrepet er i bruk, betyr at vi ikke skiller mellom fenomenet 
menneskeverd og språk for menneskeverd. I henhold til sosialkonstruktivistiske tilnærminger er 
språk og fenomen dynamiske helheter. Derfor vil menneskeverd som fenomen og våre begreper 
for det henge uløselig sammen (Laclau & Mouffe, 2002, s. 21). Imidlertid har vi ulike analytiske 
nivåer, der man kan skille mellom å undersøke hva menneskeverd er, og å undersøke diskurser 
og tilnærminger til menneskeverd på et metaplan. 

det første hevder vi at menneskeverd representerer et mangfold av tilnær- 
minger og anvendelsesområder i samfunnet.* Dette innebærer ikke at vi 
på noen måte gir en komplett redegjørelse for begrepet menneskeverd 5 
Med rammene for kapitlet er det ikke plass for en dybdeanalyse av de 
enkelte teoriene vi presenterer. Likeledes er det ulike måter å beskrive 
menneskelig mangfold og likeverd på tvers av elevenes ulike bakgrunn 
og forutsetninger. Noen vil fremheve menneskets unike egenart, og 
det som gjør mennesket særlig opphøyd og unikt. Disse antar at det er 
nettopp menneskets «sterke» sider som skal framheves og beskyttes. 
På den annen side vil mange ta utgangspunkt i det motsatte - nemlig 
at det er menneskets sårbarhet, ulike behov og mangfold som i stedet 
bør være i søkelyset for menneskeverd. Menneskeverd er et begrep som 
skapes og defineres i ulike relasjoner og ulike situasjoner, og som kan 
trues, eller opphøre. Dette kan vi kalle en form for «svakere» forståelse 
av menneskeverdet. De analytiske kategoriene «sterke»/«svake» tilnær- 
minger til menneskeverd danner grunnlag for vårt argument i dette 
kapittelet: Menneskeverd er et mangfoldig begrep, og kan utforskes som 
tilnærminger som fremmer «det sterke menneskeverd» versus «det svake 
menneskeverd». Til tross for at også disse to kategoriene av forståelser 
av menneskeverd representerer et spekter av ulike posisjoner, vil denne 
inndelingen kunne nøre opp om kritisk debatt også i skolen om hva som 
kjennetegner og hva de ulike tilnærminger til menneskeverd innebærer 
for skolen. Å se menneskeverd som en «sterk» kvalitet i motsetning til 
en «svak», sikter også mot å skissere et teoretisk bidrag til menneskeverd 


4 Nar vi beskriver tilnærminger til menneskeverd i samfunnet, tar vi utgangspunkt i vestlige til- 
nærminger til menneskeverd. Dette er sentralt, da norske læreplaner og norsk skole i stor grad 
bygger på vestlig tankegods i sine beskrivelser av menneskeverd og menneskerettigheter. Imid- 
lertid mener vi at det å beskrive ulike forståelser av menneskeverd kan bidra til å åpne opp et 
tilsynelatende enhetlig syn på det vestlige menneskeverdsbegrepet, og slik også danne grunnlag 
for andre, ikke-vestlige forståelser. 

5 — Vier klar over at vi utelater den delen av debatten som mener menneskeverdsbegrepet er ubru- 
kelig og utdatert. Det beskyldes for å være unyttig og bør kastes på den idehistoriske skraphau- 
gen: «Dignity is a useless concept in medical ethics and can be eliminated without any loss of 
content» (Macklin, 2003; s. 1420). Begrepet beskyldes for å være tomt for innhold og er ikke 
anvendbart i møte med nye aktuelle problemstillinger innen biologi og medisin. Det hevdes at 
begrepet ikke leverer. «The problem is that ‘dignity’ is a squishy subjective notion, hardly up to 
the heavyweight moral demands assigned to it» (Pinker, 2001, s. 28). Dette er selvsagt viktige 
synspunkter, men på grunn av omfanget i kapittelet har vi utelatt det. 

som begrep. Avslutningsvis vil vi drofte hvilke konsekvenser de ulike til- 
neermingene til menneskeverdsbegrepet kan få for samfunn og skole.* 


Mangfoldet: mellom det «sterke» og «svake» 
menneskeverdet 


Når man skal gi en oversikt over menneskeverdsbegrepets tolkninger vil 
man kunne skille mellom «eldre» og «nyere» forståelser, eller foreta en 
slags kronologisk oversikt over utviklingen av begrepet (Michael Rosen, 
2012). Samtidig er det slik at både eldre og nyere tilnærminger til mennes- 
keverd eksisterer side om side. Begrepet er på en måte gammelt, men det 
er først etter Menneskerettighetserklæringen av 1948 at det har fått den 
framskutte posisjonen som det har i dag. Menneskerettighetshistorikere 
peker på at de som konstruerte rettighetene i stor grad bygde på Kant og 
kristen tradisjon (Morsink, 1999, 2009; Moyn, 2015). Flere, blant annet 
filosofer og jurister, har ikke vært tilfredse med kantianske og kristne 
tolkninger og har utviklet alternative forståelser av verdighetsbegrepet, 
de fleste av dem etter 1948. De fleste av det vi kaller «sterke» tolkninger er 
eldre, mens de fleste «svake» er av nyere dato. 


«Sterke» forståelser av menneskeverd 


En betydelig del av tolkningene av menneskeverdsbegrepet kjennetegnes 
av det som kalles for klassiske eller etablerte begrepsforståelser. Disse for- 
ståelsene har røtter i metafysikk og naturrettstenkning. Slike forståelser 
ser etter hva mennesker til ulike tider har til felles, en essens og etter en 
kjerne, en rest av noe metafysisk i mennesket. Flere av disse mener det fin- 
nes naturlover, «unwritten and unchangable laws» (Maritain, 1952, s. 77). 


6 Nar vi beskriver disse tilnærmingene til menneskeverd, vil vi behandle menneskeverd og verdig- 
het side om side. I dette kapittelet anvender vi primært menneskeverd. Imidlertid er menneske- 
verd knyttet til begrepet verdighet. På engelsk er «human dignity» og «dignity» gjennomgående 
begreper som anvendes med overlappende betydning. Samtidig kan menneskeverd og verdighet 
ha noe ulike valører. Menneskeverd kan knyttes opp mot både det å begrunne menneskeverdig- 
het på den ene siden, mens verdighet kan peke mot praksis og det å leve et liv i verdighet. Bruken 
av menneskeverd og verdighet har også sammenheng med hvilke fagtradisjoner vi knytter oss 
opp mot, som i denne boka er vestlig litteratur. 

Dette innebeerer for mennesket en naturgitt status som opphoyd over andre 
vesener. Under denne gruppen regner vi kristne, stoiske, kantianske og 
nyaristoteliske tolkninger. Dette ser vi som en form for «sterke» forståelser 
av menneskeverd. Hva etablerte forståelser innebærer, og hvorfor vi kaller 
dem «sterke» tilnærminger, skal vi se nærmere på. 


Mennesket som skapt i Guds bilde 

I historien har det universelle ved mennesket hatt en teologisk og gud- 
dommelig forankring. Mange går tilbake til i kristne ideer når man skal 
beskrive tidlige forståelser av menneskeverd og verdighet i vestlig sam- 
menheng (Perry, 2007). Fra kristent teologisk hold har det vært vanlig 
å begrunne menneskeverdet med skapelsesfortellingen i Bibelen. Dette 
til tross for at begrepet menneskeverd faktisk ikke benyttes eksplisitt i 
Bibelen. Første gang en kristen teolog anvender verdighetsbegrepet er 
pave Leo I (440-461 e.Kr) (Sensen, 2011a, s. 78). Menneskeverdet tolkes og 
forankres i fortellingen om at mennesket er skapt av Gud i en av Bibelens 
skapelsesfortellinger. Mennesket er skapt med en likhet til Gud, dette 
beskrives som «imago Dei»: 


26 Gud sa: «La oss lage mennesker i vårt bilde, så de ligner oss! De skal råde 
over fiskene i havet og fuglene under himmelen, over feet og alle ville dyr og 
alt krypet som det kryr av på jorden.» 7” Og Gud skapte mennesket i sitt bilde, i 
Guds bilde skapte han det, som mann og kvinne skapte han dem. (1 Mos 1:26f) 


I kirkehistorien er det flere tolkninger av «imago Dei» (Hollenbach, 2014; 
Loughlin, 2016). Mennesket skapt i Guds bilde er det som gir mennesket 
dets verdighet. Det innebærer at fordi mennesker har noe som ligner på 
Gud, står de likt som mennesker overfor Gud, men ikke nødvendigvis 
overfor hverandre eller i samfunnet (Patel, 2005). Når mennesket er skapt 
i Guds bilde får det samtidig et mandat. Mennesket får i oppdrag å leve 
opp til denne likheten, streve etter det verdige, i denne sammenhengen 
leve opp til Guds vilje, forvalte og være herre over andre arter og vekster 
på jorden. 

I verdighetsbegrepets historie står rennesansehumanisten Pico della 
Mirandola (1998) sentralt med boken «On the dignity of man». Mirandola 
knytter mennekets verdighet til Gud, som har gitt mennesket frihet til 

selv 4 designe og styre over sitt eget liv: «O great liberality of God the 
Father! O great and wonderful happiness of man. It is given him to have 
that which he chooses and to be that which he wills» (1998, (1463-1494), 
s. 5) Han forskyver interessen for og begrunnelsen av menneskeverdet. For 
ham blir det sentrale at mennesket kan planlegge og selv bestemme hvor- 
dan det vil leve. I menneskets frihet ligger verdighet og menneskeverd. 

I kjolvannet av Mirandola kan man se at slike kristne tolkninger av 
verdighetsbegrepet tar utgangspunkt i en «sterk» forståelse av menneske- 
verd. En «sterk» forståelse innebærer at mennesket har verdigheten gitt 
fra Gud som har utrustet mennesket med kvaliteter som fornuft og frihet. 
På grunn av disse kvalitetene står mennesket over alt annet liv. Det å ha 
verdighet er en særstilling i naturen, løftet over andre biologiske arter. 

I slike kristne tolkningene av menneskeverdet er verdigheten på lån fra 
Gud. Mennesket er tildelt den statusen. Samtidig er den metafysiske tan- 
ken om iboende verdighet ikke entydig i kristne tekster om menneskeverd. 
Menneskeverdet er gjenstand for teologiske diskusjoner. Det er ikke vår 
intensjon eller oppgave å delta i den samtalen, men siden de kristne tolk- 
ningene er og har vært så innflytelsesrike, er de relevante for denne presen- 
tasjonen og norsk skole. Et av problemene i en pluralistisk og sekularisert 
verden er i hvilken grad den kristne fortellingen er relevant for dem som 
ikke er del av de kristne kirkene eller tror på en skaper (Ignatieff, 2001). I 
en norsk skolesammenheng mener vi at den kristne fortellingen hører med 
som en tolkning av verdighetsbegrepet. Samtidig kan den ikke stå som en 
normerende allmenn fortelling eller grunnlag for menneskeverdet i dagens 
samfunn. Like fullt har den kristne tradisjon hatt og har en stor innflytelse 
også på sekulære tolkninger av menneskeverdet, ikke minst i menneske- 
rettighetene (Moyn, 2015). Menneskeverdet er imidlertid i rettighetene med 
overlegg blitt gjort religionsnøytralt for å gjøre dem mer inkluderende og 
tilgjengelige for andre religiøse og sekulære tolkninger (Maritain, 1948). 


Orden og dyd 

Den filosofiske bruken av verdighetsbegrepet har flere røtter (Michael 
Rosen, 2012). En viktig kilde kan sees i kristendommen, mens vi også 
kan finne røtter til forståelse av menneskeverd i antikken og hos stoi- 
kerne, og da spesielt hos den romerske politikeren og filosofen Cicero. 


18 


INTRODUKSJON 


(Micheal Rosen, 2012). Cicero representerer et eksempel pa en «klassisk» 
tilnærming til menneskeverd. For Cicero var verdighet knyttet til men- 
neskets rasjonalitet. Rasjonaliteten er det som skiller mennesker fra dyr. 
Et liv i verdighet innebar måter å leve på, knyttet til en verdig livsform. 
Man skulle vise seg sin status verdig gjennom å realisere dyder. Cicero 
mente at det var en naturgitt hensiktsmessighet, teleologi, en retning 
på hvordan mennesker skal leve for å virkeliggjøre verdigheten (Sensen, 
2011a). Med Cicero ble verdighet en status og et dydsbegrep, samtidig 
som det gjenspeilte det å leve opp til en slags overordnet, metafysisk 
bestemt virkelighet, en naturlov, for mennesker. 

Et eksempel fra vår tid som ligner Ciceros forståelse kan være Frank- 
rikes lov fra 2010 som forbyr heldekkende klesplagg. Denne loven ble 
begrunnet med verdighetsbegrepet. Det ble påstått at heldekkende kles- 
plagg, les niqab og burka, bryter med den franske republikkens forståelse 
av verdighet. Verdighet i den franske tolkningen forventer at man følger 
et sett av normer og væremåter definert av republikken (Robcis, 2016, 
s. 326). Liknende eksempler finnes også i lovgivning og forbud mot niqab 
i norsk skole (Köhler-Olsen, 2010). For Cicero var det en plikt å leve opp 
til den statusen mennesket hadde som rasjonelle vesener og leve ut sine 
plikter og dyder, sin status, som var gitt i naturen. I Frankrike er de i 
eksemplet over gitt av staten. 

Vekten ifølge en dydsforståelse er selv å leve opp til verdigheten. En 
kritikk av denne forståelsen av verdighet er at den kan være kynisk 
(Nussbaum, 2008b). Verdighet har noe med adferd å gjøre, men i denne 
tolkningen leder den ikke nødvendigvis til moralsk ansvar for andres liv. 
Den bygger på en form for individuelt ansvar overfor en overordnet, for- 
håndsbestemt orden. Til tross for at den klassiske tilnærmingen til men- 
neskeverd er ulik den kristne, skapt i Guds bilde, vil man fremdeles ha å 
gjøre med en orden, en form for ytre autoritet. 


Iboende verdighet, rasjonalitet, moral og autonomi 

Om vi gjør et sprang fram til opplysningstid, blir autonomi og rasjonalitet 
sentrale ideer. Immanuel Kant har hatt og har fremdeles en stor innflytelse 
på betydelige deler av diskursen, jf. Habermas (Habermas, 2010), Gewirth 
(Gewirth, 1996) og Sensen (Sensen, 2011b). Kant (1785/2012) leverer hva vi 

i dette kapittelet kaller en «sterk» forstaelse av verdighetsbegrepet, som 
innebærer at det er noe iboende ved mennesket. I et meget berømt sitat 
skiller han mellom tre former for verdi: noe har en markedsverdi, annet 
har er nytelses- eller opplevelsesverdi. Den tredje betydningen er det som 
har verdi i seg selv. Mennesket har en slik verdi i seg selv. Det har ikke 
markeds- eller nytteverdi, men en verdi i seg selv, en iboende verdi: 


Whatever has reference to general human inclinations and needs has a market 
price; whatever presupposing any need, accords with a certain taste, i.e., a de- 
light in the mere unpurposive play of our mental powers, has an affective price; 
but that which constitutes the condition under which alone something can be 
a value in itself has not merely a relative worth, i.e., a price, but has an intrinsic 


worth, i.e., dignity. (Kant, 1785/2012;art 435) 


Kant er imidlertid ambivalent. Pa et niva har mennesket en iboende 
verdi, nærmest en metafysisk dimensjon. På et annet nivå har mennesket 
verdighet på grunn av sin rasjonalitet, moral og autonomi. Menneskets 
verdighet fundamenteres på den måten i menneskets mulighet for å 
kunne utvikle morallovene som for å være lover må kunne universelle. 
Menneskets verdighet henger på dets moralske kapasitet. 

Koblingen mellom verdighet og moral framkommer også på en annen 
måte hos Kant. Når individet erkjenner sin egen verdi, må det samtidig 
anerkjenne at ethvert annet menneske har den samme verdigheten. Utvi- 
det dreier det seg om menneskehetens verdighet. Implikasjonene gir ifølge 
Kant mennesker et moralsk imperativ til å ta ansvar for å behandle andre 
i tråd med verdigheten, og ikke behandle andre som brikker i et spill 
om nytte eller konsekvenser. Menneskets verdighet innebærer at man 
respekterer sin egen verdighet, men også andres, utvidet til menneske- 
hetens verdighet. Kant formulerer det slik: 


... humanity itself is a dignity; for a human being cannot be used merely as 
a means by any human being (either by others or even by himself) but must 
always be used at the same time as an end. It is just in this that his dignity 
consists, by which he raises himself above all other beings in the world that 
are not human beings and yet can be used, and so over all things. But just as 


he cannot give himself away for any price (This would conflict with his duty of 

self-esteem), so neither can he act contrary to the equally necessary self-esteem 
of others, as human beings, that is, he is under obligation to acknowledge, in a 
practical way, the dignity of humanity in every other human being. Hence there 
rest on him a duty regarding the respect that must be shown to every other 
human being. (Kant, 1797/2017, s. 225) 


I likhet med Cicero og den kristne tradisjonen setter Kant mennesket 
ien serstilling. Verdigheten skiller mennesket fra dyr, og setter mennes- 
ket over andre arter. En svakhet med Kants tolkning er at rasjonaliteten 
blir sa vidt avgjorende; det blir et sporsmal om verdigheten til de som 
ikke er i stand til å utvikle universell moral. I Kants forståelse er det flere 
elementer, selvrespekt og likeverd, men det er også en metafysisk rest og 
en tung vektlegging på rasjonalitet. Kant er helt sentral i diskusjonen om 
verdighet, og har fått sterkt gjennomslag (McCrudden, 2008). Samtidig er 
det ikke noen allmenn enighet om hans forståelse — og i alle fall ikke til 
hva som eventuelt er iboende ved mennesket. 


Intuisjon og kapasiteter 

Et alternativ til de tolkningene vi så langt har presentert, er Nussbaums 
tolkning av verdighet med et fokus på menneskelige psykologiske og 
fysiske behov. Det er en form for moderne naturrett og nyaristotelisk 
filosofi, men ifølge Nussbaum selv uten metafysikk (2008b, s. 4). Hun 
gir ikke en definisjon av menneskeverdet, men hun hevder at det bygger 
på en intuisjon. Imidlertid er det en utfordring å få tak på hva denne 
intuisjonen består i. På den ene siden sier hun: «dignity is an intuitive 
notion that is by no means utterly clear» (Nussbaum, 2011, s. 29). Sam- 
tidig definerer hun verdighet som «a type of worth in the human being 
... that exists and remains even when the world has done its worst» 
(Nussbaum, 2008a, s. 200). Det er noe ved mennesket som utløser intu- 
isjonen om menneskets verdighet, men det er ikke selvinnlysende eller 
klart hva det er. 

Nussbaums verdighetsbegrep bygger ifølge Claassen på tre begreper. 
Det ene er respekt: «dignity demands respect from others» (Claassen, 2014, 
s. 242. Det andre gjelder aktivitet, knyttet til at mennesker kan være aktive 
og legge planer for sine liv. Til slutt er verdighet relatert til likhet, at alle 

skal ha mulighetene til gode liv. Hun kobler verdighet med menneskelige 
biologiske behov og anlegg. Disse behovene og anleggene kaller hun for 
kapasiteter («capabilities»). Nussbaum definerer disse kapasitetene som 
«the innate equipment of individuals that is the necessary basis for develo- 
ping the more advanced capabilities, and a ground for moral concern» 
(Nussbaum, 2000, s. 84). Disse kapasitetene er biologisk og sosialt betinget. 

Nussbaum hevder at verdighet henger pa ti kapasiteter som er utgangs- 
punkt for et godt liv. Disse er liv, helse, kroppslig integritet, sansing/forestil- 
linger/tanker, følelser, å legge livsplaner, knytte bånd til andre mennesker, 
vennskap med dyr, lek og medbestemmelse/kontroll over egen eiendom 
og politikk (Nussbaum, 2011, s. 33f). Der hvor Kant primært er opptatt av 
rasjonalitet og moral som «iboende» kvaliteter ved mennesket, vil Nuss- 
baum utvide og si at det er flere kvaliteter som kan være avgjørende for et 
liv i verdighet. Hun er opptatt av at verdighet gjelder mennesker i sårbare 
livsfaser som barndom og alderdom, og for mennesker med nedsatte funk- 
sjonsevner samt utviklingshemming. Disse trenger støtte fra fellesskapet 
for å kunne leve verdige liv. Respekt for menneskeverd er ikke bare «lip 
service» (Nussbaum, 2008b, s. 4). Nussbaum inntar også en annen posisjon 
enn de vi så langt har drøftet, med tanke på hun også snakker om dyrs ver- 
dighet (Nussbaum, 2008b, s. 6). Nussbaum beskriver en rekke fellestrekk 
og noe allmennmenneskelig, en form for menneskelig essens. Dette gjør at 
hun representerer en form for «sterk» tilnærming til menneskeverdet. 

De «sterke» forståelsene av menneskeverdet er for flere helt avgjø- 
rende for at begrepet skal ha mening. «Sterke» tolkninger innebærer at 
mennesket har verdi fordi mennesker har unike kvaliteter eller noe som 
er iboende. Det gjelder alle, det er universelt. Denne sterke, tydelige og 
essensielle forståelsen kan imidlertid kritiseres. 

Den første kritikken av disse tolkningene kan handle om det å søke en 
slags metafysisk kjerne i mennesket. I det foregående har denne kjernen 
bestått i noe ubestemmelig, noe guddommelig, i dyder, i rasjonelle evner, 
eller kapasiteter. Hver for seg har disse blitt satt spørsmål ved, ikke minst 
i den senere diskusjonen om menneskeverdet. Det er uenighet om hva 
denne kjernen så skal bestå i. Videre kan man drøfte mennesket ut fra 
kapasiteter, og hvilke kapasiteter ved mennesket som gjelder alle. Er de 
universelle, uavhengig av kultur? Hvordan disse kapasitetene rangeres? 

Hvor mye rasjonalitet er nodvendige for reelt 4 ha verdighet? Hvor gar 
grensen mellom et liv i verdighet og et liv som faller utenfor? Eller er 
menneskelighet en moralsk dyd å leve opp til - og hva skal til for å leve 
opp til disse? Dette er svært grunnleggende spørsmål. Utfordringen er 
om vi med disse spørsmålene fremdeles kan holde fast på en «kjerne», et 
gyldig kriterium for menneskeverd. Dette kan også få konsekvenser for 
hvilken forståelse vi har av elevene i skolen. De «sterke» tolkningene utgir 
seg for å være inkluderende, men er de faktisk også ekskluderende? Disse 
spørsmålene utgjør kritikken av typisk «sterke» tilnærminger. Samtidig 
vil vi si at det kan være problematisk å presentere dem som enerådende 
tolkinger av menneskeverdsbegrepet. I det neste skal vi se om det kan 
finnes alternative forståelser av menneskeverd som begrep, og det vi vil 
kalle «svake» tilnærminger til menneskeverd. 


«Svake» tolkninger av menneskeverdet 


Flere tilnærminger til menneskeverd ser ikke menneskeverdet som ibo- 
ende eller metafysisk. Menneskets verdighet blir sett nedenfra, fra men- 
nesket selv. Det er vi som gir oss selv statusen, sier Kateb (2011). Han 
sammenligner mennesker og andre arter — og etterlater mennesket øverst 
på tronen, inntil noe bedre overgår dagens menneske. I likhet med Kateb 
mener Kolnai (1995) at verdighet ikke beskriver hva mennesket er, men at 
det er noe vi tilskriver mennesker. «The concept of ‘Human Dignity’ is pro- 
perly and principally ascriptive rather than either descriptive or prescrip- 
tive» (Kolnai, 1995, s. 61). Et grunnleggende trekk ved det vi kaller «svake» 
tilnærminger til menneskeverd er at de erkjenner at forståelsen av men- 
neskeverdet er utviklet og påvirket i et samspill med kontekst og historien. 


Verdighet - et politisk og juridisk endringsbegrep 

Hva det innebærer å tolke og utvikle menneskeverdsbegrepet blir utdy- 
pet av blant annet Catherine Dupré (2015). Hun argumenterer for at 
menneskeverdet er et begrep som i en politisk juridisk sammenheng har 
inspirert, ledet og gitt retning på endringer av samfunn. Hun mener at 
verdighet er et grunnbegrep i europeisk konstitusjonell sammenheng, 

og at det har vert retningsbestemmende for demokratiers utvikling i 
Europa. Begrepet har blitt et fundamentalt begrep i flere konstitusjoner, 
seerlig kjent er artikkel 1 i den tyske grunnloven fra 1949: 


Die Wiirde des Menschen ist unantastbar. Sie zu achten und zu schiitzen ist 


Verpflichtung aller staatlichen Gewalt. 


[Menneskeverdet er ukrenkelig. All statsmyndighet er forpliktet til 4 respektere 


og verne om menneskeverdet.] 


Her beskrives menneskeverdet som en grunnverdi, men også som 
en grunnrettighet. Den slår fast hva loven skal bygges på, og hva tyske 
borgere har rett til. Imidlertid viser Dupré hvordan disse rettighetene 
og lovbestemmelsene utformes i flere europeiske land fra etterkrigsti- 
den og framover. Hun argumenterer for at verdighet og menneskeverd 
som begreper stadig er i endring, blant annet som drivkraft i utvikling 
av arbeideres og sosiale rettigheter (Dupré, 2015, s. 134, 138). Ut fra dette 
trekker hun to kontroversielle slutninger: Menneskeverd som begrep har 
ikke et fast innhold. Det anvendes på nye områder og fylles med nytt 
innhold i møte med nye behov. Menneskeverdet har det hun kaller et 
stort «symbolsk overskudd» (Dupré, 2015, s. 125), noe som innebærer 
at menneskeverdet er en pådriver for forandring. Det er særlig utsatte 
grupper som har blitt løftet og inkludert. Tolkningene og utviklingene av 
menneskeverdet fylles med nytt innhold gjennom demokratiske proses- 
ser. Verdighet blir et resultat av kompromisser, og den blir anvendt i kon- 
krete samfunnsspørsmål. På denne måten ser vi ikke en forhåndsbestemt 
menneskeverdsforståelse, men forståelsens retning fylles med innhold 
bestemt av samhandling og konkrete historiske utfordringer. 

I skolen er retten til tilpasset opplæring til en mangfoldig elevgruppe svært 
omdiskutert. Det er et interessant eksempel på en juridisk bestemmelse for 
skolen. I Opplæringslova $ 1-3 gis alle elever retten til individuelt tilpasset 
opplæring. Til tross for at tilpasset opplæring er et bærende prinsipp for 
skolen, er det ulike fortolkninger av hvordan «tilpasset» skal bety. Dette er 
en kilde til store diskusjoner om både organisering, metoder og grunnlag- 
stenkning i skolen. På den ene siden ble det i 1996 presisert av Kirke-, utdan- 
nings- og forskningsdepartementet at «individuell tilpassing er nødvendig 
for at alle elevar skal få eit likeverdig tilbod» (KUF, 1996, s. 58). På den annen 

side sies det na bade i Kunnskapsdepartement og Utdanningsdirektoratet at 
tilpasset opplæring «... er ingen individuell rett, men skal skje gjennom vari- 
asjon og tilpasninger til mangfoldet i elevgruppen innenfor fellesskapet.» 
(Kunnskapsdepartementet, 2018, [original utheving])” Forståelsen av elevers 
rettigheter ser derfor ut til å kunne endre seg markant, til tross for at begge 
hevder å fremme tilpasset opplæring. 

Eksemplet viser politiske og juridiske vurderinger som angår elevers 
muligheter i skolen. Menneskeverdet er ikke anvendt i diskusjonen. Like- 
vel kan det i lys av Duprés tolkning vise hvordan menneskeverdet og like- 
verdet hos den enkelte tolkes vidt forskjellig, og hvordan dette endrer seg. 
Med andre ord, å ivareta den enkelte eleven synes ikke å være gitt som en 
individuell egenskap. 


Rang og status - verdighet blir likeverd 


En annen tilnærming ser verdighet som det å ivareta rang og status. 
Jeremy Waldron (2012) beskriver verdighet som et rang- og statusbegrep, 
men hevder at også rang og status endrer seg. Han analyserer derfor den 
historiske utviklingen begrepet har gjennomgått. Nobiliteter hadde i før- 
moderne tid en verdighet knyttet til posisjoner. Det var knyttet privile- 
gier og rettigheter til titler, embeter og andre sentrale sosiale posisjoner. 
Denne oppfattelsen av verdighet knyttet til rang ble endret i moderni- 
teten (Waldron, 2012, s. 15). Det som i historien har vært forbeholdt de 
privilegerte grupper blir ifølge Waldron transformert. Ved innføringen 
av verdighet som en universell status ble verdighetsbegrepet snudd på 
hodet. Fra å være for en elite omdannes det til å gjelde alle; det skjedde en 
«transvaluation» (Waldron, 2012, s. 32), en transformasjon av verdighet. 
En verdighet som ifølge Waldron (2017) i dag skal tildeles alle likt. 
Waldrons rang- og statusforståelse av menneskeverd er en utpreget 
«svak» forståelse. Waldron bygger ikke på metafysikk eller sterke sider ved 
mennesket: «the modern notion of human dignity involves an upwards 
equalization of rank, so that we now try to accord to every human being 
something of the dignity, rank and expectation of respect that was formerly 


7 https://www.udir.no/laring-og-trivsel/tilpasset-opplaring/hva-er-tilpasset-opplaring/ 

accorded to nobility» (Waldron, 2012, s. 33). Samtidig papeker han at men- 
neskeverd og verdighet formidler viktige visjoner som aktivt ma sikres i 
lover og menneskerettigheter. Waldrons argument er at menneskeverdet er 
et resultat av en historisk utvikling i Vesten - som har endt opp i en idé om 
likeverd. I menneskerettighetene er det likeverd som ligger til grunn. Det 
kan stilles spørsmål om det er reelt likeverd som kjennetegner samfunnet. 
Et eksempel på denne tilnærmingen til verdighet i skolen kan være den 
norske lovgivningen overfor elever med særskilte behov i Opplæringslova 
$ 5-1. Hensikten bak lovgivningen er å ivareta hver enkelt elevs behov uav- 
hengig av evner og forutsetninger. Dette kan illustrere en form for «svak» 
tilnærming til verdighet, der opplæring skal gis til et mangfold av elever og 
ikke bare fremheve elever som allerede ofte kalles sterke. Samtidig ser man 
i praksis en motstridende diskurs. Hensikten med spesialpedagogisk hjelp 
beskrives som å «avhjelpe vansker på et tidlig tidspunkt» (Utdanningsdi- 
rektoratet, 2017).* Dette innebærer at ulike forutsetninger og vansker ikke 
bare skal imøtekommes for elevene der de er, men at de skal avhjelpes sine 
vansker og «heves» mot en standard og et bilde på «den ideelle eleven». 
Der altså hensiktene er likeverd, kan man jamfør Waldron også se men- 
neskeverd som en status og en standard, som i praksis ofte ikke er gitt. 


Verdighet og sårbarhet 

Eksistensialisten Gabriel Marcel (1963) understreker at verdighet ikke byg- 
ger på menneskelig kvalifikasjoner eller kompetanse: «Dignity must be 
sought at the antipodes of pretention and rather on the side of weakness» 
(Marcel, 1963, s. 134). Han forankrer menneskets verdighet i menneskets 
sårbarhet og dødelighet. I møte med tilstanden å ikke være, altså døden, 
framkommer livets verdi. Menneskeverdet er verdien av det å eksistere. 
Når verdighet bygges opp rundt storhet og prangende egenskaper kan 
det lede til undertrykkelser, ifølge Marcel. I stedet må man erkjenne at 
menneskelivets begrensninger og korte varighet er det som gir livet dets 
betydning. Menneskeverdet er slik sett en reaksjon på livets skjørhet. 


8  https://www.udir.no/laring-og-trivsel/sarskilte-behov/spesialpedagogisk-hjelp/Spesialpedago- 
gisk-hjelp/Retten/formal/. Hentet: 20.10.19. 

Virginia Mantouvalou (2011), Emmanuel Levinas (1969/2007) og Axel 
Honneth (1995) beskriver denne reaksjonen videre. Moter med mennesker 
som befinner seg i sarbare situasjoner kan fa fram menneskeverdet. Det 
å erfare mennesker som holdes nede, undertrykkes og lider kan skape en 
reaksjon på mangelen av verdighet som de befinner seg i. «A life in despe- 
rate need is a life in which a person lacks the essentials to live in dignity. A 
person’s dignity is respected when others are not permitted to treat her in 
a degrading and unfair manner»(Mantouvalou, 2011, s. 99). Verdighet er 
her forankret i en uro og en medfølelse som reaksjon på møter med men- 
nesker som er krenket. Med andre ord, verdighet er noe som gis. Filosofen 
Levinas (1969/2007) tolker den moralske appellen som et imperativ som 
kommer fra den andre, fra den andres blikk og sårbarhet. For Levinas er 
den andre et konkret menneske, ikke et generelt abstrakt menneske. 

I skolesammenheng kan menneskeverd i følge et slikt syn si noe om 
relasjonen mellom lærere og elever. Verdighet handler mindre om hvor 
faglig sterk eller svak en elev måtte være. Verdighet oppstår i lærerens 
møte med eleven; hvordan læreren oppfatter de ulike elevenes behov, ser 
deres sårbarhet og styrker og kan kommunisere med dem utfra deres 
egne behov. Disse tolkningene av verdighetsbegrepet kobler begrepet til 
solidaritet, til det å se og bli utfordret av andres krenkelser, men også til å 
vektlegge at livet i seg selv er verdifullt, uavhengig av prestasjon, suksess, 
grad av veltilpassethet eller framtidige karrierer. 

En slik forståelse rammer menneskeverdet inn på en annen måte enn 
de «sterke» fortolkningene vi presenterte over. Menneskeverdighet foran- 
kres nedenfra, i relasjoner og er noe som gis. Det er nok å være menneske. 
Man kobler ikke verdigheten opp mot kapasiteter, rasjonalitet, dyder eller 
ferdigheter. Den moralske appellen kommer fra livet som begrenset, eller 
den trenger seg på i møte med liv levd i uverdighet. Verdighet er noe som 
gis. Det er det konkrete og unike ved det enkelte mennesket som verdsettes. 


Menneskeverd - i menneskets eget bilde 


Hvordan oppnår man så verdighet i relasjoner? Svaret på det er ifølge 
Avishai Margalit (2011) ved respektfull handling mellom mennesker. Mar- 
galit gjør noe interessant med den jødisk-kristne tanken om mennesket 

som skapt i Guds bilde. Han sekulariserer og humaniserer denne tanken 
ved a si at mennesker star som «bilder av mennesket» overfor hverandre. 
«The idea of horizontal respect is that each human being, no matter of 
what shape or color or age, can stand in an iconic relation to the rest 
of humanity» (Margalit, 2011, s. 119). Ethvert menneske er et menneske, 
enten det har gjort gode eller darlige ting, og uansett evner og anlegg. Det 
er mennesker som gir verdighet til hverandre. 

Margalits verdighetsbegrep er koblet til selvrespekt. «Dignity is the 
representation of self-respect» (Margalit, 1998, s. 52). Den far man gjen- 
nom tilhørighet til en gruppe; fra å være med i et fellesskap. Han sam- 
menligner det med det å være irsk. Det vil medføre en stolthet, selvfølelse 
og selvrespekt som irsk. Ikke fordi man er en fremragende represen- 
tant, men enkelt og greit fordi man er irsk. Dette utvider han til hele 
menneskeheten. Dette er ikke en form for felles «essens» for alle men- 
nesker. «Self-respect is the attitude persons have to the fact of their being 
human» (Margalit, 1998; s. 51). Denne relasjonen er framtredende for 
Margalit, som er særlig opptatt av forholdet mellom ydmykelse og verdig- 
het. Ydmykelse er å bli devaluert og ekskludert. Verdighet er for Margalit 
ikke iboende; det er heller ikke basert på kvalifikasjoner og idealer som 
tilhører en samfunnsorden. I stedet er det en verdighet som konstitueres 
og skapes i og gjennom relasjoner med andre. 

I Margalits tolkning er relasjoner og anerkjennelse avgjørende for 
menneskeverdet; det er et relasjonelt begrep. Han er opptatt av et ansten- 
dig samfunn hvor man ikke ydmyker eller krenker hverandre. I hans for- 
ståelse kan man gi, men også ta fra andre verdigheten gjennom hvordan 
vi forholder oss til andre. I hvilken grad tas verdighet fra elever i sko- 
len, gjennom mobbing men også gjennom nedverdigende behandling i 
undervisningssammenheng. For Margalit er ydmykelse å bli behandlet 
som mindre enn det man er. Dette angår blant annet hvordan man kom- 
muniserer og forholder seg til elever og hverandre i skolens hverdag. 


Verdighet - mellom konstruksjon og økologi 


En tilnærming til menneskeverdsbegrepet ser altså på menneskeverd som 
noe relasjonelt, noe som krever handling. Spørsmålet er om dette er noe 

som bare innebærer relasjoner mellom mennesker. Verdighet kan også 
defineres ut fra det som omslutter mennesket, og i handlinger og interak- 
sjoner. Det kan beskrives som en slags «økologisk» tilnærming. Mennesket 
framstår som én blant flere arter. Dette representerer et dypt og gjennom- 
gripende brudd med tanken om mennesket opphøyd som Guds ypperste 
skapning eller som opphøyd i kraft av sin rasjonalitet. Samfunnsdebatt- 
anten Yuval Noah Harari sier følgende om menneskerettighetsdoktrinen: 
«Homo Sapiens have no natural rights» (Harari, 2018, s. 5). Ifølge et slikt 
syn eksisterer mennesker bare i historiene mennesker finner på og forteller 
hverandre. Disse historiene blir holdt i hevd som et selvinnlysende dogme 
under kampen mot religiøse fordommer og eneveldige styrer (Harari, 2018 
s. 218). Det er altså mennesket som i språket gir hverandre privilegier. 

Det er ikke bare menneskelige ideer og språk som danner fundament 
for menneskeverd. Donna Haraway (Haraway, 2008) og Karen Barad 
(2012) peker på at menneskeverd også må ses i lys av materielle og fysiske 
betingelser. Haraway viser til at 90% av det menneskelige cellematerialet 
også deles med andre arter. Slik sett er mennesket «av verden»: «I am a 
creature of the mud, not the sky» (Haraway, 2008, s. 3-4). Hun sier også at 
verden er konstituert i intra- og interaksjon (Haraway, 2008., s. 4). Når vi 
samhandler, er det ikke alltid enkelt å si hva som utgjør objekt og subjekt. 
Dette innebærer at mennesket skapes og skaper hverandre kontinuerlig. 
Det å eksistere er et resultat ulike møter med hverandre og av det å være 
i samhandling med verden og hverandre: «To be one is always to become 
with many» (Haraway, 2008, s. 4). 

Det er mange aspekter ved et slikt økologisk perspektiv i skolen. Et 
viktig spørsmål i denne sammenheng er hvordan resultater i skolen 
gjentatte ganger synes å gjenspeile sosioøkonomiske forhold, til tross for 
norsk skoles sterke utjevningsmandat. Elever med middels til høy sosio- 
økonomisk bakgrunn har vedvarende sterkere skoleresultater enn elever 
fra hjem med lavere sosioøkonomisk status (Barne-, ungdoms- og fami- 
liedirektoratet, 2018)” Her er det ikke enkle arsakssammenhenger, men 
det kan foreligge noen dypere samfunnsstrukturer som ser ut til å bidra 


9 https://www.bufdir.no/Statistikk og analyse/Oppvekst/Barnehage og skole/Skole og sosioo- 
konomisk, status/. Hentet: 20.10.19. 

slik at noen elever stadig sitter med trumfkort. I folge en slik okologisk 
tilnærming, vil det være viktig å ga slike strukturer i sømmene. 

Et annet eksempel på en slik økologisk tilnærming til menneskeverd 
kan være å se nærmere på fysisk organisering av klasserom. Ulike måter 
å organisere skolen på er ikke bare praktiske innretninger, men bidrar til 
elevers læringsmuligheter og opplevelse av trygghet (Ahmad, Shaharim, 
& Abdullah, 2017, s. 66). Materielle omgivelser blir dermed en drivkraft 
for læring, men også menneskeverd og etiske verdier. Et tredje aspekt 
handler om dannelsen av «hybrider» mellom menneske/ting (Haraway, 
2008, s. 10). I skolen er digitale medier stadig mer viktig. Digitale medier 
brukes som verktøy i undervisningen, og de representerer mål i skolen 
ved digital kompetanse. Ikke bare det; digitale medier spiller en rolle 
også overfor overordnede mål med skolen og hvilke borgere skolen skal 
bidra til. Skolen har også å gjøre med elever, som nå er «digital natives» 
(Kivunja, 2014) - en annen type elever enn tidligere. Relasjoner og kon- 
tekster er ikke bare omgivelser for et statisk menneske, men mennesket 
endres - og med det også menneskeverdet. 

Med «svake» tilnærminger til verdighet utmeisler vi på den ene siden 
en forståelse av menneskeverd som foranderlig, og på den annen side som 
relasjonell. Når mennesker handler, handler de alltid avhengig av kon- 
tekst, av andre mennesker og i en materiell kontekst. De kan ikke ses 
som løsrevet. En «svak» tilnærming til menneskeverd gir en mer sårbar 
forståelse for verdighet, der mennesket ses som art og vesen i en større 
økologisk og relasjonell kontekst. 


Drøfting: Mangfoldige forståelser for et 
mangfoldig menneskeverd 


I dette kapittelet har vi spurt hva som kjennetegner ulike tilnærmin- 
ger til menneskeverd som begrep, og hvilke konsekvenser ulike tilnær- 
minger kan ha for en skole som skal ivareta en mangfoldig elevgruppe. 
Utgangspunktet for dette kapittelet er at menneskeverd anses som «tatt 
for gitt» i skolens verdigrunnlag. Det viser seg at det er et begrep som 
i liten grad debatteres eller anvendes i skolesammenheng. Menneske- 
verd synes som et uanvendelig begrep, og når ikke helt fram til verken 

lærere, lærerutdannere eller elever. Utfordringen er at debattene om selve 
menneskeverdsbegrepet har en tendens til å befinne seg utenfor skole og 
utdanning. 

Gjennom dette kapittelet har vi derfor presentert ulike tilnærminger 
til menneskeverdsbegrepet. De ulike tilnærmingene skal vise spennvid- 
den og mulighetene i forståelsen av begrepet menneskeverd. I lys av de 
ulike tilnærmingene har vi gitt korte eksempler på eksisterende debatter 
i skolen. Disse er ikke bare eksempler på områder hvor praksis kan være 
problematisk, men illustrerer også ulike tilnærminger til menneskeverd. 
Spørsmål om hodeplagg for lærere eller tilpasset opplæring til elever er 
opphetede, men leder sjelden hen til en grundigere diskusjon eller kritisk 
refleksjon om hva begrepet menneskeverd kan bidra med. I skolen gjøres 
det likevel daglige valg som berører spørsmål om menneskeverd; elever 
oppmuntres eller blir oversett, velges og bortvelges, de respekteres eller 
krenkes. Dette har stor betydning for hva slags mangfoldig eller likever- 
dig samfunn skolen bidrar til. Dette har med verdighet å gjøre. 

Man kan innvende at mangel på debatt om menneskeverd kan skyl- 
des læreres mangel på kunnskap om hvordan man skal forstå begrepet. 
Imidlertid har vi en annen antakelse - nemlig at den rådende tilnærmin- 
gen til menneskeverdsbegrepet er for snever, og det medfører at begrepet 
ikke trekkes inn diskusjonene. Prosjektet har derfor vært å vise at det er et 
mangfold av ulike tilnærminger til begrepet menneskeverd. Gjennom disse 
ulike og mangefasetterte fortolkningene av menneskeverdsbegrepet ser vi 
også noen av spenningene og utfordringene knyttet til skolehverdagen. 

Vårt argument i kapittelet er at menneskeverd kan ha «sterke» eller 
«svake» forståelser. Denne inndelingen viser noen grunnleggende mot- 
setninger og spenninger på en annen måte enn for eksempel mer tra- 
disjonelle og kronologisk historisk oversikt (som f.eks. Rosen, 2012), og 
representerer derfor et teoretisk bidrag til forståelsene av menneskeverds- 
begrepet. I tillegg kan det å vise et mangfold av tilnærminger til verdighet 
også oppfylle en annen hensikt; å innlede en kritisk debatt om hva men- 
neskeverdet kan bety for skolen. 

En «sterk» tilnærming representerer forståelser som har vært etablert 
over lang tid, og som representerer en slags gjengs forståelse av mennes- 
keverd. I henhold til en sterk tilnærming bygger man for det første på 

en slags «essens» ved mennesket. Mennesker har noen universelle trekk 
som gjor dem til mennesker, pa tvers av sted eller tid. For det andre vil 
de «sterke» tilnærmingene beskrive mennesket som opphøyd fordi det 
er noe iboende, en form for metafysisk dimensjon i mennesket. For det 
tredje har mange tenkere med slike tilnærminger til menneskeverd i sær- 
lig grad framhevet mennesket som rasjonelt eller med særlige kapasiteter. 
Disse kvalitetene gir mennesker verdighet. For det fjerde kan mennes- 
keverdet i den sterke tolkningen forstås som standarder og dyder som 
bekrefter menneskets verdighet når de blir utført. Mennesket blir verdig 
gjennom forhåndsdefinerte handlinger. 

De «sterke» tilnærmingene til menneskeverd har vært gjenstand for 
omfattende kritikk. Spørsmålet er om det faktisk finnes en fellesmenneske- 
lig essens, og det er sterk kritikk av en metafysisk essens. Alternativet 
kan være noe mindre bastant, det vi kaller en «svakere» tilnærming, der 
oppmerksomheten rettes mot livet nedenfra, fra faktiske handlinger og 
relasjoner. Menneskeverd er noe man tilskriver hverandre, og noe som 
utvikles i relasjoner med andre. Det at innholdet i menneskeverd ikke er 
bestemt, gjør at menneskeverd må defineres til stadighet. «Svake» tilnær- 
minger ansvarliggjør ved at menneskeverd er noe som må gis. 

Selv om vi i dette kapittelet har hentet ressurser fra menneskeverd hos 
juss, filosofi eller religion, vil ikke disse arenaene nødvendigvis kunne 
bidra med gode nok beskrivelser for hvordan man skal tolke og anvende 
menneskeverdet i skolen. Å se «sterke» og «svake» tilnærminger til men- 
neskeverd kan være et viktig verktøy for skolen på ulike måter. Aller 
først: Skolens læreplan og lovverk synes å underbygges av en «sterk» 
tilnærming til menneskeverd. Disse grunnlagsdokumentene bygger på 
Menneskerettighetserklæringen fra 1948, som beskriver mennesket som 
unikt og likeverdig og med like rettigheter, og framheves som helt sen- 
tralt også i læreplanene fra 2020 (Utdanningsdirektoratet, 2018).'* Nar 
det står i læreplanens overordnede del om «menneskeverdets ukrenke- 


lighet og at alle mennesker er like mye verdt, uavhengig av hva som ellers 


10 Læreplanene trer i kraft fra 2020. https://www.udir.no/laring-og-trivsel/lareplanverket/fagfor- 
nyelsen/ Hentet: 19.09.19. 

skiller oss»", settes det store krav til menneskeverd i skolen. Man kan si 
at en «sterk» forståelse signaliserer at menneskeverd har en helt sentral 
plass i skolen. Jo tydeligere parole, jo mer klarhet om begrepet. Imidlertid 
vil vi hevde at «sterke» tilnærminger til menneskeverd slett ikke styrker, 
men vil representere utfordringer som kan svekke anvendelsen av men- 
neskeverd i skolen. 

En grunnleggende utfordring med «sterke» tilnærminger til mennes- 
keverd handler om dets basis som et abstrakt ideal - noe som alle men- 
nesker har, og som ingen ønsker å stille spørsmål ved. Det er grunnpilaren 
som angår spørsmål om liv og død, komplekse medisinske, biologiske 
og genetiske grensedragninger. Samtidig foregår det en rekke hendelser i 
klasserommet som berører menneskeverd, men som man ikke helt klart 
kan definere. I løpet av en skoledag foregår det mange viktige ting - som 
at elevene opplever at de er verdsatt, at de lærer og trives. Samtidig kan 
det likevel være få kriterier for hva som egentlig kvalifiserer for å oppfylle 
idealene om unike eller likeverdige elever. En del elever kan oppleve å bli 
oversett eller utestengt. Noen elever opplever å bli mobbet. Man kan stille 
seg spørsmålet: Hvis det er riktig at menneskeverdet representerer en 
urokkelig standard for det gode, hvorfor er det så vanlig å krenke det? Og 
hva kvalifiserer for en krenkelse? Elever og lærere gjør en rekke ting som 
strider med «det menneskelige», slik det er forstått som en sterk, moralsk 
standard. Man kan si at utfordringen med abstrakte, metafysiske idea- 
ler i skolen er at mangfoldet av dagligdagse hendelser rett og slett er for 
ordinære. Menneskeverdet handler om store spørsmål, og begrepet blir 
kanskje for stort for hverdagen. Det oppstår et problem med korrespon- 
dansen mellom ideal og virkelighet i skolen, der man mangler språk for 
mangfoldet av menneskeverd som kan utspille seg i praksis og i handling. 

En konsekvens av «sterke» tilnærminger kan være at menneskeverd 
blir stående som et litt utdatert og uanvendelig begrep for lærerne. Dette 
kan være en mulig årsak til at menneskeverd heller ikke når helt fram til 
lærerværelser og klasserom, og at begrepet er vanskelig å bruke i spørs- 
mål om læringsmiljø. Dette er ikke nødvendigvis «lærernes feil». I stedet 
for å kritisere kunnskapen om menneskeverd i skolen, vil vi hevde at den 


1 https://www.udir.no/lk20/overordnet-del/opplaringens-verdigrunnlag/1.1-menneskeverdet/ 

radende og «sterke» forstaelsen av menneskeverd i seg selv kan hindre at 
begrepet oppfattes som relevant for reelle problemstillinger som lærere 
kan erfare i hverdagen. 

En annen kritikk til «sterke» tilnærminger handler om hvilken vekt 
skolen skal legge på det rasjonelle som standard for menneskeverd. 
Utvikling av elevenes rasjonelle evner er helt klart viktig i skolen. Spørs- 
målet kan være hvordan man vil forholde seg til elevmangfoldet. Men- 
neskeverd som rasjonelle evner er avgjørende i debatter om inkludering 
av elever med særskilte behov i skolen. Hvordan skal man for eksempel 
beskrive menneskeverd hos elever med svakere mentale evner? Hvis det 
skal beskrives med allmenn-menneskelige behov og kapasiteter - hvilke 
av disse er det viktigst å oppfylle i skolen? 

Menneskeverd kan også problematiseres for den «jevne elev». Elevun- 
dersøkelsen fra 2018 viser at motivasjon og trivsel i skolen jevnt over er 
på sitt laveste for 10. trinn — det vil si når elevene aller helst både skulle 
ha lært mye, og lagt planer for framtid og videre utvikling (Utdannings- 
direktoratet, 2019).* Mange vil forklare denne lave motivasjonen med 
manglende mening og helhetlige tilnærminger til læring i skolen. Det 
kan derfor være behov for å se mer sammenheng. Slike sammenhenger 
kan handle om at skolen i større grad bør se sosiale og materielle behov i 
lokalsamfunnet opp mot skolens virksomhet, og å se eleven som en hel- 
het av sosiale og biologiske behov og ressurser. Dette kan skolen blant 
annet imøtekomme med mer dybdelæring (Gilje, Landfall & Ludvigsen, 
2018).” Dersom dybdelæring er responsen på noe mer enn rasjonali- 
tet som merkestein for skolen, vil det da være viktig å vende fokus mot 
innholdet i menneskeverdsbegrepet. Her savner vi en grunnleggende 
diskusjon i skolen, ikke bare om hva som gir mest effektiv og helhetlig 
læring som et instrumentelt behov hos skolen. Vi mener også at det kan 
representere en mulighet for skolen til å drøfte menneskeverdsbegrepet, 
og hvilke aspekter ved menneskeverd som aktivt velges, og hva som vel- 
ges bort. Dybdelæring om menneskeverdet krever etter vår mening at 


12 https://www.udir.no/tall-og-forskning/finn-forskning/rapporter/analyse-av-laringsmiljoindek- 
sene-fra-elevundersokelsen-2018. Hentet: 08.10.19. 

13 —https://www.utdanningsnytt.no/fagartikkel-forskning-pedagogikk/dybdelaering--histo- 
risk-bakgrunn-og-teoretiske-tilnaerminger/171562. Hentet 21.10.19. 

man i undervisningen og i skolens interne fora arbeider med bade sterke 
og svake tolkninger av menneskeverdet. Man kan ikke ta for gitt at de 
«sterke» tolkningene av menneskeverdbegrepet vinner gehor og tilslut- 
ning blant den sammensatte elevgruppen som finnes i norsk skole i dag. 
Det er derfor viktig å åpne begrepet på flere måter for at det kan kommu- 
nisere med elever med forankring i et mangfold av normative tradisjoner. 

Vi ser altså noen helt grunnleggende utfordringer med «sterke» tilnær- 
minger til menneskeverd i skolen. Disse kan bidra til mangel på begre- 
per for menneskeverd, mangel på hjelp til å se et tilstrekkelig mangfold 
i selve menneskeverdsbegrepet. Vi etterlyser debatt og et kritisk blikk 
på hvordan menneskeverd praktiseres og forstås i skolen i dag. Tilnær- 
minger som vi betegner som «svake» kan derfor være avgjørende, og 
åpne for nye perspektiver og muligheter. Svake tilnærminger har til fel- 
les det konkrete, og ser på samhandlingene i relasjoner som den viktig- 
ste dimensjonen for menneskeverd. Den krevende utfordringen med de 
«svake» tilnærmingene er imidlertid at de ikke er gitt. Hva man forstår 
med respekt for menneskeverdet utvikles og får nytt innhold gjennom 
nye situasjoner og behov. 

De «svake» tolkningene kan være viktige bidrag for å grunnfeste men- 
neskeverd i handling, og for å gi rikere og dypere forståelser av hva men- 
neskeverd innebærer. Et av de aller viktigste bidragene her er tolkningen 
av at menneskeverd er ikke noe som bare «er», men noe som kaller på 
vår evne til å ta ansvar, og til å stadig tilskrive elever, lærere og ledelse 
verdighet. Det er et daglig arbeid. Begreper, valg og bortvalg må stadig 
debatteres. Det må mangfoldige forståelser til for å kunne utvikle et 
mangfoldig menneskeverd i skolen. 

Abstract: In a society of global mobility and flows of refugees and internally displaced 
people, the question of dignity is critical. This In this chapter I ask what characterises 
dignity among newly arrived youth in their everyday lives at school in Norway. Newly 
arrived youth are in a fragile state in becoming well-integrated citizens and a produ- 
ctive part of society. These young people have a past to cope with, a present to orient 
themselves in, and they are also are obliged to succeed in the future. Their dignity is 
due to their possibilities to act in a complex world. This chapter takes a starting point 
in the data material from participant observation in a so-called “introduction class” 
in Norway for newly arrived youth. An introduction class is a first phase of schooling 
offered prior to a transferal to local, public schools. I present an everyday situation as 
this transfer takes place, and read it through the lens of Deleuze and Guattaris post- 
human ethics. More than predefined given rights, dignity is explored as experiences 
of equality and as possibilities to act in everyday lives. The material shows high mot- 
ivation and anxieties of pupils and teachers in the transfer process to local schools. 
The prerequisites for joining their local school classes, however, is not clear for the 
pupils. The teachers encourage the pupils to work hard and suggest a number of acti- 
ons in order to join regular schools and becoming so-called “ordinary”. The analyses 
conclude that equality seems a high, but hidden standard. The results may be that in 
practice, pupils are not treated as equals, and that the ideals of dignity do not seem 
relevant. These findings point out a lack of relevant concepts of dignity in school. In 
spite of high standards of dignity in the curriculum, the newly arrived youth may 


Sitering av denne artikkelen: Christensen, I. R. (2019). Verdig = vanlig og norsk: Nyankomne ungdom- 
mers verdighet i introduksjonsklasser. I Å. Valen-Sendstad & I. R. Christensen (Red.), Menneskeverd - 
en utfordring for skole og samfunn (Kap. 2, s. 39-61). Oslo: Cappelen Damm Akademisk. https://doi. 
org/10.23865/noasp.90.ch2. 

suffer from inequalities. I argue that there is a need for a debate on the concepts of 
dignity in school. I promote a dynamic understanding of dignity, embracing diversity 
and the specific needs of the pupils, as well as strengthening the teacher's agency. 


Keywords: Dignity, refugee education, posthuman ethics, citizenship, inclusion 


Introduksjon: Spørsmålet om verdighet for 
nyankomne ungdommer 


I et samfunn med økt mobilitet og en pågående global flyktningstrøm er 
menneskeverd og verdighet et hett spørsmål. I dette kapittelet vil jeg utfor- 
ske hva som kjennetegner nyankomne elevers verdighet i skolens intro- 
duksjonstilbud. For nyankomne elever er det svært mye av livet som er i 
støpeskjeen. De lever i et nytt land, bor i en ny bolig, lærer seg et nytt språk 
og får nye venner på en ny skole. Samtidig står de i et sterkt krysspress og 
skal også håndtere utfordringer som tap av hjemland, kultur, venner og 
familie. Dette kan i høyeste grad kalles en eksistensiell korsvei. Hva som 
skaper det gode og verdige liv, er alt annet enn gitt. Midt i dette scenarioet 
skal de nyankomne elevene likevel skape seg et handlingsrom og en fram- 
tid, hvor de kan delta og være bidragsytere i samfunnet. 

Skolen ser menneskeverd og verdighet som grunnleggende verdier 
(Opplæringslova, 1998, $ 1-1). Imidlertid er også verdighet noe skolen 
skal bidra til gjennom inkludering og likeverd, der likeverd er verdier 
som må ivaretas og forsterkes. Elevene skal også «gis likeverdige mulig- 
heter slik at de kan ta selvstendige valg». (Kunnskapsdepartementet, 
2017). Menneskeverdet innebærer derfor både et grunnleggende verdi- 
sett, noe som skal utvikles - og noe som gir muligheter for deltakelse. 
Menneskeverd og verdighet beskrives ofte som det å gi likeverdig opp- 
læring, som er en særlig utfordring overfor mangfoldet som nyankomne 
elever representerer. Man kan si at begrepene menneskeverd og verdig- 
het fungerer som skolens prøvesteiner for inkludering av nyankomne. 

Imidlertid er menneskeverd et lite konkretisert begrep i skolen, både 
i etiske drøftinger og i undervisning (Vesterdal, 2016). Menneskeverd og 
likeverd har også endret seg markant de siste 20 årene, og innholdet i 


1 http://tallogforskning.udir.no/innhold/hva-kjennetegner-gode-innforingstilbud-for-elever- 
som-nylig-har-kommet-til-norge/. Lesedato: 02.11.19 


40 


VERDIG = VANLIG OG NORSK 


disse begrepene er et samspill mellom en rekke faktorer (Nilsen, Bjorns- 
son et al., 2018). Det kan derfor være behov for å undersøke faktorene som 
påvirker forståelsen av menneskeverd overfor nyankomne elever. I denne 
sammenheng vil det være interessant å se hvordan menneskeverd som 
samhandlinger i klasserommet. Jeg spør: Hva kjennetegner nyankomne 
elevers verdighet i skolen? 

I dette kapittelet behandles menneskeverd og verdighet om hver- 
andre. På engelsk har «human dignity» og «dignity» overlappende 
betydning, mens det i europeisk sammenheng kan ha noe ulike valører i 
henhold til hvorvidt de betegner en grunnleggende menneskelige trekk 
eller status i samfunnet.* Skolen synes å operere med ulike begreper, 
som ofte konkretiseres til «likeverd». I dette kapittelet problematiserer 
jeg derfor samhandling i klasserommet for nyankomne elever. Denne 
samhandlingen skaper forståelser av verdighet. Hensikten med kapit- 
telet er å vise at menneskeverd og verdighet er begreper som er i beve- 
gelse, og at det får konsekvenser for likeverdig behandling av elever. 

Kapittelet begynner med en introduksjon om nyankomne ungdom- 
mer i Norge og deres utfordringer i skolen. Gjennom Deleuze og Guat- 
taris posthuman etikk settes søkelyset på hvordan verdighet kan sees som 
et samspill mellom ulike faktorer. 

Etter en beskrivelse av metodiske valg tar jeg for meg to utdrag fra data- 
materialet jeg har etter deltakende observasjon i en introduksjonsklasse. 
Jeg tar utgangspunkt i to hverdagssituasjoner i introduksjonsklassen og 
beskriver dem med noen begreper fra Deleuze og Guattaris posthumane 
etikk. Samspillet mellom elever, lærere og klasserom er i fokus. Jeg ser på 
hvordan både sosiale og praktiske faktorer i hverdagen støtter opp om ulike 
former om verdighet. Fysiske omgivelser, hjem og foresatte, skolemiljø og 
skoleledelse kan påvirke hvordan likeverd og verdighet forståes og prak- 
tiseres i skolen (Sørensen, 2009). I dette samspillet skapes muligheter og 
begrensninger for nyankomne elever. Spørsmålet er om elevene ikke bare 
blir betegnet som verdige og likeverdige, men om de i praksis blir behand- 
let som dette. Jeg argumenterer for at menneskeverd er et begrep i støpe- 
skjeen, og at det er sårbart for hva som foregår hver dag i klasserommet. 


2 Se introduksjonskapittelet for ytterligere beskrivelser av forholdet mellom menneskeverd og 
verdighet. 

Nyankomne ungdommers skolesituasjon i Norge 


Nyankomne ungdommer far i Norge tilbud om utdanning. Norsk lov- 
verk gir alle barn og unge under 18 ar som skal oppholde seg 3 maneder 
eller mer i Norge, rett til opplæring, og også særskilt språkopplæ- 
ring (Opplæringslova, $ 2-1, $ 2-8). Denne opplæringen organiseres 
mange steder sentralisert i kommunene, som vil si at kommunen eta- 
blerer introduksjonstilbud på én lokasjon og ikke på hver enkelt skole 
(Opplæringslova, $ 3-12). Introduksjonstilbudet går under flere navn: 
mottaksklasser, introduksjonsklasser eller velkomstklasser. Slike intro- 
duksjonsklasser representerer ofte et første møte med Norge, samtidig 
som man møter en rekke elever i liknende livssituasjon. Nyankomne 
ungdommer har felles at de har få eller ingen forkunnskaper i norsk. 
Imidlertid har elevene har svært forskjellig bakgrunn. Noen har måne- 
der og år bak seg som flyktninger. Flere har foretatt denne reisen alene 
og bor med verger i egne boliger. Andre kommer hit fordi foreldre har 
fått jobb i Norge. Noen har mer eller mindre avbrutt skolegang, mens 
andre ligger foran norske elever faglig. 

Det er behov for kunnskap om de ulike utfordringene elever i introduk- 
sjonsklasser har som nyankomne. Det er særlig to felt forskning på nyan- 
komne ungdommer konsentrerer seg om, både i Norge og internasjonalt 
(Bansak, Hainmueller et al., 2016; Eide & Broch, 2010; Matthews, 2008; 
Rutter, 2006). På den ene siden etableres tiltak for introduksjonsklasser 
med vekt på effektiv språkinnlæring. Grundig kunnskap om språkutvik- 
ling og -didaktikk er helt avgjørende redskaper for deltakelse i samfunnet 
og ligger til grunn for mandatet for introduksjonsklassene. På den andre 
siden ivaretas nyankomne ut fra en psykologisk tilnærming med fokus 
på traumer og eventuell traumekompetanse hos lærere (Pastoor, 2016; 
Schultz, Marshall et al. 2016). Hvorvidt ungdommene utvikler omfat- 
tende psykiske vansker, er avhengig av omfang av traumer, individuelle 
mestringsressurser, men også av omgivelsenes kunnskaper og holdninger 
(Neumayer, Skreslett et al. 2006, s. 17). Å utruste skolen med kunnskap 
om traumer og verktøy for bedre psykososial helse er nødvendig for de 
ungdommene dette gjelder. Det å håndtere hverdagen på en konstruktiv 
måte kan kreve store ressurser fra den enkelte (Pastoor, 2013). Flere nyan- 
komne ungdommer har svært ulike erfaringer fra oppbrudd og reise til 

Norge. Noen kommer som barn av arbeidsinnvandrere. Imidlertid har 
mange ungdommer med kort botid opplevd traumatiske hendelser, flukt, 
spenninger og frykt over lang tid. De ma handtere en vanskelig fortid, og 
mange sliter med psykiske vansker (Mollica, Lopes Cardozo et al. 2004; 
Perumal, 2015). A komme til Norge er derfor en sammensatt prosess, 
der nyankomne ungdommer ma handtere rekke praktiske, psykiske og 
sosiale utfordringer. 

Grundig kunnskap om bade sprak, flerspraklighet og psykososial 
helse er avgjørende for å gi god opplæring til nyankomne i skolen. Rutter 
(2006) og Matthews (2008) peker også på behovet for å utvikle etiske 
drøftinger rundt nyankomnes etablering, sosiale status og handlingsrom 
for et godt og verdig liv i samfunnet. Dette kapittelet utforsker noe av 
kompleksiteten når nyankomne elever skal etablere verdighet i skolehver- 
dagen. Beskrivelser av skolehverdagen er ikke bare praksisfortellinger; de 
kan utgjøre dilemmaer som også kan løfte fram etiske spørsmål om hva 
som definerer menneskeverd og verdighet for nyankomne. 


Ulike tilnærminger til verdighet - og 
«posthuman etikk» 


I dette kapittelet vil jeg utforske hva som kjennetegner nyankomne 
elevers verdighet i introduksjonsklasser. Hva mener jeg så med begre- 
pet verdighet? Én vanlig forståelse er at mennesket har visse felles ibo- 
ende kvaliteter, en menneskelig essens. Disse kvalitetene utgjør en felles 
verdi for mennesket, en slags «fastpris» som ikke skal fravikes (Kant, 
1785/1998, s. 42).* Denne forståelsen av verdighet bygger blant annet på at 
mennesket innehar en rekke iboende og felles kvaliteter, som autonomi 


3 Se introduksjonskapittelet til Valen-Sendstad og Christensen for nærmere oversikt over ulike 
forståelser verdighet og Arntzens kapittel for nærmere beskrivelser av et kantiansk utgangs- 
punkt for etikk. 

4 Etiske tilnærminger som søker samsvar mellom forhåndsgitte standarder og praksiser, blir 
av Barad (2003) kalt en «representativ etikk». En representativ etikk vil for eksempel etter en 
kantiansk etikk søke verdighet som iboende abstrakte kvaliteter ved nyankomne elever, som 
er transcendentale gjennom historie og gjeldende for alle kulturer. Det kan også innebære en 
empirisk kartlegging av ulike fysiske og psykiske behov hos nyankommen ungdom, og dermed 
et utgangspunkt for et universelt behov for verdighet, som blant annet Nussbaum argumenterer 
fram (Lysaker, 2015). 

og fornuft. Disse kvalitetene setter standarden for menneskeverd (Kant, 
1785/2002, S$. 54). 

Å være gitt retten til utdanning betyr ikke nødvendigvis at ungdom- 
mer får god opplæring. Objektive, universelle standarder for verdighet 
kan komme til å vise seg for «fattige» (Barad, 2003, s. 801; Tamsin 2011). 
Generelle standarder for verdighet favner ikke nødvendigvis opplæringen 
til nyankomne i all sin kompleksitet. En annen tilnærming ser derfor ver- 
dighet som uløselig knyttet til historisk sammenheng og kultur og beskri- 
ver en form for deltakelse. Denne tilnærmingen favner såkalte empiriske 
og konstruktivistiske tilnærminger til etikk. Empiriske tilnærminger til 
verdighet funderes i menneskets egne erfaringer. Erfaringene er hva som 
gjør mennesket til et menneske (Winter, 1994, s. 239) Ut fra erfaringen ska- 
pes sosiale normer og moralske regler som påvirker forståelsen av å være 
verdig (Taylor, 1989, s. 92-93). Det er derfor de nyankomnes faktiske utfor- 
dringer i hverdagen som bør danne utgangspunkt for hva verdighet er. 

I introduksjonsklassen er det mange slags faktorer som bidrar til 
nyankomnes verdighet. Verdighet kan være avhengig av elevenes ulike 
kulturelle bakgrunn og personlige historier, av lærernes profesjonsetos 
og engasjement, eller skoleverkets mandat for introduksjonsklasser. En 
rekke virkeligheter og erfaringer, både sosiale og materielle, skaper avgjø- 
rende øyeblikk for hva som er det ideelle og det gode liv for nyankomne. 
Det er erfaringer som er utgangspunktet for å dra veksel på Deleuze (1990, 
2009) og Deleuze og Guattari (1987), og det de kaller en situasjonsbestemt 
og «posthuman» etikk. Selv om Deleuze og Guattari verken beskriver 
verdighet, skole eller nyankomne som sådan, kan en lesning av dem gi 
noen viktige stikkord for å forstå verdighet på nye måter 

Et første overordnet aspekt hos Deleuze og Guattari er at etikk er 
situasjonsbestemt. I stedet for at standardprinsipper for rett og galt skal 
styre handling, forsøker Deleuze og Guattari i stedet å beskrive konkrete 
handlinger. Etikk finnes i handlingen, som Deleuze og Guattari kaller en 
«event», en hendelse. Hendelsen er sentral. Hendelser kan beskrives som 
bestemte, innholdsfylte møter. Forhåndsbestemte idealer, som for eksem- 
pel «likeverd», er kanskje ikke tilstrekkelig for å skape gode nok beskri- 
velser av hva som er problematisk i handlingen. I stedet er det nødvendig 
å se på hvem og hva som bidrar til handlingen (Deleuze, 2009). 

Deleuze ser etikk i kontrast til «moral». Moral representerer bedom- 
melser av om handlinger er gode eller onde, hevder Deleuze (Deleuze, 
1980). I moralen handler det om a vere lydig mot fastsatte verdier. Dersom 
man følger moralens logikk, bedømmer man «godt» eller «ondt», «ver- 
dig» eller «uverdig», etter situasjoner som allerede har skjedd på et annet 
sted til en annen tid. Satt på spissen ser Deleuze moral som mer stivbeinte 
regler og dermed til mindre hjelp for det rette og gode i en situasjon. 
Etikk, derimot, er et slags motstykke til moral. Etikk utvikles i nåtid, 
den er immanent. Etikk oppstår i handlingen, ikke utenfor. Dermed kan 
f.eks. verdighet beskrives som en prosess og en form for eksistens, der 
individet blir til (Deleuze, 2009, s. 8)> 

For det andre kan Deleuze og Guattaris etikk kalles «posthuman». «Post- 
human» kan oppfattes som et uforståelig begrep for mange når man snak- 
ker om menneskeverd. Imidlertid betyr ikke «posthuman» at mennesker 
settes på sidelinjen (Tamsin, 2011, s. 75).° I stedet er Deleuze og Guattari 
på jakt etter hva som setter betingelsene for menneskeverd i en situasjon. 
Dermed må man analysere hvilke faktorer som kan være med å definere 
menneskeverd. Faktorene må «vikles» fra hverandre. Dersom man forstår 
hvem og hva som virker inn på samhandling, kan man også forstå mer om 
etikk og menneskeverd. Faktorene for menneskeverd kan ikke bare være 
noe «innenfra» i mennesket, som rasjonalitet eller en abstrakt iboende 
verdi. Det er heller ikke bare snakk om verdighet som en fast sosial status” 
I stedet kan menneskeverd være noe som «gjøres». I introduksjonsklas- 
sene kan derfor verdighet være et resultat av samhandlingen mellom f.eks. 
lærere, elever språk og begrepsbruk, fysiske omgivelser, bestemmelser i 
skolen, rutiner osv. Alle disse faktorene er både menneskelige og «mer enn 
det menneskelige», og sammensetningen («assemblage») bidrar til å skape 
identitet. (Deleuze & Guattari, 1994, s. 146). 


5 Identitet og menneskeverd etableres i samhandling og som en gjensidig og kontinuerlig skapel- 
sesprosess. Å gjennomgå slike forandringer gjør identitet til «nomadisk» og underveis (Deleuze 
& Guattari, 1987, s. 380). 

6 Deleuze og Guattari har ikke til hensikt å underminere menneskeverdet. Imidlertid etablerer 
Deleuze og Guattari en alternativ tilnærming til identitet og menneskeverd. På den ene siden 
ser de det som lite fruktbart å behandle én kjerneidentitet som er indre og stabil (Tamsin, 2011). 
Deleuze og Guattari (1994, s. 146) tar også et oppgjør med identitet som kun ytre bestemt av et 
sosialt miljø. De ser identitet som mer enn sosial fortolkning og etablert gruppetenkning. 

7 Seintroduksjonskapittelet for ytterligere beskrivelse av slike forståelser av menneskeverd. 

Hva er sa resultatene av en handling? 
Sterke eller svake handlingsrom 


Deleuze (2009) understreker at handlinger i seg selv ikke kan beskrives 
som enten gode eller onde. Dette innebærer at det for eksempel ikke lære- 
rens enkelthandlinger som skaper verdighet hos nyankomne. Det gode 
kan i stedet sees som summen av handlinger.’ (Deleuze & Guattari, 1987) 

Spørsmålet videre er om summen av handlinger representerer et posi- 
tivt menneskeverd, og hva som i så fall er kriteriene for verdighet for nyan- 
komne ungdommer. Afdal, Røthing og Schjetne (2014, s. 24) foreslår at 
verdighet er det som skaper muligheter og begrensninger for det gode liv 
(Afdal, Røthing & Schjetne, 2014). For nyankomne ungdommer kan hen- 
delser på skolen gi både muligheter og sette begrensninger for handling. 
En Deleuze-tilnærming vil derfor kunne i at verdighet handler om hvor- 
vidt nyankomne ungdommer får handlingsrom og muligheter videre. 

Dersom verdighet handler om nyankomnes mulighetsrom, vil det i 
følge Deleuze og Guattari kunne være snakk om begrensende handlings- 
rom og mer åpne handlingsrom. Å bli en del av et veletablert miljø kal- 
ler Deleuze og Guattari for «becoming majoritarian». Såkalte majoritære 
miljøer er en form for sosiale «territorier» hvor det er et etablert og domi- 
nerende sett av regler og normer. Poenget hos Deleuze og Guattari er at 
etablerte miljøer ikke bare «er der», men at de skapes (1987, s. 5). 

På den annen side kan samhandling resultere i det motsatte. I noen 
sosiale miljøer kan sosiale mønstre være mindre etablerte. Dette beskriver 
Deleuze og Guattari (1987, s. 291) som «becoming minoritarian» (mino- 
ritær). Å være minoritær handler ikke om å være en kulturell minoritet, 
slik vi kjenner det. Minoritære fellesskap kjennetegnes av å være mer pre- 
get av forskjeller mellom medlemmene, der man som medlem ikke så lett 
lar seg definere (Deleuze & Guattari, 1987, s. 470). Å være minoritær kan 
beskrives som en sårbar, men også åpen posisjon for identitet. 


8 Deleuze og Guttaris etikk må ikke forveksles med ren nytteetikk, som fokuserer på hva som 
fører til lykke for flest mulig. Jf. Bentham eller Smith, er det gode en slags forhåndskalkulasjon 
av mest mulig nytte for flest mennesker (se Valen-Sendstads kapittel for nærmere beskrivelse). 
Deleuze representerer i stedet en kunnskapssosiologisk og poststrukturalistisk kritikk til moral- 
og kunnskapspolitikk. Han oppfordre til å se på etikk som utvikles som en følge av hendelser og 
situasjoner, og som kan si noe om maktmønstre og samhandling i samfunnet. 

I et klasserom kan derfor elever følge mer eller mindre fastsatte sosiale 
mønstre. Sosial samhandling er med på å avgjøre identitet. I stedet for 
å fokusere på hva mennesket er «er», vil Deleuze beskrive hvem menes- 
ket «blir» i relasjoner med andre. Han kaller dette for «becoming-other». 
Mennesker er i en stadig danningsprosess i sine relasjoner til andre, og 
man kan anta ulike identiteter (Deleuze, 1995, s. 44; Deleuze & Guattari, 
1987, S. 462). 

Det som er verdt å merke seg ved Deleuze og Guattari, er at identitet 
ikke bare er en slags gitt sosial status, men at den stadig kan formes og ska- 
pes. Overfort til sporsmalet om nyankomne elever, blir klasserommet et 
skapende sted, og samhandlingen er avgjorende, ikke bare for kunnskap, 
men for verdighet. I stedet for å se på verdighet som en statisk størrelse 
noen har eller ikke har, fokuserer jeg på verdighet som situasjonsbetin- 
get, en prosess der de selv er medskapere. I de kommende eksemplene fra 
klasserommet, vil det derfor på den ene siden være nyttig å se på faktorer 
og aktører som bidrar i dannelsesprosessene. På den annen side vil det 
være nyttig å analysere hvilke muligheter og begrensninger som gis til 
ulike identiteter. Imidlertid er det aller først duket for en kort oversikt 
over metodologiske valg og vurderinger ved utvalget av casen med ung- 
dommene i introduksjonsklassen. 


Forskningsdesign og metode: 
En kvalitativ casestudie 


For å utforske hva som kjennetegner nyankomne elevers verdighet i 
introduksjonsklasser, har jeg utført en komparativ kvalitativ casestudie 
(Riege, 2003; Flyvbjerg, 2011). Utvalget for studien er i dette kapittelet 
introduksjonsklassen ved en ungdomsskole i en by på Østlandet i Norge. 
Introduksjonsklassen i denne casen har elever fra 8. til 10. trinn. Den er 
delt inn i to grupper hovedsakelig etter norskspråklige ferdigheter. Det å 
velge én case er en spennende og intensiv undersøkelsesform som kjen- 
netegnes av at man får et fyldig og detaljert datamateriale fra avgren- 
sede eksempler. Jeg ble godt kjent med skolen, med lærere og også noen 
elever. Ft slikt lite utvalg gir ikke materiale som er statistisk generaliser- 
bart for introduksjonsklasser. I stedet representerer ofte enkeltcaser en 

mulighet til 4 skape dybde i teoretiske begreper og er «analytisk gene- 
raliserbare». Analytisk generalisering kan beskrive hendelser som ogsa 
er gjenkjennbare i liknende klasser, og som har til hensikt å utvide en 
teoretisk forståelse av et fenomen, slik som verdighet (Roald & Køppe, 
2009; Flyvbjerg, 2011). 

Utdraget i dette kapittelet er materiale fra en større studie i introduk- 
sjonsklasser i Norge. Studien har et kvalitativt forskningsdesign med 
deltakende observasjon, såkalt etnografisk skygging (Czarniawska, 2007; 
Hine, 2007). Dette innebærer både å sitte og observere i klasserommet, å 
hjelpe læreren å dele ut ark, å snakke med eller hjelpe elever, eller å rydde 
søppel i skolegården sammen med elever samt spise lunsj på lærerrommet 
eller gå ute i friminuttet. Forskeren er i denne situasjonen ikke nødven- 
digvis nøytral; men deltar aktivt med den hun/han er (Cunliffe & Karu- 
nanayake, 2013; Reed-Danahay, 2017; Taguchi, 2012). Hensikten er å få 
innsyn i samhandling i klasserommet under betingelsene for forskerens 
tilstedeværelse og observasjon? Jeg har også foretatt semistrukturerte 
intervjuer av lærere og avdelingsleder underveis (Holstein & Gubrium, 
1995; Kvale & Brinkmann, 2010). Innsamlingen ble foretatt over en 
periode på til sammen ca. to måneder. Forskningsetiske retningslinjer 
utarbeidet av NESH (2016)"° følges, og prosjektet er godkjent av Norsk 
Samfunnsvitenskapelige Datatjeneste. 

Det empiriske materialet fra de kvalitative undersøkelsene er observa- 
sjonsnotater og transkripsjoner av lydopptak fra intervjuer. Datamateria- 
let er analysert i grovkategorier som deretter har blitt analysert induktivt 
med tematisk innholdsanalyse (Bryman, 2012, s. 297-298; Taguchi, 2012). 


9 Reed-Danahay (2017), Cunliffe og Karunanayake (2013) og Taguchi (2012) ser kritisk på for- 
skerens deltakelse. Disse tar avstand fra såkalt «nøytral» deltakelse i forskning. Å observere 
vil innebære ulike og varierende relasjoner med informanter, og som også påvirker analysene. 
Forskeren både deltar, påvirker, og tar fram ulike ressurser i sitt møte med informantene - på 
samme tid som forskeren påvirkes av feltet. Forskerens identitet er ikke én objektiv som obser- 
verer kontrollert, men kan utvikle seg i relasjon til informantene. Cunfliffe og Karunanayake 
argumenterer for at dette ikke nødvendigvis er en svakhet ved studien; snarere er det et viten- 
skapsteoretisk spørsmål som berører observasjon og objektivitet som sådan, og hvorvidt dette 
er mulig - eller ønskelig. Dette gir forskeren en rekke identiteter å håndtere. Et slikt syn på for- 
skeren vil ha sammenheng med analysestrategien, som ser etter påvirkningsfaktorer og mulige 
identiteter og handlingsrom hos elevene. 
10 —https://www.etikkom.no/forskningsetiske-retningslinjer/Samfunnsvitenskap-jus-og-humanio- 
ra/ Lesedato: 05.06.19. 

I analysen hadde jeg blikk for næranalyser hvor både folk og materielle 
faktorer kunne spille inn. Da jeg leste materialet, koplet jeg på noen teo- 
retiske ledetråder fra Deleuze og Guattaris situasjonsbestemte etikk. I 
dette kapittelet viser jeg kun to situasjoner fra materialet. Å snevre inn 
fokus slik, gjør det mulig å gå nærmere aktørene i klasserommet og få 
fram det komplekse spillet mellom mennesker, ting og ord og hvordan 
bestemte former for verdighet skapes. Analysen gjenspeiler likevel noen 
nøkkelfunn som jeg også ser i resten av datamaterialet. 

I det neste vil jeg vise eksempel på en analyse av verdighet hos nyan- 
komne i introduksjonsklasser. Jeg vil ha to praktiske hovedfokus i ana- 
lysen: Jeg vil jeg se etter hvem og hva som kan betegnes som viktige 
faktorer i en hendelse. Deretter vil jeg analysere og drøfte hvilke mulig- 
heter, begrensninger og handlingsrom ulike deltakere til sammen skaper 
for de nyankomne elevene. 


Verdighet i introduksjonsklassen: Hospitering, 
friminutt og lærerens peptalk 


Introduksjonsklassen jeg får besøke, har en særegen og optimistisk stem- 
ning i klasserommet. De fleste elevene har vært i introduksjonsklassen i 
6-9 måneder. Elevene er svært forskjellige, både når det gjelder boforhold, 
hvorvidt de er enslig mindreårige flyktninger eller barn av arbeidsinn- 
vandrere, hvorvidt de er faglig sterke, svake, eller kanskje heller ikke har 
lært å lese ennå. Flevene hjelper hverandre, støtter hverandre, oversetter 
for hverandre underveis. Både lærere og elever i introduksjonsklassen 
uttrykker god stemning og relasjoner preget av trygghet, anerkjennelse 
og trivsel gjennom gjensidig bekreftende ord, smil og humor. Lærerne 
synes dyktige på å utfordre elever både sosialt, faglig og praktisk, og både 
elever og lærere omtaler hverandre med varme og engasjement, og kon- 
flikter er ofte kortvarige. 

I utdraget jeg nå presenterer, foregår det imidlertid noe som bryter med 
denne idylliske skolehverdagen. Skoleåret nærmer seg slutten. Med forbe- 
hold om tilstrekkelige norskkunnskaper skal de aller fleste elevene over i 
ordinært skoletilbud. Oppbruddet står for døren, noe som særlig kommer 
til uttrykk i et friminutt og i en peptalk mellom norsklæreren og elevene. 

Hendelse 1: Elevsamtale i et friminutt 


Det er friminutt. Denne dagen er det mange ledige stoler og bord, og det 
er rikelig med lærere. Seks av ca. tjue elever er til stede. Jeg får beskjed 
om at de andre elevene er på «hospitering». Hospitering innebærer at de 
andre er ute i andre klasser på skolen, og følger sine trinn. Hospitering er 
ment som en overgang mellom introduksjonsklassen og ordinært skole- 
tilbud. Når elevene har tilstrekkelig med norskkunnskaper, overføres de 
til sine lokale skoler. Hospitering kan vare alt fra én dag til én uke. 

Ei somalisk jente sitter og skriver på telefonen sin bakerst i klasserom- 
met. Jeg står ved siden av og studerer noen plakater elevene har laget. 
En annen elev, afghanske Alan, kommer mot oss. Han henvender seg til 
henne, og til meg. Alan sier: «Du har vært på hospitering, ass! Hvorfor 
skal ikke jeg hospitere? Hun hospiterer», sier han til meg. «Vi kom samti- 
dig». Jenta smiler og ser ned, sier ikke noe. Alan fortsetter, gjentar: «Hun 


er på samme [gruppe] som meg». Han går. 


Hendelse 2: Peptalk mellom lærere og elever 


Det er norsktime, men det er en del tomme pulter i klasserommet. Cirka 
halvparten av elevene er ikke til stede, og det blir sagt at de er på hospi- 
tering. Timen starter. En norsklærer står foran, og inn kommer nå også 
avdelingsleder. Læreren forklarer at avdelingslederen nå har kommet av en 
grunn. Det er også en grunn til at de har samlet denne gjengen med elever 
akkurat nå. Det handler om hospitering. «Det er mange som vil hospitere», 
sier læreren. Det er helt stille i rommet. (Jeg tror umiddelbart at alle som er 
i rommet skal få hospitere.) Hun og avdelingsleder vil nå si at de som nå er 
igjen i klasserommet, ikke skal hospitere. Det er helt stille i klassen. 
Læreren tar ordet videre og snakker om vanlig klasse. Hun sier at det 
faglige nivået i vanlig klasse er mye høyere. Hun forteller at hun ville 
gitt en vanlig klasse i oppgave å analysere Henrik Ibsen. Hun sier at de 
snakker fortere der. At hun og avdelingsleder vurderer «hva vil dere lære 
mest av. Hvor mye språk kan dere, hvor mye kan dere fag. Det krever 
sjefene». Læreren sier at de skal bruke tiden som er igjen, det er fire uker, 
til å jobbe hardt. Hun sier at de må bli kjent med vanlig ungdom. Læreren 
gir konkrete tips til møtesteder, som leksehjelp og ungdomsklubber. Hun 

sier ogsa at de skal snakke mye norsk, og at de skal lane norske boker pa 
biblioteket, og se norsk TV. 

Læreren sier i undervisningen at det er så mye de ikke kan lære dem. 
At det er en umulig oppgave. Men hun skal lære dem så mye hun kan i 
tiden som er igjen. «Innsats, innsats, innsats er det som er viktig.» 

Elevene kommer med forslag til hva de kan lære. Noen er ivrige og 
foreslår at de skal lære 10 ord hver dag, og ha diktat hver dag. Noen vil 
lære forskjellen på «i» og «på». De skal også øve på å være muntlige. «Hva 
skal vi snakke om?», spør læreren. «Å være norsk. Om Norge», sier elev- 
ene. Ei jente foreslår at de kan se en kort film og bruke ordene videre om 
det temaet. Læreren vil at de skal jobbe med strategier for tekster med 
ukjente norske ord. 

I etterkant av timen snakker en annen lærer engasjert i friminuttet om 
det å bli en del av det norske samfunnet. «Det er som et fjell», sier hun. 
Hun er bekymret. 


Verdighet som handlingsrom i 
introduksjonsklasser: En posthuman lesning 


Observasjonsmaterialet viser mange indikatorer på at elevene trives i 
introduksjonsklassen, og at lærere møter elevers behov på profesjonelt 
og adekvat vis. Imidlertid gir eksemplene innsyn i noen avgjørende hen- 
delser i klasserommet som utgjør etiske dilemma, som setter søkelys på 
ungdommenes verdighet. 

En viktig hendelse denne skoledagen handler om det å hospitere. 
Hospitering representerer mer enn en praktisk ordning med prøvedager 
i et ordinært skoletilbud. Når elevene kommer på skolen denne dagen, er 
det en rekke tomme stoler. Lærere sier straks til meg at det er så mange 
tomme stoler fordi det er mange som er på hospitering. Tomme stoler og 
det fysiske fraværet av elever skaper stor oppmerksomhet hos elevene. De 
tomme stolene kommenteres flere ganger, blant annet fra eleven i frimi- 
nuttet og også av læreren og avdelingslederen i skoletimesamtalen. Alan 
benytter friminuttet til å sette ord på frustrasjonen over ikke å ha blitt 
valgt ut til hospitering; det er tydelig at dette er noe han er engasjert i. Han 
gir uttrykk for at han gjerne skulle ha hospitert. I denne korte hendelsen 

jeg refererer gir Alan uttrykk for at hospitering en slags onsket status, men 
ogsa en status og identitet han selv ikke far del i. Det synes ogsa som at 
hospitering har blitt oppfattet som en slags «premie» for deltakelse der han 
er, og ogsa en del av en slags konkurranse med medelever. Samtidig virker 
det som om kriteriene for 4 fa hospitering er tilslort, bade i det at andre 
kommer før ham - men også at medeleven (og forsker) ikke svarer stort 
når han spør. Stolene er tomme, forklaringene uteblir. Det er stille. 

Med Deleuze og Guattari kan man si at de tomme stolene skaper et 
dreiepunkt for denne skoledagen. Fraværet av de hospiterende elevene 
og tomme stoler framstår som en skillelinje, et momentum - en «event». 
Skillet går mellom de elevene skolen definerer som klare for å hospitere - 
de «verdige» - og dem som blir igjen. De elevene som er til stede i klas- 
serommet, får i stedet en status av en ikke-væren. De er ikke klare eller 
ikke verdige ordinært tilbud. Overgangen ved hospitering gjøres til en 
nødvendig og ettertraktet rite. Når noen elever ikke får hospitere og delta 
i denne riten skapes det et vakuum. Alan forteller at andre får hospitere, 
selv om det er på samme gruppe og har vært der like lenge. Han vil gjerne 
bryte opp, men kriteriene for å bli verdig de ordinære klassene, er ikke 
klare. Alan opponerer mot det som virker som en fastlåst standard. Han 
forteller dette i friminuttet, og til forskeren og en annen elev. Kanskje det 
er enklere å snakke fritt i friminuttet, og kanskje er det med hensikt å 
fortelle om det han opplever som urettferdig og uklart til noen som ikke 
er lærere, og er utenfor systemet. 

Hospitering knyttes også ofte opp mot bruk av tid. Lærere bruker 
framtid i talen for elevene. Tiden blir en del av et bestemt dramaturgisk 
skript. For det første har læreren en peptalk om den siste måneden, angir 
antall uker og nevner «tiden som er igjen», eller snakker om tilværelsen 
«der framme» flere ganger. For det andre knyttes tid opp mot følelser og 
en slags desperasjon. Læreren sier at de har «dårlig tid», og at hun har 
så mye hun ville ha lært dem, men at det er kort tid igjen i introduk- 
sjonsklassen. Læreren sier også at det å lære dem alt — altså språket — er 
«helt umulig» på grunn av tiden. Dette skaper bestemte reaksjoner og 
handlinger hos elevene. Elevenes reaksjon er å foreslå en rekke konkrete 
aktiviteter, som for eksempel å se på bilder og film om Norge eller å lære 
en mengde norske gloser i hjemmelekse hver uke. 

For det tredje har tidsaspektet lenger fram ogsa en bestemt folelses- 
messig valor. A være i en ordinær skole beskrives som faglig vanskelig 
ved at det gis eksempler på litteratur (Ibsen) som de fleste ungdommene 
ikke har noen forkunnskaper til å vite noe om. Læreren gir praktiske 
eksempler på hvordan andre lærere snakker mye fortere, med en under- 
tekst av at dette er noe elevene ikke greier å gjøre nå. 

Å klare norsk skole beskrives også med en metafor: «Det er et fjell de 
skal over». Til sammen framstår tilværelsen der framme som praktisk 
vanskelig, som ukjent, abstrakt og bekymringsfull. Det bygges opp en 
skillelinje mellom det de er nå, en slags ikke-tilværelse, og det de skal bli, 
som er såkalt «vanlige». 

Nettopp begrepet «vanlig» er påfallende. Ordet «vanlig» kommer fram 
i denne teksten, og settes i sammenheng med det å bli norsk. I lærerens 
peptalk med elevene forteller læreren hva elevene kan gjøre før de kan 
komme i vanlig klasse. Hun sier at de må oppsøke ungdomsklubber med 
vanlig ungdom eller leksehjelp; de bør snakke mye norsk og låne norske 
bøker på biblioteket, samt se norsk TV. Læreren gir dermed en oversikt 
over ulike muligheter til å kvalifisere som norsk. Å «være vanlig» kan på 
den ene siden beskrives en pragmatisk term for å beskrive forskjellen på å 
gå i introduksjonsklasse versus ordinært skoletilbud. Imidlertid kan det 
også hende at det vanlige kan sees i utvidet forstand i introduksjonsklas- 
sen. Læreren snakker om hospitering og det å bli overført til ordinært 
skoletilbud som «vanlig klasse», hun bruker begrepet «vanlig ungdom», 
at nivået i «vanlig klasse» er høyere. Dette kan oppfattes som at det «ekte» 
livet foregår der framme, der ute. Ikke nå og ikke i det som har vært. 


Hospitering og være vanlig - hva gjør dette 
med nyankomne ungdommers verdighet? 


Samtidig representerer det å bli vanlig også mangler og tomrom. Det skapes 
et vakuum ved de tomme stolene og i ledelsens avgjørelse om hvem som 
ikke får hospitere. Trykket blir forsterket når de blir presentert for kunn- 
skapshull som elevene ikke har, og ytterligere i de normative bildene av den 
ideelle og vanlige ungdommen. Ungdommenes identitet og verdi settes i 
spill. I lærerens tale i skoletimen skilles det mellom hva ungdommene er 

nå og hva de skal bli. I utdraget forteller læreren om andre vanlige klasser, 
men også at ungdommene her bør bli vanlige. Dermed representerer «van- 
lig» en normativ form for verdighet som elevene ikke har. Lærere, elever, 
fysisk kontekst og tid i denne introduksjonsklassen driver fram statusen 
som «vanlig» som et dramaturgisk skille mellom væren og ikke-væren, der 
det å komme i vanlig klasse er helt avgjørende. Noe annet kan forstås som 
en umulighet, som en ikke-væren. For Alan representerer det å ikke få hos- 
pitere som et uforståelig brudd og en eksklusjon som han ikke vet hvordan 
han skal håndtere. Dermed blir det å være vanlig ikke bare en hverdagslig 
betegnelse, men i stedet noe som også elever og lærere markerer som man- 
gel på likeverd. På den måten kan bruken av «vanlig» markere lite hand- 
lingsrom, eller i beste fall et svært styrt handlingsrom for å oppnå verdighet. 

Ved siden av at hospitering og det å være «vanlig» framstår som tilfel- 
dige praktiske handling og forklaringsmåter overfor elevene, kan man 
også si at de skaper en særegen dynamikk. Denne dynamikken oppstår 
mellom lærere og elever, i vakuumet av tomme stoler og hospiteringsklas- 
sene, mellom klasserom og verden der ute, og mellom tiltak her og nå - og 
en ukjent framtid. Verdighet blir et dynamisk begrep i situasjonen; det er 
en prosess og noe som spinnes fram til en status quo. Spørsmålet man så 
kan stille videre, er om det å være «vanlig» nødvendigvis er problematisk. 

For å svare på dette vil det være fruktbart å se hva hospitering og det 
å være vanlig kan innebære for nyankomne ungdommer. Beskrivelsene 
fra klasserommet viser at bruken av ordet «vanlig» skaper en blanding 
av desperasjon og iver- og noen veier til handling. Både lærere og elever 
foreslår en rekke tiltak for å kunne klare overgangen til et ordinært sko- 
letilbud. De får råd om at de skal se norsk film, se på bilder, snakke om 
Norge og lære seg norske ord og norsk grammatikk. Tiltakene er i stor 
grad realistiske og mulig å gjennomføre for mange av ungdommene. Det 
er ikke bare lærerne som løfter fram det å bli vanlig. Elevene blir ivrige, 
og har selv en rekke forslag for å få dette til. 

Det neste spørsmålet er hvorfor handlingsrom kan være et etisk pro- 
blem og et spørsmål om verdighet. Handlingsrommet hos nyankomne 
blir for det første et viktig etisk anliggende når verdighet som «van- 
lig» betyr at man befinner seg innenfor eller utenfor. For det er mulig å 
falle utenfor. Det å være «vanlig» knyttes opp mot hospitering, som er 

overgangsriten for dem som «far det til» og er innenfor. Alan gir uttrykk 
for en frustrasjon over ikke å forstå kriteriene for å få hospitere, og dermed 
også frustrasjon over mangelen på handlingsrom. For det andre etableres 
verdighet hos nyankomne ungdommer som om det er en fastsatt status. Å 
være vanlig representerer dermed det Guattari og Deleuze beskriver som 
en «majoritær» form for verdighet. Både lærere, elever, omgivelser, skole- 
ledelse («sjefene» og avdelingsleder) bidrar. Det er i dette øyeblikket det å 
være «vanlig» blir problematisk. Ikke bare framstår vanlige klasser som 
en fastsatt status for verdighet. Det virker ikke som om det er noe alterna- 
tiv for verdig deltakelse utenfor. Handlingsrommet hos ungdommer blir 
for alvor truet når det ikke å avfinne seg med disse fastsatte markørene, 
og alternative måter å være på, oppfattes som mangelfulle. 

Imidlertid er det også et annet aspekt ved tid som også skaper utfor- 
dringer for handlingsrom, nemlig en gjennomgående mangel på fortid og 
nåtid. Det kan synes som om det blir lite rom for elevenes historie og ulike 
opplevelser fra tidligere — fortiden forsvinner. Det er også i liten grad snakk 
om hva elevene nå trenger ut fra sine styrker og sine utfordringer. En kon- 
sekvens kan være at mer minoritære identiteter og mangfoldet forsvinner. 
Historiene og forskjellene viskes ut og usynliggjøres. Elevers unike opple- 
velser, kontekster og kompetanser kommer i bakgrunnen og skaper på den 
måten også begrensninger for handlingsrom - og verdighet. 


Verdig = vanlig og norsk? Når elever ikke 
er like mye verdt 


I et samfunn med økt mobilitet og mange nyankomne elever, er spørs- 
målet om menneskeverd avgjørende. I dette kapittelet spør jeg hva som 
kjennetegner verdighet for nyankomne elever i norsk skole. Beskrivelsene 
fra klasserommet viser at begrepene menneskeverd og likeverd er proble- 
matiske. En trygg, bekreftende tilværelse i introduksjonsklassen byttes 
ut med en ukjent framtid i ordinær klasse, og ungdommene oppfordres 
til hvordan de kan delta i det norske samfunnet og bli såkalt «vanlige». 
Satt på spissen står man igjen med likningen verdig = vanlig og norsk. 
For de nyankomne elevene synes standardene for deltakelse skyhøye og 
fastlåste. Samtidig er veien mot likeverd overgangsritene utilgjengelige 

og uklare. Bade elever og leerere foler seg usikre pa om elevene noen gang 
kommer til å nå opp mot idealet om å bli vanlig. Eksemplene fra dette 
klasserommet viser at begrepene verdighet og likeverd ikke fungerer som 
idealer. Alle elever i skolen er rett og slett ikke like mye verdt. 

At elever ikke er like mye verdt er en oppsiktsvekkende påstand, og særlig 
for en skole som i stor grad definerer menneskeverd som en helt grunnleg- 
gende verdi og utgjør selve kjernen av skolens virksomhet. Dette er ikke en 
kritikk av lærernes jobb. Lærerne i dette tilfellet ble oppfattet som godt kva- 
lifiserte og jobbet iherdig for å hjelpe elevene, både med energi og omsorg. 
Samtidig var lærerne en del av et slags maskineri som stiller høye krav for 
hva likeverd kan innebære, som også delvis satte dem ut av spill. Å mestre 
skolen krever ofte en sterk tilpasning til skolesystemets eksisterende mandat 
og diskurser (Bostad & Løvlie, 2013). Dette eksempelet viser at både elever, 
lærere, skolens «sjefer», skolemiljø og rutiner kan fungere som selvforster- 
kende krefter i dette maskineriet. Mektige og ensrettede former for verdig- 
het skapes, som ikke enkeltpersoner alltid synes å rå over. Ut fra argumentet 
om at menneskeverd er et begrep i støpeskjeen, og at det er sårbart for hva 
som foregår hver dag i klasserommet, stilles det høyere krav til skolen. 

Det å utvikle standarder for inkludering kan på den ene siden tyde- 
liggjøre kriterier, åpne for deltakelse i samfunnet og hjelpe elever inn i 
sosiale fellesskap på en konstruktiv måte (Bonanno, 2005). Tankegangen 
er at kompetansemål er ment som «inngangsporter til deltakelse på alle 
områder innenfor utdanning, arbeids- og samfunnsliv» (Kunnskapsde- 
partementet, 2017). Eksemplene fra klasserommet viser imidlertid på den 
andre siden at det å bli «vanlig» er et sårbart prosjekt, der de nyankomne 
kommer til kort. Det å mestre standardiserte mål i dette klasserommet 
blir ikke bare ønskelig, men selve målestokken for verdighet. 

Kritikken av menneskeverd som «å bli vanlig» ligger ikke i at det fin- 
nes standarder eller kunnskapsmål i skolen. I stedet vil jeg hevde at pro- 
blemet med «å være vanlig» har sitt opphav i selve forståelsen av begrepet 
menneskeverd. Det at skolen hevder at alle er like mye verdt, betyr ikke 
at elevene i praksis blir møtt eller får like muligheter. Selve begrepene for 
menneskeverd synes å svikte elevene og kan gi dem lite handlingsrom. 

Det neste spørsmålet er hva som da kan ligge i begrepene menneske- 
verd. Den nye overordnede delen beskriver menneskeverd med utsagn 

som «menneskeverdets ukrenkelighet og at alle mennesker er like mye 
verdt, uavhengig av hva som ellers skiller oss». Den sier videre «at 
alle elever skal behandles likeverdig, og ingen elever skal utsettes for 
diskriminering» (Kunnskapsdepartementet, 2017). I møte med nyan- 
komne i introduksjonsklassen yter ikke disse beskrivelsene av men- 
neskeverd og likeverd rettferdighet mot den ra virkeligheten elevene 
står overfor. Abstrakte idealer, idealer som skal gjelde «alle», gjelder i 
praksis temmelig få. Den vestlige kultur har tradisjonelt lagt vekt på 
fornuft og selvstendighet som kjennetegn på hva et menneske er, som 
kan ledes tilbake til gresk antikk og til Kant - og som også ligger sterkt 
til grunn for dagens forståelse av menneskeverd og menneskerettig- 
heter (Nussbaum, 2007). Skoleverkets lovverk og læreplaner bygger i 
stor grad på slike formuleringer, og kan framstå som mangelfulle. Med 
dette kapittelet og eksempelet med nyankomne elevers skolehverdag 
etterlyses en debatt og en videreutvikling av begrepsforståelsen men- 
neskeverd og verdighet i skolen. 

Som et bidrag til denne debatten vil jeg hevde at det er nødvendig med 
flere og mer dynamiske og praksisnære tilnærminger til verdighet for å 
oppnå inkludering i samfunnet. Inkludering og likeverd består ikke stan- 
darder for likhet. Som Edwards, Armstrong og Miller (2001) sier; «include 
me out.» Det er avgjørende at likeverd i skolen ikke baseres på likhet, 
men drives av like muligheter til å spille inn sine ressurser og behov. En 
dynamisk tilnærming til menneskeverd fremme en forståelse av elevenes 
mangfoldige ressurser og behov. For nyankomne handler ikke mangfold 
om et snevert fokus etnisk opprinnelse eller særlige kulturelle kjenne- 
tegn fra landet de reiste fra. Fokus på opprinnelse og kjennetegn kan kal- 
les en såkalt essensialistisk og statisk forståelse av identitet og mangfold 
(Sayer, 1997). Nyankomne elever må i stedet forstås som åpne systemer 
som bærer med seg fortid, nåtid og framtid, hevder Pastoor (2016). Dette 
handler ikke om at ikke det er viktig å lære norsk, som er et viktig pre- 
miss for å delta i samfunnet. I stedet utfordres skolen til menneskeverd 
som rommer de vanskene, historiene, interessene og ressursene som elev- 
ene er klare til å «legge i potten» her og nå. 

En dynamisk forståelse av verdighet vil for det andre kunne inne- 
bære en økt sensitivitet for ungdoms ressurser og behov. Å involvere 

elevenes ulike behov betyr ikke det samme som a bare fokusere pa 
vanskene deres. Et vanskefokus kan svekke nyankomnes evne til a 
klare seg pa ulike sosiale arenaer (Schultz, 2016). I stedet rettes fokus 
mot det personlige møtet med elevene og anerkjennelsen som gis 
(Margalit, 2001). 

En dynamisk tilnærming spiller for det tredje på en ansvarliggjø- 
ring av skolen og læreren i møte med elevene. Eksempelet med nyan- 
komne viser at elever, lærere og skolemiljø til sammen er en del av 
et slags maskineri som skaper en bestemt forståelse av menneskeverd. 
Imidlertid peker også denne analysen på at lærere utgjør en reell for- 
skjell for elevers menneskeverd. Overordnet del i den nye læreplanen 
gir noen antydninger til andre verdighetsforståelser som det er verdt 
å merke seg. «Elevene skal også gis likeverdige muligheter slik at de 
kan ta selvstendige valg» (Kunnskapsdepartementet, 2017). Verdighet 
kan altså være noe som gis, og er en praktisk og hverdagslig handling. 
I skolen foregår dette daglig - men som begrep er denne forståelsen av 
menneskeverd taust, uutforsket og heller ikke debattert i skolen. En 
dynamisk tilnærming til menneskeverd kan derfor bety å møte behov, 
legge til rette for elevene tar valg og gi elevene handlingsrom ut fra 
egne ressurser. Det retter blikket mot verdighet som oppstår i hver- 
dagen, og stiller skolen og læreren til ansvar, ikke bare for resultater 
og kunnskapsmål, men til å utvikle menneskeverd som en øyeblikkets 
pedagogikk. Med Deleuze (1990; Rajchman, 2000, s. 96) handler der- 
for utfordringen om lærerens tilstedeværelse: Det er om å gjøre ikke å 
være uverdig de hendelsene som utgjør livet. 

Abstract: This article aims to discuss questions about dignity and children with 
cognitive disabilities (named mental retardation in ICD-10), with questions 
about inclusive or segregated education. In the first part of the article we discuss 
theoretical approaches to dignity. Traditional understandings of dignity are based 
in enlightenment humanism with its focus on autonomy and reason, or on dig- 
nity achieved through the cultivation of virtues. We discuss different approaches 
to inclusive notions of dignity. First, we discuss approaches that take their point 
of departure in vulnerability, and mutuality in human relationships, exemplified 
by Eva Kittay, Alasdair MacIntyre, and Martha Nussbaum. Subsequently, we pres- 
ent approaches that emphasize the singularity of the human being and upholding 
human rights as the basis for human dignity, exemplified by Avishai Margalit 
and Julia Kristeva. In the second part of the article, we discuss how five experi- 
enced teachers speak about dignity and pedagogical practice with children with 
cognitive disabilities. We point to how both integrated and segregated practices 
in schools are justified in and may be connected to different theories of dignity. 


Keywords: Dignity, cognitive disabilities, inclusive education, vulnerability, 
singularity, human rights, CRPD 


Tradisjonelle definisjoner av menneskeverdet utfordres i møte 
med mennesker med nedsatt kognitiv funksjonsevne. Menneske- 
verdet danner i FNs menneskerettighetserklæring grunnlaget for 

Menneskeverd - en utfordring for skole og samfunn (Kap. 3, s. 63-98). Oslo: Cappelen Damm Akademisk. 

menneskerettighetene. Menneskerettighetsinstrumenter betegner det 
som noe iboende som kjennetegner hvert enkelt menneske. Videre for- 
binder erklæringens første artikkel menneskeverdet med egenskaper 
som frihet, fornuft og samvittighet. Slike definisjoner av menneskeverd 
framhever sentrale idealer i et humanistisk menneskesyn, men funge- 
rer samtidig til å utelukke personer med nedsatt kognitiv funksjons- 
evne fra menneskeverdet (Carlson, 2010; Davy, 2015; Griffin, 2010). De 
legger vekt på egenskaper og ferdigheter som utviklingshemmedes 
funksjonsnedsettelser berøres av. 

Ideen om menneskeverdet danner også verdigrunnlaget for skolens 
virksomhet. Lærerprofesjonens etiske plattform framhever menneskever- 
dets ukrenkelighet som grunnleggende verdi. Skolen skal fremme likeverd 
og verne barn mot krenkelser: «Diskriminering skal ikke forekomme» 
i skolen (Utdanningsforbundet, udatert). Allikevel viser studier at opp- 
læringstilbudet til barn med utviklingshemming er mangelfullt. Barn med 
utviklingshemming utgjør den største andelen av elever som mottar spesi- 
alundervisning (NOU, 2016, s. 17). De mottar en stor del av undervisningen 
utenfor det ordinære klasserommet, og kvaliteten i opplæringen de mottar 
er mangelfull (Bachmann, Haug & Nordahl, 2016; Barneombudet, 2017). 

Konvensjonen om rettighetene til personer med nedsatt funksjons- 
evne (CRPD) fastslår i artikkel 24 retten til inkluderende opplæring. FNs 
komite for CRPD framholder at inkluderende opplæring som prinsipp 
«respekterer [alle elevers] iboende verdighet og rett til å bestemme over 
seg selv,» skal motvirke diskriminering og bidra til inkludering i sam- 
funnet som helhet (UN, 2016, s. 4, punkt 10 b.). Studier viser imidlertid en 
økende grad av segregert opplæring i norsk skole (Bachmann et al., 2016; 
Wendelborg & Tossebro, 2008; Wendelborg & Tøssebro, 2011). Hausståtter 
(2013) forklarer dette med motsetningen mellom spesialpedagogikkens 
grunnleggende verdier om barnets egenverd og den dominerende poli- 
tiske forståelsen av utdanning som nasjonal investering, sammen med 
krav om effektivisering i skolen. 

Mennesker med utviklingshemming synes derfor ikke å inneha samme 
status som andre mennesker. Selv om både menneskeverdet som ide, og 
skolen som institusjon ideelt sett gjelder alle, synes elever med utviklings- 
hemming å verdsettes i mindre grad enn andre elever, — de er unntak. 

I denne artikkelen drøfter vi spørsmål om verdighet eller menneske- 
verd og barn med utviklingshemming i sammenheng med spørsmål om 
inkluderende eller segregerende opplæring. Menneskeverdet anses som 
en grunnleggende idé for en etisk pedagogisk praksis, men hva består 
dette menneskeverdet i? Hvem gjelder verdigheten, og hvem har del i 
den? Vårt anliggende er både teoretisk og praktisk. Verdighetsbegrepets 
innhold settes på prøve av mennesker med nedsatt kognitiv funksjons- 
evne. Likeledes blir utfordringer knyttet til den praktiske realiseringen 
av verdigheten tydelig i møte med mennesker med utviklingshemming. 

Vi har vært interessert i å se nærmere på inkluderende forståelser av 
menneskeverdet, og hvordan ulike forståelser av verdighet kommer til 
uttrykk i pedagogisk praksis i møte med barn som har utviklingshem- 
ming. Hensikten er å utforske verdighetsbegrepets mulige anvendelse 
og betydning i to sammenhenger som både inkluderer og ekskluderer 
(diskriminerer) barn med nedsatt kognitiv funksjonsevne: For det første, 
menneskeverdet som en idé som på den ene side gjelder alle mennesker, 
men som i utleggelser om hva det innebærer, definerer utviklingshem- 
mede ut. For det andre, skolen og utdanning som dannende og formende 
institusjoner som skal favne alle, og spesialundervisningens identifise- 
ring av avvik og målsetting om habilitering av den enkelte. Vår problem- 
stilling er derfor: 

Ideen om menneskeverdets ukrenkelighet og likebehandling som 
grunnleggende verdier for skolen tatt i betraktning: hva er verdighetsbe- 
grepets mulige innhold og betydning som utgangspunkt for pedagogisk 
praksis i møte med utviklingshemmede? Hvilke verdighetsforståelser 
kommer til uttrykk i læreres refleksjoner knyttet til inkluderende og 
segregerende tiltak i skolen? 

Ved å drøfte inkluderende tilnærminger til verdighetsbegrepet i sam- 
menheng med læreres egne refleksjoner, ønsker vi å bidra til en bevisst- 
gjøring av verdighetsbegrepets praktiske betydning som et kritisk ideal 
for skolens praksis. I et innledende avsnitt viser vi hvordan tradisjonelle 
forståelser av verdighet i deres fokus på konkrete individuelle egenskaper 
ekskluderer mennesker med utviklingshemming. Deretter utforsker vi 
ulike inkluderende tilnærminger til verdighet. Sårbarhet og gjensidighet 
i mellommenneskelige relasjoner er utgangspunkt for et verdighetsbegrep 

som søker å opprettholde en sammenheng mellom allmennmenneske- 
lige egenskaper og bekreftelse av individet som en del av et menneskelig 
fellesskap. Videre ser vi på tilnærminger som legger vekt på enkeltmen- 
neskets unike erfaringer og egenskaper, og menneskerettighetene som 
forutsetning for et liv i verdighet. Felles for alle disse tilnærmingene er en 
forståelse av at menneskeverdet beskyttes av, eller realiseres i, fellesskap 
med andre. I artikkelens andre del setter vi verdighetsbegrepet i sam- 
menheng med læreres refleksjoner om pedagogisk praksis i møte med 
barn med utviklingshemming. Selv om inkluderende opplæring er et 
ideal, beskriver lærerne en virkelighet der valget står mellom integrering 
eller segregering av elever med utviklingshemming i/fra ordinære klasse- 
rom. I valget synes disse lærerne å foretrekke segregering som den beste 
måten å ivareta alle elevers verdighet. 


Framgangsmåte, utvalg og utforming 
av artikkelen 


Den første delen av denne artikkelen er en teoretisk og kritisk refleksjon, 
ledet av spørsmålet: «Hva er et inkluderende verdighetsbegreps mulige 
innhold og betydning?» Her beskriver vi først hvordan ideen om mennes- 
keverd både har virket transformerende og marginaliserende for personer 
med utviklingshemming. Deretter utforsker vi teoretiske tilnærminger 
til verdighet som fokuserer på personer med funksjonsnedsettelser og i 
motsetning til tradisjonelle tilnærminger, ikke tar utgangspunkt i rasjo- 
nalitet og autonomi. Utvalget av teoretiske tilnærminger i denne delen 
begrenses naturlig nok av artikkelformatets omfang. Utgangspunktet for 
utvalget har vært ønsket om å finne inkluderende forståelser av verdig- 
het. Det vil si ansatser til verdighetsbegrepet som formidler interesse for 
utviklingshemmedes likeverdige status og deltakelse. Vi har også søkt 
tilnærminger som gjennom en beskjeftigelse med rettigheter, rettferd og 
deltakelse implisitt drøfter hva det betyr å være menneske, og derfor for- 
midler en forståelse av verdighet. I analysen av disse har vi søkt forfat- 
ternes forståelse av kognitive funksjonsnedsettelser, deres beskrivelse av 
forholdet mellom utviklingshemmede og andre mennesker, og tanker om 
utviklingshemmedes plass og mulighet for deltakelse i samfunnet. 

I den andre delen vender vi oss til fem erfarne læreres refleksjoner. 
Med utgangspunkt i skolens formålsparagraf og lærerprofesjonens etiske 
plattform spør vi: «Hvordan snakker disse lærerne meningsfylt om 
mulighetene for inkluderende pedagogiske praksiser, og hvilke forståelser 
av verdighet kommer til uttrykk i disse erfaringene og refleksjonene? Er 
verdighet et begrep som anvendes, og hvordan?» Inkluderende opplæring 
er relevant i sammenheng med spørsmål om verdighet og utviklingshem- 
ming, fordi begge gir uttrykk for et ideal om å favne alle: Verdighetsbe- 
grepet i forbindelse med menneskerettighetsdiskurser, og inkluderende 
opplæring i sammenheng med pedagogisk praksis. 

Med utgangspunkt i en konstruktivistisk kunnskapsforståelse, tenker 
vi på samtalene med lærerne som «aktive fortolkende» anledninger for 
meningsskaping og kunnskapsutvikling (Holstein & Gubrium, 2003, 
s. 68), der begge samtalepartnere bidrar til forståelse og refleksjoner rundt 
et gitt tema. Samtalene og innholdet i dem er situerte. De er betinget av 
samtalepartnernes egne erfaringer med, engasjement for, og hvordan de 
er påvirket av spørsmålet om verdighet og inkluderende/segregerende 
opplæring. Samtalenes validitet ligger i at de evner å formidle konkrete 
og reelle erfaringer som bidrar til kunnskap om, og grunnlag for, videre 
drøfting av verdighetsforstaelser (Holstein & Gubrium, 2003, s. 71). 
Lærernes eksempler og refleksjoner er deres egne, men gir altså grunnlag 
for en diskusjon om sammenhengen mellom pedagogisk praksis og ver- 
dighetsforståelser. De gir grunnlag for analytiske generaliseringer på den 
måten at lærernes utsagn som eksempler generaliseres analytisk til teori. 

Vi var konkret interessert i verdighet som grunnleggende verdi for en 
etisk pedagogisk praksis. Derfor var det naturlig for oss å søke målrettet 
etter samtalepartnere som kunne bidra med sin erfaring og kunnskap 
knyttet til pedagogisk praksis i møte med barn med utviklingshemming. 
«Vi» er i dette tilfellet en spesialpedagog og lærer med erfaring fra arbeid 
med barn med utviklingshemming fra ulike skoleslag, og en forsker med 
fokus på menneskerettigheter, flerkultur og inkludering i skolen, som 
også er mor til to barn med kognitive funksjonsnedsettelser. Vi kontak- 
tet fem erfarne lærerne med invitasjon til samtaler og felles refleksjon 
om temaet verdighet og inkluderende opplæring. Lærerne har til felles 
at de har minst femten års praksis som lærere i skoler på Østlandet. Tre 

av dem har arbeidet i en kommune som både har et segregert system og 
et semi-segregert system. Det vil si at kommunen har en spesialskole for 
barn med utviklingshemming, men at den også har skoler der barn med 
utviklingshemming tilhører en klasse. Barnet er da sammen med denne 
i praktiske fag, men har mesteparten av sin undervisning i en spesialen- 
het/forsterket enhet på skolen. En av lærerne har ikke spesialpedagogisk 
utdanning, og har arbeidet på forskjellige skoler i ordinær undervisning, 
til dels med elever med spesielle behov i klassen. De øvrige lærerne har 
spesialpedagogisk utdanning. Lærerne har arbeidet med elever både i 
semi-segregerte klasser, og med elever på spesialskole. 

Formålet med samtalene var å utforske sammenheng mellom pedago- 
gisk praksis og forståelser av verdighet. Samtalene hadde form av aktive 
semistrukturerte intervjuer. Samtykke til opptak av samtalene ble gitt 
muntlig, og lærerne fikk informasjon om hvordan vi ønsket å bruke 
intervjuene. Kun en av forfatterne gjennomførte intervjuene, mens for- 
fatterne på forhånd utarbeidet en intervjuguide, der tema for samtalene 
ble definert. I tillegg til å samtale om lærernes forståelse av verdighet, 
knyttet vi temaet opp til lærernes definisjoner av et godt læringsmiljø, 
og konkret til spørsmål om inkludering, integrering og segregering av 
elever med utviklingshemming. Dette utdyper vi nærmere i andre del 
av artikkelen. 

Vår tilnærming i begge delene av denne artikkelen er først og fremst 
humanistisk. Den er preget av en fortolkende tradisjon og hensikten er 
å undersøke, reflektere over, og kritisk drøfte alternative måter å tenke 
verdighet på, også i lys av læreres erfaringer i arbeid med personer med 
utviklingshemming. Vår hensikt i denne artikkelen er altså ikke å rappor- 
tere empiriske data, som vi siden setter i sammenheng med eksisterende 
teori. Dette er heller ikke en pedagogisk undersøkelse. Vi forstår språk 
og praksis i tråd med konstruktivistisk/diskursteoretisk tradisjon, både 
som uttrykk for og definerende av virkelighetsoppfatninger, og diskurser 
som meningsbærende systemer som reflekterer sosiale (makt)strukturer. 
Vi forstår verdighetsbegrepet som et begrep som innenfor en vestlig ide- 
historisk tradisjon berører grunnleggende forståelser av hva det vil si å 
være menneske, og som et begrep som er forstått som universelt - noe som 
gjelder alle mennesker. En inkluderende verdighetsforståelse vil etter vårt 

skjønn fylle begrepet med et innhold som rommer menneskelig mangfold 
og oppleves gyldig for hvert enkelt menneske. Denne artikkelen er derfor 
framfor alt utforskende og reflekterende, der teoretiske konstruksjoner 
av verdighetsbegrepet analyseres, og dets innhold og betydning som 
utgangspunkt for pedagogisk praksis i møte med utviklingshemmede 
drøftes. Samtalene med lærerne i artikkelens andre del kan anses som en 
meningsskapende øvelse i seg selv, som står i dialog med og supplerer teo- 
retiske tilnærminger som analyseres i den første delen av artikkelen. Som 
utgangspunkt for disse drøftingene vender vi oss først til en konkretise- 
ring av hva utviklingshemming innebærer, og på hvilken måte tradisjo- 
nelle forståelser av menneskeverdet marginaliserer utviklingshemmede. 


Utviklingshemming, menneskeverd 
og marginalisering 
Når det kommer til rettigheter, forståelser av menneskeverd og likeverd 
står utviklingshemming’ i en særstilling og i en motsetning til andre 
funksjonsnedsettelser. Denne motsetningen knytter seg konkret til de 
begrensninger utviklingshemming medfører for individet kognitivt, 
kommunikativt, atferdsmessig og sosialt. Den berører også omgivelsene 
og de samfunnsstrukturer som er utviklet i respons til disse begrensin- 
gene. De individuelle begrensningene er forbundet med de egenskapene 
eller ferdighetene som ofte brukes for å definere det grunnleggende ved 
det å være menneske, noe alle mennesker besitter eller har i seg. I tradi- 
sjonelle teorier danner disse egenskapene grunnlag for menneskeverdet, 
og utgjør en forutsetning for en likeverdig deltakelse i samfunnet. 
Utviklingshemming er ikke en enhetlig diagnose, og begrepet dekker 
mange ulike diagnoser og tilstander (Eknes, 2014; Mittler, 2003). Felles 
er at de innebærer ulike grader av begrensninger i intellektuell og kog- 
nitiv kapasitet (ICD-10, 2019). Begrenset evne til rasjonell og abstrakt 
tenkning påvirker også andre funksjoner («adaptive ferdigheter i 


1 Vi velger å bruke betegnelsene utviklingshemming eller nedsatt kognitiv funksjonsevne heller 
enn den medisinske diagnosen psykisk utviklingshemming. Begrepet psykisk utviklingshem- 
ming er tvetydig (Eknes, 2014), og antyder feilaktig en psykisk lidelse (Lorenzen, 2008). 

dagliglivets funksjoner», ICD-10), som for eksempel motorikk, evne 
til kommunikasjon (a forsta og gjore seg forstatt), sosiale evner, og 
regulering av adferd og emosjoner (Lorenzen, 2008). De sammensatte 
vanskene gjør at personer med utviklingshemming (avhengig av grad) 
i filosofiske og politiske betraktninger plasseres et sted mellom men- 
nesker og dyr (Carlson, 2010; McMahan, 2009; Simplican, 2015; Singer, 
2005). I et samfunn som verdsetter uavhengighet, intelligens og indivi- 
duelt ansvar, er begrensninger på disse områdene spesielt stigmatise- 
rende og medfører marginalising. 

Verdighet har blitt et transformativt begrep for personer med nedsatt 
funksjonsevne, men for mennesker med utviklingshemming har det ikke 
hatt den samme frigjørende funksjonen. Gjennom å ta i bruk og eie en for- 
ståelse av menneskeverd for seg selv (tenBroek, 1966) har funksjonshem- 
mede oppnådd lovfestede rettigheter. Deres krav om selvbestemmelse og 
likeverdig deltakelse i samfunnet har bidratt til å endre synet på hva funk- 
sjonshemming innebærer. Definisjonen av funksjonshemming er endret 
fra et fokus på individets begrensninger eller lyter (medisinsk eller tradi- 
sjonell definisjon), til vekt på samfunnsskapte barrierer som hemmer like- 
verdig deltakelse (sosial eller materiell modell) eller som en vekselvirkning 
mellom disse (relasjonell forståelse). Konvensjonen om rettighetene til per- 
soner med nedsatt funksjonsevne (CRPD) skjelner derfor mellom funk- 
sjonsnedsettelse og funksjonshemming, der funksjonshemming innebærer 
de faktorer som hindrer samfunnsdeltakelse. Disse består i den enkeltes 
funksjonsnedsettelse, holdninger og fysiske barrierer (CRPD, i fortalen, 
punkt e). Konvensjonen skal bidra til at personer med nedsatt funksjons- 
evne oppnår «fullgod og effektiv deltakelse og inkludering i samfunnet» 
(CRPD artikkel 3c). Men selv innenfor funksjonshemmedes rettighetsbe- 
vegelser, har inkludering av personer med nedsatt kognitiv funksjonsevne 
ikke vært uproblematisk. En har tenkt at personer med utviklingshem- 
ming er avhengige på en mer grunnleggende måte, og vil svekke andre 
funksjonshemmedes kamp for selvbestemmelse, medvirkning og likever- 
dig deltakelse (Drejer, 1994; Goble, 2004, s. 35; Shakespeare, 2014, s. 100- 
101). Personer med nedsatt kognitiv funksjonsevne opplever i større grad 
enn andre at deres funksjonsnedsettelser, og ikke samfunnets strukturelle 
hindringer, blir fokus i definisjonen av deres funksjonshemming. 


70 


MENNESKEVERD - UTVIKLINGSHEMMING - SKOLE 


Tradisjonelle måter å definere menneskeverdet på legger vekt på nett- 
opp de egenskapene som berører utviklingshemmedes funksjonsned- 
settelser: kognitive og sosiale evner. Den rådende forståelsen av iboende 
menneskeverd kan føres tilbake til opplysningstidens humanisme. Rasjo- 
nalitet, frihet, selvbestemmelse og selvrespekt, og mennesket som et 
uavhengig moralsk subjekt, er sentrale elementer i denne forståelsen (se 
f. eks. Wetz, 2005, s. 14-50). Individets personstatus (personhood) define- 
res av disse egenskapene. Det er mennesket som en normativ agent som 
kvalifiserer for menneskerettigheter (Griffin, 2010, s. 92-95). Når ideen 
om et iboende menneskeverd knyttes til denne forståelsen av individets 
personstatus, henger det sammen med likeverd, samfunnsordninger og 
sosial rettferdighet. I denne sammenheng blir den utviklingshemmede, 
«idioten», en motsetning og et problem i drøftingen av likhet/likeverd, 
rasjonalitet og evne til politisk deltakelse (Locke, [1689] 2003; Rawls, 
1996). Den utviklingshemmedes medisinske diagnose understreker hen- 
nes begrensninger nettopp med hensyn til de egenskaper som definerer 
individets personstatus og menneskeverd. 

Sammen med menneskeverd som iboende, er verdighet som sosial 
status og oppgave en vanlig måte å forstå begrepet på. Selv om verdig- 
het som iboende og verdighet som (evne til) moralsk handling ofte går 
hand i hånd (Wetz, 2005, s. 15), er ikke verdighet som sosial status i 
denne forståelsen nødvendigvis medfødt. I stedet kan det forstås som 
en personlig prestasjon, noe man oppnår gjennom moralsk handling, 
samfunnsnyttig praksis, eller ideell oppførsel. Slik verdighet er mulig å 
oppnå gjennom å ta i bruk og forfine de evnene mennesket som art besit- 
ter. I antikken var verdighet og ære knyttet til hverandre som noe som 
ga sosial anseelse og status. Denne var forbundet med et dydig vesen, 
indre holdninger og sosialt akseptabel oppførsel. Verdighet kunne opp- 
nås ved å kunne regulere egne drifter og begjær, og opptre behersket 
og sindig. I nyere tid kan denne type verdighet være noe man oppnår 
gjennom dannelse (Wetz, 2005, s. 50-51). Dannelse innebærer en kul- 
tivering av individet (både i det indre og det ytre) innenfor ulike (nor- 
mative) dimensjoner, blant andre en kunnskapsdimensjon, en moralsk 
dimensjon og en sosial dimensjon. Også innenfor denne forståelsen av 
verdighet kan personer med utviklingshemming komme til kort, fordi 

funksjonsnedsettelsen ofte har innvirkning pa sosiale evner og evne til 
regulering av adferd og emosjoner. 

Disse radende forstaelsene forbinder menneskeverd med evne til selv- 
bestemmelse og evne til moralsk handling. I disse forstaelsene av begre- 
pet anses ikke personer med utviklingshemming (avhengig av grad av 
utviklingshemming) 4 inneha fullstendig menneskeverd. Tenkere som 
holder fast ved den rådende forståelsen av menneskeverd løser dette 
ved for eksempel å argumentere med samfunnets plikt til solidarisk og 
omsorgsfull ivaretakelse av personer med utviklingshemming. Det vil 
si plikt til å behandle mennesker som ikke innehar personstatus med 
verdighet (Griffin, 2010, s. 84-85; Wood & O’Neill, 1998). Dette er en 
annen måte å snakke om verdighet på, enn et iboende menneskeverd. 
Det siste handler om menneskets vesen, det første handler om moralsk 
førsel; altså hvordan man bør handle overfor andre mennesker, også de 
som ikke innehar menneskeverd. (Et tredje begrep, som vi kommer til- 
bake til nedenfor, er et liv i verdighet, som f. eks. kan handle om sosial 
rettferdighet). 

Tanken om menneskeverd som grunnlag for menneskerettighetene 
er en moralsk begrunnelse mot objektivering, og mot å bli utsatt for 
krenkende handlinger (jf. Kants kategoriske imperativ). Tanken om ibo- 
ende menneskeverd etterspør samtidig hvilke kvaliteter og egenskaper 
som kjennetegner dette iboende. Benevninger av konkrete menneskelige 
egenskaper som universelt gyldige vil alltid også være ekskluderende. 
For å løse dette velger enkelte å knytte menneskeverdet til menneske- 
heten som art, heller enn til egenskaper menneskelige individer besitter 
(Kittay, 2005b, s. 100-101; Nussbaum, 2006, s. 179-195). Andre forbin- 
der det med det potensialet som ligger i a veere fodt menneske, uavhen- 
gig om det kan virkeliggjores eller ikke (Waldron, 2017, s. 240-243). I 
det følgende skal vi drøfte tilnærminger til inkluderende forståelser av 
menneskeverdet som tar utgangspunkt i menneskelig mangfold og erfa- 
ring. Vi har gruppert disse under tilnærminger som tenker menneske- 
lig sårbarhet og avhengighet som noe som gjelder alle mennesker, og 
i tilnærminger som forstår realisering av rettigheter som vilkår for 
menneskeverd. 

Sårbarhet, avhengighet og verdighet i 
mellommenneskelige relasjoner 


I anerkjennelsen av at idealene som ligger i menneskeverdstanken tra- 
disjonelt ikke beskriver mangfoldet i menneskers erfaring, har enkelte 
grepet tak i sårbarhet som et allmennmenneskelig (universelt) kjenne- 
tegn, og som grunnleggende for menneskeverdet. I stedet for frihet, selv- 
bestemmelse og intellekt, trekkes menneskers gjensidige avhengighet 
av hverandre fram som det grunnleggende ved menneskelig eksistens 
(Kittay, 2005b; MacIntyre, 1999; Nussbaum, 2006). Verdighet tenkes her 
til stede i relasjoner mellom mennesker (Kittay), i menneskelige felles- 
skap (MacIntyre), eller i et «anstendig samfunn» (Nussbaum). 
Feministen og omsorgsetikeren Eva Kittay forkaster selvbestemmelse 
og autonomi som sentralt for menneskeverdet (Kittay, 2005a, s. 100). Hun 
mener en slik forståelse av menneskeverd er begrensende fordi verdigheten 
da avhenger av evnen til å gi uttrykk for egne valg - noe ikke alle mennes- 
ker evner. Hun vil allikevel ikke gi slipp på tanken om iboende individuelt 
likeverd som et viktig element i menneskeverdstanken. I stedet for å knytte 
dette til konkrete menneskelige egenskaper, understreker hun tilhørighet 
til arten menneske som begrunnelse for iboende menneskeverd. Likeverd/ 
egenverd/menneskeverd i hennes forståelse kommer til uttrykk i men- 
neskers omsorgsfulle forhold til hverandre. Hun knytter dermed mennes- 
keverd til omsorgsevne, og definerer det å gi omsorg som en «moralsk kraft 
utløst som tilsvar til den enkeltes iboende verdighet.» (Kittay, 2005b, s. 113). 
Gjennom setningen «vi er alle en mors barn» (Kittay, 2009, s. 624-625) 
appellerer hun til morsomsorgen som et uttrykk for at verdighet og men- 
neskeverd blir til i en omsorgsrelasjon. Gjennom denne relasjonen tildeles, 
anerkjennes og aktualiseres menneskeverdet, ifølge Kittay. En slik forstå- 
else av verdighet ser det moralske subjekt som relasjonelt, og moralsk døm- 
mekraft knyttes til utvikling av «empati, evne til følelsesmessig respons 
og perseptuell oppmerksomhet.» (Kittay, 2011, s. 53). Kittays eksempler 
knytter seg framfor alt til nære relasjoner (familie; mor-barn). Hun hevder 
at gjensidighet finner sted i alle relasjoner mellom mennesker, og at «per- 
sonstatus» og verdighet tilskrives i slike relasjoner. Hun mener at en slikt 


73 


KAPITTEL 3 


omsorgsetikk ogsa har relevans for andre omrader, som for eksempel som 
utgangspunkt for et rettferdig samfunn og alle menneskers velferd. 

Det er forst og fremst det at et menneske betyr noe for noen som gir 
personstatus og verdighet i folge Kittay. Derfor kan hun si at verdighet 
også finner sted i asymmetriske relasjoner. Muligens undervurderer hun 
i denne sammenheng dynamikken i forholdet mellom hjelper og den som 
blir hjulpet. I skolesammenheng reiser denne måten å tenke på framfor 
alt spørsmål om hvordan og på hvilke arenaer evnen til å utvikle slike 
dype relasjoner skal læres. Er det noe som skjer kun i nære relasjoner 
mellom mennesker (altså familien eller i samhandling omsorgsgiver 
og omsorgstaker)? Hvordan kan denne erfaringen overføres til skole- 
eller samfunnssammenheng? Et videre spørsmål som ikke besvares 
utviklingshemmedes tilstedeværelse og deltakelse i samfunnet utenfor 
de nære relasjoner. 

Kittay henter inspirasjon blant annet fra Alasdair MacIntyre og Mar- 
tha Nussbaum i sin forståelse av verdighet. Med henvisning til MacIn- 
tyre, viser hun til nødvendigheten av å anerkjenne at alle mennesker er 
avhengige av andre. Hun viser til Martha Nussbaum når hun argumen- 
terer for viktigheten av å skape gode levekår for personer med nedsatt 
funksjonsevne. 

Alasdair MacIntyre legger ikke vekt på verdighetsbegrepet, men det 
er allikevel mange likheter mellom hans og Martha Nussbaums tilnær- 
minger til funksjonshemmede, og spesielt personer med nedsatt kognitiv 
funksjonsevne og deres plass i samfunnet. De forstår funksjonshem- 
ming, eller hva funksjonsnedsettelser innebærer for den enkelte, som noe 
samfunnsavhengig (MacIntyre, 1999, s. 75; Nussbaum, 2006, s. 222). De 
understreker begge menneskers gjensidige avhengighet og samfunnets 
forpliktelser overfor personer med ulike grader av funksjonsnedsettel- 
ser. De har til felles en aristotelisk grunnforståelse av mennesket som et 
dyrisk og sosialt vesen (MacIntyre, 1999, s. 6). Som sådan er det preget 
av kroppslige erfaringer, behov og begrensninger, relasjonelle behov og 
egenskaper, i tillegg til rasjonelle egenskaper (Nussbaum, 2003, s. 54, 
2006, s. 221). De deler også et fokus på fellesskapet som ramme for men- 
neskets (muligheter for) utvikling og realisering av sitt potensiale for 
praktisk dømmekraft (practical reasoning) (MacIntyre) eller kapasiteter 

(Nussbaum). Det er ifølge Nussbaum her verdighet realiseres. Men mens 
Nussbaum bruker menneskerettighetene i utviklingen og begrunnelsen 
av sin «capabilities approach» (Nussbaum, 1997), er MacIntyre skeptisk til 
menneskerettighetene (MacIntyre, 2007 [1981]s. 66-70). 

Alasdair MacIntyre bruker ikke begrepet menneskeverd eller verdighet. 
I stedet skriver han om «individual and common goods» og menneskelige 
egenskaper som kreves for menneskelig trivsel både individuelt og i fel- 
lesskap — hvor individets trivsel er avhengig av fellesskapets. Han mener 
at å ta funksjonsnedsettelser på alvor innebærer å innse at det berører 
alle i noen grad og på ulike tidspunkt i livet (MacIntyre, 1999, s. 73, 130). 
Lidelse, sårbarhet og avhengighet tas dermed alvorlig som sentrale ele- 
menter i menneskelig eksistens. Erkjennelsen av disse er en forutsetning 
for å utvikle uavhengighet (MacIntyre, 1999, s. 85). Han appellerer til en 
bevissthet om at «det kunne ha vært meg» i møte med dyp kognitiv funk- 
sjonsnedsettelse (MacIntyre, 1999, s. 100-101, 128). Gjennom et nettverk 
av mellommenneskelige «gi-og-ta»-forhold utvikler den enkelte en prak- 
tisk dømmekraft som bare finner sted i fellesskap. Denne kommer også de 
som ikke har evne til slik dømmekraft til gode, som for eksempel personer 
med nedsatt kognitiv funksjonsevne. Slik praktisk dømmekraft i felles- 
skap innebærer en fortolkende kjennskap til egne og andres erfaringer og 
behov (MacIntyre, 1999, s. 14-18). I et slikt samfunn, mener MacIntyre, 
nyter den utviklingshemmede respekt og selvrespekt som individ. Han/ 
hun både tilkjennes omsorg og gir omsorg som bidrar til at alle lærer om 
hva som er til eget og samfunnets beste (1999, s. 135). Praktisk dømmekraft 
som ideal for den enkelte for samfunnets beste, innebærer for MacIntyre 
en utvikling fra avhengighet til uavhengighet, og fra å være mottaker av 
omsorg og beskyttelse til en som gir omsorg og beskyttelse. Personer med 
nedsatt kognitiv funksjonsevne vil bare i begrenset grad kunne utvikle 
en slik praktisk dømmekraft for seg selv, men skal tilkjennes respekt og 
anerkjennelse, som mennesker «vi» kan lære noe av (1999, s. 135-142). I 
denne sammenheng kan verdighet forstås som noe som oppstår i mellom- 
menneskelige relasjoner. Verdigheten i denne forståelsen er ikke knyttet 
til individet basert på menneskelige egenskaper som intellektuelle evner 
eller sårbarhet. Den er til stede i erkjennelsen av gjensidig avhengighet, og 
den respekt og generøsitet for den andre som oppstår i den sammenheng. 

MacIntyre er opptatt av hvor og hvordan praktisk dømmekraft læres. 
Utvikling av verdighet kan forstås som en prosess, knyttet til de dygder 
som utvikles i bevisstheten om gjensidig avhengighet og utvikling av 
praktisk dømmekraft i gjensidige relasjoner. Verdighet er altså noe som 
oppleves og finner sted innenfor rammen av et fellesskap. Sett på denne 
måten, vil inkluderende opplæring være nødvendig for utvikling av hele 
samfunnet til felles beste. Den utviklingshemmedes unike erfaring og 
behov må «høres» i fellesskapet. I opplæringssammenheng må elever opp- 
leve og lære av ulike former for menneskelig eksistens for at menneske- 
lig verdighet skal formidles gjennom og realiseres i gjensidig avhengige 
relasjoner. Imidlertid ligger det i MacIntyres tilnærming en mulig instru- 
mentell tolkning av mennesker med utviklingshemming. De kan ikke i 
samme grad som andre utvikle uavhengig praktisk dømmekraft som 
andre mennesker, til tross for hans tanker om at disse utvikles i fellesskap. 
Utviklingshemmede tilkjennes en plass, ved at deres erfaringer skal vies 
oppmerksomhet, men de får en instrumentell funksjon: De skal minne 
andre mennesker om deres grunnleggende sårbarhet gjennom bevisst- 
heten om at «det kunne ha vært meg.» Deres erfaringer bidrar til andre 
menneskers utvikling av uavhengig dømmekraft. 

Både MacIntyre og Kittay understreker den velfungerendes og samfun- 
nets ansvar overfor den utviklingshemmede. Martha Nussbaum under- 
streker på lignende vis menneskers gjensidige avhengighet. Mennesker 
er «vulnerable temporal creatures, both capable and needy, disabled in 
many different ways» og «in need of a rich plurality of life-activities.» 
(Nussbaum, 2003, S. 54, 2006, s. 221). Verdighet er i hennes forståelse en 
intuisjon om noe som alle levende vesener besitter (2006, s. 157; 346). En 
kan si at Nussbaum snakker om verdighet på ulike måter: som iboende, 
som noe som finner sted der menneskelige behov blir møtt (likeverd), og i 
betydningen anerkjennelse og respekt. For Nussbaum eksisterer mennes- 
keverdet på lik linje med andre arters verdighet. Men menneskeverdet er 
artsspesifikt, knyttet til de muligheter og evner mennesker som biologisk 
art besitter. Menneskeverdet er derfor utgangspunkt for, og nært knyttet 
til, menneskeartens konkrete behov og kapasiteter (capabilities)*. Et liv 


2 For en drøfting av gode norske begreper som oversettelse for capabilities se (Lied, 2012, note 6), 
som bruker begrepet «mulighetsbetingelser». 


76 


MENNESKEVERD - UTVIKLINGSHEMMING - SKOLE 


i verdighet er dermed et liv der det gis mulighet for at disse behovene 
blir møtt, og hvor kapasitetene får mulighet til å utvikle seg. Verdighet i 
betydningen likeverd knyttes til samfunnets evne til å gi alle like mulig- 
heter for å utvikle sine kapasiteter. Nussbaum bruker også verdighet i 
forbindelse med menneskets kapasitet for tilhørighet, anerkjennelse og 
selvrespekt — her bruker hun verdighet som motsetning til krenkelse og 
ydmykelse (Lied, 2012; Nussbaum, 2006, s. 77, 172). 

Nussbaum avviser ikke rasjonalitet som en del av egenskapene som 
knyttes til menneskeverdet. Men hun knytter verdigheten i storre grad 
til sosiale egenskaper som realiseres blant annet gjennom og i mel- 
lommenneskelige relasjoner. Også behov for omsorg utgjør en del av 
menneskelig verdighet. Hun mener som Kittay at selv relasjoner preget av 
en stor grad av asymmetri også er preget av gjensidighet (Nussbaum, 2006, 
s. 160). Verdighet eller menneskeverd i denne forståelsen er ifølge Nuss- 
baums formulering verdigheten til kroppslige, trengende vesener (needy 
enmattered beings) (2006, s. 278). Menneskeverdet/verdighet er forbundet 
med hvilke kapasiteter som må møtes/gis rom til en viss grad, for at det 
skal være mennesket verdig (2006, s. 181). Disse kapasitetene inkluderer 
liv; helse; kroppslig integritet; sanser, forestillingsevne og tenkning; emo- 
sjoner; praktisk dømmekraft; tilhørighet; forhold til andre arter; lek; og 
kontroll over eget miljø. Nussbaums anliggende er først og fremst poli- 
tisk. Et rettferdig samfunn må etter hennes forståelse utvikles med tanke 
på menneskers ulike behov og endrede forutsetninger gjennom et livsløp. 
Derfor må forståelser av hva verdighet er utvikles i respekt for menneskelig 
mangfold (Nussbaum, 2008), og kapasitetsbeskrivelsene ta utgangspunkt 
i hva som skal til for at vesener med menneskelig artstilhørighet skal tri- 
ves (flourish). For personer med kognitive funksjonsnedsettelser betyr det 
at intuisjonen om iboende menneskeverd må knyttes til arten menneske, 
ikke til enkelte (foretrukne) menneskelige egenskaper. Videre betyr det at 
samfunnets ansvar for å skape sosiale forutsetninger for utviklingen av 
menneskelige kapasiteter gjelder overfor alle borgere, uavhengig om de 
evner å gjøre seg nytte av dem (2006, s. 191-195). Ettersom alle mennesker i 
løpet av livet vil ha behov for å bli tatt vare på, må et anstendig samfunn i 
Nussbaums forståelse sørge for et omsorgssystem som tar utgangspunkt i 
de sentrale menneskelige kapasitetene, som mulighet, og uten tvang. 

Disse tre tilnærmingene holder fast ved en forståelse av verdighet 
som er ment å inkludere variasjonen av menneskelig erfaring. Sårbar- 
het og gjensidig avhengighet er sentralt. De legger vekt på elementer 
som omsorg, det å lære av hverandre og anerkjennelse av individuelle 
begrensninger. Dette er viktige påminnelser og gode utgangspunkt for 
etisk praksis i skolesammenheng og i samfunnet for øvrig. I fokuset på 
omsorg, omsorgsbehov og gjensidig avhengighet, undervurderer disse 
den utviklingshemmedes utsatthet i asymmetriske relasjoner, og det 
maktforhold som oppstår i forholdet mellom hjelpetrengende og hjel- 
per. Erkjennelsen av at alle mennesker trenger omsorg i løpet av livet 
er en nyttig påminnelse om livets skjørhet og menneskers gjensidige 
avhengighet av hverandre. Det er allikevel en vesensforskjell i tilfeller 
der en part alltid vil være i behov for hjelp. Noen vil alltid ha behov 
for omsorg. I slike tilfeller er ikke forholdet mellom omsorgstaker og 
omsorgsgiver nøytralt eller gjensidig. Avhengigheten gjør den enkelte 
potensielt utsatt for velmenende eller utilbørlige overgrep. Ofte ligger 
det i omsorgsgiverens makt å definere behov og hva som er best for 
den enkelte omsorgsmottaker. Tanken om gjensidig avhengighet og 
omsorg vektlegger den utviklingshemmede som likeverdig subjekt. 
Men hans/hennes sårbarhet og avhengighet av omsorg og veldedighet 
er mer konstant enn for de fleste. Da forblir den utviklingshemmede, 
med sine begrensninger, objekt. Hans eller hennes verdighet er avhen- 
gig av omsorgspersonen (jf. Kittay), eller den utviklingshemmede blir 
instrumentell i utviklingen av andres verdiget, som «en vi kan lære om 
oss selv» av (jf. MacIntyre). 


Singularitet og realisering av rettigheter som 
vilkår for verdighet 


Behov for omsorg og velferdstjenester skaper avhengighetsforhold, og i 
mange tilfeller marginalisering, diskriminering og ulikhet. En person 
som beskjeftiger seg med forholdet mellom verdighet og nedverdigelse 
eller krenkelse er Avishai Margalit (Margalit, 1996). Han kombinerer en 
politisk og en moralsk tilnærming, og i likhet med MacIntyre og Nuss- 


baum er han opptatt av hva som skaper et anstendig samfunn. Margalit 

skjelner mellom et anstendig samfunn, som et som ikke nedverdiger 
personer (Margalit, 1996, s. 10-11; 41), og et sivilisert samfunn, hvis 
medlemmer ikke nedverdiger hverandre. Margalit betoner også forhol- 
det mellom verdighet og rettigheter annerledes enn mange, og framhol- 
der at menneskerettighetene ikke baseres i tanken om menneskeverd, 
men snarere rettferdiggjøres ved at de ivaretar menneskers verdighet. 
Med referanse til Erving Goffmans Stigma (Goffman, 1963), drøfter han 
mekanismer som marginaliserer og gjør mennesker til undermennes- 
ker. For eksempel kan dette skje ved at en bestemt egenskap som opp- 
fattes som avvikende blir bestemmende og forvrenger vårt bilde av den 
andre som menneske (Margalit, 1996, s. 104). Å behandle mennesker 
som barn, eller som om de aldri kommer til å bli voksne, er en måte å 
nedverdige mennesker på. Som eksempel gir han hvordan personer med 
Downs syndrom ofte oppfattes og behandles. Å utelukke mennesker fra 
«den menneskelige familie», er også en ydmykelse. I likhet med bl.a. 
Iris Young peker Margalit på hvordan både veldedighet og velferdsord- 
ninger potensielt kan bidra til marginalisering (Young, 1990). De kan 
generere holdninger som «å synes synd på» (pity), eller de utsetter men- 
nesker for systemer som begrenser den enkeltes kontroll og myndighet. 
Margalit knytter menneskeverdet til respekt for mennesker, tilhørighet 
og selvrespekt. 

Margalit er ikke først og fremst opptatt av funksjonsnedsettelser. Han 
tar opp problemstillinger som knyttes til marginalisering av mennesker 
hvis egenskaper faller utenfor det som ofte oppfattes som «normale». 
Dette er en annen måte å tilnærme seg menneskelig mangfold på enn 
f.eks. Nussbaum og MacIntyre gjør. Gjennom å allmenngjøre «svakhet» 
og «avhengighet» appellerer MacIntyre til empati og gjenkjennelse for å 
argumentere for funksjonshemmedes plass i samfunnet. Både MacIntyre 
og Nussbaum understreker behovet for en verdighetsforståelse som tar 
utgangpunkt i variasjoner i menneskelige erfaringer. Margalit antyder i 
stedet behovet for å bli respektert som menneske med de egenskapene 
den enkelte besitter, uten å begrunne dette i andre allmennmenneskelige 
trekk enn tilhørighet til den menneskelige familie. 

En annen, som i likhet med Margalit er opptatt av singularitet eller 
særegenhet og det unike ved den enkeltes eksistens, er Julia Kristeva. 

Som Nussbaum, Kittay og MacIntyre trekker hun fram menneskelig sar- 
barhet, og vil legge begrepet til opplysningstidens humanisme: «Frihet, 
likhet, brorskap og sarbarhet.» (Kristeva, 2008, 2010). Samtidig stiller 
hun seg kritisk til måter å forstå mennesket på som påberoper seg å være 
allmenngyldige, fordi det avdekker «avvik» - mangler hos den enkelte 
som leder til paternalisme eller veldedighet. Hun plasserer opprinnelsen 
til denne tenkematen nettopp i Aristoteles begrep om menneskets kapa- 
siteter, som har en universell menneskeform som forutsetning. Avviket 
representerer en brist eller frarøvelse (steresis) som samfunnet forsøker å 
bøte på eller komplettere gjennom en idé om integrering. Det funksjons- 
hemmede subjekt blir et omsorgsobjekt som skal tas vare på og infanti- 
liseres (Kristeva, 2013, s. 227). I stedet ønsker Kristeva å fokusere på de 
mulighetene og kreftene som ligger i personens unike «vesen». Funk- 
sjonsnedsettelsen er en integrert del av dette singulære, betingede livet. 
Det er en måte å være menneske på. I stedet for integrering, ønsker hun 
genuin interaksjon. Som Kittay appellerer hun til morskjærligheten, og 
vil bytte ut «solidaritet med de svake» med kjærlighet til singulariteter 
- særegne måter å være i livet pa. Nar Kristeva appellerer til opplysnings- 
tidens humanisme framhever hun også rettighetene til personer med 
funksjonsnedsettelser som medborgere, som politiske subjekter, som er 
«like i verdighet og rettigheter» (Kristeva, 2010). Verdigheten til perso- 
ner med nedsatt funksjonsevne er til stede når deres rettigheter er ivare- 
tatt, og når deres unike sårbarhet anerkjennes. Denne unike sårbarheten, 
eller annerledesheten, mener hun er strukturell, og skyldes frykten og 
usikkerheten funksjonsnedsettelsen skaper hos andre mennesker. Hun 
mener funksjonsnedsettelser i dagens samfunn blir representant for det 
tragiske; stedet mennesker blir konfrontert med lidelsen og de destruk- 
tive krefter som er i alle mennesker, men som vi ikke ønsker eller orker å 
konfronteres med. 

Kristeva er blitt kritisert for å framheve den funksjonshemmedes 
unike annerledeshet, fordi det kan synes å forsterke den fremmedgjø- 
ring som hun ønsker å få bukt med (Grue, 2013). I sammenheng med 
spørsmål om utviklingshemming og verdighet, ønsker vi imidlertid her 
først og fremst å framheve hennes fokus på det singulære/unike ved 
menneskers eksistens og erfaring, og hvordan det bidrar til både å forstå 

menneskelig eksistens, og til å forskyve og redefinere grensene for det 
«normale». Hun ønsker å framheve livet som en tilblivelsesprosess, og de 
unike positive kapasitetene som det enkelte menneske besitter. Selv om 
Kristevas betoning av det unike i utviklingshemmedes erfaring også kan 
forstås ekskluderende, tør hun benevne noe avgjørende med hensyn til 
utviklingshemmedes situasjon: deres sårbarhet er vedvarende, konstant, 
og strukturell. Deres begrensninger berører evner som oppfattes som 
grunnleggende ved det å være menneske: intellekt, språk, regulering av 
følelser, samt sosiale ferdigheter. 

I det foregående har vi sett på ulike tilnærminger til verdighet som tar 
utgangspunkt i menneskelig mangfold. Disse ser utfordringer ved verdig- 
hetsforståelser som ekskluderer mennesker med nedsatt funksjonsevne. 
Flere av tilnærmingene tar utgangspunkt i sårbarhet og menneskelige 
begrensninger som noe som gjelder alle mennesker, og verdighet som noe 
som skjer i relasjonen mennesker i mellom. Verdighet i disse tilnærmin- 
gene er noe som oppnås/tilskrives/finner sted i menneskelige fellesskap, 
der den enkelte blir anerkjent eller verdsatt. Dette skjer enten gjennom 
at den enkelte betyr noe for et annet menneske (og dermed får person- 
status), eller at fellesskapet gir muligheten for å utvikle egne evner og 
kapasiteter. Krenkelser, marginalisering og utelukkelse fra fellesskapet 
beskrives som tap av verdighet. 

I det følgende vender vi blikket mot skolen og lærere som arbeider med 
barn med utviklingshemming. Vi ønsket å forstå hvordan eller hvor- 
vidt verdighet som en del av skolens verdigrunnlag påvirker pedagogisk 
praksis. 


Verdighet i læreres praksis med 
utviklingshemmede barn 

Som beskrevet innledningsvis i artikkelen ønsket vi å utforske verdig- 
hetsbegrepet i sammenheng med nedsatt kognitiv funksjonsevne og 
inkluderende opplæring. Bakgrunnen for dette var en bevissthet om at 
personer med nedsatt kognitiv funksjonsevne spesielt, til tross for inklu- 
derende språk og intensjoner allikevel opplever marginalisering, både i 
diskurser om menneskeverd og i skolen. Opplæring av barn med nedsatt 


81 


KAPITTEL 3 


kognitiv funksjonsevne er altså sammenhengen vi ønsket å undersøke 
verdighetsbegrepet innenfor. Vår antakelse eller forforståelse var at for- 
ståelser av verdighet også kommer til uttrykk i pedagogisk praksis. Vi 
inviterte derfor fem lærere til samtaler om skole, utviklingshemming og 
verdighet. 

I utforming av intervjuguiden som ga grunnlaget for samtalene tok vi 
utgangspunkt i skolens formålsparagraf samt skolens plikt til å ivareta 
elevenes læringsmiljø og å «gripe inn mot krenkelser» og diskriminering. 
Vi stilte derfor spørsmål om hvordan lærerne vil beskrive et godt lærings- 
miljø og hvordan lærerne arbeidet for å ivareta et godt læringsmiljø for 
alle elever. Rett til å gå på nærskolen og rett til tilpasset opplæring har 
vært et grunnleggende prinsipp i norsk skole gjennom årtier (Johnsen, 
2010, S. 132-138). Norges tilslutning til Salamancaerkleringen i 1994 og 
CRPD legger også føringer om inkluderende opplæring. Fordi CRPD set- 
ter inkludering og menneskeverd i sammenheng med hverandre, ble det 
også naturlig for oss å stille spørsmål om inkluderende opplæring i sam- 
talene med lærerne. Vi samtalte om inkluderende og segregerende tiltak, 
og begrunnelsene for disse, og vi spurte konkret om lærernes forståelse 
av verdighet. Lærerne ble gitt stor frihet til å komme med eksempler og 
forklaringer. De kom selv inn på forhold mellom elever med utviklings- 
hemming og andre elever. 

Analysen av samtalene ga utgangspunkt for drøftinger forfatterne 
imellom, med tanke på hva verdighet betyr og hvordan lærernes iva- 
retakelse av elevenes verdighet resulterte i forskjellige tiltak. Analysen 
var informert av CRPDs formuleringer i artikkel 24 om formålet med 
opplæring med tanke på målsettinger om likeverdig deltakelse, og utvik- 
ling av barnets fulle potensiale, selv-følelse og følelse av verdighet. Vi så 
etter situasjonsbeskrivelser der disse ble eksemplifisert eller motsagt. Vi 
så også etter formuleringer som ga uttrykk for hvordan lærerne omtaler 
barn med utviklingshemming i motsetning til andre barn, - om vekten 
ble lagt på barnas begrensninger eller om de lå på barnas potensiale for 
utvikling. Videre så vi på hvordan lærerne omtaler barnas ulike behov og 
ferdigheter. I begrunnelsene for segregering eller integrering så vi etter 
formuleringer som ga uttrykk for muligheter for deltakelse i fellesskapet, 
og hva som i lærernes øyne kvalifiserer for eller hindrer slik deltakelse. I 

analysen og drøftingen av lærernes beskrivelser av praksis, kom det fram 
flere og andre eksempler på hvordan verdighet realiseres eller krenkes i 
praksis, enn de vi selv hadde drøftet på forhånd. Dette viser at selv om 
lærerne i liten grad brukte verdighet som begrep, gir skolens praksis og 
elevenes samhandling mange muligheter for å drøfte verdighet og hva det 
kan bety i forholdet mellom elever og mellom lærer og elev. 

Vi var interessert i verdighet i forhold til inkluderende og segregerende 
pedagogiske praksiser. Et lite forbehold om begrepsbruk er derfor på sin 
plass. CRPD (UN, 2016, punkt 11, s. 4) skjelner mellom ekskludering, 
segregering, integrering og inkludering i opplæringen. Segregering inne- 
bærer en plassering av personer med funksjonsnedsettelser «i separate 
miljøer ... i isolasjon fra elever uten funksjonsnedsettelser.» Integrering 
beskrives som «en prosess der personer med funksjonshemminger blir 
plassert i eksisterende generelle utdanningsinstitusjoner» så lenge elev- 
ene kan tilpasses seg disse. Inkludering handler ifølge CRPD om sys- 
temisk reform som blant annet berører fysiske, metodiske, strukturelle 
endringer som skal bidra til å bygge ned barrierer som hindrer rettfer- 
dig og deltakende læring og læringsmiljø. CRPD presiserer at «å plassere 
elever med funksjons-nedsettelser i ordinære klasserom uten ledsagende 
strukturelle endringer» ikke kan defineres som inkludering. I lys av 
CRPD er det ikke klart hvorvidt semi-segregerte systemer som baser eller 
forsterkede enheter er å regne som inkluderende praksis. I vår forståelse 
beskriver kun en av lærerne noe som er tilnærmet lik inkluderende opp- 
læring, og denne anser dette mulig bare opp til en viss alder. De andre 
beskriver situasjoner beskrevet av CRPD som integrerende praksis. Vårt 
fokus har ikke vært på hva som utgjør «inkluderende opplæring» som 
sådan, men på verdighetsforståelser slik de kommer til uttrykk i lærernes 
pedagogiske praksis. Lærerne selv skjelnet ikke mellom integrering og 
inkludering i sin praksis: begrepene ble brukt om hverandre i betydnin- 
gen: å plassere elever med utviklingshemming i ordinære klasserom. Vi 
har beholdt begrepet inkludering der lærerne beskriver ønske eller forsøk 
på å inkludere utviklingshemmede elever i et sosialt fellesskap. 

Det syntes vanskelig for lærerne å snakke om sin egen forståelse av ver- 
dighet. De brukte begrepet i liten grad, og satte selv ikke begrepene men- 
neskeverd eller verdighet i sammenheng med drøftingen av integrering 

eller inkluderende opplering. Da vi spurte direkte hva begrepet inne- 
bærer for dem, ble de usikre og vage og støttet seg pa standardformule- 
ringer som «alle mennesker er like mye verdt», uten å knytte det til egen 
praksis. Allikevel fant vi gjennom analysen av lærernes refleksjoner over 
sine egne pedagogisk praksiser og deres begrunnelser for disse, å kunne 
skjelne mellom fire forskjellige måter lærerne ga uttrykk for verdighet 
på: iboende menneskeverd; likeverd; verdighet som sosial anseelse/status 
og verdighet som tilhørighet. Andre elementer, som ofte forbindes med 
et liv i verdighet, kom i samtalene ikke like tydelig til uttrykk. Framfor 
alt synes lærerne å legge vekt på relasjoner og sosial samhandling i større 
grad enn for eksempel autonomi, retten til å treffe egne valg, egenverd og 
selvrespekt. 


Iboende verdighet/likeverd 

Selv om lærernes usikkerhet når det gjaldt begrepet verdighet var 
påfallende, fant vi en grunnleggende innstilling til elevene i lærernes 
refleksjoner omkring egen praksis som kan defineres som basert i en 
verdighetstenkning. Med Nussbaum kan man kanskje si at det handler 
om en intuisjon om verdighet som er bestemmende i lærernes holdning 
overfor og i møte med den enkelte elev. Den første umiddelbare asso- 
siasjonen lærerne hadde til begrepet, var «iboende verdighet». Lærerne 
gjenga en slags programmatisk forståelse av verdighet: at alle i kraft av 
å være mennesker har verdi, og at menneskeverd ikke er avhengig av 
ytelse eller forutsetninger. Når bedt om å utdype formulerte en lærer 
det slik: «Det er helt greit at noen trenger ekstra hjelp». En annen slik: 
«Du er kommet til denne verden, og har noe å gi uansett hvilke for- 
utsetninger du har.» Svarene kan muligens reflektere en slags forstå- 
else av verdighet knyttet til «arten» menneske, i likhet med det Kittay 
eller Nussbaum viser til. Imidlertid var det ikke tydelig at lærerne selv 
satte verdighetsbegrepet eller menneskeverdet i direkte sammenheng 
med sin pedagogiske praksis. Først og fremst synes menneskeverd 
for lærerne å handle om måten lærerne omgås elevene på. De legger 
vekt på at elever med utviklingshemming har krav på å bli møtt med 
respekt, og å bli tatt alvorlig. Respekt i denne sammenheng, slik lærerne 
uttrykker seg, handler om holdningen man viser enkeltindividet som 

medmenneske, altså i moralsk forstand om lærerens plikt i relasjonen 
mellom lærer og elev. 

Forforståelsen som kommer til uttrykk i alle samtalene er imidlertid 
ikke likhet, men heller at elevene med utviklingshemming representerer 
annerledeshet og avvik. Allikevel ser et par av lærerne menneskeverd og 
likeverd i sammenheng med hverandre. En lærer understreker viktighe- 
ten av inkludering for den utviklingshemmedes opplevelse av likever- 
dighet. Utgangspunktet her er den utviklingshemmedes sårbarhet. Når 
læreren understreker inkluderende læringsaktiviteter der den utviklings- 
hemmede får oppleve «at andre også strever», synes hun å antyde at møtet 
med andres sårbarhet gir gjenkjennelse og dermed også bidrar til den 
utviklingshemmede elevens utvikling av selvrespekt og opplevd likeverd. 
Dette er en annen type gjenkjennelse enn den f. eks. MacIntyre snak- 
ker om. MacIntyres perspektiv er solidaritet med den som er annerle- 
des. Lærerens perspektiv er den utviklingshemmedes annerledeshet, og 
hennes anliggende er å skape en mulighet for den utviklingshemmede å 
finne egenverdi i identifikasjon med gjennomsnittselevene. Men denne 
læreren framhever også gjensidighet i forholdet mellom elever med ned- 
satt kognitiv funksjonsevne og deres medelever, der likeverd i likhet med 
MacIntyres formuleringer kommer til uttrykk i at «medelever har også 
noe å lære av dem» (dvs. de utviklingshemmede). Læreren beskriver en 
bevisst praksis der det vektlegges å drive opplysningsarbeid overfor kon- 
taktlærere og foreldre, for å motvirke fordommer og fremme forståelsen 
av likeverd. Dette skjer gjennom informasjon om diagnose, følger av 
diagnose, og på hvilke måter integrering gavner alle elevene. Denne lære- 
ren beskriver også ansatser til inkluderende praksis (i motsetning til inte- 
grerende) gjennom tilpasset opplæring i klasserommet. Læreren ser her 
verdighet på to måter, gjennom at gjennomsnittseleven lærer å forholde 
seg til annerledeshet, mens den utviklingshemmede kan oppnå glimt av 
likeverd. I denne lærerens praksis kommer en sammenheng mellom like- 
verd og menneskeverd til uttrykk som noe mennesker deler på tvers av 
ulikheter. Samtidig understreker læreren at inkluderende praksis i stor 
grad er til nytte for «den svake» eleven, som gjennom samhandling lærer 
sosialt samspill, og støttes i sin læring av medelevene, der sistnevnte får 
rollen som supportere og støttepersoner: «Medelever gleder seg over at 

han klarte det, og at de klapper for ham, da foler han seg veldig stolt. De 
stotter. Medelever foler glede over PU-elevers mestring. Viktig at den svake 
eleven foler seg stottet av sine medelever.» 

Lereren gir her uttrykk for en forstaelse av menneskelig sarbarhet 
som et likhetsprinsipp, og viser slektskap til MacIntyres og Nussbaums 
forståelse: at mennesker aldri egentlig er uavhengige. I sitt engasjement 
for inkluderende opplæring praksis, bruker læreren seg selv og sin egen 
sårbarhet for å forklare for medelever, lærere og foreldre den utviklings- 
hemmedes situasjon, for å skape empati og interesse for den andre. Lære- 
rens forståelse av likeverd får to uttrykk: inkludering, oppmuntring og 
støtte for den utviklingshemmede på den ene side, og bevisstgjøring og 
læring for de andre elevene på den andre siden. Forholdet mellom eleven 
med nedsatt kognitiv funksjonsevne og medelevene er asymmetrisk: det 
er den svake eleven som får oppmuntring, mens det er gjennomsnittse- 
levene som gir støtte. Nussbaum og Kittay vil her innvende at det finnes 
gjensidighet også i asymmetriske relasjoner. En kan si at verdighet og 
opplevelsen av verdighet oppnås i sammenheng med anerkjennelse og 
oppmuntring fra medelever, slik det er for alle i klasserommet. Eleven 
med utviklingshemming får en instrumentell rolle i å minne om alle 
menneskers sårbarhet og avhengighet. Elevens situasjon vekker dermed 
sympati og kanskje omsorg. Dette kommer spesielt til uttrykk når den 
samme læreren mener at mens inkluderende praksis er viktig og nyttig 
på barnetrinnet, kan det vanskelig forsvares på mellom- og ungdoms- 
trinnet: «Når det er enda større krav som stilles, da kan det blir vanskelig 
å være integrert, det mener jeg». 


Verdighet knyttet til ferdigheter, sosial 

anseelse og status 

Annerledeshet er et tema som går igjen i samtalene med lærerne. Elev- 
enes manglende evner anses å skape en avstand mellom elevene med 
utviklingshemming og deres medelever. En kan knytte lærernes beskri- 
velser og begrunnelser for segregerende praksis konkret til verdighet i 
tradisjonell forstand som det å forstå og tilpasse seg sosiale normer, og 
evne til å beherske egne impulser. Dette kom til uttrykk på forskjellige 
måter i samtalene. «Jeg tenker at de andre elevene ser at de er annerledes», 

sier en lærer, og viser til at elever med utviklingshemming mangler sosial 
kompetanse som gjør at de kan finne seg vel til rette i integrerte klas- 
ser. Lærerne beskriver det utfordrende for elevene at de «sliter med sosial 
omgang». Selv om de snakker om tilrettelegging i klasserommet med 
tanke på tilpasset opplæring og læringsmiljø som en konkret og selvføl- 
gelig del av sitt virke, kommer det fram at selv med tilrettelegging og 
hjelpemidler er det noe grunnleggende hos eleven med nedsatt kognitiv 
funksjonsevne som skaper en permanent barriere i møte med de andre 
elevene. 

Lærernes formuleringer reflekterer en rådende diskurs (jf. Foucault) i 
skolens universaliserende praksis som er «preget av et sett med forven- 
tinger som i utgangspunktet rettes mot alle elever» (Fylling, 2008, s. 99). 
Elever som ikke når opp til disse forventingene faller utenfor, betegnes 
som spesielle, eller ses på som avvikende. Formuleringene kan også knyt- 
tes til lærernes praksis som spesialpedagoger, hvor målet er en «norma- 
lisering» av ulikheter basert på diagnoser definert på bakgrunn av avvik 
fra det normale (Reindal, 2010, s. 121-122). Lærernes formuleringer knyt- 
tet til dikotomien normalitet/avvik gjenspeiler det dominerende syn pa 
elever med nedsatt kognitiv funksjonsevne; et syn som påvirker lærernes 
pedagogiske praksis og som implisitt gir uttrykk for ulike forståelser av 
verdighet. 

Sett i lys skolens og spesialpedagogikkens normaliserende praksis, 
kan man si at alle elevers verdighet er knyttet til deres sosiale ferdig- 
heter. Verdighet kommer til uttrykk i sosial anseelse og status. Når 
lærerne beskriver forskjellene mellom elever med utviklingshemming 
og andre elever, ligger vekten ikke så mye på deres kognitive funksjons- 
nivå. Det er i større grad deres manglende kompetanse generelt, og spe- 
sielt deres sosiale ferdigheter eller «lekekompetanse», som vektlegges. 
Lærerne skjelner mellom «godt fungerende» elever, som kan integreres, 
og svake elever, som vanskeligere kan finne en plass i fellesskapet. I et 
normaliserings- og likeverdsperspektiv, legger lærerne i opplæringen i 
stor grad vekt på utvikling av sosiale ferdigheter (f. eks. i motsetning til 
et fokus på faglig læring). En av lærerne uttrykker det slik: «det faglige 
utbyttet kan ikke stå i høysetet». Inkluderende opplæring skal, ifølge 
informantene, tjene eleven med kognitiv funksjonsnedsettelse slik at 

han eller hun mestrer sosiale koder. Vi forstar det slik at lererne mener 
det er gjennom a mestre disse kodene at elevene oppnar eller erfarer 
verdighet. Pafallende og avvikende oppforsel eller interesser, medforer 
tap av verdighet. Jo mer pafallende oppforsel, jo storre er tapet av ver- 
dighet. En av lererne sier: «Elevene med psykisk utviklingshemming 
slet med a bli anerkjent [blant medelever] som fulle, hele, mennesker.» 
En annen lærer sier at [for å oppnå anerkjennelse] må «elevene med 
psykisk utviklingshemming ha noe å tilby som andre elever synes er 
interessant.» En tredje at: «De må ha en greie som gjør at de blir god- 
tatt.» Det vil si at eleven med nedsatt kognitiv funksjonsevne oppleves i 
elevgruppa både å mangle kompetanse som gir verdighet, og ikke evne 
å tilføre fellesskapet noe. Dermed kan eleven verken anses som likever- 
dig, eller inneha en likeverdig funksjon i fellesskapet. Flere av lærerne 
gir uttrykk for at andre lærere og foreldre til medelever også finner det 
vanskelig å anerkjenne elever med utviklingshemming som en del av 
klassen og klassemiljøet. Vekten ligger på å hjelpe den utviklingshem- 
mede eleven til å opptre og samhandle «normalt». 

Innenfor en forståelseshorisont av skolens og spesialpedagogik- 
kens skille mellom «normalitet og avvik» (Fylling, 2008, s. 99) antyder 
lærerne at segregering av elever med nedsatt kognitiv funksjonsevne fra 
elever som forventes å følge normert læringsprogresjon er den beste løs- 
ningen fra og med mellomtrinnet. Unntak vil være prosjektarbeid eller 
andre typer undervisning, for eksempel i praktiske fag, som kan tilpas- 
ses og bringe fram enkeltelevers særskilte ferdigheter. I slike tilfeller 
understreker lærerne nytten av å inkludere elever med kognitive funk- 
sjonsnedsettelser sammen med andre elever. De vil da kunne oppleve 
eller oppnå verdighet ved å finne anerkjennelse for sine spesielt gode 
(for eksempel musikalske eller sportslige) evner, eller ved at medelevene 
«heiet dem frem» da de oppnådde konkrete læringsmål. Det er mulig 
å lese en slags likeverdsforståelse fra lærerens side i det første tilfellet: 
Alle elever har svakheter og styrker, og ved å bringe fram enkeltelevers 
sterke sider bidrar dette til en opplevelse av anerkjennelse som styr- 
ker både deres anseelse og selvfølelse. Allikevel gir begge eksemplene 
uttrykk for en forståelse av asymmetriske forhold mellom elever med 
kognitiv funksjonsnedsettelse og deres medelever, der verdighet oppnås 

gjennom positiv vurdering fra medelevene (flertallet). En lærer knytter 
verdighet konkret til status i denne sammenheng, og påpeker at selv 
om læreren legger vekt på likeverd, utvikler elevene selv et statushie- 
rarki. Ofte fører dette til at elevene med nedsatt kognitiv funksjonsevne 
vurderer sin egenstatus som lav, og dermed opplever tap av verdighet. 
Lærerne beskriver her marginaliseringsprosesser lik de Margalit tar 
opp i samfunnssammenheng. 

Asymmetri i forholdet mellom elever med kognitiv funksjonsnedset- 
telse og medelever kommer også til uttrykk i tiltak som gir medelever 
ansvar for integreringen. Det kan være tiltak der medelever hjelper elever 
med kognitive funksjonsnedsettelser faglig, vennegrupper, eller «dagens 
venn» der enkeltelever etter tur får ansvar for å hjelpe og inkludere eleven 
med utviklingshemming gjennom skoledagen. Noen av lærerne vurde- 
rer disse tiltakene positivt. Når det gjelder vennegrupper understreker en 
lærer en likeverdstanke som motivasjon for tiltaket. En annen vurderer 
tiltak som «dagens venn» som krenkende. Læreren mener det oppleves 
uverdig at medelever skal «passe på» eller tvinges til å være sammen med 
eleven med utviklingshemming. Dette resonnerer med Kristevas forstå- 
else av hvordan mennesker med nedsatt funksjonsevne infantiliseres og 
sosialiseres til å bli omsorgsobjekter. Eleven med utviklingshemming 
opplever å bli sett, opplever en form for vennskap og får en opplevelse å 
være en del av fellesskapet. Samtidig understøtter denne praksisen elevens 
identitet som annerledes, som hjelpetrengende, som mottaker av omsorg, 
bade i egen bevissthet og blant gjennomsnittselevene. Slik svekkes elevens 
anseelse blant medelevene, som en som er hjelpetrengende og annerledes. 
I tillegg er dette tiltak som i stor grad vurderes av lærerne som enten til 
gavn eller ulempe for gjennomsnittselevene, det vil si at gjennomsnittse- 
levenes verdighet styrkes eller trues av omgangen med elever med kog- 
nitive funksjonsnedsettelser. For eksempel oppnår elever anerkjennelse, 
respekt og selvrespekt gjennom å fungere som hjelpere, ifølge en lærer. På 
den annen side, ifølge en annen lærer, risikerer de krenkelser fra eleven 
de er satt til å hjelpe (som læreren mener i større grad har vansker med å 
forstå og respektere sosiale regler); de blir påført et ansvar de ikke er rede 
til å takle, eller de frarøves muligheten til egenutvikling gjennom lek og 
samhandling med likestilte elever. 

Lererne er enige om at integrerende tiltak er vanskeligere jo eldre 
elevene blir, og at «avstanden» mellom elever med utviklingshemming 
og medelevene blir større. På bakgrunn av lærernes refleksjoner ser vi 
at segregering kan knyttes til verdighet på to måter: på den ene side 
beskytter det gjennomsnittselevenes verdighet, på den annen side unn- 
går elevene med nedsatt kognitiv funksjonsevne å miste anseelse eller 
verdighet i de andres øyne eller å krenkes gjennom nedlatende oppfør- 
sel. Lærerne forklarer at elever med nedsatt kognitiv funksjonsevne ofte 
kompenserer for sin manglende kompetanse eller sosiale ferdigheter 
gjennom aggressiv eller fjollete adferd, eller de berører medelever fysisk. 
En kan si at de opptrer uverdig. Inkludering kan føre til at de står i veien 
for medelevers læring, og de kan ha vanskeligere enn andre elever med 
å vise respekt og «oppføre seg ordentlig». Segregering bidrar også til at 
gjennomsnittselevene beskyttes mot påfallende og «rar» adferd. I disse 
begrunnelsene for segregering er det gjennomsnittselevenes verdighet 
og beskyttelse av denne som står i fokus. Men segregering oppleves også 
til gavn for elevene med utviklingshemming gjennom at de beskyt- 
tes mot utestenging, latterliggjøring, krenkende kommentarer, osv. I 
denne sammenheng kan segregering sies å bidra til å bevare elevenes 
verdighet. Segregering har en konkret funksjon ved at den bidrar til å 
anerkjenne den enkelte elevs (manglende) evner, og dermed samtidig å 
beskytte elevene med nedsatt funksjonsevne mot tap av verdighet. Elev- 
enes verdighet må beskyttes ved at de slipper å framstå i fellesskapet 
som «ekle», «rare», forstyrrende osv. 


Verdighet i sammenheng med tilhørighet, mestring 

og selvrespekt 

Alle lærerne vektlegger tilhørighet i forbindelse med spørsmål om inklu- 
derende opplæring eller segregerte klasser. Tilhørighet er også en av de 
sentrale kapasitetene i Nussbaums liste, som hun selv antyder sentral 
(Nussbaum, 2006, s. 77, 292) Hun mener et fravær av like muligheter for 
sosial tilhørighet vil innebære mangel på verdighet og selvrespekt. Hun 
knyttet dette til ikke-diskriminering som prinsipp. I lærernes reflek- 
sjoner framlegges tilhørighet som begrunnelse både for integrering og 
for segregering. Lærerne observerer at integrering ofte fører til sosial 

isolasjon og ensomhet. Eleven med nedsatt kognitiv funksjonsevne «fal- 
ler utenfor». Derfor mener en av lærerne at elever med nedsatt kognitiv 
funksjonsevne må ha en gruppe likesinnede å forholde seg til, som en 
base som gir tilhørighet og mestring, og være rotfestet i denne når de «går 
ut og møter de andre» i praktiske fag. Læreren mener at hvorvidt elevene 
opplever anerkjennelse og tilhørighet sammen med gjennomsnittselever 
er avhengig av den enkelte elevs funksjonsnivå, og hvorvidt de kan knyt- 
tes opp mot de toneangivende medelevene. Alle lærerne mener at elever 
med kognitiv funksjonsnedsettelse i mange tilfeller selv vil oppleve at de 
er annerledes, mangler status eller ekskluderes. Dette påvirker både deres 
følelse av tilhørighet, deres følelse av mestring og dermed også deres 
selvrespekt. Lærerne legger vekt på at elevene må få oppleve frihet til å 
være seg selv og forfølge egne interesser. De opplever dette viktig både for 
læringsmiljøet og for elevenes mestringsfølelse og selvtillit. En av lærerne 
understreker at kontakt med andre blir et økende behov i ungdomsal- 
der, da individet formes i stor grad. Lærerne ser altså en sammenheng 
mellom tilhørighet, mestring og selvrespekt. Det kan tolkes dit hen at 
elevene opplever verdighet gjennom sosial kontakt, identifikasjon og til- 
hørighet til en gruppe, og gjennom å oppleve frihet til å utfolde seg uten 
nødvendigvis å måtte forholde seg til sosiale koder det er vanskelig å mes- 
tre. Segregering fungerer altså i mange tilfeller som et tiltak som ivaretar 
elevenes kapasitet for tilhørighet og selvrespekt tilsvarende Nussbaums 
tilnærming, og bidrar til å bevare elevenes verdighet. 

En av lærerne gir i denne sammenheng også et eksempel på vellykket 
integrering: Elever med nedsatt kognitiv funksjonsevne fikk opplæring 
sammen med elever som hadde norsk som fremmedspråk. Disse elevene 
var samtidig vel ansett i klassen som helhet. Deres ivaretakelse av elevene 
med utviklingshemming ble et mønster for de øvrige elevene. Læreren 
forklarer at dette muligens var vellykket fordi de andre elevene (de som 
hadde norsk som fremmedspråk) «også hadde en svakhet». 

At lærerne begrunner segregering med identifikasjon, tilhørighet og 
manglende sosial kompetanse er interessant. Det kan synes som tilhø- 
righet og mestring som grunnlag for de utviklingshemmedes verdighet 
dermed er å finne i deres felles identitet som utenforstående det større 
elevfellesskapet. Det kan synes som om elever med nedsatt kognitiv 

funksjonsevne finner en befrielse i dette utenforskapet: at man i et felles 
utenforskap finner en frihet til selvutvikling og mulighet for identifika- 
sjon pa tvers av evner, som de ikke finner innenfor «normalen». Vi forstar 
lererne slik at i dette utenforfellesskapet, opplever elevene seg selv som 
deltakende subjekter; de oppnar personstatus. 

Nar vi setter lærernes synspunkter pa integrerende og segregerende 
praksiser i sammenheng med verdighetstenkning ser vi at de ikke 
nødvendigvis ser en sammenheng mellom inkluderende opplæring 
og verdighet, slik CRPD forutsetter. Her er skillet CRPD gjør mellom 
integrering og inkludering et viktig moment. Segregering oppleves av 
lærerne som et bedre alternativ for elevene både for å ivareta deres verdig- 
het, beskytte medelevenes verdighet og skape grunnlag for en opplevelse 
av selvrespekt. Lærerne framhever ikke inkluderende tiltak som en måte 
å utvikle og sikre elevenes verdighet på. Snarere gjør elevenes tilstand 
det vanskeligere å finne inkluderende tiltak jo eldre elevene blir. I dette 
perspektivet kan det i lærernes øyne virke som at retten til inkluderende 
opplæring står i veien for, heller enn er til gavn for, elever med utviklings- 
hemming. Lærerne selv påpeker ikke her behovet for systemisk endring 
slik CRPD legger vekt på. Lærerne understreker i stedet at muligheten for 
inkluderende opplæring i stor grad er avhengig av evnene til den enkelte 
eleven. Slik kan en si at i lærernes beskrivelse av praksis, kan integrerende 
praksis opplæring bidra til å true eller svekke elevers opplevelse av ver- 
dighet. Dermed blir også praksisen et uttrykk for manglende respekt og 
anerkjennelse av den enkelte elevs forutsetninger, behov, og dermed hans 
eller hennes likeverd. 


Avslutning: Verdighet og menneskeverd som 
grunnlag for pedagogisk praksis? 

I denne artikkelen har vi hatt som mål å drøfte inkluderende forståelser 
av verdighet, og verdighet i læreres pedagogiske praksis i møte med barn 
med utviklingshemming. Utgangspunktet var det vi mener er et dobbelt 
spenningsfelt mellom ekskluderende og inkluderende diskurser: verdig- 
hetsbegrepet er ikke enhetlig, og tradisjonelle forståelser som påbero- 
per seg universalitet, fokuserer på egenskaper eller idealer som personer 

med nedsatt kognitiv funksjonsevne, avhengig av grad, ikke besitter eller 
ikke evner å oppnå. Inkluderende opplæring som et ideal som frem- 
mer verdighet kan oppleves å stå i motsetning til spesialpedagogikkens 
målsettinger. 

Vi ønsket å drøfte verdighetsbegrepets anvendelse og betydning både 
teoretisk og i sammenheng med pedagogisk praksis hvor verdighet/ 
menneskeverd er en grunnleggende verdi. Tradisjonelle forståelser av 
verdighet er basert i opplysningstidens humanisme med fokus på auto- 
nomi og fornuft, eller på verdighet som noe man oppnår gjennom dan- 
nelse. Vi drøftet så inkluderende tilnærminger til verdighet, først med 
utgangspunkt i menneskelig sårbarhet, kapasiteter og gjensidighet. Der- 
etter presenterte vi tilnærminger som tar utgangspunkt i singularitet, og 
verdighet som et resultat av opprettholdelsen av rettigheter. I artikkelens 
andre del drøftet vi verdighet i lys av fem erfarne læreres forståelser av 
inkluderende/integrerende og segregerende pedagogisk praksis. 

I samtalene med disse ble det tydelig at lærerne ikke hadde et bevisst 
forhold til verdighetsbegrepet. De skjelnet heller ikke mellom integre- 
rende og inkluderende praksis. De beskriver i hovedsak en praksis lik 
den CRPD beskriver som «integrering.» Lærerne formidlet en generell 
og tradisjonell forståelse av verdighet, og knyttet den ikke til sin peda- 
gogiske praksis når de ble spurt. Gjennom samtalene formidlet lærerne 
allikevel en intuitiv forståelse av verdighet som preget deres tanker om 
integrering og segregering. Med utgangspunkt i Kittays beskrivelse av 
verdighet i omsorgsrelasjoner, kan en si at gjennom lærernes omsorg 
og omtanke, formidles verdighet til den enkelte elev. Lærerne gir også 
uttrykk for en sammenheng mellom tilhørighet og selvrespekt som 
resonnerer med Nussbaums forståelse av verdighet, og manglende tilhø- 
righet som tap av verdighet og ydmykelse. Lærernes refleksjoner knyt- 
ter seg til konkrete erfaringer i møte med elever innenfor et eksisterende 
skolesystem, der inkludering (ifølge Nussbaum, det sosiale grunnlaget for 
selvrespekt) avhenger av den utviklingshemmede elevens sosiale ferdig- 
heter: De må ha noe å tilby som er attraktivt. Når elevene ikke har dette 
«noe» er segregerende tiltak stedet hvor elevene opplever verdighet De 
fem lærerne beskriver også situasjoner der integrering medfører tap av 
verdighet, enten på grunn av elevenes manglende sosiale ferdigheter, eller 

i situasjoner der de blir objekter i medelevenes lering. I valget mellom 
integrering som en mangelfull implementering av inkluderende opplæ- 
ring, og segregering mener lærerne at det er i segregerte opplæringssitua- 
sjoner at elevenes verdighet er best ivaretatt. 

Kan lærere ha nytte av å drøfte danning og verdighet på inkluderende 
måter som kan gi muligheter for utviklingshemmedes deltakelse både i 
ordinær inkluderende opplæring, i egne liv og samfunnet for øvrig etter 
endt skolegang? Vi mener at inkluderende verdighetsforståelser som 
kritisk ideal for pedagogisk praksis kan bidra til å realisere målene om 
inkluderende opplæring som noe som angår alle elever, og som forut- 
setning for å skape et inkluderende samfunn der utviklingshemmedes 
erfaringer spiller en rolle. 

Eksemplene på inkluderende teoretiske tilnærminger til verdighets- 
begrepet har både moralsk og politisk utgangspunkt og hensikt. Kittays 
omsorgsetikk legger vekt på gjensidighet i mellommenneskelige relasjo- 
ner. Dersom denne forståelsen av verdighet skal ha en samfunnsmessig 
betydning, må den erfares i praksis og læres. MacIntyres forståelse av 
praktisk dømmekraft i fellesskap, til fellesskapets beste, gir innspill til 
hva inkluderende opplæring kan bety ikke bare for den utviklingshem- 
mede, men for hele skolesamfunnet. Utgangspunktet hans er utvikling av 
uavhengig praktisk dømmekraft i erkjennelse egen avhengighet av andre. 
Selv om han ender opp med å beskrive hva «vi» kan lære av mennesker 
med utviklingshemming, formidler han en forståelse av praktisk dømme- 
kraft som en felles bestrebelse der også den utviklingshemmedes erfaring 
og stemme er nødvendig - til fellesskapets beste. Margalit og Kristeva 
setter krenkelse og ydmykelse i sammenheng med marginalisering og 
velmenende velgjørenhet. Ved å understreke deltakelse og interaksjon, 
kan de bidra til en annen forståelse av verdighet og danning som ivaretar 
alle elevers status og verdighet i deres unike måter å være mennesker på. 

Verdighet i det pluralistiske 
klasserommet 


Geir Winje 
Universitetet i Sørøst-Norge 


Abstract: In this essay I will first present two cases from Norwegian school, where some- 
one’s dignity may have been violated because of religious differences. I also comment on 
the use of words and concepts like dignity, human rights and equality of status, in curri- 
culums and text books. After these introductory thoughts, I connect to Peter Schaber, 
who points out that “the violation of dignity consists in treating others as if they had no 
normative authority over themselves and over how they are treated” (2014, p. 159f), but 
also Jeremy Waldron and others who see dignity in the light of equality. 

The first case is a documentary produced by NRK (Norwegian Public Broadcas- 
ting Corporation) and made accessible for schools. Here we meet two Norwegian 
women with Vietnamese family background trying to explain their understanding 
of women’s karma, and a sceptic journalist who reacts in a way that may be under- 
stood as violating their dignity. The second case is a teacher student's report from a 
discussion with a school teacher about how pupils belonging to Jehovah's witnesses 
should be treated when they do not participate in e.g. birthday celebrations. 

Both cases show that violation of dignity actually is going on in Norwegian 
schools, and — more surprising - that it is motivated and legalized by the violator's 
own value system. I therefore conclude the essay with a distinction between two 
ways of acting in accordance with modern humanist values: a deontological or 
“listening humanism” versus a teleological or “preaching humanism”. 


Keywords: Dignity, school curriculum, religious education, human rights 


I denne artikkelen belyser jeg folgende problemstilling: Kan norske skole- 
elevers verdighet krenkes på grunn av religionsforskjeller? For å kunne 
gi et svar, undersøker jeg to kasus som ble rapportert av lærerstudenter 
etter en praksisperiode. Jeg ser også på hvordan verdighet og beslektede 
begreper brukes i Menneskerettighetserklæringen, opplæringsloven, 


Sitering av denne artikkelen: Winje, G. (2019). Verdighet i det pluralistiske klasserommet. I Å. 
Valen-Sendstad & I. R. Christensen (Red.), Menneskeverd - en utfordring for skole og samfunn (Kap. 4, 
s. 99-118). Oslo: Cappelen Damm Akademisk. https://doi.org/10.23865/noasp.90.ch4. 

Lisens: CC BY-NC 4.0. 


99 


KAPITTEL 4 


læreplanverket og lærebøkene. Deretter undersøker jeg hvordan verdig- 
het og krenking av verdighet forstås i pågående akademiske diskusjoner. 
Her finner jeg definisjoner, fortolkninger og presiseringer som jeg tar i 
bruk i analysen av de to kasusene.' Et uventet funn er at de samme huma- 
nistiske ideer og verdier som ligger til grunn for tanken om iboende ver- 
dighet og like rettigheter, også legitimerer krenkelse av disse. 


Innledende om to kasus 


Analysen av de to kasusene nevnt ovenfor utgjør artikkelens tyngdepunkt. 
Det ene kasuset er en episode fra dokumentarserien På tro og Are, pro- 
dusert av NRK og gjort tilgjengelig som undervisningsprogram for skole- 
elever (nrk.no/skole). I denne episoden tilbringer programleder Are Sande 
Osen mye tid sammen med to buddhistiske jenter fra Trondheim. Filmen 
åpner i en gemyttlig tone, Osen virker vennlig og nysgjerrig på sine infor- 
manter, men stemningen snur når han begynner å kritisere jentenes for- 
ståelse av karma som årsak til manglende likestilling mellom kjønnene. 

Det andre kasuset er (referatet fra) en samtale mellom en grunnsko- 
lelærerstudent og en praksislærer om hvordan de bør forholde seg til en 
elev med tilhørighet i Jehovas vitner når det feires bursdag i klassen. Stu- 
denten foreslår et opplegg som vil gi alle elevene innsikt i hvorfor Jehovas 
vitner ikke feirer fødselsdager, men læreren ønsker ikke at trossamfunnet 
skal få eksponere seg. 

Grunnen til at nettopp disse to kasusene ble valgt, var at de utløste større 
diskusjoner enn hva de andre fremleggene gjorde i den aktuelle student- 
gruppen. Det var ingen studenter som forsøkte å kartlegge eller forstå hva 
som egentlig hadde skjedd, eller hvorfor det skjedde, men det var mange 
som opplevde begge situasjonene som dilemmaer: På den ene siden er det i 
samsvar med humanistiske verdier å motarbeide alt som kan hindre like- 
verd og likestilling - også religioner som forfekter et førmoderne syn på 
kvinner og barn. På den andre siden er det i samsvar med humanistiske 
verdier å sikre religionsfrihet også for mennesker og trosformer som ikke 


1 Jeg bruker her KRLE (kristendom, religion, livssyn og etikk) synonymt med tidligere navn på 
faget: KRL (kristendomskunnskap med religions- og livssynsorientering), KRL (kristendom, 
religion og livssyn) og RLE (religion, livssyn og etikk). 

synes å bry seg særlig om kvinners og barns rettigheter. Selv opplevde jeg 
først og fremst at vi manglet et felles språk på dette feltet. 


Innledende om verdighet i skolen og i 
menneskerettighetserklæringen 


Elever i norsk skole skal både erfare verdighet og lære om verdighet. 
Erfaringen kan forankres i Generell del av læreplanen, der det heter: 
«Oppfostringa skal byggje på det syn at menneske er likeverdige og men- 
neskeverdet ukrenkjeleg.»* Det betyr, slik jeg forstår det, at hver enkelt 
elev til daglig skal behandles på en måte som gjør det tydelig for alle og 
enhver at han eller hun er like verdifull som alle de andre — uavhengig av 
religionsforskjeller, grad av skoleflinkhet eller andre ulikheter. En svak- 
het ved denne setningen er at den ikke begrunner hvorfor menneskever- 
det er ukrenkelig og alle mennesker likeverdige. 

Verdighet som faginnhold kan forankres i læreplanene for samfunns- 
fag og KRLE. I KRLE skal elevene på 1.-4. årstrinn kunne «bruke FNs 
barnekonvensjon for å forstå barns rettigheter og likeverd (...)» og på 
ungdomstrinnet skal de lære å «drøfte etiske spørsmål knyttet til men- 
neskeverd og menneskerettigheter, likeverd og likestilling (...)». 

Likeverd er viktig blant annet fordi det kan begrunne lik stilling og 
status, men verken stilling eller status kan begrunne verdi eller verdighet. 
Det gir derfor mening å se disse prinsippene i sammenheng med Mennes- 
kerettighetserklæringen fra 1948. Jeg siterer to korte utdrag fra innlednin- 
gen pluss artikkel 1: 


Da anerkjennelsen av iboende verdighet og av like og uavhendelige rettigheter 
for alle medlemmer av menneskeslekten er grunnlaget for frihet, rettferdighet 


og fred i verden (...) 


De Forente Nasjoners folk i Pakten på ny har bekreftet sin tro på grunnleggende 
menneskerettigheter, på menneskets verdighet og verdi og på like rettigheter 


for menn og kvinner og (...) 


2 udir.no/laring-og-trivsel/lareplanverket/generell-del-av-lareplanen/det-meiningssokjan- 
de-mennesket/ (lest 19.9.2019). Artikkelen ble skrevet samtidig med at ny læreplan («Fagforny- 
elsen», gjeldende fra 2020) ble utviklet. 

Alle mennesker er fodt frie og med samme menneskeverd og menneskerettig- 
heter. De er utstyrt med fornuft og samvittighet og bor handle mot hverandre i 


brorskapets ånd. 


Nøkkelbegrepene i disse sitatene kan ordnes i to ledd, det ene leddet forut 
for og forutsetning for det andre. Det første leddet gjelder selve mennes- 
keverdet, prinsippet, hva det er og hvordan det begrunnes. Her er begre- 
pene «iboende verdighet» og «samme menneskeverd» sentrale. Jeg velger 
også å plassere begrepet «likeverd» i denne kategorien, selv om det ikke 
brukes i erklæringen. Det brukes derimot i læreplan og lærebøker (se 
nedenfor). Hva som menes med «iboende», og om dette uttrykket inne- 
bærer en form for begrunnelse, kan selvsagt diskuteres nærmere. Begge 
formuleringene forhindrer i hvert fall en gradering av menneskeverdet. 

Det andre leddet utledes av det første. I denne menneskerettighets- 
diskursen innebærer likt menneskeverd lik tilgang til konkrete men- 
neskerettigheter, noe som er tydelig i uttrykkene «like og uavhendelige 
rettigheter for alle (...)», «grunnleggende menneskerettigheter» og 
«samme (...) menneskerettigheter». 

Begrunnelser er nodvendige nar en skal arbeide med menneskerettig- 
heter i en undervisningssituasjon. Samtidig kan begrunnelser fungere 
som betingelser. Hva med de som ikke har mulighet til å praktisere den 
medfødte friheten som nevnes aller først i erklæringen, eller de som har 
liten eller ingen samvittighet eller fornuft? 

Menneskets verdi kan også begrunnes i religiøse forestillinger, for 
eksempel at det er skapt i Guds bilde (Første Mosebok kap. 1) eller har en 
guddommelig sjel (Jacobsen, 2009, s. 107ff). Det er imidlertid problematisk 
at religionene stort sett sorterer mennesker i kategorier med ulik status og 
verdi, avhengig av for eksempel hvor hellige eller lydige de er (Lybæk, 2017). 


Verdighet i lærebøkene 


Elevene lærer relativt lite om dette på skolen, i hvert fall om vi ser lærebø- 
kene som indikatorer. Det nevnte kompetansemålet for ungdomstrinnet 


3 — www.fn.no/Om-FN/Avtaler/Menneskerettigheter/FNs-verdenserklaering-om-menneskerettig- 
heter (lest 24.10.2019). 

(«drøfte etiske spørsmål knyttet til menneskeverd og menneskerettighe- 
ter, likeverd og likestilling (...)») medfører at menneskeverd og likeverd 
tas eksplisitt opp i KRLE-lærebøker for 8.-10. årstrinn. Heller ikke her 
begrunnes menneskets verdighet, derfor legges det heller ikke opp til 
noen undersøkelse av eller diskusjon om begrunnelser, noe som betyr 
mindre grundig læring. 

Begge de to mest brukte læreverkene for ungdomstrinnet har (del) 
kapitler med overskriften «Likeverd og likestilling». Begge innledes med 
en setning eller to om likeverd, i Horisonter 8 definert som «tanken om at 
alle har like stor verdi og er like verdifulle» (Holth & Deschington, 2006, 
s. 112). I KRL-boka 8-10 (som viderefører Under samme himmel 1, 2 og 3) 
heter det at «menneskerettighetene har som sitt grunnlag at alle men- 
nesker er like mye verdt. Likeverd betyr at alle er like verdifulle uansett 
kjønn, seksuell orientering, rase, nasjonalitet, stilling eller status» (Wiik 
& Waale, 2016, s. 36). Resten av de to kapitlene på henholdsvis fire og åtte 
sider er viet likestilling, først og fremst mellom kjønnene. Horisonter 8 
begrunner da også dette med at i Norge henger likeverd «nøye sammen 
med likestilling» (Holth & Deschington, 2006, s. 115). 

Lærebøkenes prioriteringer tyder på at elevene lærer mer om - eller 
i hvert fall hører mer om - likestilling enn om likeverd. Det er derfor 
sannsynlig at de utvikler høyere kompetanse på å oppdage og motarbeide 
manglende likestilling enn manglende likeverd. Likestilling kan virke 
mer konkret og målbart enn likeverd. Det er derfor behov for en defini- 
sjon av likeverd som ivaretar begrepets betydning og dets funksjon som 
forutsetning og begrunnelse for like rettigheter og likestilling. Det bør 
samtidig være så enkelt at det er håndterbart for 15 år gamle elever. 


Metode 


Denne undersøkelsen er gjennomført uten mye metodisk ballast. Meto- 
disk sett kan den karakteriseres som poststrukturalistisk og eklektisk 
(Knudsen, 2010, s. 179). Den beskrives kanskje best som tre til dels over- 
lappende faser, der den første er en forberedelsesfase preget av faglig input. 
I løpet av denne fasen kom jeg over en artikkel av Peter Schaber som ga 
prosjektet en viss retning (se nedenfor). Den andre fasen er abduktiv og 

eksplorativ (Laursen, 2010-2017). Her undersøker jeg lærebøker, praksis- 
fortellinger og andre kasus som ikke tidligere er undersøkt med dette for 
øye. Under den tredje og avsluttende fasen lanseres gjerne nye hypoteser 
fremfor konklusjoner. 


Nærmere om verdighet og krenkelse 
av verdighet 


Peter Schaber, professor i filosofi ved Universitetet i Zurich, skriver i 
«Human Rights and Human Dignity» (2014, s. 159f): 


Acts of degradation or humiliation are paradigm violations of dignity. As 
Waldron [se nedenfor] puts it, “A good account of human dignity will ... 
generate an account of the ban on humiliating and degrading treatment.” Acts 
of degradation and humiliation do not just impair the interests or the auto- 
nomy of the victims: they strike at the moral status itself. By acts of degrada- 
tion we treat others as if they had no say, as if we had the right to treat them 
in whatever way we please. The violation of dignity consists in treating others 
as if they had no normative authority over themselves and over how they are 
treated. I think that it is this normative authority which is meant by dignity and 
which is paradigmatically disrespected by acts of degradation and humiliation. 
By treating individuals in this way one denies the existence of any normative 
authority on their part. It seems to me that this idea of normative authority is 
more central to the understanding of human rights than other things such as 


basic needs or interests. 


Schaber skriver her mer om krenkelse av verdighet enn om verdighet som 
sådan, men nettopp derfor er teksten såpass konkret. Definisjonen skjel- 
ner heller ikke mellom «små» og «store» saker, og den kan forenkles på 
flere måter, for eksempel slik: Den enes verdighet krenkes når den andre 
tar valg på vegne av den ene som om den ene ikke er i stand til å ta valg på 
vegne av seg selv. Schabers definisjon virker dessuten religionsuavhengig, 
siden den er uten referanser til hellige skrifter eller lignende. Krenkelse 
av verdighet forstås imidlertid som et hinder for frihet og individualitet, 
altså typisk vestlige, humanistiske verdier. Disse verdiene omfatter også 

religionsfrihet, selv om religionene selv kan neglisjere den enkeltes frihet 
(Lybæk, 2016). 

Dersom «the violation of dignity consists in treating others as if they 
had no normative authority over themselves and over how they are trea- 
ted», krenkes elever i norsk skole kontinuerlig, da de har liten eller ingen 
innflytelse på undervisningens mål eller rammer. Men fordi dette gjelder 
alle elever, oppleves det ikke nødvendigvis som krenkelse. Opplevd kren- 
kelse synes derimot å henge sammen med forskjellsbehandling: Elever 
opplever seg krenket når de erfarer at de samme reglene ikke gjelder for 
alle. Lik verdighet (jf. likeverd) forstått som lik status (lik stilling, like- 
stilling) står sentralt i elevers verdighetsdiskurs, og som vi har sett, har 
lærebøkene en lignende forståelse. Når KRLE-boka hevder at «likeverd 
betyr at alle er like verdifulle uansett kjønn, seksuell orientering, rase, 
nasjonalitet, stilling eller status» (se ovenfor - Wiik og Waale, 2016, s. 36, 
min uthevelse), fastslår den tilsynelatende uforstyrret at likeverd ikke for- 
utsetter lik status eller rang. 

Forholdet mellom verdighet og likhet er uklart og diskuteres derfor 
mye, blant andre av Michael Rosen, professor i filosofi ved Harvard, som 
tar opp dette i «Dignity and Equality» (i Dignity: Its History and Meaning, 
2002) og Jeremy Waldron, professor ved New York University School of 
Law. Sistnevnte vil i Dignity, Rank, and Rights (2012) ikke bare at alle 
mennesker tilkjennes den samme verdighet, men han vil at alles status 
skal heves: 


(...) the modern notion of human dignity involves an upwards equalization 
of rank, so that we now try to accord to every human being something of the 
dignity, rank, and expectation of respect that was formerly accorded to nobility. 
(s. 33) 


Når jeg i det følgende undersøker om de to kasusene fra studenters prak- 
sis faktisk handler om krenkelse av verdighet, bruker jeg Schabers defi- 
nisjon av krenkelse («degradation», «humiliation», «treating others as if 
they had no normative authority over themselves») som hovedkriterium, 
særlig i forbindelse med det første kasuset. Likestilling (likhet eller lik 
status, jamfør Waldron's «equalization of rank») brukes i mindre grad, 
men er aktuelt i begge kasus. 

En film om buddhisme 


NRK sendte i 2010 den første sesongen av På tro og Are, seks 30 minutters 
programmer der programleder Are Sende Osen besøker familier som er 
muslimer, mormonere, sikher, jøder, pinsevenner og buddhister. Serien 
består (foreløpig?) av tre sesonger, produsert av NRK i samarbeid med 
Ekkofilm. Den første sesongen introduseres slik: 


Hva skjer når en selverklært ateist og skeptiker tilbringer en uke sammen med 
en sterkt religiøs familie og deres miljø? Are reiser rundt i Norge og tilbringer 
én uke med seks ulike religioner. Hans håp er å finne ut hva det er de tror på, 
hvorfor de tror, om de har noe han ikke har eller om det er nettopp så galt som 
han hadde trodd.” 


Programmene er siden sendt i reprise, og kan i dag lastes ned fra Inter- 
nett, både som allmenn-TV (tv.nrk.no) og som undervisningsprogram 
(nrk.no/skole). Grunnskolelærerstudenter rapporterer fra praksis at fil- 
mene brukes mye i skolen, ofte uten at læreren kommenterer dem. 

Are spiller seg selv som en slags gonzo-journalist, og seerne blir i løpet 
av serien mer kjent med ham enn med menneskene han besøker. Han 
virker liketil og folkelig, bevisst på sine fordommer. Samtidig er han lyt- 
tende og nysgjerrig på andre mennesker og deres religion. De fem før- 
ste programmene ender alle med at Are avslutter sine besøk med å si 
til familien han har bodd hos at han har lært mye om deres tro og fått 
større respekt for religionen deres enn han hadde ventet. Han feller altså 
en dom - riktignok på et veldig tynt grunnlag — over den religionen han 
nettopp har møtt. Den vurderes som god dersom religionens verdier har 
mye til felles med Ares egne verdier, og dommen fremstår derfor som 
etnosentrisk. 

Det sjette programmet beskrives slik på NRKs nettsted: 


I dag reiser Are med to vietnamesiske jenter til Norges største buddhist-tempel 
for å feire Buddhas fødselsdag med pomp og prakt. Og Are prøver å forstå dette 


med karma.> 


4  ekkofilm.no/?avada_portfolio=pa-tro-og-are (lest 26.10-2019). 
5 tv.nrk.no/serie/paa-tro-og-are/sesong/1/episode/6 (lest 24.10.2019). 

Are virker i utgangspunktet positiv til buddhismen, som jo er en relativt 
populær religion i Vesten. Et vendepunkt kommer i det øyeblikket den 
ene kvinnen forklarer at det er vanskeligere for kvinner å leve som non- 
ner enn det er for menn å leve som munker, og at dette gjør det vanskelig 
for kvinner å utvikle god karma. Are reagerer kraftig på det kvinnesynet 
han synes å se bakom en slik forståelse av karma, og filmen endrer nå 
karakter. Fra å være en informativ dokumentar om norske buddhister går 
den over til å bli en kritisk debattfilm om Buddhas lære. 

Resten av filmen vender Are hele tiden tilbake til dette temaet - ikke 
for å «forstå dette med karma» som det heter i følgeteksten, men for å få 
de to kvinnene til å innse hvor umenneskelig religionen deres er. Etter 
en lengre utlegning om at karmaloven kan forklare hvorfor noen fødes i 
fattigdom og nød, spør han: «Kan man si til et lite [sultende] spedbarn at 
det har seg selv å takke fordi det var så dumt i sitt forrige liv?» Han virker 
faktisk overrasket over at buddhismen diskriminerer mellom menn og 
kvinner, og til hans forskrekkelse forklarer søstrene hvor mye mer kre- 
vende det er å være nonne enn å være munk, blant annet fordi kvinner 
blir fortere irriterte enn menn. I en scene slipper også søstrenes mor til 
med sitt ønske om at de må bli nonner i stedet for å gifte seg med hver 
sin mann. 

Are og de to søstrene drar så på biltur fra Trondheim til Løvenstad 
der de skal feire vesak - «med pomp og prakt», ifølge NRK. Turen pre- 
ges av Ares kritiske spørsmål. Når de etter en lang dag kommer frem, 
håndhilser han på munken som er søstrenes veileder. Den ene søsteren 
viser ham umiddelbart hvordan det er vanlig å hilse munker, nemlig med 
håndflatene mot hverandre i brysthøyde og en lett bøy i overkroppen. 
Deretter sier Are: «Unnskyld», og så hilser han på riktig måte. Denne 
korte hilsescenen kan ha to tilsiktede funksjoner: Å vise at skikk og bruk 
er forskjellig fra kultur til kultur, eller å tydeliggjøre at menn, i hvert fall 
munker, har høyere status enn kvinner. Hilsningsmåten, der den ene 
bøyer seg for den andre, men ikke omvendt, visualiserer ikke akkurat 
likestilling mellom den religiøse eliten og lekfolket. På den annen side 
legger filmen på denne måten makt og myndighet til munker, og ikke 
til kvinnelige lekfolk, og dermed legges også ansvaret for det som måtte 
være galt i buddhismen på dem. 

Når Are tar opp dette med karma og kjønn med munken, får han 
bekreftet at det søstrene har fortalt, er i samsvar med religionens hellige 
skrifter. Munken er nøye med å understreke at buddhismens budskap, 
som inkluderer denne forståelsen av karma og kjønn, kun har relevans 
for de som velger å følge Buddhas lære. Han ler mye mens han gjør rede 
for dette, noe som er uvanlig i en norsk religionskontekst, og derfor van- 
skelig å tolke. 

Filmen fader ut med selve vesak-feiringen, og Are tar farvel med sine 
to informanter. Det siste han sier til dem er at hvis han fikk bestemme, så 
skulle de ikke bli nonner. Når han er utenfor hørevidde, advarer han mot 
å fokusere på forrige eller neste liv, men heller på det livet vi lever her og 
nå. Deretter oppsummerer han: 


Oppholdet mitt sammen med buddhistene ble ikke som jeg hadde håpet. De 
var utrolig vennlige og likendes folk, men når det kommer til trua deres, så ble 
jeg ikke imponert. Å si at noen som har det fælt kan takke seg sjøl fordi de har 


gjort noe gæli i et tidligere liv, faller på sin egen urimelighet. 


Krenkes buddhistene? 


Både mennesker og religioner som lar seg portrettere i media, må tåle 
kritikk. Når det er fare for krenkelse av menneskeverdet, er det ikke gra- 
den av uenighet som avgjør, men måten man behandler hverandre på. Da 
munken i en samtale i etterkant av produksjonen fortalte at det meste av 
det han hadde forklart om karma var blitt klippet bort, uten at han fikk 
delta i redigeringsprosessen eller godkjenne det endelige resultatet, var 
det tydelig at han var blitt utsatt for at «we [her: NRK] treat others as if 
they had no say, as if we had the right to treat them in whatever way we 
please» (Schaber, 2014). Slik filmen nå foreligger, er den preget av ytterli- 
gere tre grep som kan forsterke opplevelsen av krenkelse: 

Eksotisering finner sted når en religion fremstilles som eksotisk og 
fremmedartet. Da skapes det avstand til den — uavhengig av om de ekso- 
tiske trekkene fremstår som positive eller negative. Eksotisering er et 
uttrykk for orientalisme, og inngår gjerne i etnosentriske diskurser. Ekso- 
tisering er derfor et godt eksempel på «Othering» (Said, 1974; Wilkinson & 
Kitzinger, 1996). De to søstrene skriver om dette i en klage til NRK: 


108 


VERDIGHET I DET PLURALISTISKE KLASSEROMMET 


Vi ble også presset av Are Osen til å stille opp på opptak som ikke gir noe godt 
bilde av buddhismen. Da vi besøkte tempelet i Lørenskog ville han at vi skulle 
vise ham spådomspinner som er en del av vietnamesisk folketro som ikke hand- 
ler om buddhisme. Vi syntes ikke at dette ga noe riktig bilde av buddhismen og 
ble derfor skuffet over at NRK sendte opptak av dette mot vårt ønske.* 


Demonisering finner sted når en religion eller de som leder den, tillegges 
ond vilje. De kan for eksempel beskyldes for å bruke sine tilhengere som 
midler til å oppnå egne mål, det være seg økonomiske eller andre. De som 
bekjemper en demonisk religion, gjør i egne øyne noe godt. Det er ikke 
så lenge siden ikke-kristne religioner ble demonisert i skolens lærebøker 
fordi de var forskjellige fra kristendommen. I løpet av 1970-årene endret 
dette seg, og religionene ble i stedet kritisert for sine ikke-humanistiske 
verdier (Winje, 2011). Ares kritikk er typisk fordi han bruker humanis- 
tiske kriterier når han kritiserer buddhismen. Det kan virke som om like- 
verd og særlig likestilling for ham er overordnede verdier, mens Buddhas 
lære (dharma) er viktigst for de to søstrene og munkene. Kildene til 
dharma er 2500 år gamle læretekster (sutraer) som bærer med seg samti- 
dens forestillinger om blant annet kjønn, selv om budskapet ikke gjelder 
kjønn direkte. 

Karikering finner sted når den som kritiserer en religion, mangler 
kunnskap om den, og derfor kritiserer en karikatur. Et godt eksempel er 
Ares oppsummering av karma: «... noen som har det fælt kan takke seg 


6 Utdrag fra klagen som ble sendt fra de to søstrene 29.12.2010: «Selv om ikke vi er eksperter på 
buddhisme sa vi ja til å stille opp fordi programmet bare skulle vise hvordan en buddhistfamilie 
lever i hverdagen (...) I stedet ser vi at programmet stort sett handler om en diskusjon om budd- 
histisk lære. En ting er læren om karma som ikke er så lett å forklare på en enkel måte. Vi hadde 
ønsket at dette temaet hadde blitt behandlet på en bedre måte ved at buddhistiske lærde fikk 
uttale seg. Noe annet er hvordan det vi sa om forskjell mellom menn og kvinner er blitt vinklet 
i programmet. Når vi snakket om forskjell mellom menn og kvinner handlet det om at kvinner 
har vanskeligere enn menn for å tilpasse seg livet i et tempel. Vi har ikke sagt noe om at kvinner 
er dårligere eller dummere enn menn. Dette mener vi slett ikke. Vi ble derfor virkelig sjokkert 
når vi så at Are Osen tolket det vi sa på en slik måte. Vi synes også at det var helt forferdelig at 
Are Osen koblet det vi sa sammen med påstandene hans om at ‘kvinner ikke er i stand til [å] 
forstå eller praktisere læra hans’ og at ‘kvinner er mentalt underlegne menn (...) Vi synes det er 
veldig trist at NRK har sendt dette programmet. Vi synes også det er ille at dette programmet blir 
brukt av skolene når det gis et så negativt og feil bilde av hva vi står for. Vi ber derfor NRK rette 
opp det dårlige og uriktige bilde det har skapt av buddhismen og vietnamesiske buddhister.» 
(Hentet fra buddhistforbundet.no/article/show/139/Klage-p----P---tro-og-Are---episode-6-- 
fra-de-to-kvinnene-som-deltok-i-programmet - lest 17.2.17) 

sjøl fordi de har gjort noe gæli i et tidligere liv». Her vurderer han en øst- 
lig religion ved hjelp av vestlige kriterier og overser blant annet at inten- 
sjon er avgjørende for karmiske konsekvenser. Det virker heller ikke som 
om han har fått tak i dette med utveksling av karma eller felles karma, 
som er viktigere i mahayana-buddhismen enn i theravada-buddhismen 
(Jacobsen, 2000, s. 112f). 

Fordi Ares karikerte versjon av buddhismen gjentas flere ganger, fordi 
han får det siste ordet, og fordi han er den som feller dom over de andre 
religionene i programserien, blir Ares forståelse stående som en slags 
fasit. De troende buddhistene, som tar karma alvorlig, blir derimot frem- 
stilt som ofre som har latt seg lure av sin religion. 

Problemet er ikke filmen som sådan. Det er behov for flere, ikke færre, 
religionskritiske innspill i KRLE. De er nødvendige supplementer til de 
mer religionsvennlige lærebøkene. Problemet er at Are har så lite kunn- 
skap om buddhismen - uten at han skjønner det selv. Å bruke ufaglige 
filmer i skolen blir litt som å bruke lærere uten fagkunnskap. Det er også 
problematisk at filmen ikke er tydelig på at den er religionskritisk, selv 
om den i hovedsak formidler programlederens reaksjoner på deler av 
buddhistisk lære. 

KRLE skal ifølge gjeldende læreplan være «objektivt, kritisk og plura- 
listisk»7 NRK-dokumentaren er kritisk, men den klarer ikke å kombinere 
den kritiske holdningen med objektivitet. Den klarer heller ikke å innta 
et — eller rettere sagt flere — pluralistiske perspektiver. Den kan virke tole- 
rant fordi den aksepterer at trosforestillinger varierer, men toleransen 
gjelder ikke verdipluralisme (Valen-Sendstad, 2017). 

I masteroppgaven «På tro og Are» i religionsundervisninga (2017) siterer 
Jorunn Marie Grønntun sju vgs-elever som har sett På tro og Are, episode 
6, sesong 1 (s. 53f). Til spørsmålet: «Kva vekte mest merksemd i episo- 
den?» sier alle sju noe om «kvinnesynet». De ble også bedt om å gjøre 
rede for om de fikk noe «innblikk i religionen» etter å ha sett episoden om 
buddhisme. Tre av svarene lyder slik: 


(1) Karma er ein veldig viktig del av religionen. For å få god karma hjelper ein 


andre med ulike ting, men også seg sjølv. Når ein har god karma får ein eit betre 


7  www.udir.no/klo6/RLE1-01/Hele/Formaal (lest 24.10.2019). 

neste liv. Dette verkar eigentleg ganske bra for samfunnet. Men kvinnesynet i 


buddhismen har eigentleg øydelagt ganske mykje for mitt syn på religionen. 


(2) Eg fikk eit nytt syn på buddhismen - eit negativt då eg er ueinig i kvin- 
nesyn og generelt karma. Eg var klar over deira syn på karma og atterføding, 
men ikkje at dei «forklarar» at tsunami, fattigdom og andre vonde ting skjer på 
grunn av dårlig karma. Kvifor skal ein lide i sitt «nye» liv pga. eit tidlegare liv 


ein ikkje hugsar. 


(3) I mitt tilfelle forandra eg fullstendig syn på buddhismen, i og med at i bø- 
kene står religionen fram som veldig fin og harmonisk, men at i verkelegheita 
får ein høyre på tankane og meiningane deira om ulike ting, slik som synet på 
kvinner. og ein kan lett sjå i episoden at dei føler seg undertrykte, sjølv om dei 


kanskje ikkje seier det. 


Disse sitatene dokumenterer langt på vei at elevene ikke skjelner mellom 
buddhismen slik den forklares av informantene i filmen, og buddhismen 
som sådan. De viser også at elevene har uforholdsmessig stor tillitt til 
dokumentarsjangeren. I sitat 3 settes den idylliserende læreboka opp imot 
den realistiske dokumentaren, og i sitat 2 refereres det Are sier i filmen 
og ikke det buddhistene selv sier. Grønntun var i utgangspunktet opptatt 
av elevenes refleksjoner rundt bruken av dokumentarer, men har likevel 
dokumentert hvordan så å si alle som så filmen i forbindelse med prosjektet 
hennes, endret syn på buddhismen, men ikke på dokumentarsjangeren. 


Jehovas vitner og feiringer 


Det andre kasuset jeg ser på i denne artikkelen, er en samtale mellom 
en lærerstudent og en praksislærer om hvordan skolen bør forholde seg 
til elever med tilhørighet i Jehovas vitner når det gjelder fødselsdager, 
jul, 17. mai og så videre (Ringnes & Sødal, 2007).* Erfaringsmessig opp- 
lever mange lærere det som ekstra vanskelig å samarbeide med foreldre 


8 Sitatet fra rapporten/samtalen er egentlig deler av to sitater som er limt sammen. Årsaken er at to 
studenter som støtte på den samme problematikken valgte å kombinere tekstene sine. Det ble da 
merkbart enklere å skrive, rom for flere synspunkter, og vanskeligere å identifisere skoler, lærere 
og studenter. 

og barn i dette trossamfunnet, bade fordi det virker strengere enn andre 
trosretninger, og fordi symbolsaker som ikke å delta i feiringer viser at de 
ikke nødvendigvis ønsker full inkludering. Jehovas vitner ønsker inte- 
grering, ikke assimilering. De vil både tilhøre skolefellesskapet og samti- 
dig markere at de ikke deler majoritetens verdier og interesser. 

Denne holdningen har mye til felles med de aller første kristnes hold- 
ning til majoritetssamfunnet. De eldste kristne tekstene (deler av brev- 
litteraturen i Det nye testamente) reflekterer en tvetydighet: På den ene 
siden var dommedag så nær forestående at alt annet enn å forberede seg 
på den, var bortkastet tid. På den andre siden utgjorde de første kristne 
en minoritet i et flerkulturelt storsamfunn som de måtte forholde seg til. 
De provoserte både jødiske (religiøse) og romerske (politiske) myndig- 
heter med sin tro på at Jesus snart skulle overta kongemakten. De mar- 
kerte avstand til det romerske overherredømmet ved heller å dø enn å 
hilse keiseren som en gud. Og de brøt med jødedommen, moderreligio- 
nen, ved å oppheve spiseregler og andre forbud og påbud fra Moseloven. 
Ett forbud ble imidlertid videreført av de kristne, og det gjaldt inntak av 
blod (se 3 Mos. 17:14 og Apg. 15:28f). Derfor gjelder dette budet også for 
Jehovas vitner i dag. 

Jehovas vitner viderefører i egne øyne den samme doble holdnin- 
gen til samfunnet. Et ideal er å være i verden, men ikke av verden (se 
Joh. 17). Elever med bakgrunn i Jehovas vitner lærer hjemme at de tilhører 
et annet rike enn de andre i klassen, nemlig Guds rike, som snart skal 
beseire Satans rike. 

For skolen og den enkelte lærer kan det være vanskelig å tilrette- 
legge undervisning og andre aktiviteter på en slik måte at disse elevene 
opplever seg verdsatt både som del av fellesskapet og som outsidere. 
Det kan oppleves som ekstra uheldig at trossamfunnets merkesaker 
innebærer å avstå fra feiringer som tradisjonelt er brukt til å bygge 
fellesskap, både i skolen og i samfunnet for øvrig. Med innvandringen 
de siste 50 årene har det imidlertid blitt mange nordmenn som ikke 


9 «Mangfold» og «inkludering» er begreper som brukes mye i styringsdokumenter og annen lit- 
teratur om barnehage og skole. Tidligere dominerte begrepene «integrering», «assimilering» og 
«segregering», som til sammen fanger opp flere nyanser og som derfor brukes mest i denne 
artikkelen. 

feirer alle de typisk norske høytidene og merkedagene. I det følgende 
utdraget fra en anonymisert praksisrapport kommer ulike holdninger 
til syne: 


En student var vitne til at en elleve år gammel gutt med tilhørighet i Jehovas 

vitner satt ved pulten sin og så brydd ut mens resten av klassen sang «Hurra 

for deg som fyller ditt år» for en annen elev. Bursdagsbarnets mor hadde tatt 
med gelé og vaniljesaus, mer enn nok til alle. Ingen krone var å se, det hadde 
de sluttet med etter 4. klasse. Feiringen var heller ikke langdryg, men studenten 

(S) spurte etterpå: 

S: Er det ikke lurt å be ham [gutten fra Jehovas vitner] fortelle i 
klassen om hvorfor han ikke feirer bursdag, da blir det kan- 
skje enklere for både ham og oss andre? 

Praksislærer (P): Da jeg var helt fersk som lærer, husker jeg at jeg lurte forel- 
drene til en jente som ikke fikk lov til å feire bursdager. Jeg lot 
henne få være med på det hun ville, og hun ville være med 
på mye, særlig bursdager - men hun ville ikke gå i kirken. Vi 
snakket aldri om det, men vi visste begge to at foreldrene ikke 
måtte få vite om det. Etter et års tid måtte jeg slutte med det, 
for da fikk jeg flere Jehovas vitner-familier i klassen 

S: Var det lov, det du gjorde, da? 

P: Jeg vet ikke, det var kanskje i en gråsone. Jeg ville jo bare hjel- 
pe eleven så hun skulle føle seg mindre utenfor. 

S: Kanskje vi skulle be ham eller foreldrene hans om å kom- 
me i en KRLE-time. De kunne forklare noe av det vi har 
lagt merke til, men ikke skjønner helt, sånn som at de ikke 
feirer bursdag? Eller kanskje vi skulle be dem si noe på et 
foreldremøte? 

P: Nei, det blir ikke noe bra. Mange vil nok bli provosert hvis 
Jehovas vitner får bruke skolen som talerstol. 

S: Men dette kan vi kalle informasjon, vi kan be dem om å ikke 
blande inn noe forkynnelse. 


P: Nei, jeg tror ikke det er så lurt. 


Jeg synes denne samtalen viser hvor lite som skal til før religionsplura- 
lisme blir opplevd som så krevende at det vanskeliggjør arbeidet med å 

synliggjore likeverd elevene imellom. Praksisrapporten inneholder for 
ovrig flere eksempler pa posisjoner som gjerne inntas i mote med elever 
fra trossamfunn som ikke isolerer seg, men som heller ikke lar seg assi- 
milere. En annen måte å si det på er at de ser en viss grad av segregering 
som et uttrykk for likeverd. 

Særlig praksislæreren inntar ulike posisjoner i løpet av samtalen. Hun 
markerer innledningsvis en form for solidaritet med disse elevene, men 
ikke med deres foreldre, som hun senere stiller seg skeptisk til å la komme 
til orde. Lærerstudenten synes på sin side å handle ut ifra en overbevis- 
ning om at respekt forutsetter forståelse, og at forståelse forutsetter kunn- 
skap. Studenten ønsker å markere likeverd ved å tydeliggjøre ulikheter, 
mens praksislæreren i større grad ser likhet som en forutsetning og sann- 
synlig konsekvens av likeverd. De synes begge å ønske integrering, men 
praksislærerens forståelse av integrering ligger nærmere assimilering enn 
studentens forståelse. 

Videre virker studenten mer opptatt av lover og forskrifter, mens lære- 
ren i større grad følger sin egen samvittighet og dømmekraft. En tredje 
motsetning mellom de to kommer til syne når praksislæreren synes synd 
på eleven som ikke får feire fødselsdag, mens studenten forsøker å se det 
hele fra foreldrenes side. De ønsker i prinsippet at barna deres skal bli 
trygge og kanskje stolte som Jehovas vitner. I lys av opplæringslovens 
klare påbud om at skolen skal operere «i samarbeid og forståing med hei- 
men», vil jeg hevde at praksislæreren gjør eleven en bjørnetjeneste når 
hun motarbeider foreldrene ved å omgå de forbudene religionen deres 
setter. Selv om lærerens hensikt er å «hjelpe eleven så hun (...) [føler] seg 
mindre utenfor», og selv om eleven skulle oppleve det på samme måte der 
og da, kan lærerens atferd på sikt skape eller forsterke en lojalitetskonflikt 
mellom hjem og skole. 

Samtalen mellom student og praksislærer viser også at begge har 
en humanistisk grunnholdning, i det de forsøker å ivareta elevers 
verdighet - om enn på svært forskjellige måter. Om vi legger den for- 
enklede formuleringen av Schabers definisjon (ovenfor) til grunn, ser 
vi at hun i større grad enn studenten tenderer mot å ta valg på vegne 
av den ene som om den ene ikke er i stand til å ta valg på vegne av 
seg selv. 

Avsluttende om krenkelse og verdighet 


På spørsmålet om norske elevers verdighet kan krenkes på grunn av reli- 
gionsforskjeller (jf. den innledende problemstillingen), må svaret bli ja. 
Vi kan ikke si noe særlig om hvordan og hvor ofte det skjer, men i begge 
de to kasusene vi har sett på, behandles annerledes troende med Schabers 
ord «as if they had no normative authority over themselves and over how 
they are treated». Dette er tydeligst i filmen der buddhismen fremstil- 
les unyansert og tendensiøst, uten at programlederen gir fra seg noe av 
sin definisjonsmakt. Informantene krenkes ikke fordi deres religion blir 
utsatt for kritikk. De krenkes heller ikke fordi kritikken er dårlig funda- 
mentert rent faglig. Slik vil det ofte være, og elever og lærere kan oppøve 
evnen til å være uenige uten dermed å avvikle fellesskapet. Ifølge den 
forståelsen av menneskeverd som ligger til grunn for denne artikkelen, 
krenkes informantene fordi de frakjennes definisjonsmakt på det religi- 
øse feltet og dømmekraft på det moralske feltet. Krenkelse i form av å bli 
tillagt ulik status ser vi kanskje tydeligst i det siste kasuset, der grunnsko- 
lelæreren er skeptisk til å la «Jehovas vitner få bruke skolen som talerstol». 
Når en elev ikke kan feire fødselsdager, kan læreren ved hjelp av noen 
få grep gjøre det til et problem - for eksempel ved å underkommunisere 
mangfold og konsekvensene av mangfold. Læreren har rett i at eleven kan 
«føle seg (...) utenfor» dersom alt fortsetter som før. Selv om det høres ut 
som en klisjé, kan læreren i stedet se det økende mangfoldet som en res- 
surs. Hun kan undersøke mangfoldet sammen med elevene, og bidra til at 
hver enkelt elev blir nysgjerrig på andres bakgrunn og stolt av sin egen — 
enten eleven vil si noe om den eller ikke. Da blir sjansen større for at den 
enkelte får oppleve en «upwards equalization of rank» (Waldron, 2012). 


Avsluttende om to måter å fremme 

humanisme på 

Skolen er så mye, blant annet et ensrettende system som kan gjøre det 
vanskelig for elever som har andre mål enn skolens mål, og som derfor går 
i en annen retning enn flertallet. Skolens mål er dennesidige, mens reli- 
gionenes mål i stor grad er hinsidige. I de to kasusene jeg har presentert i 

denne artikkelen, er det imidlertid ikke skolen som system, men enkelt- 
lærere som behandler elever på måter som krenker deres verdighet: den 
ene ved å vise en film der en journalist krenker sine informanter for åpent 
kamera, den andre ved å unnlate å endre en diskriminerende praksis 

Både Are og praksislæreren er tydelige på hvilke verdier de selv står 
for. De synes i hovedsak å godta de verdiene som er nedfelt i opplærings- 
loven, og de gjør som lærebøkene når de i praksis er mer opptatt av like- 
stilling som uttrykk for likeverd enn av likeverd som sådan. De synes 
å oppleve «de andre», altså de som ikke har et humanistisk grunnsyn, 
og de religionene de tilhører, som så problematiske at de bør bekjempes 
fremfor å inviteres inn i dialog. Slik legitimeres en humanistisk moti- 
vert krenkelse. 

Vi kan skjelne mellom to måter å markere humanistiske idealer og ver- 
dier på. På den ene siden finner vi en målorientert eller teleologisk huma- 
nisme som kritiserer og bekjemper ikke-humanistiske ordninger og 
institusjoner og holder frem humanistiske alternativer. Den kan forsøks- 
vis karakteriseres som en misjonerende, konfronterende eller autoritær 
humanisme. På den andre siden finner vi en mer deontologisk, dialogisk 
eller lyttende humanisme med større oppmerksomhet på humanistiske 
verdier som styrende for hvordan en arbeider eller kjemper for en utvik- 
ling i humanistisk retning. Det er i og for seg ingen motsetning mellom 
disse to måtene å fremme humanisme på, men det kan fort bli det, slik vi 
har sett ovenfor. 

Om vi ser nærmere på de tre som representerer moderne humanisme 
i denne artikkelen, står lærerstudenten i kasus 2 i hovedsak for en dia- 
logisk humanisme, mens praksislæreren i samme kasus og Are i kasus 1 
tar avgjørelser på vegne av andre og utøver en autoritær form for huma- 
nisme. Særlig Are ser likestilling som et uttrykk for likeverd, ja kanskje 
som viktigere enn likeverd. Det er videre interessant at studenten er den 
eneste i dette materialet som etterspør fagkunnskap og vil konsultere 
lover og forskrifter. Til sist kan det nevnes at alle tre tenderer mot en 
tydelig «annengjøring» av både buddhister og Jehovas vitner. Men mens 
studenten ser alle involverte som ansvarlige individer, tenderer Are og 
praksislæreren mot å se de to jentene og Jehovas vitne-eleven som ofre. 
De er ført bak lyset av sin egen religion, sin familie og sine (vei)ledere. 

En TV-personlighet og en lærer har begge stor makt og blir lyttet til på 
sine respektive felt. Når de vet så mye bedre enn dem det gjelder hva som 
er riktig og galt for dem, utsetter de sine ofre for en umyndiggjøring som 
i kasus 1 er ekstra ydmykende fordi den kringkastes til hele skole-Norge. 
Slike «acts of degradation and humiliation are paradigm violations of 
dignity», ifølge Schaber (2014). 

Seksuell trakassering, verdighet 
og SKAM 


Rønnaug Sørensen 
Universitetet i Sørøst-Norge 


Abstract: In this chapter, I discuss the causes and consequences of masculine domi- 
nation in sexuality. My main theoretical inspiration is Bourdieu’s theory of mas- 
culine domination and his key concept symbolic violence. The Norwegian TV-series 
SKAM is my empirical case. I will trace the historical roots of masculine domina- 
tion, and discuss how this puts limits on female sexuality, integrity and dignity. 

By identifying "the elephant in the room”, masculine domination, Bourdieu 
claims that we can see sexual harassment as a type of social control of women and 
gay people, using shame as the key control mechanism. I will analyse the reprodu- 
ction of masculine dominance and symbolic violence through language; by the use 
of words like “whore” and “homo’, and through masculine stigmatizations of “good” 
and “bad” girls. 

The TV-series SKAM has had a considerable impact on the how Norwegians 
talk about sexual harassment, homophobia and other religions. SKAM shows 
how the youth can strengthen their self-esteem by dismantling the taboos and 
making them aware of social control mechanisms. In this chapter, I am addressing 
teachers to use SKAM to discuss sexual harassment, and to continuing dismant- 
ling cultural taboos. 


Keywords: Symbolic violence, sexual harassment, dignity, SKAM, #metoo 


Dette kapitlet handler om seksuell trakassering og verdighet blant 
ungdom.’ Unge mennesker er seksuelt sårbare, og seksuell trakassering 
truer derfor individets verdighet på en svært intim måte. På samme måte 
som det tradisjonelle begrepet ære knytter den moderne forestillingen 


1 — En særlig takk til professor i sosiologi Rune Åkvik Nilsen for viktige innspill, støtte og tålmodig- 
het i arbeidet med denne artikkelen. 


Sitering av denne artikkelen: Sørensen, R. (2019). Seksuell trakassering, verdighet og SKAM. I Å. 
Valen-Sendstad & I. R. Christensen (Red.), Menneskeverd - en utfordring for skole og samfunn (Kap. 5, 
s. 119-139). Oslo: Cappelen Damm Akademisk. https://doi.org/10.23865/noasp.90.ch5. 

Lisens: CC BY-NC 4.0. 

om verdighet seg til individets status eller sosiale posisjon (Berger, 1970). 
Ringeakt i form av nedverdigelse eller krenkelse truer individets ver- 
dighet; sosial anerkjennelse, derimot, øker verdigheten. Verdighet er 
derfor relasjonell: Den tapes eller vinnes gjennom sosiale anerkjennel- 
sesprosesser (Honneth, 2008). Med seksuell trakassering på grunn av 
kjønn menes handlinger, unnlatelser eller ytringer som virker eller har 
til formål å virke krenkende, skremmende, fiendtlige, nedverdigende 
eller ydmykende. Seksuell trakassering innebærer uønsket seksuell 
oppmerksomhet som er plagsom for den oppmerksomheten rammer. 
Seksuell trakassering er forbudt ved lov siden 1992. I loven er verdighet 
nevnt eksplisitt. Bakgrunnen for dette er en internasjonal innføring av 
begrepet dignity, hentet fra menneskerettighetene. Dette er en formell 
anerkjennelse av at seksuell trakassering truer verdigheten. 

På tross av denne formelle anerkjennelsen har loven dessverre ikke 
fungert etter intensjonen: Den klarer ikke å beskytte kvinners verdig- 
het. #metoo-kampanjen høsten 2017 demonstrerte dette med all tydelig- 
het. Kampanjen viste at det er stor avstand mellom idealer og realiteter. 
I spørreundersøkelser kommer det fram at et stort antall kvinner har blitt 
utsatt for seksuell trakassering. Imidlertid er det kun et fåtall av disse 
sakene som når fram til rettsvesenet. I tillegg har trakassering blitt baga- 
tellisert i det offentlige ordskiftet, noe som har medført at svært få har 
våget å si ifra. Twitterkampanjen #jeg har opplevd (Fett, nr. 2, 2015) var 
et forsøk på å synliggjøre at seksuell trakassering har vært et omfattende 
problem. I løpet av to døgn kom det hele 13 000 innlegg (Sveen, 2016). I en 
fersk undersøkelse kom det fram at 22% av jentene i videregående skole 
har blitt befølt seksuelt mot sin vilje (Bakken, 2017). 

Seksuell trakassering kan forstås ut fra tre perspektiver: (1) Det indivi- 
duelle - som en personlig krenkelse av individets egne grenser; dernest 
strukturelt som brudd på normer, enten (2) i arbeidslivet eller (3) knyttet 
til kjønnede begreper for ære eller verdighet. Samfunnet har forsøkt å 
ta tak i de to første punktene, gjennom ny lovgivning. Min hypotese er 
at lite har endret seg med hensyn til det tredje perspektivet: Seksuelle 
normer forankret i kultur og religion påfører jenter og homofile gutter 
skamfølelse og redsel for tap av verdighet, slik at de ikke tør å si ifra om 
seksuelle krenkelser. 

Uformelle seksuelle normer eksisterer parallelt med lovverket og star i 
motsetning til dette. Denne motsetningen skaper paradokser som særlig 
unge må forholde seg til. Ungdomsserien SKAM gir en fortettet dramati- 
sering av disse paradoksene. SKAM vil derfor være min empiriske case. 
Jeg vil primært fokusere på jentene i serien, men vil også i noen grad 
analysere de homofile guttene. Ungdom er avhengig av anerkjennelse 
og tilhørighet utenfor familien. I SKAM er derfor vennskap et sentralt 
tema, vevet sammen med utfordringene knyttet til utprøvingen av sek- 
sualitet og seksuell trakassering som utstøtingsmekanisme. Jeg vil særlig 
fokusere på de sosiale strukturene som fører til individenes opplevelse av 
skam og tap av verdighet. Disse strukturene har svært lange historiske 
røtter; av den grunn vil jeg betegne dem som kulturelle dypstrukturer. 
Disse dypstrukturene er ikke nødvendigvis erkjente, de erfares mer eller 
mindre ubevisst som doxa: noe vi oppfatter som naturlig, eller tar for gitt 
(Bourdieu, 2000). Disse langvarige strukturene er vanskelig å forandre, 
de lar seg ikke lett forhandle bort. Likevel vil jeg vise hvordan ungdom 
kan utfordre strukturene, og forsøke å overskride dem. 

I dette kapitlet vil jeg først gi en kort historisk oversikt over de kulturelle 
dypstrukturene seksualiteten er vevet inn i. Dernest analyseres moderne 
forestillinger om seksualitet, og jeg utdyper de sentrale teoretiske per- 
spektivene jeg vil benytte. Min teoretiske forståelse er inspirert av den 
franske sosiologen Pierre Bourdieus (2000) teori om maskulin dominans 
og hans nøkkelbegrep symbolsk vold. I den siste delen av kapitlet vil jeg 
skissere min metodiske tilnærming, og analysere SKAM empirisk. Flere 
spørsmål drøftes: Hvilke grenser finnes for jenters seksuelle frihet? Når 
er den seksuelle integriteten og verdigheten i fare? I avslutningen løfter 
jeg fram et normativt perspektiv: Hva kan analysen av SKAM bidra med 
i arbeidet med å forebygge seksuell trakassering? Hva kan lærere lære 
av seriens tematisering av seksuell trakassering, verdighet og skam blant 
ungdom? 


Hvor kommer de seksuelle dypstrukturene fra? 


Kjønnede æresbegreper betyr at menn og kvinner produserer ære og status 
på ulike måter. Flere antropologer hevder at dette skillet er særlig tydelig 

nar det gjelder seksualitet (Melhus, 2001; Bourdieu, 2000). I de abrahamit- 
tiske religionene (jødedom, kristendom, islam) ses kvinners seksuelle ære 
som en verdi som skal forvaltes. «Kvinnens moral ligger i hennes natur, i 
hennes kropp eller forholdet hun har til sin kropp. En moralsk kvinne gjen- 
kjennes ved måten hun forholder seg til sin kropp på» (Haug, 1990, s. 14). 

Har denne æresdistinksjonen sin rot i noe disse religionene har fel- 
les? Eller kanskje vi til og med må tilbake til tiden før de abrahamittiske 
religionene oppsto? Dette hevder både antropologen Unni Wikan (2008) 
og historikeren Amanda Forman (2016).? Kvinner og menn var mer like- 
stilte på sumernes tid på 3000-tallet f.kr. Deretter gikk kvinnene grad- 
vis inn i en rolle som menns eiendom. Samfunnene ble patriarkalske, 
tydelig mannstyrte. Begrensninger i kvinners handlingsfrihet ble først 
introdusert hos babylonerne fra 2000 f.kr. Kvinner ble fratatt rettigheter 
som likeverdige i det offentlige rom, og kvinners seksualitet ble skambe- 
lagt. Assyrerne etterfulgte babylonerne, og de begrenset kvinners rettig- 
heter ytterligere. I likhet med menn ble kvinner inndelt i ulike klasser. 
De laveste klassene, slik som slavene, var nakne; skjøgene som var ran- 
gert over dem, hadde gjennomsiktige klær, eller veldig lite klær. Kanskje 
uttrykket «lettkledd» kommer herfra? Imidlertid var kvinner i høyerestå- 
ende klasser svært tildekket. Dette ble også adoptert av grekerne i antik- 
ken. Bystaten Sparta innførte det første heldekkende plagget for kvinner. 
Burkaen kommer derfor herfra, ikke fra muslimene, slik vi er tilbøyelig 
til å tro. I Sparta ble tildekkingen sett på som høyverdig, og var et tegn på 
høy rang. Som et utgangspunkt for å analysere betydningen av tildekkin- 
gen i våre dager, kan derfor tildekking tolkes som et tvetydig fenomen: 
både ærbart og kvinneundertrykkende på en gang. Imidlertid har alle 
kulturer en norm for klesdrakt som er mer eller mindre skambelagt. 

Patriarkatet førte med seg en kulturell forestilling om at seksuelle kren- 
kelser av kvinner ble sett på som en mangel på respekt for andre menns 
eiendom. Flere muslimske land i Midtøsten har beholdt denne forståelsen 
av ære. Menn bruker derfor mye tid på å overvåke sine kvinner, det vil si 
passe på sin eiendom. Hvis eiendommen krenkes, ses det som et tap av 
mannens ære. 


2 http://www.ascentofwoman.com/ 

Den kulturelle rangeringen av kvinners ærbarhet lever videre i vår 
tid. Inspirert av den franske sosiologen Pierre Bourdieu (2000) er min 
påstand at vi finner spor av denne rangeringen i vår sivilisasjons doxa, 
det vi si som en del av det vi tar for gitt, noe vi oppfatter som naturlig, eller 
selvfølgelig - og som vi derfor heller ikke tematiserer eller settes spørsmål 
ved. Rangeringen ble adoptert av de abrahamittiske religionene, og har 
blitt ført videre i disse religionenes kulturelle praksis gjennom religions- 
seksuelle reguleringer (Endsjø, 2009). I moderne tid ble de tradisjonelle 
forestillingene om kvinners ærbarhet sammenvevet og supplert med nye 
ideer om kvinners anstendighet og verdighet. 


Moderne forestillinger om kvinnelig 
anstendighet og verdighet 


Sigmund Freud har hatt stor innflytelse på forståelsen av mennesket i 
moderne, vestlig kultur. Bourdieu (2000, s. 123) hevder at Freud bygget 
sin teori rundt den samme inndelingen mellom menn og kvinner som i 
de gamle patriarkalske forestillingene. Dette bidro til at hans driftsteori 
ikke var noe brudd, men snarere en omskrivning av dominanskulturen. 
Freud la stor vekt på seksualitet, og oppfattet mennesker som primært 
styrt av medfødte drifter. Driftene er potensielt ustyrlige og må derfor 
kontrolleres. Uten kontroll, ingen sivilisert sosial orden, og heller ikke 
noe moralsk anstendig liv. Kravet om anstendighet, kontroll av seksu- 
aliteten, ble særlig rettet mot kvinnene i tråd med den doxiske orden. 
Mannlig dominans, derimot, blir inkorporert i psykoanalysen: Man- 
nens dyriske drift «overlever» her som en forestilling om en drift som er 
vanskeligere å temme enn kvinnens. Og ved et punkt er den ustoppelig. 
Kroppen overstyrer fornuften: Menn vet ikke lenger hva de gjør, og fratas 
dermed også ansvaret for sine handlinger. Derfor må kvinner forstå at 
etter dette punktet er det de som har ansvaret for eventuelle krenkelser 
(Norberg, 2013). 

I flere voldtektssaker ser vi spor av denne forståelsen av menns sek- 
sualitet, noe som bidrar til redusert straffeutmåling og frifinnelser. Det 
bekymringsfulle er at lovverket på denne måten ikke fungerer etter 
hensikten. Domstolene svikter som en samfunnsinstitusjon som skal 

beskytte kvinners verdighet mot krenkelser. Rettsapparatet bytter ut 
æresbegreper med begreper som seksuell integritet. Voldtas en prostituert 
vil overgriperen eksempelvis få strafferabatt fordi offeret mangler eller 
har lite seksuell integritet. 

I Likestillingsombudets FN-rapport, januar 2017, sies det for eksempel: 


Tidligere har det vært en utfordring med juryordningen fordi juryen ikke har hatt 
plikt til å begrunne sin dom. Samtidig kan holdninger, særlig hos lekdommere, om 
at kvinner selv kan klandres i forbindelse med voldtekt, eller manglende kunnskap 


om voldtekt hos lekdommere, svekke kvinners rettssikkerhet i voldtektssaker. 


I rapporten hevdes det videre at rettssystemet heller ikke er egnet til å 
beskytte mot denne formen for lovbrudd: 


Domstolene er en for høy terskel for de som utsettes. Det antas at mellom 8000- 
16000 kvinner voldtas hvert år. Relativt få anmelder voldtekt; tallet for 2015 er 
1367 anmeldelser. Videre ender svært få anmeldelser med dom. Politidirekto- 
ratets egen gjennomgang av etterforskningen av voldtektssaker viser at 39 pro- 
sent av sakene var etterforsket med «lav kvalitet og effektivitet» eller «meget lav 
kvalitet og effektivitet». Særlig er utilstrekkelig innhenting av tekniske bevis et 


hinder for domfellelse.* 


Det norske samfunn er preget av den kristne kulturarven. Av den grunn 
har samfunnet også bevart mye av den kulturelle doxa med hensyn til 
kvinners ære og verdighet. Det kan se ut til at kvinner er overlatt til seg 
selv for å forvalte sin seksuelle integritet, uten særlig hjelp fra lovgivnin- 
gen. Det er kvinnene som eier sin egen kropp, men ikke nødvendigvis sin 
egen seksualitet. Kroppen har blitt kvinners egen, gjennom menneskeret- 
tighetene, og som rettssubjekter, men hennes seksualitet og forvaltningen 
av seksualiteten er fremdeles et moralsk og kulturelt anliggende. Hun må 
vise til en seksuell integritet som er verdig. 

Med andre ord eksisterer den doble seksuelle standarden fortsatt. Det 
innebærer at gutters og jenters seksuelle praksis vurderes ulikt. Et eksempel 


3 — http://www.aftenposten.no/norge/25-aringen-tilsto-og-ble-domt-for-voldtekt-----likevel- 
mener-retten-han-hadde-et-berettiget-hap-om-sex-608063b.html 

4 _ http://www.ldo.no/globalassets/brosjyrer-handboker-rapporter/rapporter_analyser/rapporter_ 
diverse/cedaw2017.pdf 

på dette er følgende: Flere jenter hevdet på Debatten i NRK (våren 2016) at 
jenter i motsetning til gutter blir sett på som horer hvis de hadde samleie 
med flere gutter i løpet av russetiden. Jenter kunne bli stemplet som horer, 
mens gutter ikke ble stemplet på samme måten, tvert imot: Guttene fikk 
høyere status jo flere jenter de hadde sex med. Guttene tillates å være skam- 
løse, jentene blir påført skyld og skam (Ås, 1979). Jentene kan med andre 
ord ikke være for seksuelt aktive uten å bli stemplet som ikke-respektable. 
Dette er ikke noe det kan forhandles om: Den doble seksuelle standarden 
hviler fortsatt på et bunnsolid doxisk fundament. Mer enn det: Jenta blir 
til og med forventet å stå opp mot gutten. Jenta må begrense tilgangen til 
sin egen seksualitet for ikke å havne i en skamfull og uverdig posisjon, hvor 
hun får skylden for at de begge lot seg rive med av det seksuelle begjæret. 


Den maskuline dominans og 
doxiske erupsjoner 


Kvinners utseende blir av Bourdieu (2000) definert som erotisk kapital, 
en kilde til status. Her stilles imidlertid kvinnene ovenfor en vanskelig 
balansegang. Skal den erotiske kapitalen fungere som middel til sosial 
mobilitet må den forvaltes på den riktige måten. Kvinnene må framstå 
som respektable. Her er det en tydelig klassedimensjon. Den hegemoniske 
middelklassen betrakter arbeiderklassens kultur som vulgær. Dette ram- 
mer kvinner fra arbeiderklassen som i særlig grad blir oppfattet som sek- 
suelt vulgære, ifølge Beverly Skeggs (1999). Sett fra mannens perspektiv 
betyr dette at det er en type løsslupne kvinner du gjerne har sex med, men 
du gifter deg ikke med noen av dem, men med én respektabel kvinne. Hos 
Bourdieu kan en kapitalform bli opphøyd til symbolsk, hvis den blir aner- 
kjent, og dermed oppfattet som legitim. Hvis en kvinnes erotiske kapital 
skal bli oppfattet som symbolsk, må hun derfor framstå som en respekta- 
bel kvinne. En slik kvinne vil også være en del av den symbolske kapitalen 
til sin mann, den respektable kvinnens erotiske kapital løfter hans sosiale 
status: Han kan triumferende presentere henne som sin trophy wife. 
Sosialiseringen av barn er kjønnsspesifikk fra første stund. Det er 
imidlertid først i ungdomstiden at seksualiteten i særlig grad preger 
kjønnsrelasjonene. Bourdieu (2000) hevder også at det er i ungdomstiden 

dominanskulturens oppfatninger om kjønn blir tydelig. Seksualiteten 
aktualiserer kjønnsforskjellene og synliggjør tabuområder for hvordan 
man «gjør» kjønn. Dette vil jeg metaforisk kalle for doxiske erupsjoner.> 
Det innebærer at dominanskulturens dypereliggende oppfatninger kom- 
mer til syne i ungdoms samhandling. Eksempelvis trakasseres både jenter 
og gutter allerede fra elleveårsalderen med ord som hore og homo, med 
andre ord mange år før de fleste har en seksuell praksis. Den svenske for- 
fatteren Manne Forssberg (2005, s. 64) kaller dette for «hore- og homosys- 
temet». Hore og homo erstatter andre ord som dumma, tjukka, dusten. 
Ordene viser både til det respektable og det heteroseksuelle som norm, og 
bruken av ordene vitner om at normene er en del av doxa allerede i prepu- 
berteten. Ordene fungerer som et «frampek» mot framtidig praksis. Hvis 
du eksempelvis blir interessert i noen av det samme kjønnet som deg selv, 
vil du kjenne at det er noe skamfullt i det du føler. Likeledes er det for 
jenter som etter sin andre partner tenker: «Er jeg hore nå?» Ordene vitner 
om sosial kontroll, samtidig som de oppleves som seksuell trakassering 
(Helseth, 2006, 2010). Kvinners og homofiles frihet begrenses gjennom 
en uformell sosial kontroll av seksualitetens tabuer. Verdighet som verdi 
undergraves av praksis. 

Den maskuline dominans som doxa betyr at menn blir definert som det 
dominerende kjønn og forstår seg selv i lyset av dette. I tillegg innebærer 
det at kvinner samtidig ser på seg selv som det dominerte kjønn. Bourdieu 
(2000) kaller dette for «det androsentriske ubevisste», et ubevisst kogni- 
tivt skjema hvor begge kjønn anerkjenner dominansforholdet. Mannens 
forrang forsterkes gjennom at dominansforholdet får en objektiv og uni- 
versell karakter i de sosiale strukturene. Dette gir en doxisk konsensus 
om meningen med sosiale praksiser, eksempelvis arbeidsdelingen mellom 
kjønnene og forståelsen av seksuelle overgrep. Brudd på dominansforhol- 
det medfører at individene påføres skam ved at omgivelsene viser uttrykk 
for miskjennelse (tap av posisjon, ære, verdighet). Dette kaller Bourdieu 
for symbolsk vold (2000). Den som påføres skam, føler skam fordi de 
burde vite bedre. Den symbolske volden uttrykkes gjennom diagnoser, 


5  Erupsjon betyr frambrudd, eller tilsynekomst, ordet stammer fra geologien. Metaforen er min, 
tankemåten henter jeg fra Bourdieu. 

stigma, ryktespredning — sanksjoner fra fellesskapet på individenes brudd 
på normer. SKAM-serien er full av denne typen symbolsk vold. 


Metodiske bemerkninger om SKAM 


Manusforfatteren Julie Andemö sier dette om forarbeidet til serien: 


Vi gjorde både speedintervjuer med hele klasser ... og dybdeintervjuer: tre 
timer lange intervjuer med forskjellige ungdommer fra ulike deler av landet. ... 
Vi vet hvem de er, og vi forstår dem fordi vi kjenner kulturen de har vokst opp 


i. Det er helt avgjørende for SKAM. 


Likevel klarte serien å nå langt utover den norske konteksten. Min 
påstand er at dette er fordi SKAM gir en fortettet dramatisering av de 
seksuelle dypstrukturene jeg har redegjort for foran. Jeg har påvist at 
disse strukturene har lange historiske røtter, og de finnes i mange andre 
samfunn i tillegg til det norske. SKAM utfordrer de seksuelle dypstruk- 
turene. Dette skaper nerven i serien: «Serien speiler og bearbeider struk- 
turer som seerne kan kjenne seg igjen i og har erfaringer med fra egne 
liv» (Sørensen, 2018, s. 136). Fokuset på dypstrukturer har metodiske 
implikasjoner for analysen av SKAM. Jeg fokuserer på dypstrukturer 
som ikke nødvendigvis er erkjent av verken serieskaperne eller seriens 
informanter. Dette betyr imidlertid ikke at jeg kan overse informantenes 
egen forståelse, jeg ønsker nettopp å få fram spenningene mellom struk- 
turene og aktørenes opplevelser og følelser (Tjora, 2017). Analysen krever 
derfor en dobbel hermeneutikk (Giddens, 1976). Den doble hermeneutik- 
ken bygger på et skille mellom erfaringsnære og erfaringsfjerne begreper 
(Nilsen, 2005, s. 6). Det innebærer at forskeren først må ta utgangspunkt 
i de erfaringsnære begrepene aktørene (karakterene i serien) forstår seg 
selv og sine handlinger ut fra. Dernest må forskeren fortolke materia- 
let videre i lys av erfaringsfjerne, vitenskapelige begreper som går utover 
aktørenes egen subjektive forståelse av sin virkelighet, slik den framkom- 
mer i dialogene i serien. Symbolsk vold er eksempelvis et erfaringsfjernt 
nøkkelbegrep i min analyse, i dette tilfellet et begrep for de seksuelle 


6 http://rushprint.no/2016/04/nerven-i-skam-skal-vaere-sterk-og-relevant/ 

dypstrukturene seksualiteten er vevet inn. Samtidig er det et hovedpoeng 
å vise at mennesker ikke er fullstendig styrt av sosiale strukturer. I min 
analyse av SKAM vil jeg drøfte hvordan sentrale aktører prøver å utfordre 
og overskride den symbolske volden. Analysen av SKAM vil illustrere 
hvordan den symbolske volden uttrykkes gjennom ulike krenkelser ung- 
dommene utsettes for, og utsetter hverandre for. 

Analysen bygger på serien som helhet. Likevel har det vært nødvendig 
å gjøre noen valg. Jeg vil særlig fokusere på episoder, scener og dialoger 
der den symbolske volden kommer til uttrykk. I tillegg vil jeg spesifikt 
analysere dialoger som tematisk synliggjør de seksuelle dypstrukturene: 
sosial kontroll, seksuell trakassering, seksuelle/kjønnede krenkelser. 
Samtidig vil jeg også være opptatt av de demokratiserende refleksjonene 
serien inviterer til (Dahl & Lindter, 2018). Her ser jeg etter normbrudd, 
motmakt, og alternative verdighetsprosjekter. 


Jentefellesskapet i SKAM 


I vår kultur er det skamfullt ikke å ha et sosialt nettverk. Venner er derfor 
en form for sosial kapital, hevder Bourdieu (Wilken, 2008). Samfunnsfor- 
skere peker på at vennskapsrelasjoner har fått økt betydning i forhold til 
familierelasjoner (Frønes, 2013). Dette gjelder ikke minst i ungdomskul- 
turen. I Ungdata-undersøkelsen fra 2017 sier 9 av 10 at de har minst en 
nær og fortrolig venn (Bakken, 2017). Det vanligste er å holde sammen i 
en vennegjeng. Det som gir mest status i vennemiljøet, er å være til å stole 
på. Med venner snakker ungdommer om temaer de ikke tar opp med for- 
eldrene. Vennskap representerer en helt særegen, selvvalgt nærhet. 

I tråd med dette står vennskap svært sentralt i SKAM. I løpet av serien 
utvikler de kvinnelige hovedkarakterene et sterkt jentefellesskap (Sørensen, 
2018). Serien viser at ungdom som ikke hører til et fellesskap er lettere å 
utnytte. For å få «cred», øke sin sosiale kapital, blir karakterene i serien lurt 
til å gjøre ting som kan oppleves som nedverdigende og krenkende. Eva er 
hovedpersonen i sesong 1 i SKAM. Hun bryter med normen om at du ikke 


7 Et eksempel på dette fra Norge i nyere tid, er jenter i første klasse på videregående skole som 
suger tredjeklassegutter i fadderuka for å bli populære. Ingen av jentene som ble med på det- 
te, økte statusen sin. Snarere ble de stemplet som horer. https://www.buyandread.com/pub/ 

skal stjele din venns kjæreste. Hun blir som straff betegnet som en slut og 
utestengt fra fellesskapet med sine gamle venner. 


Hore/slut - hvordan opprettholde sin seksuelle 
integritet og verdighet? 

Hvilke grenser finnes for jenters seksuelle frihet? Når er den seksuelle 
integriteten og verdigheten i fare? «Seksualitet kan byttes mot cred», sier 
den muslimske Sana (sesong 1, episode 3). «Vi kan ikke bytte seksuali- 
teten vår mot cred», protesterer Noora. «Jo», sier Sana. «Norske jenter 
bytter sex mot penger og popularitet og bekreftelse hver dag. Det er ikke 
sikkert du er enig med meg. Men det er ikke nytt for deg. Det er din kul- 
tur. Og hvis du synes den er så gæærnt så synes jeg du skal prøve å endre 
på den i stedet for å kritisere.» Her slås tonen an: Seksualitet kan omsettes 
i sosial kapital, men det er avgjørende at seksualiteten brukes på den rette 
måten. Det gjelder med andre ord å lære seg de seksuelle spillereglene, 
noe alle sesongene i SKAM tar opp. 

I den første sesongen blir begrepet hore/slut brukt på fire forskjellige 
måter avhengig av relasjonen til den som sier det, og konteksten. Slut blir 
for det første brukt på handlinger som er brudd på en kontrakt: utroskap, 
eller at en ungdom, som Eva, «stjeler en annen jentes kjæreste». Svartelis- 
tingen følges opp med trusler om vold, om å bli klippet av håret, kastet i 
vannet, trusselbrev med mensblod, med mer. Dette utføres i hovedsak av 
jenter. Slut kan for det andre knyttes til utseende: Du ser ut som en hore 
(lettkledd, for mye sminke). Slut kan brukes på denne måten som herske- 
teknikk mot jenter av både jenter og gutter. Implikasjonen er: Du ser ut 
som en slut, jeg vil ikke være verken venn eller kjæreste med deg. Slut kan 
for det tredje fungere som tulleord mellom jentevenner: Go for it, din lille 
slut - som episode 4 (sesong 1) heter. Lignende uttrykk er «kom hit da, 
hora mi», «du er så slutty, altså», i betydningen nå beveger vi oss litt på 
kanten og framstår ikke som snerpete. Til sist brukes slutty som benev- 
nelse på seg selv overfor gutter for å signalisere at «jeg vil gjerne hooke» 


Schibsted-publisher schibsted/VG-verdensgang/VG%2oHelg-verdensgang helg/2016-08-20- 
20160820/VG%20Helg%2020.08.16.htm 

eller er kat, oftest uttalt av jenter som star utenfor, eller selv definerer seg 
som utenfor statushierarkiet (eksempelvis Jente-Chris). 

«Alle» «hooker», det vil si å kline, fingre eller suge og slikke. Vi får vite 
at å hooke ikke er sex, og at det ikke kreves en relasjon for å gjøre dette, 
men at det kan føre til mer. Likevel fører det til sanksjoner gjennom ryk- 
tespredning hvis man hooker med «feil» person — at vedkommende enten 
har kjæreste eller lav status. Uavhengig av kjønn er statusen til den man 
hooker med viktig. Tredje klasse er status. Hooking blir brukt i bytte mot 
noe annet eller en forventet gjenytelse, for eksempel rulleplasser på en 
russebuss. Også her er det kjønnsspesifikke normer involvert. Gutter kan 
ikke kline med hverandre, det kan jenter. Blant guttene er det uaksep- 
tabelt å hooke med andres damer. Ifølge Endsjø (2009) er dette et av de 
eldste religionsseksuelle tabuene. 


Symbolsk vold: synliggjøring, motstand 
og overskridelser 


Jenter bidrar ofte til å styrke den maskuline dominansens forståelse av 
ærbare og ikke ærbare jenter, de blir hverandres voktere. I SKAM er det 
særlig Noora som synliggjør og utfordrer denne typen symbolsk vold. 
Noora sier til Vilde (sesong 1, episode 8): «Hvordan kan du som kaller 
deg feminist, kalle andre jenter for slutty eller hore?! Det synes jeg du skal 
slutte med.» Poenget til Noora er at selv om gutter snakker nedsettende om 
jenter, behøver ikke jenter å gjøre det samme, det er ikke feminisme. Å ta 
tilbake med samme mynt mener hun i tillegg er uverdig (sesong 1, episode 
6). Ved å tydeliggjøre og synliggjøre begrepets undertrykkende funksjon 
sier hun noe om ansvaret for ikke å bidra til å nedverdige andre. Gutter 
blir ikke kalt for horer, og blir heller ikke sanksjonert kollektivt på samme 
måte. Noora peker på den doble standarden. Til det svarer Vilde lakonisk: 
«Slik er verden.» Hennes korte kommentar kan tolkes som avmakt, men 
også som en (gryende) bevissthet om den symbolske volden. 

Vildes økte bevissthet om den symbolske volden kommer sterkt 
til uttrykk i en annen episode i sesong 1. Vilde har tidligere ligget med 
William. Han har høyest status og angivelig rett til å «pule rundt». William 
blir derfor også omtalt som en «føkk boy». Inspirert av Noora forsøker 

Vilde a gi William en klar beskjed om at hun er ikke et levende trofé han 
kan smykke seg med. Han parerer angrepet med «Hva heter du? Du er 
jo ikke noe trofé, det er du ikke fin nok til». Williams verbale brutalitet 
mot Vilde er et sterkt uttrykk for maskulin dominans og symbolsk vold: 
Han ser det som sin selvfølgelige rett å kunne ydmyke og degradere Vildes 
verdi som kvinne. Noora blir imidlertid sterkt provosert av dette. Hun gir 
William en kraftfull reprimande om hans mangel på medmenneskelighet 
og antyder at hans oppførsel skyldes mangel på kjærlighet i barndommen. 
Det ikke å behandle jenter med respekt fører slett ikke til beundring fra 
alle, sier hun, og avslutter irettesettelsen med følgende kraftsalve: «Slutt å 
gå rundt som en jævla klisje». Nooras modige oppgjør mot den symbol- 
ske volden vekker paradoksalt nok Williams interesse for henne. Mye av 
sesong 2 handler derfor om at William ønsker å vise Noora at han ikke er 
en «føkk boy», at han har en evne til å ta et oppgjør med den maskuline 
dominansen. 

I sesong 2 er det også fokus på hvor sårbare ungdommer er for slut- 
shaming gjennom sosiale medier. I episode 9 drikker Noora alkohol på en 
fest, tar av seg klærne og sovner. Hun våkner opp sammen med en gutt og 
ei jente. Hva skjedde egentlig? Nico (broren til William) skriver følgende 
til Noora på tekstmelding når hun lurer på hva som skjedde kvelden før: 
«Du var jo skikkelig kåt og drøy og oppførte deg som ei lita hore». Han 
legger ved et bilde hvor Noora sover naken. Han truer med å vise dette 
til William, som Noora har et gryende forhold til. Noora husker ingen 
ting, men skammer seg likevel. Hun blir selv offer for den doble seksu- 
elle standarden, og skammen viser at den symbolske volden er en del av 
hennes habitus. Dette er Bourdieus (1977) begrep for de kroppsliggjorte 
handlingsdisposisjonene individer erverver seg gjennom sosialiserings- 
prosesser. Habitus virker i stor grad på et ubevisst nivå, og viser seg her 
som en uvelkommen skamfølelse. På tross av lovgivning som beskytter 
jenter, viser serien at skamfølelsen er et hinder for at jenter tør å be om 
hjelp. Noora klarer imidlertid etter hvert å snakke om dette med vennene 
sine. Vennene tar henne med til helsevesenet for å sjekke om hun har blitt 
voldtatt. Det blir avkreftet. Støtten hun får, bidrar til at Noora blir klar 
over i hvilken grad rettsapparatet kan beskytte henne. Hun bevisstgjø- 
res og konfronterer slut-shameren Nico i en av seriens sterkeste scener 

(sesong 2, episode 10). Hun utfordrer den symbolske volden, men orker 
likevel ikke å gå hele veien: Noora anmelder saken, men klarer ikke å 
møte i rettsalen fordi hun ønsker å legge opplevelsen bak seg. Mange 
kvinner bruker dette som begrunnelse for ikke å benytte rettssystemet på 


tross av at det skal verne dem. 


Homofobi og maskulin dominans 


Jeg var tidligere inne på hvordan ordene hore og homo blir brukt allerede 
av 10-11-aringer som skjellsord, og at ordene fungerer som et «frampek» 
mot noe som kulturelt ses på som mindreverdig. Gutter som er homofile, 
«feminiseres» og blir automatisk sett ned på som ikke fullverdige menn 
(Trettebergstuen & Nylund, 2017). Sett med Bourdieus perspektiv er dette 
nettopp et uttrykk for den maskuline dominansens heteronormativitet: 
Det heteroseksuelle ses på som doxa, noe naturlig og normalt, det som 
gir status. Fram til 1977 ble homofili sett på som en sykdom, noe som 
medførte ulike kurer innen helsevesenet og håndspåleggelse av religiøse 
institusjoner. Vitenskapen har imidlertid påvist at homofili finnes i de 
fleste dyrearter. Det er derfor ikke noe grunnlag for å si at homofili er 
unaturlig. Skammen knyttet til homofili er derfor utelukkende en sosial 
konstruksjon, fortsatt virksom som doxa. 

Nedvurderingen av homofile fører med seg en uvilje mot å stå fram 
som homofil. Gutter kan i verste fall oppleve å miste vennene sine, eller 
i det minste kanskje tape den posisjonen de har opparbeidet seg i gut- 
tegjengen. I SKAM blir vi introdusert for homo som skjellsord i ulike 
kontekster. For det første benyttes ordet som betegnelse på smaksprefe- 
ranser, eksempelvis musikk (sesong 1, episode 2): «Du kan bare sånne 
homselater, ass», sier Jonas til Isak. For det andre brukes homo som en 
grenseoppgang mellom kul og ikke kul: «Du kan sove på samme rommet 
som Isak», sier Jonas til Elias. Han svarer: «Skal jeg sove sammen med 
den homsen?». «Hvorfor kaller dere meg homse?», innvender Isak. «Du 
er en homse. Slapp av da - skjønner du ikke kødd eller?», sier Jonas. For 
det tredje kan mangel på samvær med det annet kjønn bidra til mistanke 
om en homofil seksuell legning. Derfor hooker Isak med jenter. Jonas, 
som benytter ordet homo på så mangt, reagerer når Isak diskrediterer en 

tydelig åpen homofil. «Hva er greia? Hvorfor disser du homofile?», sier 
han til Isak (sesong 3, episode 3). Den maskuline dominansen oppretthol- 
der en tvetydighet ved bruken av ordet homo. Dette skaper ambivalente 
følelser og medvirker til at mange homofile sliter med å komme ut av 
skapet (Trettebergstuen & Nylund, 2017). 

Isak illustrerer denne ambivalensen selv etter at han har kommet ut av 
skapet. «Jeg er homo, men ikke homo sånn som deg», sier Isak til Eskil - 
som er en åpent feminin homofil mann (sesong 3, episode 5). Isak ser 
fremdeles den feminine mannen med et heteronormativt blikk, når han 
karakteriserer seg selv som annerledes enn Eskil. Dette er et eksempel på 
at «Gammel habitus er vond å vende» (Nilsen, 1998, s. 52). For Bourdieu 
er det et sentralt poeng at de kroppsliggjorte disposisjonene som utgjør 
habitus, er trege, vanskelige å forandre. Derfor vil endringer utløse mot- 
stand og ambivalens, slik som hos Isak. 

Å forandre seksuell legning gjør at den tradisjonelle statusen blant 
gutta bortfaller. Det er ikke lenger noe poeng i å ha draget på damer. 
Denne endringen har imidlertid også noen andre konsekvenser som Isak 
neppe hadde forutsett. Jenter liker nemlig homogutter, nettopp fordi de 
er ufarlige. Isak får derfor paradoksalt nok en høyere posisjon hos høy- 
statusjentene «Dansechicsa»: Fordi han er sammen med en annen gutt, 
inviterer de ham på «vors». Prisen han betaler for denne inkluderingen, 
er at han må bryte med den maskuline dominansens heteronormativitet. 


Islam og maskulin dominans 


I SKAM spiller den kristne kulturarven en sentral rolle for hvordan 
karakterene tenker og handler i alle sesongene: 


Folk glemmer dette. Vi tror vi lever i en sekularisert verden, men det er så man- 
ge av verdiene våre som henger sammen med kristne forestillinger. Det dreier 
seg blant annet om synet på sex, kjønn, rus, identitet, familie, kjærlighet, tro- 


fasthet, broderskap og monogami. (Endsjø i Baarøy, 2017)* 


8 — http://www.hf.uio.no/ikos/forskning/aktuelt/aktuelle-saker/2017/na-kan-du-studere-religion-i- 
skam.html 

Religiøse forestillinger blir synlige og tydeliggjort nar de blir konfrontert 
med en annen religiøs kultur. I sesong 4 av SKAM er det særlig mus- 
limske Sana som tydeliggjør motsetningene mellom den norske majo- 
ritetskulturen og den islamske minoritetskulturen. Sanas handlingsrom 
som muslimsk jente tematiseres, generelt og når det gjelder seksualitet 
mer spesielt. Den maskuline dominansen er mer synlig i den islamske 
kulturen enn i den norske majoritetskulturen. Dette kommer til uttrykk 
i den sterke sosiale kontrollen av muslimske jenter (FETT, nr. 1-2017a og 
Bile, Hertz og Srour, 2017b)* Sanas krevende utfordring er å skape seg en 
identitet som gjør det mulig å forene at hun er muslim, norsk og jente. 

«Jeg klarer å ha norske venninner og samtidig være meg selv», sier Sana 
til moren (sesong 4, episode 1). Sana forsøker så godt hun kan å være en del 
av den norske venninnegjengen. Hun iscenesetter seg selv som ei sterk og 
tøff jente, med sine meningers mot. Hun er ambisiøs og har meget gode 
karakterer på skolen. Hun ønsker å framstå som den ultimate integrerte 
jenta; ei med hijab som likevel er sjef for russebussen. «Vet mamma at du 
er med på russebuss?», spør den eldre broren. «Nei, men du var jo med på 
en?», parerer hun. «Det er fordi jeg er gutt, jeg vil ikke ha hat på deg. Jeg er 
gutt, jeg får ikke hat. Jeg kan bare slappe av», svarer broren (sesong 4, epi- 
sode 2). Her illustreres normen om at eldre brødre forvalter søstrenes ære, 
og derved må passe på hennes gode rykte. I tillegg er hans utsagn også indi- 
rekte et eksempel på at den doble seksuelle standarden i høyeste grad også 
gjelder i den muslimske kulturen. Sana bekrefter dette i en samtale med 
Noora: «Tro meg, du vil ikke ha en muslimsk gutt. De er sammen med nor- 
ske jenter for å bruke dem. Så når de blir seriøse, når de skal ha en ordentlig 
dame i livet sitt, gifter de seg med en muslimsk jente og så ditcher de deg. 
Muslimer kan bare gifte seg med muslimer, det står i Koranen» (sesong 4, 
episode 2). Det Sana ikke sier, er at dette bare gjelder for kvinner, noe som 
skaper problemer for henne når hun blir forelsket i en som ikke er muslim. 
Gutten, Yosef, var tidligere muslim, men er nå sekulær, en frafallen. 

At Yosef er en frafallen, skaper et stort problem i Sanas kjærlighetsliv. 
I tillegg blir det at Sana er muslim, brukt mot henne også i andre sammen- 
henger hvor hun omgås etnisk norske. Eksempelvis får hun kommentaren 


9 — http://fett.no/lansering-av-fett-12017-skamlos-i-oslo/ 

Sharmuta-slut på arabisk — pa alle bildene hun legger ut på sosiale medier 
fra «rulling med russen». Fordi meldingene er på arabisk, tror hun at de 
kommer fra det muslimske «hijabpolitiet», men det viser seg at de er fra en 
av de norske guttene på bussen. Hun blir slutshamet av den norske gutten 
som en hevn for at hun tidligere hadde avvist å hooke med ham (sesong 
2, episode 7). Sana blir med andre ord utsatt for den maskuline domi- 
nansen fra både muslimske og norske gutter. Likevel tør hun å stå opp mot 
den maskuline dominansen, på to måter. For det første ved å forsvare sin 
homofile venn Isak. I forbindelse med dette ble hun positivt overrasket over 
at broren og hans muslimske venner ikke var homofobe, slik hun hadde 
antatt. For det andre opprettholder hun kontakten med den frafalne Yosef 
og holder muligheten åpen for at de en gang i framtiden kan bli kjærester. 


SKAM: Verdighet, dialog og demokrati 


SKAM viser at den maskuline dominansen og den symbolske volden 
fortsatt er virksom i ungdomskulturen, og den rammer både jenter og 
homofile gutter. Likevel har jeg vist at ungdommene i serien ikke er fullt 
ut styrt av disse tunge dypstrukturene. SKAM-seriens popularitet skyl- 
des i stor grad at den viser hvordan ungdommer kan synliggjøre, pro- 
blematisere og overskride de undertrykkende strukturene. SKAM viser 
hvordan ungdom i fellesskap skaper et frigjørende verdighetsprosjekt. 
Individene kan ikke oppnå verdighet alene, kun gjennom dialog og aner- 
kjennelse fra andre. Forankret i gode vennskap våger aktørene i SKAM å 
utfordre den maskuline dominansen. SKAM har blitt omtalt som dårlig 
skjult skole-TV, og det er åpenbart at serien har en ambisjon om å bidra 
til refleksjon og opplysning (Dahl & Lindtner, 2018). 

Serien målbærer en sterk tro på dialogens frigjørende potensial, noe 
som gjør det nærliggende å knytte an til den tyske sosiologen og filo- 
sofen Jurgen Habermas (1999). Hos ham er kommunikativ handling et 
nøkkelbegrep: Menneskelig samhandling formidles i stor grad gjennom 
språket, og som språkbrukende vesener motiveres vi av gode grunner, det 
Habermas kaller «kraften i de bedre argumenter». Gode argumenter gir 
motivasjon og gjør livet meningsfullt. Dette er også demokratiets kjerne- 
idé: Gode argumenter skal ideelt sett avgjøre i politiske debatter, ikke 

tvang eller storrelsen pa lommeboken. SKAM viser ikke bare at veien til 
individuell verdighet går via fellesskap og dialog, men målbærer også de 
demokratiske kjerneverdiene som vårt samfunn er tuftet på. 

En samtale mellom Sana og Yosef (sesong 4, episode 9) er et godt 
eksempel på hvordan serien framhever betydningen av dialog, verdighet 
og demokratiske verdier. De to diskuterer grunnleggende verdispørsmål. 
Yosef tilkjennegir at han tror sosial tilhørighet er det dypeste menneske- 
lige behovet. «Egentlig er alle helt like», sier han, og alle tror de er på lag 
med de gode. Det finnes imidlertid ikke noe som er godt eller ondt, hev- 
der han, «bare masse mennesker som prøver å stå sammen i grupper for 
ikke å være aleine». Til dette tilføyer han at alle mennesker er likeverdige, 
og demokratiet er nettopp «bygget på ideen om at alle mennesker er like 
mye verdt». «Om Skam er representativ som et uttrykk for en kulturell 
bevegelse bort fra den liberalistiske frihetsforståelsen, mot en forståelse 
av at frihet ikke kan etableres uavhengig av (et grenseoverskridende) fel- 
lesskap, vil fremtiden vise.» (Lindtner & Skarstein, 2018, s. 22) 


Avslutning 


Vi har lover mot seksuell trakassering i Norge. Likevel klarer ikke retts- 
vesenet å gi kvinner reell beskyttelse mot trakassering. Det finnes sterke 
uformelle reguleringer av kjønn og seksualitet. Den maskuline domi- 
nansen opprettholdes. Den symbolske volden er fortsatt virksom, ikke 
bare i SKAM, men også i samfunnet for øvrig. Statsadvokat Erik Førde 
bekrefter dette i et intervju med Aftenposten: «Vi er så opptatt av den 
negative muslimske æreskulturen, men vi evner ikke å se at vi finner nøy- 
aktig de samme elementene i vår kultur. Det er kvinnene som må bære 
æren og moralen i samfunnet.».* Det foreslås nå endringer i lovverket, 
lavterskeltilbud og økt fokus på seksualundervisningen i skolen etter 
SKAM og #metoo. Det gjenstår å se om dette bidrar til at den maskuline 
dominansen blir borte over tid. 

Vi kommer imidlertid ingen vei hvis vi ikke erkjenner at vi alle i større 
eller mindre grad er preget av de kjønnede dypstrukturene. Jeg har i 


10 —https://www.aftenposten.no/digital/-Tar-du-et-sexbilde-av-en-jente-under-18 -blir-du-domt- 
Tar-du-bilde-av-en-gutt-under-18 -gar-du-fri-10127b.html 

denne artikkelen vist hvordan dette gjelder for karakterene i SKAM, men 
det er selvsagt også tilfellet for lærere, pa alle nivåer i utdanningssystemet. 
Lærere som vil skape gode dialoger med sine elever, må derfor reflektere 
over sine egne kulturelle blindsoner, slik at de ikke ubevisst medvirker 
til å opprettholde den maskuline dominansen og heteronormativiteten. 

Jeg har i denne artikkelen vist hvordan SKAM kan gi ungdom en 
bedre forståelse av seg selv og sine omgivelser. Skal lærerne også bidra, er 
det ikke tilstrekkelig at de reflekterer over de kjønnede dypstrukturene. 
I tillegg må de kommunisere om tabubelagte temaer på en måte som når 
fram til ungdommene. Da er det viktig at lærerne ikke framstår som 
gravalvorlige. «Humoren er en av sivilisasjonens mest pålitelige allierte», 
påpeker antropologen Jan Brøgger (1976, s. 70). Humor og selvironi letter 
på trykket, virker ufarliggjørende. Dette er også et bevisst grep serieska- 
per Julie Andem bruker i SKAM: 


Humor i seg selv fjerner skam. Vi prøver å få til gjennom hele serien at både 
karakteren og seeren kan le av det utilstrekkelige, uten å ta brodden av det dra- 
matiske. Og så vil vi vise dem verdien av å konfrontere frykt. Det handler ikke 
om alle andre, men hva du selv kan få til. Det kommer en mestringsfølelse fra 
å stå i det som er vanskelig, og konfrontere problemer. Den mestringsfølelsen 


bygger selvbildet." 


Humor er et skritt mot å undergrave doxa, humoren tydeliggjør at dyp- 
strukturene er sosiale konstruksjoner: De er skapt av mennesker, og kan 
derfor også forandres av mennesker. 

SKAM har hatt stor betydning for hvordan vi snakker om seksuelle 
krenkelser, homofili og andre religioner i den norske offentligheten. Det 
er nå opp til lærere å ta stafettpinnen videre inn i klasserommene. 


Forfatterpresentasjon 


Rønnaug Sørensen er universitetslektor i sosiologi, Institutt for kultur, 
religion og samfunnsfag, Fakultet for humaniora og utdanningsvitenskap 
ved Universitetet i Sørøst-Norge. Hennes forskning retter seg mot kjønn, 


1 http://rushprint.no/2016/04/nerven-i-skam-skal-vaere-sterk-og-relevant/ 

Abstract: This chapter is an analysis and discussion of the globally popular human 
rights education film: A Path to Dignity: the Power of Human Rights Education. The 
film is produced by Ellen Bruno and is a cooperation with the UN department 
OHCHR and the human rights education organisations HREA and SGI. The film 
combines human rights education and dignity. Our research question is how human 
rights education and dignity is presented and understood in the film. The film is 
organized in three parts, and addresses Indian children, a Muslim woman and 
police in Australia. We have analysed the part about the young children in India. In 
our discussion of the film we have applied social semiotic theory and related analyti- 
cal tools. We have analysed the representations, interactions and composition of the 
film. The result of the analysis shows a focus on the local situation of the children. 
Through human rights education the children experience a transformation in gai- 
ning a sense of dignity. This leads to a particular concern for others whose dignity 
is violated. The state that is responsible for their human rights is not addressed. The 
film presents human rights education with an interest for individual children, and 
dignity is understood morally, as responsibility for the other. 


Keywords: Dignity, Human rights education, United Nations, Multimodality 


Filmen A Path to Dignity: The Power of Human Rights Education er en 
populær film i menneskerettighetsundervisningen (MRU), hyppig vist 


Sitering av denne artikkelen: Maagerø, E. & Valen-Sendstad, Å. (2019). Menneskeverd og menneske- 

i store deler av verden. Dignity, eller verdighet pa norsk, er et normativt 
og fundamentalt grunnbegrep i menneskerettighetene (MR). Til tross 
for begrepets sentrale rolle er det uklart hva det betyr. Pa bakgrunn av 
dette og filmens store utbredelse ogsa i undervisning er det av betydning 
å undersøke hvordan filmen formidler og oppfatter verdighet. 

Artikkelen har to formål. For det første ønsker vi å gjøre en analyse av 
filmen ut fra et sosialsemiotisk rammeverk for å avdekke noe av filmens 
meningspotensial. For det andre ønsker vi å diskutere framstillingen av 
verdighet i filmen. Vi vil ut fra dette forsøke å besvare to spørsmål: Hva 
slags meningspotensial finner vi i filmen? Hvordan forstås og kommu- 
niseres verdighet i filmen? Vi går særlig inn på den delen av filmen som 
dreier seg om MRU med barn i India. 

Nedenfor presenteres først filmen og bakgrunnen for den og deretter 
noen sentrale betydninger av begrepet verdighet og utvalgte modeller for 
MRU. Vi gjør så rede for den sosialsemiotiske tilgangen vi benytter for 
å analysere filmen som multimodal tekst, og for selve analyseverktøyet. 
Videre blir den sosialsemiotiske analysen presentert, før framstillingen 
av verdighet i filmen diskuteres i forhold til noen sentrale forståelser av 
verdighet. 


Presentasjon av filmen 


Filmen A Path to Dignity: the Power of Human Rights Education er laget 
av den anerkjente amerikanske regissøren Ellen Bruno i samarbeid 
med SGI (SokaGakka International, en buddhistisk fredsorganisasjon), 
Human Rights Education Associates (HREA) og The Office of the Uni- 
ted Nations High Commissioner for Human Rights (OHCHR). Den ble 
vist for første gang på en tilstelning ved UN Human Rights Council 
i Genéve i 2012 og har senere blitt vist på menneskerettighetsarrange- 
menter over hele verden. Filmen er påkostet med opptak i flere deler 
av verden og med versjoner på flere språk (arabisk, kinesisk, engelsk, 
fransk, japansk, russisk og spansk). De tre organisasjonene som står bak 
filmen, sier at de har følgende mål med den: [We] «have jointly produced 
this film as a tool to raise awareness about the positive role that human 
rights education can play in fulfilling human rights.» De sier videre at de 

ønsker å vise den kraften som ligger i utdanning, og at hovedbudskapet 
er: «One person can make a difference.» Filmen er med andre ord tenkt 
som en pedagogisk ressurs, og det er utarbeidet oppgaver som seerne 
kan arbeide videre med, og slik fordype seg i filmens tematikk. Filmen 
har en egen hjemmeside, og her understrekes betydningen av utdan- 
ning og den pedagogiske dimensjonen som er tiltenkt filmen. Det heter 
blant annet: 


Human rights education can transform peoples lives, empowering individuals 
ona path to dignity and bring about positive change in their respective commu- 
nities and societies. In this sense, human rights education plays a fundamental 
role in ensuring equality and equal opportunities, combating discrimination 


and preventing human rights violations. 


Filmen er 28 minutter lang og består av tre deler eller caser som viser 
hvordan utdanning i menneskerettigheter har hatt betydning for skole- 
barn i India, politiet i Melbourne, Australia og kvinnelige voldsoffer i 
Tyrkia. De indiske barna lever i Tamil Nadu i Sør-India. De lærer om den 
indiske grunnloven og om barns rettigheter og om likeverd og diskrimi- 
nering, og de setter det de lærer, i forbindelse med dagliglivet sitt i skole 
og hjem. For politiet i Melbourne blir kunnskapen og bevisstheten om 
menneskerettigheter viktig i måten alt politiarbeid utføres på, og også 
måten den enkelte politimann og -kvinne ser på mennesker de møter i 
arbeidet sitt på. I Tyrkia lærer kvinner om menneskerettigheter gjennom 
ukentlige workshoper, og de får innsikt i hvilke muligheter de har som 
kvinner til å få et likeverdig og godt liv. De tre delene er rammet inn av 
bilder av sjø som slår mot en strand, og sjøen eller havet blir et sammen- 
bindende element, nærmest en metafor for at vi alle hører sammen. I til- 
legg vises innslag av personer som informerer om ulike former for arbeid 
med menneskerettigheter og verdighet, og om hva dette har hatt å si for 
dem vi møter i filmen. Informasjonen gis både av personer som arbei- 
der for menneskerettigheter regionalt, og av mer internasjonale størrelser 
som Laura Chinchilla Miranda, som var president i Costa Rica fra 2010 
til 2014, og i en periode FNs høykommissær for menneskerettigheter. I 


1 Se: https://www.youtube.com/watch?v=ahEotJbvl78 

tillegg til informasjonen fra personer vises det dessuten plakater med 
tekst som gir konsentrert informasjon om forhold som de som star bak 
filmen, apenbart onsker at skal framheves. Plakatene tjener det pedago- 
giske budskapet. 


Teoretisk ramme 
Verdighet i en menneskerettighetskontekst 


Verdighet, iboende verdighet, et liv i verdighet og menneskeverd er sen- 
trale begreper i MR-konvensjoner. Slik konvensjonene er bygd opp, er 
verdighet grunnsteinen som rettighetene bygger pa: «Dignity is ... what 
grounds all our rights» (Waldron, 2012, s. 17). Pa denne bakgrunnen er 
det ikke overraskende at en film om MRU spiller pa nettopp verdighets- 
begrepet. I denne delen trekker vi fram noen elementer i forstaelsen av 
dette begrepet, hentet fra diskusjonen om innholdet i begrepet. 

En av rottene til begrepet er naturretten, hvor verdighet oppfattes som 
iboende, noe mennesket har i seg selv fordi hun er menneske. Maritain 
sier mennesket innehar «intrinsic worth and dignity» (Maritain, 1952, 
s. 88). Menneskerettighetshistoriker Johannes Morsink (2009) hevder at 
de som utviklet Verdenserklæringen for menneskerettigheter, hadde en 
naturrettslig tolkning av verdighetsbegrepet. Han mener videre at dette 
er en umistelig dimensjon ved MR. Ifølge Morsink må forestillingen om 
en metafysisk dimensjon ved mennesket holdes i live for at MR skal ha en 
universell forankring og legitimitet. Det er noe ved mennesket som gir 
henne en unik verdi, en spesiell verdi blant annet liv; mennesket besitter 
«a mysterious essential human quality» (Bostrom, 2005, s. 209). Denne 
forståelsen er det også vanlig å legge til Kant (Gewirth, 1996, s. 66), selv 
om det også er andre lesninger av hans forståelse av verdighetsbegrepet 
(se Arntzens kapittel i denne boka og dessuten Sensen (2011, s. 174-214)). 
Mennesket har verdi i seg selv og ikke fordi det er til nytte, men derimot 
er et formål i seg selv. 

Når dette verdighetsbegrepet blir så viktig i moderne MR-diskurs, 
er det blant annet fordi menneskeverdet knyttes til ethvert menneske. 
Mennesker må ikke kvalifisere seg til verdighet, det er nok å være men- 
neske (Nussbaum, 2007). I flere konvensjoner og i barnekonvensjonens 

artikkel 2 er det en omfattende liste over hvem som dekkes av kon- 
vensjonen. Alle barn har barns rettigheter, og alle mennesker har 
menneskerettigheter. 

Andre forstaelser av menneskeverdet avviser metafysiske tolkninger 
og soker i stedet immanente forstaelser av begrepet, som Fukuyama 
(2002, s. 149) som hevder at mennesket har en «en x-faktor». En annen 
med en slik forståelse er Dworkin. Han konstruerer verdighetsbegrepet 
over to prinsipper. For det første består det av selvrespekt: «Dignity 
requires self-respect» (Dworkin, 2011, s. 204) og videre: «I must recog- 
nize the objective importance of my living well» (Dworkin, 2011, 
s. 205). Han forutsetter at det å være menneske innebærer at man tar 
sitt liv på alvor, og har en form for selvrespekt. Dette innebærer at man 
tar et ansvar for sitt liv og forsøker å gjøre det beste ut av det. Fokuset 
er på eget liv og å realisere det så godt som mulig. Det andre prin- 
sippet i Dworkins verdighetsbegrep er autentisitet: «expressing your- 
self in your life, seeking a way to live that grips you as right for you» 
(Dworkin, 2011, s. 209). Autentisitet er å leve sitt liv på egne premisser. 
Man utvikler og følger sin egen plan for hvordan man ønsker å leve sitt 
liv, utvikler den stilen eller karakteren man selv ønsker seg. Selvrespekt 
innebærer å ta sitt liv på alvor, autentisitet er å gjøre sitt liv til noe per- 
sonlig og unikt. Livet skal fylles med noe man genuint ønsker seg i den 
konteksten man lever i. 

En annen dimensjon som er interessant, er hans bro mellom verdighet 
som et moralsk og et etisk begrep. Dworkin gjør verdighetsbegrepet til 
et grunnbegrep i sin etikk. Etikk handler om hvordan den enkelte kan 
leve gode og meningsfylte liv. Det verdige livet leves ut i et individuelt 
rom. I Dworkins anvendelse av moralbegrepet handler moral om hva 
som er felles normer og verdier for samfunn. Dette skal være normer 
og prinsipper som er forpliktende, objektive, upartiske — gyldige for alle. 
Dworkin anvender verdighetsbegrepet til å bygge bro mellom etikk og 
moral. Han bygger sin moralteori på et kantiansk prinsipp: «If you are 
to respect yourself, you must treat their (all human beings) lives, too, as 
having objective importance» (Dworkin, 2011, s. 255). Verdighet utvikles 
av Dworkin som en etisk verdi, individets gode liv, men han gjør det også 
til en grunnverdi i sin teori om moral. Hans resonnement er enkelt: Hvis 

du tar ditt eget liv pa alvor fordi det er viktig for deg, da ma du samtidig 
tilkjenne og respektere at ogsa andre ma kunne gjore det samme. Andre 
ma ogsa fa anledning til a leve sine liv i verdighet, med selvrespekt. I det 
ligger den moralske forståelsen av verdighet, man far et ansvar ikke bare 
for seg selv, men også for andre. 

Et annet aspekt ved verdighetsbegrepet er koblingen mellom verdig- 
het og transformasjon. Begrepet har i deler av MR-diskursen en klar 
politisk betydning og knyttes til og er en brekkstang for samfunn- 
sendringer. Beitz (2013, s. 288) forstår begrepet politisk og argumen- 
terer for at verdighet er en verdi som fremmes gjennom MR: «a value 
advanced by a public practice of human rights». Den politiske forståel- 
sen er enda mer eksplisitt hos inderen Baxi (Baxi, 1997). MR er for han 
et instrument for de undertrykte og skal først og fremst være et redskap 
til å endre livsvilkårene for de marginaliserte gruppene i samfunnet. 
Det er de som trenger MR. Det er de som skal løftes til et verdig liv. 
MR er i dette perspektivet normer forankret i de undertryktes kamp 
for verdighet. 

Felisa Tibbitts (Tibbitts, 2002, 2017) har analysert MRU globalt og 
mener den kan organiseres i 3 hovedmodeller: 


1. Verdi- og bevissthetsmodellen: Modellen er gjerne forbundet med 
offentlig og formell utdanning på ulike nivåer. Undervisningen gir 
en innføring i historie og bakgrunn for rettighetene, herunder filo- 
sofiske begrunnelser for dem. Det er videre sentralt å arbeide med 
betydningen av rettighetene og de institusjonene som forvalter dem. 

2. Den ansvarliggjørende modellen: Denne modellen er rettet mot pro- 
fesjoner som er særlig ansvarlige for MR i utøvelsen av sine «pro- 
fessional roles» (Tibbitts, 2002, s. 165). Hun nevner grupper som 
jurister, personer i offentlige tjenester og medisinsk personell, altså 
profesjoner som arbeider med sårbare grupper, som politifolk i fil- 
men. En annen gruppe i filmen er lærere. De er ansvarlige for MR 
overfor elever og foreldre. De er forpliktet til å respektere elevers 
rettigheter, som retten til medvirkning og privatliv. 

3. Transformasjonsmodellen: Modellen tilbys gjerne av NGO-er og er 
rettet mot mennesker som er krenket og undertrykt. Ofrene skal 

skoleres og mobiliseres gjennom undervisningen. Malet er poli- 
tisk og å endre samfunnsforhold. Ambisjonen er å skape aktivister 
(Mihr & Schmitz, 2007), mennesker som vil engasjere seg i kampen 
for MR og mot krenkelser av MR, for eksempel kvinnegrupper eller 
grupper som arbeider for minoriteters rettigheter. 


Disse tre modellene for MRU gjenspeiler betydelige forskjeller i hva pro- 
sjektet MRU innebærer. Den første modellen vil i mindre grad medføre 
endringer, den andre utvikler profesjonalitet blant yrkesgrupper med 
ansvar for MR, mens den siste modellen er en radikal politisk endrings- 
modell, med betydelig gjennomslag i MRU-miljøer. I den delen av fil- 
men som vi går inn på, er det særlig modell 2 og 3 som gjenspeiles. Dette 
kommer vi tilbake til nedenfor. 


Sosialsemiotikk og multimodalitet 

Som bakgrunn for analysen av filmen har vi valgt sosialsemiotisk multi- 
modalitetsteori. Sosialsemiotikk ble utviklet av den britiske lingvisten 
Michael Halliday (1978). Semiotikk er ifølge Halliday (og de Saussure før 
ham) læren om meningsskapende tegn, og Halliday sier at all form for 
meningsskaping skjer i samspill mellom mennesker i sosiale kontekster. 
Mennesket er for Halliday primært «a social man» (Halliday, 1978, s. 9) 
og kommuniserer med andre gjennom systemer av tegn. For Halliday 
er verbalspråket menneskets viktigste kommunikasjonsmiddel, men ver- 
balspråket realiseres hele tiden sammen med andre former for menings- 
skaping. Grunnleggende for språk og andre meningsskapende systemer 
er tre fundamentale meningstyper (eller metafunksjoner som Halliday 
kaller dem, se blant annet Halliday, 1994) som alltid realiseres samtidig: 
den ideasjonelle, den mellompersonlige og den tekstuelle metafunksjo- 
nen. Den ideasjonelle metafunksjonen viser til den representasjonen 
som et meningsskapende system har i forhold til virkeligheten. Språk er 
for eksempel ikke virkeligheten, men setningene er konstruert slik at de 
representerer handlinger og tilstander i virkeligheten. Samtidig vil språk 
og andre meningsskapende systemer ha ressurser til interaksjon. Dette er 
den mellompersonlige metafunksjonen. Den tekstuelle metafunksjonen 

betegner Halliday (1994) som limet mellom de to andre metafunksjonene. 
Spraket og andre meningsskapende systemer har ressurser til 4 binde ele- 
menter sammen til storre helheter. 

Sosialsemiotikere som O’Toole (1994), Kress (2010), van Leeuwen 
(1999, se ogsa Kress & van Leeuwen, 2001, 2006), Baldry og Thibault 
(2006) og Machin (2007) bygger pa Hallidays syn pa meningsskaping 
og har utviklet teorier og analysemetoder for andre meningsskapende 
systemer som visuell meningsskaping (stillbilder og levende bilder), 
musikk, farge, kroppssprak m.m. De bygger i sine arbeider pa de tre 
metafunksjonene som er presentert ovenfor, men i visuell menings- 
skaping bruker for eksempel Kress og van Leeuwen (2006) begrepene 
representasjon, interaksjon og komposisjon i stedet. Flere av de sosial- 
semiotikerne som er nevnt ovenfor, har i sine arbeider også vært opp- 
tatt av samspillet mellom ulike former for meningsskaping og bidratt 
til forståelse av multimodal meningsskaping. En modalitet kan define- 
res som et semiotisk (eller meningsskapende) system som har et visst 
potensial og en viss begrensning for å skape mening. Dette omtales som 
det semiotiske systemets modale affordans. For eksempel vil et bilde 
ha et potensial for romlig og umiddelbar meningsskaping, mens ver- 
balspråket (som er sekvensielt) vil ha et potensial for beskrivelser og 
argumentasjon. Thibault hevdet i en omfattende artikkel fra 2000 at 
det ikke finnes noen monomodale tekster. Selv tekster i ei trykt bok, 
der verbalspråket absolutt er det mest framtredende meningsskapende 
systemet, vil ifølge Thibault være multimodale ved at verbalspråket 
samspiller med design på siden, fonter og papirkvalitet og dermed ska- 
per et multimodalt uttrykk. Film er derimot en svært rik multimodal 
tekst der flere modaliteter samspiller. Den helhetlige meningen i sam- 
spillet blir mer enn summen av modalitetene (Thibault, 2000). 

Det er også viktig å understreke at all form for meningsskaping 
skjer i en kontekst. Mennesker skaper mening i her-og-nå-situasjoner 
(situasjonskontekster), og konteksten vil påvirke hvilke valg som tas 
ut fra de ressursene som står til disposisjon. En film produseres for å 
presentere et innhold og fungere overfor tenkte seere i tenkte situasjo- 
ner. Når betrakterne ser filmen, skjer dette i konkrete kontekster som 
vil ha betydning for tolkningen. Samtidig vil filmen inngå i en større 

kulturkontekst som skaper en ramme for filmuttrykket, bade nar fil- 
men blir produsert, og nar den blir sett. Betrakteren kommer til fil- 
men med sine personlige, men ogsa sine kulturelle erfaringer. Derfor 
vil tolkningen av filmen kunne variere fra individ til individ, fra situa- 
sjonskontekst til situasjonskontekst og innenfor ulike kulturkontekster. 
Ut fra dette vil vi understreke at analysen i neste delkapittel vil bygge 
pa vare tolkninger. 


Analysemetode 


I denne artikkelen er det en film som star i fokus. Filmer er komplekse 
multimodale uttrykk der levende bilder, verbalsprak (i dette tilfellet bade 
muntlig og skriftlig verbalsprak), musikk, lyd, farger, bevegelser, gester 
m.m. er med på å skape den helhetlige meningen. Det er så godt som 
umulig å fange all form for meningsskaping i så komplekse uttrykk som 
film. Dessuten karakteriseres en film av stadig vekslende bilder som det 
ikke er meningen at skal holdes fast, men som utvikles etter hverandre 
sekvensielt i tid. Filmer har også en dramaturgi som viser en form for 
overordnet komposisjon. Vi vil i analysen av denne filmen bygge på de tre 
metafunksjonene nevnt ovenfor, og som Kress og van Leeuwen omtaler 
vi dem som representasjon, interaksjon og komposisjon. 

Vi har valgt å analysere den delen av filmen som er fra Tamil Nadu i 
Sør-India. Denne delen varer i 10 minutter, og det er som nevnt barn og 
MRU som står i sentrum. Vi legger vekten på visuell meningsskaping, og 
tabellen nedenfor viser hva vi vil se på i analysen. Vi kommenterer også 


noen trekk ved verbalspråket, særlig under interaksjon. 


Representerte deltakere Blikk Oppbygning 


Handlinger Nærhet Framtredenhet 
Omgivelser Kameravinkel 


Farger 


Analyse 


Som nevnt ovenfor vil metafunksjonene strukturere analysen av utdra- 
get, men det er viktig å understreke at alle metafunksjoner er til stede 

samtidig i alle deler av filmen. Film er som medium lineær ved at fram- 
stillingen presenteres i en rekkefølge fra begynnelse til slutt. Men enkelte 
filmer har ikke-lineære trekk (Engelstad & Tønnessen, 2011, s. 60) og 
byr på scener fra ulike steder og tidspunkter som holdes sammen av for 
eksempel voiceover. Slik er denne filmen. 


Representasjon 


I denne delen av analysen er det viktig å identifisere de representerte 
deltakerne i filmen, handlingene deres og omgivelsene rundt handling- 
ene. De representerte deltakerne i den delen av filmen som vi har valgt 
ut for analyse, er skoleelever, lærerne deres og personer tilknyttet orga- 
nisasjoner som arbeider med menneskerettigheter. De tre gruppene 
har ulike oppgaver. Barna skal lære om menneskerettigheter og vise at 
det er mulig å endre på urettferdige forhold i dagliglivet. Lærerne har 
som oppgave å undervise barna om menneskerettigheter og være en 
støtte for dem når de ønsker å endre noe i nærmiljøet sitt. Personene fra 
menneskerettighetsorganisasjonene er Navi Pillay (FNs høykommissær 
for menneskerettigheter på den tiden filmen ble laget), Henri Tiphagne 
(direktør for People's Watch) og Mariasoosai Selvaraj (nasjonal pro- 
gramkoordinator ved Institute of Human Rights Education, People's 
Watch). De informerer om menneskerettigheter blant annet ut fra men- 
neskerettighetserklæringen og andre dokumenter og understreker hvor 
viktig undervisning er for å oppnå rettferdighet for alle og et verdig liv. 
De løfter temaene som presenteres, til et mer globalt nivå. Filmen veks- 
ler mellom å framstille de to første gruppene, barna og lærerne, som 
gruppe og som enkeltindivider. Det siste gjøres ved å fokusere på noen 
representanter for gruppen. 

Barna kan tolkes som de viktigste representerte deltakerne i denne 
delen av filmen. Det er de som er målet for undervisningen, det er de 
som skal endre samfunnet sitt til et bedre sted å være, og det er de som 
er framtiden. Barna blir hovedsakelig vist på skolen, i klasserommet 
og i skolegården, men også i noen tilfeller på skoleveien og hjemme. 
De bærer skoleuniformer, og dette blir et viktig attributt som styrker 

skolens betydning i filmen. Det er derfor barna som elever og skolen 
som kontekst som understrekes. Skolekonteksten settes med en gang 
i åpningen av en kort sekvens som kommer for selve presentasjonen 
av filmens tittel og annen informasjon. Bilder av føtter som går på en 
buss, vises, og en guttestemme benyttes som voiceover. Han snakker 
sitt eget språk, og det han sier, oversettes til engelsk og presenteres i 
skrift: «In the teashop, the lower caste is served in cocunut shells and 
the upper class is served in steel cups. And with the teacher's help, we 
solved that problem. I told them, ‘I will report this as a human right 
violation’». Mens gutten snakker, skifter bildet over til klasserommet og 
viser et nærbilde av ham foran ei tavle (se bilde 1 nedenfor). Hovedtema 
for den indiske delen av filmen presenteres konsentrert her i åpningen: 
Mye urettferdighet skjer i dagligdagse situasjoner som i tehuset, men 
også barn har makt til å endre urettferdige situasjoner hvis de lærer om 
menneskerettigheter. Samtidig understrekes det at læreren er viktig. 
Hun eller han er den støtten barna trenger for å kunne endre. Mennes- 
kerettigheter knyttes også til et klasseproblem der de fattige forskjells- 
behandles, og utsettes for krenkelser. 

Etter dette begynner selve den indiske delen av filmen, og bildet 
skifter til Navi Pillay. Hun leser menneskerettighetserklæringen som 
ble proklamert av det nyåpnede FN i 1948. Bildet skifter først tilbake til 
det seerne oppfatter som et klasserom, der et nærbilde av ei jente vises, 
før det igjen skifter over til en skolegård der hvite krittblomster er teg- 
net inn. Klasserommet er spartansk innredet uten bilder på veggene 
og uten annet pedagogisk materiale enn tavle og kritt. Jenta gir inn- 
trykk av å følge godt med mens Navi Pillay avslutter med å si: «The full 
realization of human rights requires all human beings to be aware of 
their and other people's rights and of their means to ensure their pro- 
tection.» Ved denne elliptiske klippemåten (Engelstad & Tønnessen, 
2011, S. 96) skapes det en sterk forbindelse mellom elevene og mennes- 
kerettighetene, men barna, som andre, må bli klar over rettighetene 
sine. Her kan skolen hjelpe gjennom undervisning i menneskerettighe- 
ter. Filmen viser også flere ganger hvordan lærere tar opp dette temaet 
i klasserommet. Elliptisk klipping går igjen i filmen. 


151 


KAPITTEL 6 


A 
fv 
A 

J 


O ET TE I 
Me | told them St will feport this 
as a human nights violation.” 


Å al] 


Bilde 1 og 2. Barn i Tamil Nadu. Bildene er hentet fra A Path to Dignity. © Human Rights 
Education Associates (HREA), Soka Gakkai International (SGI), Office of the United Nations 
High Commissioner for Human Rights (OHCHR), 2012. 


Jenta i bilde 2 kan tolkes som hovedpersonen i filmen. Hun har skole- 
uniform som de andre elevene, men blir ogsa presentert med navn, Pre- 
malatha, i hvit skrift i et av bildene, noe som styrker hennes individualitet. 
Under navnet står det skrevet «Human rights student». Som de andre 
elevene kommer hun fra fattige kår. Dette understrekes gjennom klipp 
fra hennes verden: en vannpost med mange voksne og barn som kommer 
for å hente vann, kjøkkenet hjemme der jenta hjelper til med matlaging 
og veien til skolen i buss. I disse klippene er det mye reallyd, som biler 
som tuter, skraping, mennesker som snakker osv., noe som understre- 
ker den naturalistiske representasjonen (se Kress & van Leeuwen, 2006). 
Disse sekvensene knyttes til jenta ved hjelp av voiceover. Hun er i klas- 
serommet og forteller om det hun opplever som krenking av mennes- 
kerettigheter, mens filmen viser scener fra de stedene som nevnes. Hun 
sier blant annet: «In our village, my family is of lower caste. When I fetch 
water from the tap the others take water first and only then we can get 
some. If we say: “We came here first’ they mock us and ask: ‘Why are you 
talking so much being from a lower caste?’» Senere i filmen bringes også 
kjønnsperspektiv inn gjennom denne jenta. Hun vises igjen i nærbilde, 
krever oppmerksomhet gjennom blikket (Kress & van Leeuwen, 2006) 
og sier: «My parents make me do all the work — never my brothers. Only 
boys are valued and supported in my family, not at all girls. I ask why the 
boys can't help. You gave birth to all of us. Why am I the only one who 
has to work? They say, "The boys will take care of us until we die. But you 
will go away.» Jenta forteller også at hun blir slått, og at ei jente i lands- 
byen satte fyr på seg selv fordi foreldrene oppførte seg dårlig mot henne. 

Temaet tas opp igjen mot slutten av filmen i et klipp der jenta reflekterer 
over sin stilling som kvinne mens hun leker med en papegøye i bur, et 
kraftig symbol på ufriheten mange kvinner opplever. Menneskerettighe- 
ter handler med andre ord ikke bare om kampen mot urettferdighet i et 
klassesamfunn, men også om kvinners kamp for et verdig liv. 

Selv om jenta kommer fra den laveste kasten, er hun framstilt på det vi 
kan kalle en verdig måte. Hun har en tydelig stemme i klasserommet i til- 
legg til at hun er ren og velstelt. Det rosa sløyfebåndet hennes (og de andre 
jentenes, også i sterke farger eller i hvitt) lyser opp og skiller seg ut fra de 
mørke og nokså triste omgivelsene og framstår som det vi med Kress og van 
Leeuwen (2006) kan kalle et symbolsk attributt, et objekt som viser en sym- 
bolsk verdi (Machin, 2007, s. 63). Machin (2007, s. 70) sier: «Ihe meaning 
potential of brightness rests on the fundamental experiences we have with 
light and dark (...). Bright can be associated with moods such as happy ...». 
I dette tilfellet kan det rosa sløyfebåndet knyttes til verdighet og selvrespekt 
til tross for fattige kår og vanskelig livssituasjon, kanskje til og med til håp. 

En annen enkeltelev blir trukket fram gjennom voiceover, for eksempel 
når Henri Tiphagne snakker mens scener fra landsbyen, klasserommet 
og skolegården vises. Til slutt vises et nærbilde av en gutt i klasserommet. 
Tiphagne snakker om underkasten som tidligere ble kalt «the Untoucha- 
bles», og som i dag ofte betegnes som «Dalits». Han sier: «People who 
are upper class consider them, the Dalits, to be impure. For a young boy 
running into school ... just because he comes from the Dalit community, 
he may not be allowed to eat along with the others, because the spillover 
from his plate should not fall into somebody else’s plate.» Nar dette sies, 
lofter gutten hodet. Slik blir «det urene» koblet til ett enkelt barn, noe 
som gir en sterk virkning i filmen. 

Lærerne er som nevnt over, den andre gruppen deltakere. De blir vist 
i klasserommet der de underviser i menneskerettigheter, og i en sekvens 
der de selv er på kurs i menneskerettigheter. De har ikke en like framtre- 
dende plass i filmen som de to andre gruppene, men de er et viktig binde- 
ledd mellom ideene om menneskerettighetene og dokumentene disse er 
nedfelt i, og elevene. På kurset er det Henri Tiphagne som underviser. I 
filmen zoomes det inn på både mannlige og kvinnelige deltakere, og de 
gir inntrykk av å lytte konsentrert og følge godt med. Kameraet zoomer 

også inn pa tre bilder på veggen der særlig et portrett av Gandhi er tyde- 
lig. Det er opplyst av dekorasjonslys og pyntet med en krans. Slik knyttes 
Gandhi og hans ikkevoldsfilosofi til det Tiphagne sier: «We started with 
the words ‘human rights” ... and then we tried to understand what was 
Dalit human rights. We understand that these are very powerful words. 
But who are we? Who are we? All those who are working for the promo- 
tion or the protection of human rights, of all people, we are all human 
rights defenders.» Gjennom ordet dalit knyttes det et band til elevene 
som er presentert tidligere i filmen. 

Særlig to kvinnelige lærere far spesiell oppmerksomhet og blir repre- 
sentanter for lærergruppen. De er begge kledd i fargerike sarier, bærer 
smykker og er velstelte. Fargene skaper kontraster til de enkle omgivel- 
sene slik fargene på elevenes sløyfebånd gjør, og gir kraft til personene (se 
van Leeuwen, 2011). Den ene læreren vises i nærbilde rett etter kurssitua- 
sjonen, og navnet hennes kommer opp i bildet: K. Jothimani, Human 
rights teacher, Theni District. 


— 


A f 
Atithe time, I didn't understand ay 
a lot ofithings that were happening in society. 


Bilde 3. K. Jothimani. Bildet er hentet fra Path to Dignity. © Human Rights Education Associates 
(HREA), Soka Gakkai International (SGI), Office of the United Nations High Commissioner for 
Human Rights (OHCHR), 2012. 


Jothimani sier pa sitt eget sprak (som oversettes til engelsk tekst): «The 
first time I attended the human rights training was in 2001. At the time, I 
didn’t understand a lot of things that were happening in society. Human 
rights ... We didn’t even know what it was or what it meant. We went to 

the training programme and there we learned a lot.» Etter at hun har sagt 
dette, skifter bildet til et klasserom, og slik skapes sammenhengen mel- 
lom det hun har lært pa kurs, til det hun og andre lærere nå kan lære elev- 
ene. Den andre læreren underviser i klasserommet som ble presentert i 
begynnelsen av filmen. Læreren står foran tavla og skriver (oversatt) «The 
rights of the child». Det hun sier, blir tekstet til engelsk: «We have a lesson 
in human rights education on the rights of the child, the right to play, the 
right to freedom of expression, and the right to liberty.» Innholdet er med 
andre ord knyttet til barn og barns perspektiv. Læreren inviterer elevene 
til å skrive på tavla og ber dem skrive «the right to liberty» og «the right 
to freedom of movement». Hun prøver med andre ord å engasjere elevene 
i temaet, noe også elevenes presentasjoner av urettferdighet i dagliglivet 
skulle bidra til (se ovenfor). Det zoomes også inn på jenta vi møtte tidli- 
gere i filmen, og det skapes en sammenheng mellom det hun kjemper for 
i hverdagen sin, og det hun har lært av læreren. 

Den tredje gruppen er de som arbeider med menneskerettigheter i 
organisasjoner. Det dreier seg i den indiske delen av filmen om tre perso- 
ner (se ovenfor). De tre har som tidligere nevnt som oppgave å trekke for- 
bindelser mellom ideene om menneskerettigheter og konkrete situasjoner 
i samfunnet representert ved elever og lærere i Tamil Nadu. De represen- 
teres først og fremst gjennom voiceover og gjennom nærbilder i nøytrale 
omgivelser (mot en vegg eller et tekstil) der de snakker inn i kameraet. 


Bilde 4. Mariasoosai Selvaraj. Bildet er hentet fra A Path to Dignity. © Human Rights Education 
Associates (HREA), Soka Gakkai International (SGI), Office of the United Nations High 
Commissioner for Human Rights (OHCHR), 2012. 

Navi Pillay tar utgangspunkt i menneskerettighetserkleringen, mens 
Henri Tiphagne særlig kommenterer det elevene tar opp i skolen, og 
dessuten temaer som lærerne på kurs i menneskerettigheter må kunne. 
Mariasoosai Selvaraj (se bilde 4) understreker viktigheten av å presentere 
menneskerettighetene for myndighetene slik at alle barn kan få under- 
visning i menneskerettigheter og forbedre sin egen situasjon. Han hevder 
at det ikke er mulig å forandre foreldrene. Det er barna man må satse på. 
Hans budskap er: «Each child can make a change through practising the 
human rights value. That is important.» 


Interaksjon 


I dette delkapitlet skal vi ta opp hvilke grep som gjøres for å skape kon- 
takt mellom filmen og seerne. Machin (2007, s. 116) sier: «In images as in 
real life, distance signifies social relations.» Nærbilder av de representerte 
deltakerne er et grep som er svært tydelig i filmen, og dette grepet gjør 
det lettere for betrakterne å identifisere seg med de representerte delta- 
kerne. Det skapes et intimt forhold mellom disse personene og seerne. 
Når elevene kommer med sitt budskap, er de nær oss, og de snakker 
direkte til oss. Det samme gjelder læreren som forteller om opplærin- 
gen hun har fått i menneskerettigheter, og det gjelder de tre representan- 
tene for menneskerettighetsorganisasjonene. I flere klipp ser i tillegg de 
representerte deltakerne rett inn i kamera. Blikket rettes mot seerne, og 
det kreves oppmerksomhet (Kress & van Leeuwen, 2006, s. 120). Blikk er et 
svært viktig kontaktskapende middel, og seerne vil føle at de tiltales direkte. 
Et tydelig eksempel på dette er gutten som innleder filmen (se bilde 1). Han 
ser rett inn i kameraet og krever at seerne hører på det han har å si om hvor- 
dan den laveste kasten blir behandlet i tehuset. Siden en så stor del av filmen 
fra India har nærbilder av de representerte deltakerne, får filmen et sterkt 
pedagogisk preg. Som seere belæres vi om urettferdighet, og om hvordan 
kunnskaper om menneskerettigheter kan bøte på denne urettferdigheten. 
De tre representantene for menneskerettighetsorganisasjonene er vist svakt 
fra siden og har ikke blikket rettet rett mot kameraet. De krever derfor 
ikke oppmerksomhet gjennom blikket slik noen av barna gjør. Kontakten 
mellom seerne og barna blir derfor i flere tilfeller sterkere enn mellom 

seerne og disse representantene. Barna snakker mer til folelsene, mens de 
tre representantene mer har en opplysende funksjon. 

Kameravinkel er også et viktig filmatisk grep. I sekvenser med nærbilder 
er ofte kameravinkelen nøytral, dvs. at den representerte deltakeren som 
snakker, er i samme høyde som seerne, og det skapes et symmetrisk forhold 
mellom dem (Machin, 2007, s. 117; Kress & van Leeuwen, 2006, s. 134). Slik er 
det i bilde 2 ovenfor. Men i noen tilfeller er den som snakker, filmet nedenfra 
slik vi ser i bilde 1. Da får personen som snakker, ekstra makt (Kress & van 
Leeuwen, 2006, s. 136). Seerne ser opp mot ham, og han ser ned i kameraet. 
Dette er med på å gjøre innledningssekvensen viktig. Gutten krever opp- 
merksomhet samtidig som han gis makt til å formidle budskapet sitt. 

Når oversiktsbilder fra klasserommet, skolegården og landsbyen vises, 
er personene opptatt med ulike gjøremål. De henvender seg ikke direkte til 
seerne, men til hverandre, eller de er henvendt mot forskjellige objekter. I 
klasserommet er elevene gjerne vendt mot læreren og tavla. De lytter mens 
læreren underviser, eller de går fram og skriver på tavla. Seerne kan obser- 
vere disse aktivitetene, men blir ikke trukket inn i dem. I slike sekvenser 
tilbys seerne informasjon (Kress & van Leeuwen, 2006, s. 134). Informa- 
sjonen i bildene understøtter og utfyller det som sies av de representerte 
deltakerne, gjerne parallelt som voiceover. Disse sekvensene er viktige fordi 
de konkretiserer det som tas opp gjennom verbalspråket, og lar seerne få et 
innblikk i leveforhold hjemme og på skolen. 


A small group of children will gather. 


Bilde 5. Barn i Tamil Nadu. Bildet er hentet fra A Path to Dignity © Human Rights Education 
Associates (HREA), Soka Gakkai International (SGI), Office of the United Nations High 
Commissioner for Human Rights (OHCHR), 2012. 

Akkurat som bilder kan verbalspraket kreve handlinger eller informa- 
sjon av lytterne eller tilby informasjon. Nar handlinger eller informasjon 
kreves, skjer det gjerne ved imperativer eller spørsmål som stilles til dem 
som hører på. Når informasjon tilbys, skjer det gjerne gjennom konsta- 
terende setninger. I filmen henvender riktignok de representerte delta- 
kerne seg direkte til seerne, men det er allikevel informasjon som tilbys, 
og ikke kreves, gjennom verbalspråket. Både elevene, læreren og de tre 
representantene fra menneskerettighetsorganisasjonene benytter kon- 
staterende setninger. Lytterne kan ta imot informasjonen og være enig 
i den, eller de kan benekte den. Men det kreves ikke gjennom språket 
at lytterne skal gjøre noe aktivt. To eksempler kan illustrere dette. Navi 
Pillay sier følgende i begynnelsen av filmen: «All human beings are born 
free and equal in dignity and rights. The full realization of human rights 
requires all human beings to be aware of their and other people's rights 
and of their means to ensure their protection.» Mot slutten av filmen sier 
en av elevene (tekstet på engelsk): «My neighbours forced their 13-year- 
old daughter to get engaged. We asked her parents why. They said it was 
because they were poor. We told them, "This is wrong. You should allow 
your daughter to get an education. So they allowed her to stay at school 
and called off the wedding. She is in the 9" grade now.» Begge informerer 
de lytterne gjennom verbalspråket, men ber ikke eksplisitt lytterne om å 
handle. Dette er typisk for den indiske delen av filmen. Gutten forteller 
at de derimot henvendte seg direkte til jentas foreldre og krevde noe av 
dem. Dette skjer flere ganger i filmen, både gjennom det barna forteller, 
og i klasserommet når læreren ber elevene gjøre noe. Men dette formidles 
til lytterne uten krav til dem. 


Komposisjon 

En film består av sekvenser som er ordnet etter tid. Den begynner et sted 
og slutter et annet. Når vi studerer filmens komposisjon, er vi opptatt av 
rekkefølgen på sekvensene, med andre ord hvordan vi som seere blir ført 
gjennom filmen (Engelstad & Tønnessen, 2011). Det er ikke noe tydelig 
høydepunkt i den delen av filmen som foregår i India. Den har en flat 
struktur der sekvens avløser sekvens til den går over i den neste delen 

(politiet i Melbourne, Australia). Denne delen av filmen er knyttet til ett 
sted, Tamil Nadu i Sør-India, og stedet binder filmen sammen. Det er 
mulig at representantene for organisasjonene befinner seg et annet sted, 
men de knyttes til stedet gjennom bruk av voiceover. Filmen veksler 
mellom nærbildene av representanter for de tre gruppene som snakker 
direkte til seerne, og sekvenser fra nærmiljøet som klasserom, skolegård, 
på bussen, ved vannposten, på kjøkkenet til jenta osv. (se over). Denne 
vekslingen danner en slags rytme i filmen. Engelstad og Tønnessen (2011, 
s. 103) sier at «korte innstillinger i rask rekkefølge egner seg til dramatisk 
og actionpreget handling, mens lange dvelende innstillinger kan gi sig- 
naler til tilskueren om noe spesielt betydningsfullt i det visuelle forhol- 
det». Lengden på sekvensene varierer, men hver sekvens oppleves som 
nokså lang, og særlig talesekvensene gis stort omfang. Selve budskapet 
får dermed oppmerksomhet. Som tidligere nevnt binder voiceover delene 
sammen og blir et svært viktig grep for å skape sammenheng. Gjennom 
voiceover får dessuten de representerte deltakerne som snakker, formid- 
let mye informasjon på kort tid. Voiceover blir derfor også et grep som 
tjener filmen som opplysnings- og undervisningsfilm. 

Også andre elementer holder filmen sammen. For eksempel er det 
noen barn som går igjen, særlig jenta som er presentert ovenfor. De andre 
barna som uttaler seg i filmen, er dessuten alltid framstilt som elever i 
skoleuniformer og med klasserommet som bakgrunn. Skolekonteksten 
er også med på å skape sammenheng og styrker undervisningsbudskapet 
i filmen. Også lærerne på kurs i menneskerettigheter understreker for- 
midling av undervisning. Det samme gjør det som formidles gjennom 
verbalspråk ved at det er ord som «human rights» som går igjen, men 
også ved at eksempler på krenkelse av menneskerettigheter går igjen, all- 
tid etterfulgt av at det går an å gjøre noe med urettferdighet. 

Et kompositorisk trekk er plakater som er klippet inn i filmen. Pla- 
katene er svarte og har hvit skrift. Den første kommer etter at Henri 
Tiphagne har tatt opp oppfatningen om at den laveste kasten er uren. 
Tiphagne er, som tidligere nevnt, direktør i People's Watch, og på plaka- 
ten står det: «People's Watch is actively engaged in training teachers in 
government schools throughout India. Teachers learn to conduct human 
rights education programmes for children in grades 6, 7 and 8.» De tre 

andre plakatene som vises, er rett etter at Mariasoosai Selvaraj er intro- 
dusert. Pa den forste star det: «United Nations human rights education 
initiatives, such as the ongoing World programme for Human Rights 
Education, encourage governments and civil society to develop effective 
human rights education programmes.» Pa den andre star det: «Since 1997, 
human rights educators have reached out to over 300 000 Indian school 
children», og pa den tredje «In addition to learning about the Indian 
Constitution, the children develop an understanding of the rights of the 
child, and the principles of non-discrimination and equality, and how 
these apply to their daily lives.» Den siste plakaten kommer helt mot slut- 
ten av filmen etter sekvensen med jenta og papegøyen i bur (se ovenfor). 
Det står: «International human rights law requires governments to train 
all government workers in human rights, including the military and the 
police, health workers and other civil servants.» Mens denne plakaten 
vises, er det reallyd i bakgrunnen. Stemmer høres, og det snakkes engelsk. 
Dette blir overgangen til neste del om politiet i Melbourne. Også ordet 
«police» på plakaten forbereder denne overgangen. Verbalteksten på alle 
plakatene tar opp undervisning i menneskerettigheter, og de understre- 
ker derfor hovedbudskapet i filmen. Plakatene framstiller en slags essens 
av det denne delen av filmen formidler. 

Hvis man skulle trekke fram ett trekk som er framtredende i filmen, så 
må skoleelevene nevnes. Barnas stemme er den tydeligste ut fra komposi- 
sjonen i filmen. Det er barna som kommer med de mest konkrete eksem- 
plene på urettferdighet, og det er barna som henvender seg mest direkte 
til seerne (se ovenfor). Samtidig er det barnas verden som får størst plass, 
ikke minst gjennom klipp fra klasserommet og skolegården. Dette er bar- 
nas arenaer, og det er barn som hele tiden vises. Ikke minst er de fargerike 
sløyfebåndene til jentene med på å gjøre dem framtredende i alle klipp 
der de er til stede. 

Analysen ovenfor har vist at budskapet i filmen er at undervisning i 
menneskerettigheter nytter. Når barn tar opp urettferdighet i sine omgi- 
velser, blir forhold endret til det bedre. Lærere slutter å slå elevene, jenter 
får gå på skole, den laveste kasten blir mer respektert, osv. Undervisning 
har kraft, og barna er framtidshåpet. Dette budskapet formidles på en 
svært tydelig måte gjennom visuelle og verbalspråklige virkemidler. Det 

blir for eksempel ikke problematisert at fattigdom ofte kan odelegge de 
aller beste hensikter, og at kjonnsroller stikker dypt. Selv om de fleste 
vil være enige i at opplysning og undervisning er avgjørende for å få til 
samfunnsendringer, ser denne delen av filmen ut til å presentere en auto- 
matikk mellom undervisning og endring. Bare barn får høre om mennes- 
kerettigheter, kan de endre sin situasjon. 


Verdighetsbegrepet i filmen 


Filmens tittel er A path to dignity. The path, stien, er et bilde på den 
vandringen og utviklingen som barna skal oppleve gjennom MRU. Barna 
blir, slik vi analyserer filmen, klar over sin verdighet gjennom undervis- 
ningen i menneskerettigheter. Filmen framstiller i utgangspunktet barn 
som ikke er bevisst på at de er bærere av verdighet. Med andre ord er 
verdighet noe man kan inneha uten å kjenne til det. Det er en blanding 
av noe naturgitt og noe man må tilføres gjennom kunnskap. Elevene får 
åpnet sine øyne og ser på seg selv på en ny måte, de oppdager sin iboende 
verdighet. Fordi man er menneske, innehar man verdighet uavhengig om 
man er klar over det eller ei. Den nyvunne innsikten endrer deres syn på 
seg selv og verden omkring. Jenta som er hovedpersonen i denne delen av 
filmen, sier at rettighetene (MR) er «birth rights», noe man er født med, 
mens en av lederne sier «all human beings are born free and equal in 
dignity and rights», klassiske referanser til naturrettstenkning. 

Innsikten i det å være født med verdighet endrer selvforståelsen til 
jenta og de andre barna i filmen. Analysen av filmen viste at dette temaet 
er viktig på flere nivåer. Lærerne som er MRU-lærere, viser tilbake til sin 
egen utdanning. Før de begynte å lære om MR, var de uten innsikt og 
forståelse for mangelen på rettigheter, og vi legger til verdigheten som 
rettighetene bygger på. På samme måte som MRU endret lærernes selv- 
forståelse, slik endrer deres undervisning elevene. 

Vi så tidligere at Dworkin oppfattet menneskets verdighet som en kom- 
binasjon av to faktorer. Den ene var autentisitet. Den framstår i møte med 
barnas virkelighet og deres utfordringer med grunnleggende hindringer 
i hverdagen som et vestlig ideal, som ikke treffer situasjonen i filmen. 
Den andre dimensjonen var selvrespekt. Det er mer relevant i filmens 

kontekst. Det innebærer å ta sitt liv pa alvor og ville gjøre det beste ut av 
det. Selvrespekt synes å være en viktig dimensjon ved filmens forståelse 
av verdighet. Elevene får gjennom innsikten i MR tilgang til sin egen ver- 
dighet. Dette gjenfinnes i filmen gjennom framstillingen av barna, som 
jenta med kjole og sløyfe i håret. Det medfører også at barna står opp for 
seg selv med tyngde og autoritet. De konfronterer til og med mennesker 
rundt seg, og de stoler på sine tolkninger av situasjoner. MRU tilfører og 
avdekker for barna deres verdighet, og det medfører selvrespekt og mot. 

MRU er i filmen framstilt på en måte som korresponderer godt med 
hva Tibbitts kaller transformativ MRU. I denne delen er det en trans- 
formasjon av hvordan elevene ser på seg selv. Transformasjonen fram- 
kommer i filmens komposisjon, representasjon og interaksjon. MRU er 
en «mindchanger», et avgjørende element i å skape et samfunn basert på 
verdighet og MR. 


Verdighet i hverdagen 

Analysen av filmen viser en vektlegging av barnas hverdag. Mye urettfer- 
dighet skjer i dagligdagse situasjoner. Det er to viktige poenger som ana- 
lysen av filmen viser. For det første har barna hovedrollene i den delen vi 
analyserer. Barna løftes opp og presenteres med verdighet, og det under- 
strekes at barn har verdighet. Det andre poenget er at barnas hverdag 
vektlegges. Urettferdigheten er noe barna møter rundt seg i måter de blir 
behandlet på. Barnas verdighet har med hverdagen å gjøre. 

Filmen engasjerer seg særlig med erfaringer som barn fra svakere stilte 
grupper har. På tehuset blir barn fra de øvre kastene servert med metall- 
kropper, mens de fra lavkastene får te servert i kokosnøttskall. Jenta som til- 
hører en lav kaste, blir ignorert og må vente til de fra høyere kaster er ferdige 
med å tappe vann, selv om hun var der først. Barn fra lavkaster, jenter og de 
kasteløse dalitene blir i framstillingen i filmen gjennomgående behandlet 
med verdighet i kontrast til hverdagens mangel på respekt og verdighet. 

I analysen viste vi situasjonen til jenta, Premalatha, som er hovedperso- 
nen i den delen vi diskuterer. Hun blir i sin egen familie utsatt for diskri- 
minering. Etter å ha blitt en MR-elev avdekker hun og tar tak i krenkelsen 
av hennes verdighet som urettferdigheten innebærer. Hun krever av sine 

foreldre en begrunnelse for den skjeve fordelingen av plikter i hjemmet, 
hvorfor brødrene hennes slipper husarbeidet. 

Dalitene nevnes eksplisitt. De kan ikke spise sammen med mennes- 
ker fra høyere kaster fordi de kan komme til å søle mat på deres mat, og 
da blir maten uren. Anvendt på dalitenes situasjon blir menneskeverdig- 
het et særlig sterkt budskap. De som i det indiske samfunnet ikke har 
plass ved bordet, får gjennom MRU en helt annen posisjon. Dalitene har 
samme verdighet som alle andre. I lys av et samfunn hvor verdighet i 
generasjoner er vevd sammen med blod og kaste, er dette et svært radi- 
kalt budskap. Verdighet er noe alle har, og det innbefatter likeverd. 


Verdighet og transformasjon 


Et viktig poeng i filmen som viser seg på alle de tre analysenivåene, er at 
MRU virker. I et tradisjonsbundet samfunn som barna i filmen lever i, er 
det at barn har verdighet i seg selv et radikalt budskap, en del av transfor- 
masjonen. Filmen framhever, som analysen påpeker, at barna har makt. 
De filmes med kameravinkler som kompositorisk understreker dette, og 
de krever oppmerksomhet fra tilskuerne med blikket sitt. De forteller 
stolt om hvor effektive de har vært når de har grepet inn i situasjoner på 
vegne av andre. Lærere sluttet å slå. Tehuset sluttet å servere lavkaster i 
kokosnøttskall, og foreldrene som skulle gifte bort datteren, gjorde det 
ikke etter at en gutt i filmen hadde grepet inn på vegne av jenta. Bar- 
nas virke som MR-agenter gir resultater. Barn har makt; de kan endre 
verden. 

Målet med MRU er, slik den indiske MRU-pedagogen Bajaj forstår det, 
et prosjekt for «social change». Tanken i filmen, som analysen påpekte, er 
at hvis man begynner med barna og endringene av dem og deres omver- 
den, så vil det endre samfunnet og etablere en MR-kultur. Filmens visjon 
er et langsiktig prosjekt. Verdigheten har politiske konsekvenser. For- 
tellingene i filmen fokuserer, som vi har påpekt flere ganger, på barns 
hverdag. Transformasjonen skjer på det nære planet. Barn kan omforme 
samfunn med sitt engasjement. Et liv i verdighet leves i hverdagen slik 
som Eleonore Roosevelt beskrev det i sin berømte tale fra 1958, «In our 
hands»: «Where, after all, do universal human rights begin? In small 

places, close to home - so close and so small that they cannot be seen on 
any maps of the world» (Roosevelt, 1958) 


Verdighet - et moralsk anliggende 
Tidligere sa vi hvordan Dworkin anvendte verdighetsbegrepet som et 
moralsk begrep. Pa det moralske nivaet argumenterte han for at det 4 
ta sitt eget liv på alvor med nødvendighet innebar å respektere at andre 
har de samme ønskene for sine liv som en selv. Andre har i likhet med en 
selv krav på selvrespekt. Andre skal også kunne leve ut sine liv på en god 
måte. I det ligger moralen: Man må respektere andre og deres rettigheter. 
I filmen trekkes dette moralske anliggendet enda lenger enn hos 
Dworkin. I flere av eksemplene i filmen handler barna uselvisk for 
andre. Bajaj kaller det «coalitional agent» (Bajaj, 2012, s. 77). Man ser 
uretten som rammer andre, og engasjerer seg på vegne av dem. Gutten 
som nevnes i analysen, involverer seg for jenta som er i ferd med å bli 
giftet bort av foreldrene. Han snakker og argumenter med foreldrene til 
jenta. Han er en agent for MR og andres verdighet. Et sentralt budskap i 
denne delen av filmen er dette moralske perspektivet. I filmen innebærer 
det moralske ikke bare å respektere egen og andres verdighet, men også 
aktivt å engasjere og involvere seg på de ufrie og undertryktes side, å 
gjøre noe aktivt for å endre forholdene, og bidra til at andre får et verdig 
liv. Hovedfokus er ikke på en selv, slik det er for Dworkin. I filmen er 
verdigheten noe man har, men det er også en væremåte. Et liv i verdighet 
innebærer et ansvar og engasjement for andre. Det er en uselvisk dimen- 
sjon i verdigheten. 


Noen kritiske perspektiver 

Filmen velger å sette fokus på hva verdigheten gjør med barna, hvordan 
de endrer sin selvforståelse, og hvordan de tar ansvar for mennesker rundt 
seg. MRU og verdighet handler om det daglige liv. Resultatet er at begrepet 
først og fremst formidles som et moralbegrep. Et spørsmål som da reiser 
seg, er: Hvem er det som har forpliktet seg på MR? Det er stater, og det er 
stater som krenker MR. I filmen er staten ikke gjenstand for kritikk eller 

ansvar, tvert om siden det pedagogiske opplegget som presenteres, blir gjen- 
nomført i statlige skoler. Den egentlige adressaten for MR unnslipper. De 
som i filmen krenker MR, er enkle mennesker, naboer som selv i liten grad 
kontrollerer sin situasjon, som selv gjerne er produkter av undertrykkel- 
ser. Den juridiske dimensjonen ved MR-prosjektet er fraværende i filmen. 
MR-konvensjoner er juridiske dokumenter, lover som forplikter stater. Ver- 
dighet blir i filmen nærmest et privatisert og individualisert anliggende. 

I filmen tilfører MRU barna et nytt perspektiv på seg selv, og endringer 
skjer hurtig og framstår som ukompliserte. Filmen ignorerer hvor dypt 
kulturens påførte selvforståelse stikker. MRU er nærmest et magisk 
opplegg som effektivt tar et oppgjør med kulturen. Gamle og tunge tra- 
disjoner og institusjoner som organiserer mennesker i kaster, underkom- 
muniseres. Filmen adresserer mangelen på rettigheter og menneskeverd 
som kvinner erfarer. Jenta, hovedpersonen, stiller spørsmål om hvorfor 
hun behandles annerledes enn brødrene, hvorfor hun har så mange plik- 
ter, mens guttene slipper unna. Hun får et svar om at hun må hjelpe til 
nå, for senere skal hun forlate foreldrene, og brødrene vil da ta ansvaret 
for foreldrene. De strukturelle forholdene som er årsakene til fattigdom, 
uvitenhet og kjønnsroller er utelatt i filmen. Det er til en viss grad forstå- 
elig, man kan ikke ta med alt, men problemet er at filmen hopper over de 
dypere årsakene til fattigdom og kjønnsroller. 

Denne delen av filmen bygger på en langsiktig politisk visjon som eies 
av pedagogene. I første omgang er det viktig å endre barn som så på sikt 
kan endre kulturen og politikken. Transformasjonen av samfunnet skal 
skje gjennom transformasjon av barna. Prosjektet er presentert som et 
nedenfra-prosjekt. Barna er kompetente subjekter. De avdekker over- 
tramp mot MR, de handler og endrer. Det hele skjer på barnas premis- 
ser - eller gjør det det? Barna er engasjerte og far ting til, pedagogikken 
har virket og den er effektiv, men i hvilken grad er det barna selv? Man 
kan spørre om de blir marionetter for NGO-enes visjoner og politiske 
ambisjoner. Vi tolker at filmen bygger på en pedagogikk basert på Freires 
(Freire, 1996) frigjøringspedagogikk der de undertrykte selv må handle, 
men den mangler kritiske blikk på kompleksiteten i en pedagogikk som 
initieres av lærere (Ranciére, 1991) (Ely-Yamin, 1993), men som så skal 
overtas av elevene og være elevenes egen. 

Konklusjon 


Filmen framstiller en sterk kobling mellom MRU og verdighet. Forståel- 
sen av verdighetsbegrepet er en blanding av ulike tolkninger av begrepet, 
men med en klar forankring i en naturrettslig forståelse. I filmen fram- 
bringer MRU forståelse av verdighet hos elevene og gjør det effektivt og 
virkningsfullt. Filmen hevder at verdighet er en fødselsrett, det er noe 
man er født med og til. Samtidig er det ikke noe man nødvendigvis har 
umiddelbar tilgang til. MRU opplyser elevene om deres egen verdighet, 
noe som leder til selvrespekt. Innsikten leder videre til handling. Uselvisk 
tar elevene initiativ på vegne av andre; de griper inn til støtte for dem som 
er mer utsatt enn dem selv. Verdighetsbegrepet gis en moralsk tolkning. 
Det er en måte å leve på i relasjon til andre. 

Med filmens fokus på elevene blir statens ansvar for MR langt på vei 
usynliggjort. Ansvaret blir barnas moralske ansvar. Det juridiske er så godt 
som usynlig. Filmen er basert på en politisk visjon, og den formidler en 
tro på at kombinasjonen MRU og verdighet innebærer politisk og kulturell 
transformasjon. Det politiske verdighetsprosjektet blir et uendelighetspro- 
sjekt som en gang langt, langt fram i tiden vil realiseres. Den tror på det å 
starte i det små. Når mange nok barn har fått MRU, vil transformasjonen 
finne sted. Kanskje er det utilsiktet, men den politiske dimensjonen ved ver- 
dighetsbegrepet blir svak og utydelig. Filmen går etter vår mening for langt 
i privatiseringen av MR-prosjektet. Det er de nære relasjoner som adres- 
seres, mens de dypere maktstrukturer langt på vei slipper unna kritikk. I 
filmen har verdighet med hverdagen å gjøre, og det er barna selv som skal 
stå for omveltningen. Selv om barn engasjerer seg for lokale forhold, trenger 
en transformasjon en endring av økonomiske, politiske og kulturelle makt- 
strukturer. Filmen framstår dermed som noe naiv og med et romantisk syn 
på verdighet, MRU og transformasjon, og den undervurderer potensialet 
og rekkevidden av de funksjonene verdighetsbegrepet rommer. 

No mercy no dignity 
Refleksjoner over et kunstnerisk utviklingsarbeid i Al kyrkje 


Tollef Thorsnes 


Universitetet i Sørøst-Norge 


Abstract: This chapter discusses questions of dignity and mass migration addressed 
during the process of the making of a temporary art installation. The installation is 
located at “Al kyrkje” a church in Hallingdal in Norway. As the writer of this chapter 
I am both an artist making the installation and a researcher on my own art work. The 
chapter starts with an introduction to the concept “dignity” and a presentation of my 
understanding of the concept as open, dynamic and living. Different cultures and 
organizations assign different meanings to the concept of dignity. In my opinion, it 
is important to be aware of these different sunderstanding, and to try to find ways 
to communicate them openly and through dialog. Social semiotic theory is based 
on an understanding that all communication is social. This theory acknowledges 
the importance of roles that both the context and all the participants have in the 
communication. The main purpose of this chapter is to explore how I can make an 
art installation that does not give specific answers, but initiate visitors’ experiences, 
dialogues, reflections and new questions about mass migration and dignity. 


Keywords: Dignity, migration, art, social semiotic theory 


Stammer vokser og spres - Tree trunks grow and spread 

I overganger øker spenningene - Transitions increase tensions 

Verdigheten settes på spill - Dignity is at stake 

Det kjennes til margen - It is felt in the midst of the tree 

Margsprekker går til kjernen - Splits in the bosom of the tree run to its core 

Det skaper apninger - Openings are created 

Tilbake står sprekker i fasaden - Cracks are left in the surface 
Introduksjon 


I dette kapittelet skal jeg undersoke noen problemstillinger i et kunst- 
nerisk utviklingsarbeid om verdighet og massemigrasjon. Ål kyr- 
kje i Hallingdal inviterte meg til å lage en kunstutstilling til temaet i 


Sitering av denne artikkelen: Thorsnes, T. (2019). No mercy no dignity: Refleksjoner over et kunstne- 
risk utviklingsarbeid i Ål kyrkje. I Å. Valen-Sendstad & I. R. Christensen (Red.), Menneskeverd - en 
utfordring for skole og samfunn (Kap. 7, s. 169-189). Oslo: Cappelen Damm Akademisk. https://doi. 
org/10.23865/noasp.90.ch7. 

Lisens: CC BY-NC 4.0. 

forbindelse med nadebegrepet og Lutheråret 2017. Over 40 nasjonaliteter 
lever på Al, ei bygd med 5000-6000 innbyggere, så jeg opplevde invita- 
sjonen som modig og inspirerende. 

Hovedproblemstillingene i denne artikkelen handler om hvordan jeg 
kan skape en kunstinstallasjon som kan bidra til spørsmål, opplevelser, 
samtaler og refleksjoner om verdighet og massemigrasjon uten at noe 
svar er gitt på forhånd / på en åpen måte. Og kan det sosialsemiotiske 
rammeverket tilby gode tankeknagger i den skapende prosessen og være 
egnet som metode i den forbindelse? Funnene vil i tillegg til å være fag- 
lig interessante og fagoverbyggende, være relevante i tilrettelegging for 
læring og dannelse tilknyttet verdighet. 

I denne bokens kapittel Verdighetsmagi? En sosialsemiotisk multimoda- 
litetsanalyse og drøftelse av filmen «A path to dignity» redegjør forfatterne 
for sosialsemiotikk og multimodalitet. For dem som er interessert i å lese 
nærmere om sosialsemiotikken, henviser jeg derfor til redegjørelsen i 
det kapittelets teori og metode. Vanligvis anvendes sosialsemiotikken og 
multimodalitetsteoriene til analyse, mens jeg i dette arbeidet undersø- 
ker om sentrale teori- og analysebegreper også kan anvendes som tan- 
keknagger i en kunstnerisk prosess. Med denne kvalitative, prosessuelle 
og eksplorerende metoden for å bygge og bearbeide en case, vil jeg videre 
utover i artikkelen reflektere over prosessen og funnene. 


Innledning 


Massemigrasjon som følge av klimaendringer, krig og terror er en over- 
veldende utfordring. Det er krevende når mennesker med ulik sosial og 
kulturell bakgrunn møtes og må utvikle et felles samfunn. For oss i vesten 
kan det være naturlig å tenke at utfordringene kan løses gjennom demo- 
krati, sekulariserte byråkratier, retningslinjer og vedtekter. Det er mye 
godt som kan skje ut fra denne samfunnsstrukturen. Samtidig lever store 
deler av verdens befolkning med andre samfunnsstrukturer og tankesett. 
Et betydelig antall mennesker lever for eksempel i en virkelighet som er 
sterkt influert av religion. Vår samtid kjennetegnes blant annet av at et 
større mangfold av mennesker med ulike virkelighetsforståelser møtes 

og lever sammen i byer og tettsteder. Det skaper vesentlige overganger 
mange steder, fra noksa monokulturelle til multikulturelle samfunn. 

I tiden som kommer, vil det i enda større grad oppstå kulturelle overgan- 
ger. Massive folkemengder med ulikt kulturelt og religiøst ståsted vil møtes, 
spenninger oppstår, og verdigheten settes på spill. Religionene kan i et glo- 
balt perspektiv ses på som institusjoner med stort ansvar for menneskers 
læring og dannelse, og derved grobunn for god dialog og gode multikul- 
turelle samfunn. Her i Norge er Den norske kirke en dominerende religiøs 
størrelse, og dermed den religionen med mest ansvar for at verdigheten 
ikke kommer ut av spill. Det kan for eksempel skje ved mangel på dialog. 

For at mennesker med ulike verdi- og tankesett skal kunne ha god dia- 
log, kan verdighet være et nøkkelord. Verdighet er et begrep som forstås 
og utvikles på ulike måter, både innen juss, religion, filosofi og kunst. 
Innen kunst er det mange sterke eksempler på prosjekter som visualiserer 
og stiller spørsmål ved verdighet på svært uttrykksfulle måter, for eksem- 
pel kunstverk av Ai Weiwei og Marina Abramovic. 

Christopher McCrudden er en av dem som har gjort et omfattende arbeid 
med verdighetsbegrepet. Han har drøftet det med vekt på teoretiske, filo- 
sofiske forståelser og hvordan det håndteres innen rettssystemer (McCrud- 
den, 2014). Han oppfatter verdighetsbegrepet som en plassholder: «dignity 
can often function as a placeholder, accepting that there is no actual or 
possible agreed articulation of its content» (McCrudden, 2013, 8. 11). 

I denne nyere forståelsen av begrepet hevdes det at det i begrepet ligger 
et overskudd av betydninger, et betydningsmangfold, eller rett og slett at 
begrepet er åpent og gir rom for å bli fylt av betydninger. 

Et av McCruddens sentrale poeng er at dette mangfoldet av betydnin- 
ger baserer seg på en felles kjerne i forståelsen av verdighet: (1) at mennes- 
ket har en iboende verdighet, (2) at denne verdigheten innebærer at den 
også finnes i andre, og derved lar dette prege relasjonene, og (3) at staten 
må forholde seg til at individer har verdighet (Valen-Sendstad, 2019). 

I arbeidet med kunstprosjektet til Ål kyrkje tenker jeg på verdighet som et 
slikt åpent begrep, og arbeider for at kunstinstallasjonen kan bidra til større 
bevissthet om verdighet og massemigrasjon gjennom opplevelser, interak- 
tivitet, konstruktive samtaler og refleksjon. Kirken er en stor institusjon og 

Figur 1. Fotografiet viser kunstinstallasjonen i Al kyrkje. A installere konstruksjonsobjekter 
med ca. bredde 35 cm og hayde 35 cm og varierende lengde (50-80 cm) i hele midtgangen i 
Al kyrkje, vil til sammen kunne utgjøre et forstyrrende inngrep i rommet. Det samme gjelder 
plasseringen av de tre båtene foran korinngangen. (Foto: T. Thorsnes) 


beveger seg langsomt, og det har vært et innarbeidet syn at kristendom- 
men har svar på de store spørsmålene om verdighet. Kunstinstallasjonen jeg 
arbeider med, utfordrer og setter verdighetsforståelsen i spill. Det kan opp- 
leves som forstyrrelser, ja kanskje til og med oppleves som provoserende. 

I kunstinstallasjoner iscenesettes ofte ulike objekter og materialer i et 
bevisst samspill med konteksten, som for eksempel rom, lys og tid. Fordi 
kunstinstallasjoner benytter konteksten uttrykksmessig, blir også mot- 
takerne ofte en del av kunstverket. De måtene mottakerne trer inn i og 
interagerer med kunstinstallasjonen på, er en del av det tenkte menings- 
potensialet. Kunstnere som arbeider med installasjoner, har derfor van- 
ligvis ikke et budskap i form av at intendert mening skal sammenfalle 
med oppfattet mening. Multimodale uttrykk, som kunstinstallasjonen i 
Al kyrkje, innebærer at kommunikasjonen består av flere tegnsystemer 

som samvirker i en helhet. Hvert tegnsystem, hver uttrykksmåte eller 
modalitet består av meningsskapende ressurser eller virkemidler. Kunst- 
neriske uttrykksmåter eller modaliteter er for eksempel tegning, maleri, 
foto, skulptur, materialitet, tekst, osv. De ulike modalitetene kan for- 
midle noe av det samme, eller de kan utfylle hverandre ved å formidle 
et meningsinnhold, eller de kan motsi hverandre. Hver modalitet har 
potensial til å belyse saken for seg selv, men det at ulike modaliteter sam- 
virker i et helhetlig uttrykk, kan realisere et større meningspotensial. 

Arbeid med å lage kunstinstallasjoner innebærer altså multimo- 
dal kommunikasjon. Det er et område hvor sosialsemiotikken har en 
ledende posisjon. Sosialsemiotikken legger vekt på at all kommunikasjon 
er sosial. Innen sosialsemiotisk språkteori vektlegges både situasjonen, 
relasjonene som inngår, og hvordan tegnene er satt sammen. Sosialse- 
miotikken forutsetter altså at både den sosiale konteksten, deltakerne i 
kommunikasjonen og måten kommunikasjonen skjer på, er nødvendige 
aspekter for å åpne for kommunikasjonens meningspotensial. 

For å tydeliggjøre dette åpnet utstillingen med et seminar som en del 
av kunstprosjektet. På seminaret presenterte tre flyktninger bosatt på Ål 
og med ulike religioner seg. De fortalte blant annet om hvorfor de måtte 
flykte. Videre ble det gjennomført en samtale mellom en religionsviter og 
meg om verdighetsbegrepet og installasjonen i Ål kyrkje. Innholdet på 
seminaret ble tatt opp på video, og var planlagt vist i våpenhuset som del 
av kunstutstillingen. 

Fra denne innledningen skal jeg nå presentere nærmere refleksjoner om 
kunstprosjektet. Først blir det ytterligere fokus på situasjons- og kultur- 
konteksten, som til sammen utgjør det sosialsemiotikkens grunnlegger 
Michael Halliday kaller den sosiale konteksten (Halliday, 1978). Så følger 
refleksjoner rundt fremtredende modaliteter og meningsskapende ressur- 
ser. Deretter presenterer jeg eksempler på utforming av samspillet mellom 
modaliteter, før artikkelen avsluttes med oppsummering og konklusjoner. 


Den sosiale konteksten og valg av 

fremtredende modaliteter 

Konteksten spiller en viktig rolle i kunstprosjekter. Kunstneren 

Henri Duchamp bidro til å revitalisere kunstens bevissthet om selve 

kontekstens betydning, blant annet i sitt ikoniske verk Fontaine fra 1917. 
Dette skjedde i et kunstgalleri. Det er en såkalt hvit kube, et nøytralt 
rom. Hva da med kirkerom? Jeg tror kontekstens betydning er vesentlig 
sterkere i kirkerom enn i kunstgallerier. Kirkerom rommer i utgangs- 
punktet kompleks og multimodal kommunikasjon med den allerede 
eksisterende kunsten og interiøret der. Ifølge Halliday er dette en del 
av den sosiale konteksten og vil spille inn i kommunikasjonen. Dette 
er det viktig å være seg bevisst. Jeg synes nettopp kirkerom er en egnet 
sosial kontekst for et kunstprosjekt om verdighet og massemigrasjon. 
Det henger sammen med det jeg nevnte innledningsvis, at Den norske 
kirke har ansvar for og innvirkning på verdighet i møte med masse- 
migrasjon. Bevissthet, læring og dannelse er sentralt i den forbindelse. 
Kirken er en nasjonal aktør som når mange samfunnslag og brukere, 
også barnehager og skoler. 

En viktig side av den sosiale konteksten i Ål kyrkje er de ulike 
gudstjenester, bryllup, dåper og begravelser som skjer i utstillingspe- 
rioden. Kunstutstillingen i Ål kyrkje er også tilknyttet feiringen av 
reformasjonsjubileet der Martin Luther og begrepet nåde står sen- 
tralt. Denne delen av den sosiale konteksten kan vi med Halliday kalle 
situasjonskonteksten. 

Ut fra situasjonskonteksten har jeg utviklet de tematiske faktorene 
som kunstinstallasjonen handler om. Det er særlig begrepet nåde som 
er interessant for meg, noe som også kommer til uttrykk i utstillin- 
gens og dette kapittelets tittel no mercy no dignity. Nåde er et utfor- 
drende begrep. For hva skjer når den ikke finnes, når det er nådeløst? 
Og hva skjer når nåden finnes? Det er ikke vanskelig å tenke seg at 
begge deler kan føre til krenkelser. Å ta imot gaver eller almisser fra 
en annen kultur eller religion, som man kanskje også ideologisk eller 
på andre måter er i strid med, kan kjennes krenkende. Det innebærer 
også utfordringer for Den norske kirke. Jeg ønsker å bidra til at Kirken 
skal ha bevissthet om temaet, at den skal bidra til at det kan tenkes 
på nye måter om verdighet, at mennesker kan bli positivt innstilt til 
endringer når det gjelder bosetting og fordeling av ressurser, og finne 
nye muligheter for sameksistens på global basis. Dette innebærer mas- 
sive endringsprosesser. 

En annen side av den sosiale konteksten er kulturkonteksten. Det er 
den videre konteksten rundt situasjonskonteksten, bygda Al i Hallingdal, 
Al kyrkje og omgivelsene rundt. For 4 kunne anvende kulturkonteksten 
bevisst i en kunstinstallasjon, handler det om 4 orientere seg i Al. Al er 
for eksempel kjent som kulturbygda i Hallingdal. I orienteringene gjelder 
det å undersøke og reflektere rundt eksisterende uttrykksmåter. Er det for 
eksempel noen typiske formelementer i kirkerommet som kan benyttes 
som referanser i kunstinstallasjonen? Det kan bringe kunstinstallasjonen 
i samspill med konteksten, bidra til gjenkjennelse og åpne for kommu- 
nikasjon med mottakerne. Undersøkelser i situasjons- og kulturkontek- 
sten er også viktig for valg av mediering. Valg av mediering handler om 
å velge uttrykksmåter eller modaliteter til kunstinstallasjonen som pas- 
ser til temaet og den sosiale situasjonen. I Hallingdal og Ål kyrkje er for 
eksempel bruk av trematerialet vesentlig. 


Figur 2. Trematerialet er fremtredende i interiøret i Ål kyrkje, både som konstruksjonsmateriale, 
som dekor og som kunstneriske uttrykk. (Foto: T. Thorsnes) 

Al er ei gammel fjellbygd på Østlandet med en lang og stolt tradisjon 
for arbeid med tre. Trematerialet gir mange referanser i Ål og ikke minst 
i kirkerommet. Trematerialet kan dermed ha potensial til å kommunisere 
godt i kunstprosjektet. Tre er brukt som materiale i frie kunstneriske og 
mer dekorative uttrykk, så vel som i trekonstruksjoner og funksjonelle 
objekter. Det er derfor gode grunner til å velge trematerialet og konstruk- 
sjonsobjekter som fremtredende i kunstinstallasjonen. 

Ved siden av trematerialet og konstruksjonsobjekter har jeg valgt skrift- 
lig tekst som den tredje fremtredende modaliteten i dette kunstprosjektet. 
I Hallingdal er det lang tradisjon for å bruke skriftlig tekst på bygninger og 
objekter. Skriftlig tekst brukes både med hovedvekt på informasjon, med 
hovedvekt på dekorasjon og med hovedvekt på kunstnerisk uttrykk. 


Figur 3. På Leveld i Hallingdal er det nylig gjennomført et kunstprosjekt med tekster fra Jens 
Bjørneboe på alle eiendommene. Tekstene er velplasserte og iscenesatt til å fungere i samspill 
med omgivelser og bygninger. I dette tilfellet er det morsomt å legge merke til samspillet mellom 
teksten, det noe medtatte huset med skade på takskjegget, den glatte snøhålken og traktoren 
som nærmest står reiseklar. (Foto: T. Thorsnes) 

Befolkningen i Hallingdal er ikke fremmede for uttrykk som kombinerer 
trematerialet, objekter og skriftlig tekst. 

Trematerialet og konstruksjonsobjekter tilbyr opplevelser og erfarin- 
ger for bade hørsel, syn, lukt og berøring. Berøring er den sansen som gir 
mest informasjon fra ulike deler av kroppen, fra hud og slimhinner, aller 
mest fra fingerspisser, ansikt og kjonnsorganer. Menneskelig samhand- 
ling med objekter og materialitet er grunnleggende, pa samme mate som 
menneskets iboende verdighet bor vere noe grunnleggende. For meg 
som kunstner blir det et interessant sporsmal om konstruksjonsobjekter 
og trematerialet kan ha meningspotensial til 4 sette tanker om verdighet 
pa spill gjennom en kunstinstallasjon i et kirkerom? 

Tilsvarende sporsmal har jeg stilt for skriftlige tekster som fremtre- 
dende i kunstinstallasjonen. En skriftlig tekst er noe grunnleggende, pa 
samme mate som konstruksjonsobjekter og trematerialet. De bor der- 
for ha potensial til 4 samspille godt. Valget av skriftlige tekster er ogsa 
gjort for a kunne kommunisere med det opprinnelige skriftspraket fra 
de store verdensreligionene, hinduisme, buddhisme, jødedom, kristen- 
dom og islam. Jeg mener det er viktig 4 bevisstgjore om religionenes 
ansvar og innvirkning pa verdighet og massemigrasjon i et multikul- 
turelt samfunn. Ved å velge religionenes opprinnelige tekstsprak kan 
dette tydeliggjøres i kunstinstallasjonen og koble sammen noe opprin- 
nelig og historisk med samtidens utfordringer. Jeg har valgt tre tekster 
som i kunstinstallasjonen oversettes til de fem religionenes opprinne- 
lige skriftspråk. Tekstene er in transit no borders, no core no fragments 
og no mercy no dignity. De tre tekstparene er åpne slik at de kan forstås 
på litt ulike måter som tekst i seg selv. Innholdet i dem vil også endres 
i samspill med de andre modalitetene, med konteksten og ikke minst 
med mottakerne. En intensjon med dette er å åpne for undring, reflek- 
sjon og samtale blant mottakerne / de besøkende. Tekstene er oversatt 
til de ulike skriftspråkene av eksperter. De har naturlig nok også hatt 
spørsmål om hva jeg mener med utsagnene, altså på hvilke måter jeg 
har tenkt at de skal forstås. De har fått vite det samme som jeg skriver 
ovenfor. 

Halliday anvender tre metafunksjoner som vesentlige i all kommu- 
nikasjon, representasjon, interaksjon og komposisjon. I arbeidet med 

kunstinstallasjonen vil jeg undersoke hva konstruksjonsobjektene, tre- 
materialet og de skriftlige tekstene kan representere, hvilke interaksjoner 
de kan skape, og hvordan de kan komponeres med til temaet verdighet og 
massemigrasjon. Videre undersøker jeg hvordan de ulike modalitetene i 
kunstinstallasjonen kan utfylle hverandre og tilby opplevelse, undring, 
handling, samtale og refleksjon. 

I fortsettelsen skal jeg reflektere rundt metafunksjonene til hver av de 
fremtredende modalitetene. Først presenteres eksempler på representa- 
sjon, så interaksjon og så komposisjon. Det fører alt for langt å presentere 
alle funn og drøfte dem i dette kapittelet, men jeg vil gi noen viktige funn 
fra de interessante prosessene. 


Konstruksjonsobjekter som fremtredende 
modalitet i kunstinstallasjonen 


Kunstinstallasjonen består av en serie gulvorienterte objekter laget av 
store, rå askestammer, (se figur 1). Det første objektet har form som en 
kube. Kuben er en grunnleggende form, akkurat som verdighet er grunn- 
leggende. Kuben har meningsskapende ressurser til å kunne representere 
noe grunnleggende, noe monumentalt. 

De neste objektene i serien endres så med ulike endetapper og plasseres 
med ca. to meters avstand oppover i midtgangen i Ål kyrkje. De ulike 
tappene på endene passer i hverandre slik at objektene har potensial til 
konstruktive overganger, som essensielle, tredimensjonale puslebrikker. 
Dette kan åpne for assosiasjoner til verdighet og massemigrasjon, både 
metaforisk og metonymisk. 

I avslutningen av midtgangen til kirkeskipet, ved overgangen til kor- 
inngangen, ender serien av objekter i en tredelt kuleform/melonform. 
Denne formen er dreid ut av samme trestamme som de andre objek- 
tene, og så splittet på langs til tre like båtformer. Det å avslutte serien av 
objekter i kunstinstallasjonen med tre likestilte båtformer kan assosieres 
til reise og frihet, likhet og brorskap, som igjen kan ha egenskaper til å 
representere massemigrasjon og verdighet. I samspill med skriftlig tekst 
kan representasjonen utdypes og forsterkes. 

Figur 4. Fotografiet viser båtobjektene med teksten no mercy no dignity påført. (Foto: T. Thorsnes) 


Jeg skal na reflektere rundt noen eksempler pa interaksjon som kon- 
struksjonsobjekter kan ha meningspotensial til 4 apne opp for. Kon- 
struksjonsobjekter kan skape referanser til bygningskonstruksjoner, 
batkonstruksjoner og til konstruksjoner i ting. I utformingen av kon- 
struksjonsobjektene har jeg for eksempel brukt tydelige referanser til 
dørene i kirken på Al. 

Utover dette kan konstruksjonsobjektene invitere til interaksjon gjen- 
nom ulike handlinger, som å ta på, sitte på og klatre på. Slike referensielle 
og taktile funksjoner er viktige meningsskapende ressurser knyttet det å 
være menneske, å bygge, å reise, å spise, osv. 

Konstruksjonsobjektene har også komposisjonelle meningsskapende 
ressurser til å belyse verdighet og massemigrasjon. Objektene lages ut av 
store rå askestammer, har stort volum og tar fysisk mye plass i et rom. 
Kunstinstallasjonen vil ta stor plass og være sentralt og kanskje noe påtren- 
gende eller forstyrrende plassert. Har noe fått sentral plassering, tar mye 
plass, er påtrengende og forstyrrende, da kan det ha potensial til å forløse 
assosiasjoner til at det er noe viktig, noe grunnleggende og presserende 
som blir tematisert. Det passer godt til verdighet og massemigrasjon. 

Figur 5. Fotografiene viser noen av dørene i kirken på Al. De konstruksjonsobjektene jeg har laget, er 
nærmest tredimensjonale varianter av flatene vi ser som former i dørfyllingene. (Foto: T. Thorsnes) 


Trematerialet som fremtredende modalitet i 
kunstinstallasjonen 


Trær er noe grunnleggende og levende, en livsbetingelse, noe også ver- 
dighet er. Trær finnes i ulike størrelser, farger og former og er grenseløse. 
De lever og vokser nær sagt over hele verden og innvirker på hele verden. 
Treet er ustyrlig selv etter at det er hugget ned, akkurat som individet 
kjører sitt eget liv. Treet har potensial til å kunne representere mennesket. 

Trær lagrer informasjon om klimaet, og forskere kan analysere trær 
og tolke klimaendringer. Trær lever en perfekt naturlig syklus ved foto- 
syntesen. Verdens klima påvirkes negativt hvis regnskog blir hugget ned. 
Klimaendringene er en av årsakene til massemigrasjon. Treet har på den 
måten muligheter til å kunne representere klimaendringer og derved gi 
assosiasjoner til massemigrasjon. Selve trestammen med marg og årrin- 
gene som bygger seg på, kan assosieres til tid og levd liv. Tresprekker, 
sår etter avbrukne grener og små årringer etter tøffe år kan i en relevant 
kontekst fungere som meningsskapende ressurser i kunstneriske uttrykk 
om verdighet og massemigrasjon. 

Fra treets mulige representative egenskaper vedrørende verdighet og 
massemigrasjon skal jeg nå presentere eksempler på treets potensial til 
interaksjon. 

Treer brukes som symbol i mange forskjellige sammenhenger, spesielt 
i myter og religioner. Ask, som brukes her, har mange referanser. Ask er 
for eksempel navnet pa den første mannen, ifølge skapelsesberetninger fra 
norrøn mytologi. Trær har forskjellige farger, overflater, hardheter, struk- 
turer, grener og kvister, sprekker og årringer. Det stimulerer vår synssans 
og vår lydsans, alt fra skogens sus til alle de fantastiske instrumenter som 
er laget av tre. Trematerialet innbyr til interaktivitet som det å lukte og ikke 
minst berøre. Taktilitet er en av våre sterkeste sanser. Nyere forskning viser 
at informasjon gjennom håndflaten og fingrene er en sans som ikke avtar 
med alderen. Syns-, lyd-, duft- og berøringskontakten med trematerialet 
bidrar til å holde positiv kontakt med naturen. Det kan øke bevisstheten 
om mulige klimaendringer og derved om massemigrasjon og verdighet. 

Trær lever videre etter at det er hugget ned, det tørker, krymper og 
beveger seg etter luftens fuktighet. Slike formendringer kan skape und- 
ring, samtale og refleksjon. Det gir kontakt med naturen og interaksjon 
med materialitet, og kan tenkes som meningsskapende ressurser tilknyt- 
tet klimaendringer. 

Jeg skal nå presentere eksempler på muligheter til å komponere med 
trematerialet. Trær kan formes og komponeres med både gjennom hug- 
ging og konstruksjon, gjennom organiske og geometriske former, og 
kombinasjoner av dette. 

I kunstinstallasjonen brukes som nevnt hele trestammer med marg 
og kjerne som utgangspunkt for å lage konstruksjonsobjekter. Det kan 
gjøres ulike inngrep i materialet, og det kan behandles på forskjellige 
måter. Årringer, sprekker, tørkebevegelser, kvister, blankhet, ruhet, osv. er 
uttrykksmuligheter og mulige meningsskapende ressurser i materialet. I en 
kube laget av en trestamme blir rotskuddet og margen synlig i tverrsnittet. 
Det samme gjelder kjerne- og yteveden og årene som bygger seg på. Årrin- 
gene forteller om gode og dårlige år. Hvert tre er unikt, det er ustyrlig og 
har egenrådighet, akkurat som menneskets iboende verdighet bør være. 
Selv om treet tørker og sprekker, så å si får sår og sprekker i fasaden, lever 
det videre selv etter at det er hugget i. Treet kan altså ha potensial til å repre- 
sentere noe menneskelig i forbindelse med massemigrasjon og verdighet. 

Ved å lage kutt inn til margen på stokkene kan det oppnås noe kontroll 
på sprekkdannelser under tørkeprosessen. Treet krymper under tørking 

og kuttet forloser krefter i trecellene, slik at det er den oppkuttede sprekken 
som utvider seg mest. Det er ikke slik at dette bare kontrollerer sprekkenes 
uttrykk noe, men objektenes form endrer seg ogsa under torkingen, fordi 
cellene krymper. Den i utgangspunktet stramme geometriske formen tor- 
ker, slik at det skapes en formendring. Dette kan gi et mer levende uttrykk, 
som mennesket som kjorer sitt eget liv. Formendringene og sprekkene kan 
ogsa ha potensial til 4 uttrykke at verdighet ikke bare handler om noe 
grunnleggende, men ogsa noe levende og dynamisk. Spenningene og spil- 
let er sa sterkt at fasaden sprekker, og formen endrer seg. 

Hele komposisjonen peker billedlig på noe byggende og noe som skal virke 
sammen, som konstruksjonsobjekter i et byggverk. Det er konstruksjonene 
som avgjør byggets slitestyrke. Dette kan billedlig brukes som komposisjo- 
nelle meningsskapende ressurser både til verdighet og massemigrasjon. 


Figur 6. Fotografiet viser hvordan et av konstruksjonsobjektene har levd liv i seg, og hvordan 
det kan komponeres med sprekker og formendringer. Legg også merke til komposisjonens 
konstruktive elementer med endetappene. (Foto: T. Thorsnes) 

Skriftlig tekst som fremtredende modalitet i 
kunstinstallasjonen 


Skriftlig tekst kan være en formell og grunnleggende uttrykksmåte. Jeg 
har laget tre skriftlige tekstpar som på ulike måter berører verdighet, mas- 
semigrasjon og klimaendringer. Det er tekstparene: no mercy no dignity 
(ingen nåde ingen verdighet), in transit no borders (i transitt ingen grenser) 
og no core no fragments (ingen kjerne ingen fragmenter). Begrepsparene 
er konkrete, men samtidig assosiative. I kunstinstallasjonen skal tekstene 
påføres de forskjellige objektene. Tekstene kan, på samme måte som tre- 
materialet og konstruksjonsobjekter, formes på mange ulike måter. Det 
gjelder for eksempel valg av språk, hvor teksten blir plassert på objektene, 
og hvilken teksttype og skriftstørrelse som fremstilles. 

Det vil føre for langt å gi eksempler på meningsskapende ressurser i 
de tre metafunksjonene for alle tekstparene. For å presentere svar til pro- 
blemstillingene i dette kapittelet, har jeg derfor valgt én av tekstene som 
eksempel: in transit no borders. 

Jeg skal først reflektere rundt in transit no borders” representative 
meningspotensial. In transit betyr at noe er underveis over landegrenser. 
No borders betyr uten grenser. Utsagnet kan representere og gi assosia- 
sjoner til at mennesker som er underveis som følge av massemigrasjon, 
ikke skal holdes tilbake av landegrenser. 

Et viktig aspekt ved de skriftlige tekstene er, som nevnt, hvilke språk 
som velges. Det er mange språk å velge mellom for eksempel FNs offisielle 
språk, eller samtidens verdensspråk, eller det noen mener ettertiden vil 
vurdere som 2000-tallets verdensspråk. Det er også interessant å tenke 
språk ut fra innbyggerne på Ål, som består av en stor del ulike nasjona- 
liteter i tillegg til den etnisk norske befolkningen. For mange av de nye 
innbyggerne, er arabisk og tigrinja kjente språk. 

I tillegg til disse mulige inngangene for valg av språk, er det også rele- 
vant å tenke på ulike liturgiske språk, for eksempel ut fra de store ver- 
densreligionene, jødedom, buddhisme, hinduisme, islam og kristendom. 
Jeg ønsker som nevnt å bidra til at verdensreligionene ser at de har ansvar 
for og innvirkning på verdighet og massemigrasjon, og jeg ønsker dialog 
om verdighet og massemigrasjon mellom religionene. I kunstinstallasjo- 
nen vektlegger jeg derfor at språkene kan oppfattes noe fristilt fra tid og 

rom, at de kan representere en slags tidlos aktualitet. Pa den bakgrunn 
er de gamle skriftsprakene til verdensreligionene relevante, dvs. sanskrit 
for hinduismen, pali for buddhismen, hebraisk for det gamle testamentet 
i Bibelen (jødedom og kristendom), gammelgresk for Det nye testamentet 
(kristendom) og arabisk for islam. Jeg har derfor valgt disse språkene som 
mest representative i kunstinstallasjonen. 

Jeg skal nå presentere et eksempel på in transit no borders’ menings- 
potensial tilknyttet interaksjon. In transit no borders er et uttrykk som 
vanligvis benyttes til reise over landegrenser. Utsagnet tilbyr referensi- 
elle og intertekstuelle meningsskapende ressurser i kunstinstallasjonen. 
For mottakere som er kjente med eller nærmere interessert i begrepene, 
vil for eksempel søk på internett gi informasjon om prosjekter som både 
kunstnere, arkitekter og andre arbeider med for å bidra til verdighet i 
møte med massemigrasjon. 

In transit no borders har også komposisjonelle meningsskapende res- 
surser tilknyttet verdighet og massemigrasjon. Som nevnt er det aktuelt 
å bruke de opprinnelige skriftspråkene til verdensreligionene, med en til- 
hørende oversettelse på engelsk. Jeg har valgt å komponere med de opp- 
rinnelige språkene i størst skriftstørrelse. Det er de tekstene som først 


Figur 7. Fotografiet viser påført tekst in transit no borders på et konstruktivt objekt med en av 
religionenes opprinnelige skriftspråk, nemlig arabisk. Den engelske oversettelsen er påført i 
mindre typer og nøytral form. (Foto: T. Thorsnes) 

og fremst skal være fremtredende i uttrykket. Den engelske oversettelsen 
komponeres i mindre størrelse og med anonym teksttype/font. Uten en 
slik oversettelse ville mye av det tenkte meningspotensialet kunne for- 
svinne, i og med at det er få som kjenner de opprinnelige skriftspråkene. 


Samspill mellom modalitetene i 
kunstinstallasjonen 


I den skapende prosessen med å kombinere de fremtredende modalitetene 
til et bevisst samspill, tilbyr sosialsemiotikken også her å tenke menings- 
potensial i kunstinstallasjonen ut fra begrepene representasjon, interak- 
sjon og komposisjon. Det er en spennende prosess å vurdere hva slags 
meningspotensial om verdighet og massemigrasjon som kan ligge i sam- 
spillet mellom materialet, objektets form og skriftlig tekst i hvert enkelt 
objekt, i samspillet mellom de ulike objektene i serien, og i objektenes sam- 
spill med hele rommet. Det gjelder for eksempel å vurdere ut fra represen- 
tasjon, interaksjon og komposisjon hvor store og hvor mange objekter det 
kan det være i serien, og hvor og hvordan de skal plasseres og samspille. 

Kunstinstallasjonen består som kjent av en serie med objekter i midt- 
gangen i Ål kyrkje, med kuben som første objekt. I det første objektet 
innpreges teksten no core no fragments på de fem opprinnelige skrift- 
språkene. I de fem konstruksjonsobjektene videre oppover i midtgangen 
innpreges teksten in transit no borders, oversatt til hvert av de religiøse 
skriftspråkene. Ett språk er representert på hvert sitt objekt. I de tre båt- 
formene på trappen opp til koret påføres teksten no mercy no dignity. 
Disse valgene er tenkt som meningsskapende, slik at tekstene og objek- 
tenes form kan samvirke med bevegelsen/retningen i rommet. Helt kon- 
kret forsøker jeg å skape en meningsutvikling i serien av objekter, som 
igjen kan samspille med bevegelsen i kirkerommet. Det er for eksempel 
helt bevisst at installasjonen avsluttes i kirkeskipet, og ikke ender inne i 
selv koret. Kirkeskipet er et mer nøytralt rom enn koret og peker på det å 
være sammen på reise. 

Michael O’Toole har bidratt med nyere sosialsemiotisk multimodali- 
tetsteori. I introduksjonen til boken The language of displayed art (1994) 
fremhever O'Toole at semiotisk orienterte tilnærminger tilbyr et felles 

sprak som gjor det mulig 4 skape meningsfulle dialoger om kunst og kultur 
(O'Toole, 1994, s. 4). I samme boken presenterer O’ Toole (1994, s. 85-86) 
hvordan det går an å zoome inn på enkelte deler av en kommunikasjon, og 
for eksempel analysere samspillet mellom figur og materiale i en skulptur. 

På samme måte er det interessant å kunne se nærmere på et avgrenset 
område av den skapende prosessen. Med utgangspunkt i teori fra O’ Toole 
skal jeg nå zoome inn på noen viktige valg for det kunstneriske uttrykket 
og multimodalt samspillmellom skriftlig tekst og konstruksjonsobjek- 
tene. Det kan være at det skal uttrykkes noe spesielt viktig eller sentralt 
i enkelte deler av kommunikasjonen. I dette tilfellet gjelder det forholdet 
mellom konstruksjonsobjektene, valg og utforming av tekst. 

Det vil føre for langt i dette kapittelet å redegjøre for både representa- 
sjon, interaksjon og komposisjon på alle objektene i installasjonen. Jeg 
har derfor valgt å reflektere rundt det komposisjonelle samspillet i et kon- 
struksjonsobjekt med en av de skriftlige tekstene. 


Det komposisjonsmessige samspillet mellom 
konstruksjonsobjekter og skriftlig tekst 

Det jeg nå skal zoome inn på, innebærer en komposisjonsmessig utfors- 
kning for å oppnå at tekstene integreres med objektene. Et integrert 
objekt- og tekstuttrykk innebærer at det multimodale samspillet ses som 
en helhet, at de enkelte modalitetene trer frem som deler i en helhet. For å 
kunne oppnå dette er tekstenes plassering og størrelse de mest vesentlige 
meningsskapende ressursene. I fortsettelsen skal vi se nærmere på dette 
gjennom et objekt og en skriftlig tekst, nemlig kubeformen og teksten no 
core no fragments. 

Det utgjør en tor forskjell på det multimodale uttrykket om no core no 
fragments tar stor eller liten plass på objektets sideflater. Hvis den tilførte 
teksten fyller hele flaten, kan det medføre at objektet og materialet under- 
kastes teksten og blir et underlag, en bakgrunn. Hvis den tilførte teksten 
er middels stor og utfyller ca. halve flaten på en side av objektet, er teksten 
veldig lesbar, og vil stadig kunne være den dominerende modaliteten. 
Hvis den tilførte teksten proporsjonsmessig tar liten plass på en sideflate, 
vil mottakerne kunne se helheten først, formen og materialet, og deretter 


186 


NO MERCY NO DIGNITY 


oppdage teksten. Det er en slik inngang jeg ønsker at mottakerne skal 
ha til kunstinstallasjonen. Kunstinstallasjonen skal ha hovedvekt på det 
visuelle, og så kunne åpne for de meningsskapende ressursene som både 
form, materialitet og skriftlig tekst kan ha, alene og i samspill. 

Fra dette valget av liten størrelse på den skriftlige teksten zoomer jeg 
videre inn på valg av hvor på sideflatene den skriftlige teksten plasseres. En 
midtstilt og sentrert tekst gir et annet uttrykk enn om teksten er toppstilt 
eller bunnstilt. En midtstilt og sentrert tekst for alle språkene gir lite visu- 
ell spenning. Det gir også liten mulighet for nyansering mellom språkene. 
Enkelte av språkene leses for eksempel fra høyre, og andre språk fra venstre, 
noe det ut fra temaet verdighet kan være fint å presentere slik det er vanlig. 

En toppstilt tekst vil kunne tiltrekke seg mye oppmerksomhet, selv om 
den rent proporsjonsmessig vil utgjøre en liten del av flaten. En bunnstilt 
tekst vil kunne oppfattes som beskjeden, en tekst som oppfattes etter for- 
men og materialet. Det vil kunne, for dem som er vant til å se kunst og 
signerte verk, i første omgang kunne oppfattes som en signatur. Signatu- 
rer kan assosieres med noe svært betydningsfullt, i mange sammenhen- 
ger er det signaturen som bekrefter og gir gyldighet. Slike assosiasjoner 
passer godt til temaet verdighet og massemigrasjon. Tenk bare på hva et 
gyldig signert pass eller en underskrift på en reisetillatelse kan gjøre! Jeg 
velger derfor en slik plassering og et slikt samspill mellom objektets form 
og de skriftlige tekstene. 


Avslutning, oppsummering og konklusjoner 


Samlet sett er det grunn til å fastslå at den multimodale prosessen med å 
skape kunstinstallasjonen er kompleks og dynamisk. Det pågår en kon- 
tinuerlig veksling mellom å se helhet og deler i sammenheng med den 
sosiale konteksten. Et valg i én modalitet påvirker de meningsskapende 
ressursene i de andre modalitetene. I et kirkerom er det mange moda- 
liteter som virker i kommunikasjonen. Det kan derfor være lett å miste 
oversikt og kontroll over de meningsskapende ressursene, og derved det 
multimodale uttrykket/kunstinstallasjonen. 

Sosialsemiotikken og multimodalitetsteoriene tilbyr den som skaper, 
muligheten til å analysere den sosiale konteksten og ut fra dette velge 

referanser og mediering/valg av fremtredende modaliteter. Sosialsemio- 
tisk teori, som vanligvis benyttes til analyse, fungerer godt som tanke- 
knagger underveis i prosessene med å skape kunstinstallasjonen. Det 
samme gjelder for helheten i kommunikasjonen, som består både av 
den sosiale konteksten, av temaet kommunikasjonen handler om, av de 
enkelte delene i det multimodale uttrykket, samspillet mellom dem og av 
mottakerne som deltakere. Jeg har funnet stor nytte i det sosialsemiotiske 
rammeverket og har brukt det bevisst til å skape en kunstinstallasjon 
med et åpent verdighetsbegrep til temaet massemigrasjon. 

Når det gjelder den åpne forståelsen av verdighet som ligger til grunn 
for dette kunstprosjektet, og det å kunne kommunisere dialogisk, har det 
sosialsemiotiske rammeverket åpnet opp for dette. For når den som ska- 
per, kan kommunisere ut fra et tenkt meningspotensial og forutsette at 
mottakeren er en deltaker som ut fra sitt ståsted og sin kultur opplever og 
tenker sitt, så kan det kanskje virke frigjørende fra lite hensiktsmessige 
eller fastlåste deltakerroller. Sosialsemiotikkens rammeverk har fungert 
godt til å lage en utstilling/hendelse med seminar og kunstinstallasjon 
basert på et åpent verdighetsbegrep. Det kan antyde at andre institusjo- 
ner, som skoler og barnehager, vil kunne dra nytte av det sosialsemiotiske 
rammeverket i sin tilrettelegging for læring og dannelse tilknyttet temaet 
massemigrasjon og verdighet. 

Et viktig aspekt ved det å skape kunstneriske uttrykk er tanken om 
at kunstverk skal kunne stå selvstendig. En viktig oppgave for kunsten 
er å stille og aktualisere spørsmål, uten noen forklaring eller tolkning 
fra kunstneren. For kunstnere er det likevel ofte nødvendig å fortelle om 
hva han eller hun har tenkt om og ment med verket, eller lignende. Det 
kan også oppstå spørsmål som fører kunstneren inn i en ordlegging som 
gjør verket platt, eller rett ut sagt, ødelegger det for mottakeren. Alle som 
skaper kommunikasjon, har behov for et metaspråk, begreper å tenke og 
uttrykke seg ut fra. Sosialsemiotikkens rammeverk har fungert godt til å 
reflektere over hva jeg ut fra metafunksjonene vil si at materialet, objek- 
tene og tekstene kan uttrykke, hver for seg og i samspill. Men metafunk- 
sjonene har også fungert som tankeknagger til hva jeg ikke vil si. Og det 
er kanskje vel så viktig, ikke bare for kunstneren, men for alle som arbei- 
der med dialogisk kommunikasjon? 

Verdighet og selvbestemmelse- 
En aktørbasert forestilling om 
menneskeverdet 


Sven Arntzen 
Universitetet i Sørøst-Norge 


Abstract: Dignity, according to one conception, is the absolute, inherent and ina- 
lienable value of every person. There is general agreement that this idea of dignity 
has a source in Immanuel Kant's moral philosophy. I argue that Kant formulates 
what I characterize as an agency or agent based conception of dignity. Persons are 
bearers of dignity in their capacity as moral subjects and subjects of action. Central 
here is the idea that a rational agent is the subject of “any end whatsoever” and so 
must be considered the free cause of actions. Accordingly, to be treated merely as 
a thing, or “as a means’, is to be treated in a manner incompatible with having and 
acting for the sake of any end of one’s choosing. Also relevant in this connection is 
Alan Gewirth’s agency based theories of dignity and of human rights. 

I then consider this conception of dignity in addressing three ethical issues: to let 
die or keep alive, assisted suicide, and so-called dwarf-tossing. Finally, I consider chal- 
lenges to the idea of dignity in general and the agency based conception of dignity 
in particular. 


Keywords: Dignity, inherent value, Kant, Gewirth, agency, autonomy, self-determination, 
human rights 


Innledning 


Ordet «verdighet» blir brukt i ulike betydninger. Man snakker for eksem- 
pel om å «bevare verdighet» (f.eks. Brock, 1992, s. 11), som om verdighet er 
noe som kan forspilles, og om personers «rett til verdighet» (f.eks. Barak, 
2013, S. 367-68), som om verdighet er noe en person ikke nødvendigvis er i 
besittelse av. Men i den betydningen som jeg skal drøfte i dette kapitlet, er 
Sitering av denne artikkelen: Arntzen, S. (2019). Verdighet og selvbestemmelse — En aktorbasert forestil- 
ling om menneskeverdet. I Å. Valen-Sendstad & I. R. Christensen (Red.), Menneskeverd - en utfordring 
for skole og samfunn (Kap. 8, s. 191-213). Oslo: Cappelen Damm Akademisk. https://doi.org/10.23865/ 


noasp.90.ch8. 
Lisens: CC BY-NC 4.0. 

verdighet a forsta som iboende verdi, som noe absolutt, noe ubetinget, ufra- 
vikelig og uavhendelig som tilkommer enhver person. I denne betydning 
er verdighet noe man nødvendigvis er i besittelse av, uavhengig av atferd 
og handling: «[ilkke engang en morder forspiller sin personlige verdighet.» 
(Johannes Paulus II, 1995) Vår tids tanke om menneskeverdet er en indi- 
vidualistisk tanke. Det er enkeltpersoner som er innehavere av verdighet. 

For tanken om menneskeverdet i denne betydningen er det i hovedsak 
to konkurrerende tilnærmelser. Den ene knytter verdighet til det å være 
menneske, det særegne ved mennesket som skiller det fra dyr. For denne 
tilnærmelsen er et eksisterende menneske og et menneskeliv hellig, noe 
som skal bevares til enhver pris. I én variant knyttes denne tilnærmelsen 
til den bibelske tanken om at Gud har skapt det levende mennesket i sitt 
bilde (1. Mos. I 26-27, II 7). Forestillingen om verdighet ifølge en slik til- 
nærmelse er blitt brukt i argumentasjon mot dødsstraff av den amerikan- 
ske hoyesterettsdommeren William J. Brennan, Jr.: «Sammenlignet med 
alle andre typer straff i våre dager ... er statens utslettelse av et mennes- 
kes liv uten sidestykke en krenkelse av menneskelig verdighet.» 

Den andre tilnærmelsen knytter menneskets verdighet til «autonomi» 
forstått som evnen til å være selvbestemmende i valg og handling (f.eks. 
Dupré, 2012, s. 271). Innehaver av verdighet er den som selv kan velge sine 
formål og handlinger uavhengig av andres påvirkning eller tvang. Det er en 
utbredt oppfatning at denne tanken om verdighet har sitt opphav i Imma- 
nuel Kants (1724-1804) moralfilosofi (f.eks. Saugstad, 2001, s. 120-121). 

I dette kapitlet vil jeg, med grunnlag i Kants tanke om verdighet, 
fremstille en aktørbasert forestilling om menneskeverdet. Også relevant 
er Alan Gewirths argumentasjon om at mennesket som aktør har ibo- 
ende verdighet og grunnleggende rettigheter. Det er først og fremst som 
et moralens og handlingens subjekt at en person er innehaver av verdig- 
het. En slik forutsetning for forestillingen om verdighet har bestemte 
etiske implikasjoner som jeg vil belyse med problemstillingene: å holde 
i live eller la dø, aktiv dødshjelp, kasting av kortvokste personer for sport 
og underholdning («dwarf-tossing»). Og jeg vil drøfte utfordringer mot 
tanken om menneskets iboende verdighet. 


1 Tilslutning til den amerikanske høyesteretts dom i Furman v. Georgia (1972), der flertallet avviste 
bruk av dødsstraff som «cruel and unusual punishment». 

Verdighet, autonomi, selvbestemmelse 


For Kant er verdighet («Würde») en type verdi «som er hevet over enhver 
pris» (Kant, 1983, s. 51 [4:434]). Pris er en erstattelig, målbar og graderbar 
verdi, en verdi som er betinget av behov, ønsker eller smak. Til denne type 
verdi hører også instrumentelle goder, verdier som lar seg gradere som 
mer eller mindre nyttige. Verdighet, derimot, er en absolutt, uerstattelig 
og uavhendelig verdi, en type verdi som ikke lar seg gradere, og heller 
ikke kan måles (Kant, 1991, s. 231, 254 [6:436, 462]). 

Kant knytter sin bruk av ordet verdighet til tanken om det han kal- 
ler menneskelighet, blant annet når han sier: «Menneskeligheten [«die 
Menschheit»] selv er en verdighet» (Kant, 1991, s. 255 [6:462]). Med ordet 
«Menschheit» sikter Kant til noe annet og mer enn bare menneskearten 
eller medlemskap i denne. Ordet har en moralsk betydning og er derfor 
bedre gjengitt med «menneskelighet» enn med «menneskehet». (f.eks. 
Ranheim, 2016, s. 80) Menneskelighet er «fornuftig natur» (Kant, 1983, 
s. 55 [4:439]). Å være i besittelse av verdighet er å eksistere som formål 
i seg selv, og det er bare menneskelighet som kan tenkes å være formål 
i seg selv (Kant, 1983, s. 45 [4:428]). Kant skjelner mellom subjektive og 
objektive formål (Kant, 1983, s. 45 [4:427]). Et subjektivt formål er den 
tilsiktede virkning en person søker å realisere gjennom handling, som 
regel ut fra egne behov og ønsker. Man kan for eksempel ha egen rik- 
dom som sitt formål og foreta de handlinger man mener er best egnet 
som middel til å realisere dette formålet. Et bestemt subjektivt formål er 
ikke et formål alle nødvendigvis har. Et objektivt formål er gitt uavhen- 
gig av personers behov eller ønsker. Ethvert formål har verdi. Et subjek- 
tivt formåls verdi er betinget av at det faktisk er valgt av en person. Et 
objektivt formåls verdi er ubetinget, absolutt. Bare et formål i seg selv 
er et objektivt formål, for det er «ikke noe som skal frembringes, men 
et selvstendig [eksisterende] formål» (Kant, 1983, s. 53 [4:437]). Ethvert 
formål er handlingsbegrensende. Frembringelsen av et subjektivt for- 
mål forutsetter en bestemt handling eller et avgrenset omfang av mulige 
handlinger, til utelukkelse av visse andre handlinger. Under normale 
omstendigheter gir man for eksempel ikke bort alt man har hvis for- 
målet med handling er å bli rik. Slikt sett er et formål bestemmende for 
de handlingsvalg man gjør. Et objektivt formål, gitt av fornuften, skal 

vere bestemmende for valg og handling overhodet, uavhengig av den 
enkeltes preferanser. 

Kant knytter verdighet til det å være moralsk subjekt. Det er som evne 
til moral at menneskelighet har verdighet (Kant, 1983, s. 51 [4:435]). Ver- 
dighet er noe en person har i kraft av autonomi: «Autonomi er ... grun- 
nen til den menneskelige og enhver fornuftig naturs verdighet.» (Kant, 
1983, s. 52 [4:436]) «Autonomi» i den egentlige betydning av ordet, etter 
de greske ordene auto (selv) og nomos (lov), har å gjøre med egen lov eller 
selvlovgivning. Det er i denne betydningen Kant bruker ordet. Autonomi 
er for ham den enkeltes evne eller kapasitet til å bestemme seg selv i valg 
og handling i henhold til fornuftens moralske lovgivning, en lovgivning 
man selv er delaktig i som fornuftig vesen, uavhengig av og til og med i 
motsetning til egne behov eller ønsker. Man har skjelnet mellom to kom- 
ponenter ved autonomi for Kant (Schneewind, 1992, s. 309): (1) enhver 
kan selv erkjenne fornuftens moralske lover og de krav som ligger i dem, 
og (2) den enkelte kan ved sin fornuft effektivt kontrollere seg selv og 
«tvinge» seg selv til å handle i samsvar med fornuftens lover. Det er bare 
under forutsetning av autonomi i slik forstand at en person kan være 
underlagt moralsk forpliktelse, som ifølge Kant er unntaksløs, og som 
dermed forutsetter den enkeltes evne til valg og handling uavhengig av 
egne ønsker eller behov. Autonomi i denne betydning er ikke det samme 
som «autonomi» i tidligere nevnte betydning av evne til selvbestemmelse 
(jf. Saugstad, 2001, s. 124-25). For evnen til å bestemme over seg selv i valg 
og handling er det tilstrekkelig at man kan handle ut fra egne preferanser 
i fravær av andres inngrep eller mentale eller fysiske begrensninger. Når 
verdighet knyttes til evne til selvbestemmelse, er ikke dette uten videre 
det samme som å knytte verdighet til autonomi i Kants betydning. 

Men også for Kant er det en kobling mellom verdighet og evne til selv- 
bestemmelse i valg og handling. Han karakteriserer menneskelighet som 
«evnen til overhodet å sette et hvilket som helst formål ... (til forskjell 
fra dyrene)» (Kant, 1991, s. 195 [6:392]). Det som eksisterer som formål i 
seg selv, må selv være «subjektet for alle mulige formål» (Kant, 1983, s. 53 
[4:437]). Det finnes ingen på forhånd bestemte formål som en person nød- 
vendigvis har, og som driver ham eller henne til bestemte typer handling. 
Kant går ut fra at et enhver bevisst eller overveid handling har et formål. 

A være subjekt for alle mulige formål er en forutsetning for moralsk for- 
pliktelse. Det å kunne ha eller sette seg et utall eller hvilket som helst 
formål omfatter evnen til å rette seg etter et objektivt formål og dermed 
sette til side subjektive formål, som har utspring i egne behov og ønsker. 
Dette er et nødvendig element ved autonomi. Samtidig er det en nød- 
vendig betingelse for den enkeltes selvbestemmelse i valg og handling. 
Et formål er per definisjon gjenstand for fritt valg (Kant, 1991, s. 186—187 
[6:381]). Den som foretar en bestemt handling i henhold til eget valg, uav- 
hengig av andres press eller tvang og av naturens mekaniske lover, er det 
Kant kaller handlingens «opphav», dens «frie årsak» (causa libera) (Kant, 
1991, S. 50, 53 [6:223, 227]). Her er et sentralt kriterium for skillet mellom 
person og ting. En ting er bestemt utelukkende av ytre årsaker, i samsvar 
med naturens mekaniske lovmessighet. Billiardkulen er ikke selv årsak 
til egen bevegelse; dominobrikken er ikke selv årsak til at den velter. En 
ting er utelukkende objekt, noe det skjer noe med, som beveges av noe 
annet enn seg selv. En person er subjekt, den som gjør noe, som hand- 
ler ut fra seg selv. Mens et objekt er det som reagerer, er det en sentral 
tanke hos Kant at et subjekt agerer (jf. Korsgaard, 1996, s. 363). For enhver 
handling kunne en person som mulig subjekt for et utall formål og som 
handlingers frie årsak ha valgt å handle annerledes. Den som foretar 
handlingen, gjerningspersonen, kan stilles til ansvar for det han gjør. 

For Kant er verdighet primært knyttet til autonomi. Samtidig må ver- 
dighet for ham også være knyttet til evne til selvbestemmelse i valg og 
handling, siden autonomi er en forutsetning for å være handlingers sub- 
jekt. Så verdighet knyttet til personen som moralsk subjekt kan gjøres 
gjeldende mer generelt for personen som subjekt for handling. Verdighet 
er en type uavhendelig verdi personen er i besittelse av som aktør, som 
handlingers subjekt på godt og ondt. Kant har en aktørbasert forestilling 
om verdighet. 


Hensynet til verdighet 


Begrepet verdighet er et normativt begrep. Det sier noe om hvordan man 
skal handle og hva slags handlinger man skal avholde seg fra å gjøre i situ- 
asjoner der personer kan bli vesentlig berørt av våre valg og handlinger. 

Kant uttrykker dette med den sakalte menneskelighetsformuleringen av 
det kategoriske imperativ: «Handle slik at du alltid bruker menneskelig- 
heten sa vel i din egen person som i enhver annens person samtidig som 
et formal og aldri bare som et middel.» (Kant, 1983, s. 46 [4:429]) Gitt 
koblingen mellom menneskelighet og verdighet folger det at kravet om 
hensyn til menneskelighet er et krav om hensyn til personers verdighet. 

Kant fremstiller plikt knyttet til verdighet forst og fremst som negativ 
plikt, plikt til a avsta fra bestemte handlinger. Et formal i seg selv er «et 
formal man aldri ma handle mot» (Kant, 1983, s. 53 [4:437]). Handling i 
strid med verdighet er handling som gar ut pa a behandle personen som 
rent middel. Personen blir gjennom handlingen redusert til en ting eller 
et redskap som den handlende bruker etter eget forgodtbefinnende. Et 
eksempel på en slik handling ville være å be om et lån for å komme seg 
ut av en vanskelig økonomisk situasjon med et løfte man ikke akter å 
holde om å betale det tilbake (Kant, 1983, s. 40-41 [4:422]). Den som, uvi- 
tende om den andres intensjon, samtykker i å gi lånet, vet ikke hva han 
samtykker i, for han er blitt villedet til å tro at han vil få pengene tilbake. 
Han kan ikke selv i en slik situasjon handle for egne formål. Og å straffe 
en forbryter med henblikk på å reformere ham eller tilfredsstille sam- 
funnets behov eller ønsker er å handle i strid med forbryterens eksistens 
som formål i seg selv, for «mennesket kan aldri håndteres bare som mid- 
del til en annens hensikt og forveksles med eiendom ...» (Kant, 1991, s. 
140-141 [6:331]) For å være forenlig med forbryterens verdighet må straff 
være rettet mot forbryterens person, den som er opphav til og ansvarlig 
for ugjerningen som er begått. 

At en person er subjekt for formål og handlinger utelukker ikke at 
personen, i likhet med ting, er objekt. En person er både en som gjør 
noe, og en som blir eller kan bli gjort noe med, både giver og mottaker. 
Christine Korsgaard har påpekt at én forskjell mellom kantianeren og 
nytteetikeren går på vektleggingen av den ene eller andre side ved per- 
sonen (Korsgaard, 1996, s. 363). Mens nytteetikeren vektlegger personens 
evne til å bli tilfredsstilt, og er opptatt av hva som skjer med personen, 
vektlegger kantianeren handlingen fra den handlendes ståsted og er opp- 
tatt av hva personen gjør. En handling er i strid med verdighet og går ut 
på å behandle personen som rent middel fordi den er uforenlig med den 

berorte som aktor, som et moralens og handlingens subjekt. En person 
blir behandlet som rent middel, der han utelukkende tjener en annens 
formal og således ikke selv kan være subjekt for egne formål. 

En aktørbasert tanke om verdighet stiller også, ifølge Kant, krav til 
personens handling selv om den bare berører ham selv. På grunnlag av 
en slik tanke avviser Kant enhver transaksjon mellom to personer der 
den ene samtykker i å være den andres slave (Kant, 1991, s. 139 [6:329-30]). 
Til personens menneskelighet hører å være sin egen herre. I kraft av sin 
menneskelighet har enhver person en medfødt rettighet: frihet i betyd- 
ningen «uavhengighet av en annens tvingende vilje» (Kant, 1991, s. 63 
[6:237]). Frihet i denne betydning er fraværet av en annens herredømme, 
ikke bare fravær av en annens tvang eller hindring (jf. Skinner, 2002, 
s. 255 ff.). Selv om den som underordner seg en annen som dennes slave, 
er fritt samtykkende — han kan tenkes å ha som mål å sikre egen trygghet 
og tilfredsstillelse av sine behov - er ikke transaksjonen frihetsbevarende 
i relevant forstand. En slave har status som en annens ting eller redskap, 
en som til enhver tid må være beredt til utelukkende å tjene en annens 
formål, og som ikke selv kan være subjekt for et hvilket som helst formål. 

Selvmord er også, ifølge Kant, handling i strid med verdighet i egen 
person. Hans eksempel er den som av livslede, uten utsikt til forbedring, 
velger å ta sitt liv. Nytteetikeren kan kanskje forsvare en slik handling som 
middel til å unnslippe smerte. Fra et kantiansk ståsted innebærer dette, 
og den handlendes motivasjon, en vektlegging av personen som objekt. 
Menneskeligheten, subjektet for et utall formål, blir «ofret», utslettet, for 
behagets skyld. Kant karakteriserer selvmord som «utslettelse av moral i 
egen person» (Kant, 1991, s. 219 [6:423]). Selvmord er en forbrytelse over- 
for en selv, til tross for at man er samtykkende til handlingen. Riktignok 
vurderer Kant selvmord under forutsetningen av at man som fornuftig 
vesen er sin egen herre og har kontroll over seg selv. Begrensningen i en 
slik vurdering er at den ikke tar høyde for omstendigheter som kan drive 
en person til å ta sitt eget liv. Den som gjør dette i dyp og kanskje uhelbre- 
delig depresjon, er ikke i like stor grad sin handlings frie årsak. 

På den annen side problematiserer Kant noen omstendigheter rundt 
det å ende eget liv. Er det selvmord å ofre sitt liv for sitt eget land (Kant, 
1991, S. 219 [4:423])? Ett eksempel på det såkalte heroiske selvmord er da 

den amerikanske soldaten i Irak, Ross McGinnis, la seg pa en granat som 
hadde landet inne i stridsvognen han bemannet, for a skjerme og redde 
livet til fire medsoldater som befant seg inne i stridsvognen uten mulighet 
til å redde seg ut (Kerstein, 2009, s. 526 f.). Og Kant spør om det er galt 
av personen med rabies, vitende om sykdommens dødelige utfall, å ende 
sitt liv for å unngå å skade andre (Kant, 1991, s. 220 [6:423-24]). Felles for 
disse tilfellene er at de involverer andre personer i tillegg til den hand- 
lende selv. De er villede handlinger som ikke utelukkende er motivert av 
den handlendes hensyn til seg selv i egoistisk forstand. Her er det ikke 
åpenbart at personens menneskelighet blir underkastet et rent subjektivt, 
vilkårlig formål. Er det moralsk forskjell for Kant mellom det egoistiske 
og det heroiske selvmord? Eller er det å ende sitt liv uansett i strid med 
verdighet? Kant signaliserer at man av hensyn til verdighet i egen person 
bør være beredt til å ofre sitt liv. Selv der man trues med døden for ikke å 
rette seg etter en fyrstes pålegg om å rette falske anklager om en uskyldig 
person, skal man følge plikten til ikke å lyve (Kant, 2007, s. 192 [5:155-56]). 
Det fremgår av Kants drøftinger at tanken om verdighet er begren- 
sende også for handling som angår en selv. Verdighet innebærer ingen 
rett til å disponere over egen person etter eget forgodtbefinnende. Kant 
skjelner mellom det å være sin egen herre — sui iuris — og det å være eier 
av seg selv - sui dominus (Kant, 1991, s. 90 [6:270]). En person er ikke 
sin egen besittelse eller eiendom (sui dominus) som han kan bruke eller 
disponere over etter eget forgodtbefinnende, slik man kan med en ting. 


Verdighet og grunnleggende rettigheter 


En aktørbasert tanke om verdighet er i vår tid blitt formulert av den ame- 
rikanske filosofen Alan Gewirth. I likhet med Kant forstår han verdighet 
som en iboende, ukrenkelig verdi ved personer. Gewirth tar utgangspunkt 
i menneskelig handling. Slik handling har to grunnleggende karakteris- 
tikker. Den er fri eller frivillig, og den er målrettet i betydningen at den 
som foretar en handling, har et formål eller en hensikt som man søker 
å nå eller realisere gjennom handlingen, det Kant har kalt «subjektivt 
formål». Den handlende tillegger formålet for sin handling en verdi som 
er tilstrekkelig for å motivere til handlingen. Gewirth tenker seg at den 

handlende som tillegger formalet verdi ma, som verdiens eller verdset- 
telsens opphav, betrakte seg selv som innehaver av ufravikelig verdi, dvs. 
verdighet (Gewirth, 1982, s. 28-29; Gewirth, 1992, s. 22). Den handlende 
må også anerkjenne enhver annen aktørs verdighet, på samme grunn- 
lag som han betrakter seg selv som innehaver av verdighet. For enhver 
menneskelig aktør kan ikke, uten å motsi seg selv, benekte at andre men- 
nesker kan være aktører, i besittelse av verdighet, og samtidig forvente at 
andre tar hensyn til ham som aktør og dermed innehaver av verdighet 
(Gewirth, 1992, s. 23). Med andre ord: Begrepet om menneskelig handling 
impliserer tanken om aktørers iboende verdighet. 

Gewirth slutter seg til tanken om at menneskets verdighet ligger til 
grunn for menneskerettigheter: «Det er fordi mennesker har verdig- 
het, at de har menneskerettigheter.» (Gewirth, 1992, s. 10; f.eks. Schaber, 
2014, S. 159 ff.) Den som av hensyn til egen vinning handler i strid med 
en persons menneskerettigheter, handler på en måte som ikke anerkjen- 
ner dennes verdighet. Menneskerettigheter gjelder uavhengig av positiv 
lovgivning. De er «generiske rettigheter». Sentralt for tanken om slike 
rettigheter hos Gewirth er det han kaller «prinsippet om generisk kon- 
sistens» — «the principle of generic consistency», PGC: «[du skal] handle 
i samsvar med de generiske rettigheter til dem som berøres av din hand- 
ling og med dine egne generiske rettigheter.» (Gewirth, 1982, s. 52)* Også 
for slike rettigheter har Gewirth et argument basert på menneskelige 
handlingers egenskaper av å være frivillige og målrettede. Generiske 
rettigheter er krav om de nødvendige betingelser for menneskelig hand- 
ling: den handlendes frihet og velbefinnende - «well-being» (Gewirth, 
1982, $. 47 ff.). Ethvert menneske må som handlende i relevant betydning 
hevde sin rett til egen frihet og eget velbefinnende og kreve av andre at 
de respekterer disse rettighetene. Samtidig må enhver aktør anerkjenne 
at andre menneskelige handlende i relevant forstand har tilsvarende ret- 
tigheter som man selv plikter å ta hensyn til i valg og handling. Alle aktø- 
rer har de samme generiske rettigheter, rett til frihet og velbefinnende 
(Gewirth, 1982, s. 51-52). Disse er grunnleggende rettigheter knyttet til 
menneskelig handling overhodet. Gewirth forstår frihet først og fremst i 


2 «Act in accord with the generic rights of your recipients as well as of yourself.» 

negativ betydning som fravær av andres tvang eller inngrep (1982, s. 53; jf. 
Berlin, 1969, s. 122 [no. overs. s. 297-298]). Den positive siden ved frihet i 
denne betydning er evnen til å handle i henhold til eget valg eller ønske 
(Gewirth, 1982, s. 311). Retten til velbefinnende innebærer retten til reali- 
sering av betingelsene for å lykkes gjennom handling, rett til liv, til ikke å 
bli bedratt eller svindlet, til å forbedre egen situasjon, blant annet retten 
til utdannelse (1982, s. 139). 


Noen etiske problemstillinger 


I vår tid er tanken om verdighet blitt anvendt på mer konkrete problem- 
stillinger. Noen aktuelle problemstillinger er: å holde i live eller la dø, 
aktiv dødshjelp, å kaste kortvokste mennesker for sport og underholdning 
(«dwarf-tossing»). Siden tanken om verdighet i dette kapitlet knyttes til 
evnen til selvbestemmelse med utgangspunkt i Kants tanke om verdig- 
het, er det på sin plass å ta visse forbehold i drøftingen av disse problem- 
stillingene. Det er ikke tale om direkte eller bokstavelig anvendelse av 
Kants moralfilosofi eller moralfilosofiske prinsipper. Sentral for drøftin- 
gen av problemstillingene er vektleggingen av en aktørbasert tanke om 
verdighet. Dette kan gi andre konklusjoner enn dem som måtte følge av 
Kants moralfilosofi. 


Holde i live eller la dø? 


For etiske problemstillinger har man tradisjonelt skjelnet mellom 
to klassiske tilnærmelser. Den ene, pliktetikk, som gjerne assosieres 
med Kant, legger vekt på prinsipp og plikt. Ifølge en slik etikk er en 
handlings verdi eller moralske status en egenskap ved handlingen selv, 
uavhengig av handlingens konsekvenser eller de hensikter man måtte 
ha med handlingen. Det er bestemte handlinger man skal gjøre fordi 
de er plikter, og det er bestemte valg og handlinger man skal unngå. 
Den andre tilnærmelsen, nytteetikk (utilitarisme), legger vekt på 
handlingers konsekvenser, ikke deres iboende karakter. Man bør velge 
handlinger som har de mest fordelaktige konsekvenser for flest mulig 
(f.eks. Mill, 1979, s. 7 f.). 

Men det kan vere konkrete problemstillinger der hensynet til verdig- 
het knyttet til personers selvbestemmelse tilsier at begge disse tilnærmel- 
sene er utilstrekkelige. Her er et eksempel på en slik problemstilling innen 
medisin og helse (Waymack, 1996, s. 1). En betydelig dement kvinne i 
90-årene, uten pårørende eller venner, er overført fra sykehjem til syke- 
hus med kraftig lungebetennelse. Uten respiratorbehandling vil hun 
sannsynligvis ikke overleve. Skal denne gamle, nesten døende kvinnen 
gis slik behandling? Pliktetikeren ville antakelig argumentere for at det 
er plikt å opprettholde en persons liv, å motvirke personens død med alle 
tilgjengelige midler. Dette er et standpunkt man også ville innta med den 
tidligere nevnte tanken om verdighet knyttet til det å være menneske som 
sådant. Nytteetikeren, på sin side, ville vurdere allmenn nytte, fordeler og 
ulemper ved hvert tilgjengelige handlingsalternativ. Problemet med slike 
etiske utlegninger er at den bestemte personen det her dreier seg om, blir 
totalt oversett. Hun blir rent objekt for etiske utlegninger. 

En tredje tilnærmelse ville bruke elementer fra narrativ etikk (Waymack, 
1996, s. 3-4). Narrativ etikk vektlegger den berørtes historie, personens 
fortelling («narrative»), for løsning av etiske problemstillinger. Er det opp- 
lysninger om og ved denne personen som kan bidra til at man finner en 
løsning på problemstillingen? Har hun gitt uttrykk for at hun i så høy alder 
er mett av dage, eller har hun vist ønske om eller vilje til å leve videre? Per- 
sonens fortelling kan være rettesnor for, eller veiviser til, etisk riktig hand- 
ling overfor denne personen, eller i alle fall det beste handlingsalternativet 
ut fra det man vet. Til vår tids tanke om verdighet hører gjerne kravet om 
å innhente den berørtes samtykke (f.eks. Parsons & Hooker, 2010, s. 346). 
Med grunnlag i fortellingen kan det handlingsalternativet velges som man 
tror den berørte personen mest sannsynlig selv ville ha valgt eller gitt sitt 
samtykke til. Men for denne type overveielse og handlingsvalg er det ingen 
fasitsvar. Mens fortellingen til én person som har signalisert at hun er mett 
av dage, tilsier at hun ikke kobles til respirator, tilsier historien til den som 
har vist vilje til å leve, at hun blir koblet til respirator. Hensynet til perso- 
nens fortelling anerkjenner den berørte selv som subjekt for valg og hand- 
ling, også der personen ikke selv er i stand til å meddele ønske eller vilje. 
Denne tilnærmelsen fremstår som forenlig med tanken om at verdighet er 
knyttet til personen som aktør, som valgets og handlingens subjekt. 


201 


KAPITTEL 8 


Aktiv dødshjelp? 


En sentral problemstilling i lys av tanken om menneskeverdet har å gjøre 
med aktiv dødshjelp. Aktiv dødshjelp er basert på en persons ønske om 
å dø og innebærer assistanse fra en annen person, som regel en lege, til 
å bevirke personens død. Den som ønsker å dø, lider av dødelig syk- 
dom og er i en livstilstand preget av fysisk smerte og gjerne også nedsatt 
funksjonsevne. Personen ønsker en slutt på livet for å unnslippe lidelse 
man ikke ellers kommer ut av. Aktiv dødshjelp kan ha form av eutanasi 
(«barmhjertighetsdrap») eller assistert selvmord. Ved eutanasi blir per- 
sonens død bevirket av en annen, en lege som setter en dødelig sprøyte. 
Ved assistert selvmord skaffer legen middelet som personen så bruker for 
å forårsake sin egen død. Aktiv dødshjelp er forbudt i de fleste land, men 
det er unntak. Eutanasi er tillatt i noen europeiske land, blant annet Hol- 
land (Brock, 1992, s. 10). Assistert selvmord er tillatt i noen amerikanske 
delstater, blant annet Oregon (Robinson & Scott, 2012, s. 41). Fra et retts- 
lig ståsted er problemet med aktiv dødshjelp at den innebærer en persons 
medvirkning til en annens død, og dermed har likhetstrekk med drap. På 
den annen side gjør det at vi i dag har teknologi som kan holde folk i live, 
og dermed forlenge den enkeltes liv i strid med dennes ønske, aktiv døds- 
hjelp til en aktuell etisk problemstilling, til tross for eksisterende lovfor- 
bud. Vår tids livsforlengende teknologi kan representere en svekkelse av 
den enkeltes kapasitet til å bestemme over eget liv. 

I etisk argumentasjon til støtte for aktiv dødshjelp heter det at den 
enkelte skal kunne velge «å dø med verdighet» — «die with dignity» (f.eks. 
Battin, 1994, s. 287n.15). Med dette uttrykket forstår man gjerne det å 
unnslippe en livstilstand som står i motsetning til en tidligere livstilstand 
eller en livstilstand ethvert menneske med rimelighet bør kunne realisere 
for seg selv. Her fremstår verdighet som noe, en type tilstand, man ikke 
nødvendigvis er i besittelse av, men bør ha. Men vi kan kanskje omtolke 
uttrykket og si at «å dø med verdighet» er å dø på en måte som er i over- 
ensstemmelse med verdighet. Også døden er tenkt som gjenstand for den 
enkeltes selvstendige valg. Grensene for hva man kan velge for seg selv, 
bør ikke være mer omfattende for den uhelbredelig sykes eller hjelpeløses 
valg og handling enn for enhver annen som er subjekt for et utall for- 
mål. Med utgangspunkt i en aktørbasert forestilling om verdighet er da 

spørsmålet om aktiv dødshjelp bør være tillatt når det foreligger et ønske 
om å dø hos en som ikke lenger har utsikt til å være subjekt for et utall 
formål. Er det slik at den enkeltes kontroll og myndighet over eget liv, 
retten til å velge for seg selv, også omfatter retten til å dø, enten ved egen 
hjelp eller ved kompetent assistanse til dette? 

Likhetstrekk med en persons drap av en annen er bare én side ved 
aktiv dødshjelp. Aktiv dødshjelp har også likhetstrekk med selvmord, 
siden utgangspunktet er den berørtes egen vilje. Fra et slikt perspektiv 
blir en annens medvirkning et moment som har mindre betydning. En 
drøfting av selvmord kan være relevant for vurdering av aktiv dødshjelp. 

Kan man, med grunnlag i tanken om verdighet, nyansere mellom 
berettiget og uberettiget selvmord? Ifølge fremstillingen av Kants stand- 
punkt, ville hans svar være benektende for alle tilfeller av selvmord der 
handlingens formål er et subjektivt, vilkårlig formål. Likevel kan man 
spørre om det ikke er en betydelig moralsk forskjell mellom følgende 
to tilfeller av selvmord eller selvmordsforsøk (Battin, 1994, S. 277-278, 
281-282). Det ene tilfellet er den gamle, som var nesten blind av grønn 
stær og dødssyk av kreft, som ble behandlet med kjemoterapi som bare 
var midlertidig livsforlengende, og som levde et liv i smerte, dempet av 
daglig forsyning av hydromorfon, et morfinlignende smertestillende 
middel. Denne gamle la til side hydromorfonen hver dag i en uke, og 
utsatte seg for stor smerte, for så å kunne ta en dødelig dose og dermed 
ende sitt liv. (Det hører til historien at den gamle ble oppdaget før hun 
døde og ble holdt i live, åpenbart mot sin vilje.) Det andre tilfellet er 
den 15-år gamle gutten som hoppet i døden fra en bro fordi hans favo- 
ritt-T V-serie, «Battlestar Galactica», var blitt stoppet. Den gamle har søkt 
å «dø med verdighet», mens det er vanskelig å si det samme for den unge 
gutten. Mens vi er beredt til å mene at den gamle har god grunn til å ende 
sitt liv, gjelder ikke dette 15-åringen. Det synes ikke som om hans rett til 
å bestemme over seg selv omfatter retten til å ende sitt eget liv under de 
omstendighetene. 

Relevant for disse vurderingene er spørsmålet om hva slags liv, hvis 
det var tilgjengelig, man ville velge for seg selv (Battin, 1994, s. 281). Den 
gamle ville antakelig velge et sunt og aktivt liv, et liv som subjekt for et 
utall formål, som ikke var tilgjengelig for henne. Den unge valgte bort et 

sunt og aktivt liv som subjekt for et utall formal, et liv som var tilgjenge- 
lig. Omstendighetene omkring deres respektive valg gjor dem forskjel- 
lige. Den gamles valg fremstar som forstaelig og rasjonelt. Den unges valg 
har karakter av 4 vere meningslost og irrasjonelt. Hvis det er en moralsk 
forskjell mellom disse tilfellene, kan det være fordi den gamle, men ikke 
den unge, finner støtte til å ende sitt eget liv i en aktorbasert forestilling 
om verdighet. Tilsvarende betraktninger gjelder for aktiv dødshjelp i den 
grad det er vesentlige likhetstrekk med den gamles valg. 

Ifølge Gewirth står det i prinsippet den enkelte fritt til å skade seg selv 
eller ende sitt liv når andre enn den handlende selv ikke berøres i betydelig 
grad (Gewirth, 1978, s. 264 ff., 324). Fra aktørens ståsted er de nødvendige 
betingelser for frivillig og målrettet handling oppfylt. Det ville være i strid 
med den handlendes verdighet som aktør for andre å gripe inn i og forsøke 
å forhindre selvskading eller selvmord. Likevel kan man kanskje vurdere 
de to tilfellene forskjellig, i lys av Gerwiths PGC. Til frivillig og målrettet 
handling hører refleksjon og overveielse (Gewirth, 1978, s. 42; Gewirth, 1982, 
s. 29). Menneskelig handling er ikke nødvendiggjort av ytre omstendighe- 
ter, men har sitt opphav i den handlende selv, som etter nærmere refleksjon 
eller overveielse kan endre sitt handlingsvalg. Menneskets grunnleggende, 
«generiske» rettigheter innebærer frihet til selv å endre sitt valg og å endre 
oppfatninger om eget velbefinnende, i henhold til egen refleksjon og over- 
veielse. Det er lett å forestille seg at den gamles handling var frivillig og 
målrettet, at den var resultat av refleksjon og overveielse, i samsvar med 
hennes oppfatning om eget velbefinnende. Den gamle handlet i tråd med 
sine grunnleggende rettigheter. Å stoppe henne i denne handlingen, slik 
man faktisk gjorde, er i strid med hennes iboende verdighet som aktør. 
Den unge gutten, derimot, kan tenkes å ha handlet uten den grad av reflek- 
sjon og overveielse som må forutsettes for frivillig og målrettet handling, i 
strid med sine grunnleggende rettigheter og således i strid med PGC. I så 
fall ville det ikke være i strid med verdighet for hans vedkommende om 
andre skulle hindre ham i å handle som han gjorde. Relevant for en slik 
vurdering kan være guttens alder. Mens handlingen utført av en 15 år gam- 
mel gutt er i strid med PGC, kan tilsvarende handling, av samme grunn, 
utført av en voksen tenkes å være frivillig og målrettet i relevant forstand 
og således i samsvar med dennes verdighet som aktør. 

A kaste kortvokste personer for sport 
og underholdning? 


Denne problemstillingen skriver seg fra en sak i Frankrike i 1995, der 
ordføreren i byen Morsang-sur-Orge nedla forbud mot en konkurranse 
i kasting av kortvokste personer («dwarf-tossing») som skulle finne sted 
på et av byens utesteder (Rosen, 2012, s. 63 ff.). Begrunnelsen var at slik 
aktivitet forstyrrer offentlig ro og orden fordi den er i strid med verdig- 
het hos den som er kasteball (i fysisk forstand). Forbudet ble bekreftet av 
Frankrikes Conseil d’Etat (høyesterett). Den kortvokste personen invol- 
vert i denne saken, Manuel Wackenheim, påklaget avgjørelsen, først til 
Den europeiske menneskerettighetsdomstol, så til FNs komité for men- 
neskerettigheter, som også støttet det opprinnelige forbudet. Wackenheim 
argumenterte at det var diskriminerende og i strid med hans verdighet å 
forhindre ham i å tjene til livets opphold slik han selv fant best. 

I en lignende sak i Florida uttalte den berørte personen, David Flood, 
kjent som «Dave the Dwarf»: «Dette er alvorlig, for jeg vil ikke at sta- 
ten skal fortelle meg hva jeg kan eller ikke kan gjøre. De går ut fra [at 
kortvokste mennesker] ikke har egen fornuft. Folk forveksler utbytting 
og utnyttelse [for egen fordel]. Hvis jeg var sju fot høy, ville jeg ha blitt 
betalt for å slippe en basketball gjennom en kurv.» (Leget et al., 2009, 
s. 227) Den berørtes standpunkt for å tillate kasting av kortvokste per- 
soner kan begrunnes ut fra tanken om verdighet knyttet til den enkel- 
tes selvbestemmelse: «Betyr ikke det å bli behandlet med verdighet at vi 
skulle ha rett til å gjøre egne valg om å oppføre oss med verdighet eller 
ikke?» (Rosen, 2012, s. 69) Mot dette har foreningen for kortvokste per- 
soner i USA støttet et forbud, fordi den mener at den type aktivitet som 
forbys «bryter ned den status og aktelse som kortvokste personer («little 
people») forsøker å oppnå for seg selv» (Rosen, 2012, s. 69). 

Hvis kasting av kortvokste personer er nedverdigende for den berørte, 
som på sin side er samtykkende, er det normalt ingen som i betydelig for- 
stand lider urett eller skade av slik aktivitet (jf. Rosen, 2012, s. 69). Her kan 
man skjelne mellom ulike prinsipielle standpunkt som med grunnlag i 
en forestilling om verdighet kan tenkes å komme til motstridende kon- 
klusjoner. Det ene kan assosieres med Kant og hans tanke at den enkeltes 
verdighet innebærer grenser for hva man gjør med seg selv, alene eller i 

omgang med andre. Kant har i en forelesning over moralfilosofi erklært: 
«... den som for egen vinning lar seg bruke til alt mulig av en annen, som 
en ball, forkaster menneskets verdighet.» (Kant, 1997, s. 123 [27:341]) Ved 
å innlate seg på kasting av kortvokste mennesker gjør den kortvokste seg 
selv til et rent redskap, en ting, for andres underholdning. Det at han er 
samtykkende og får betalt, og at ingen er skadelidende eller forurettet, 
har mindre betydning. En slik vurdering ligner den Kant gjør for prosti- 
tusjon (Kant, 1991, s. 97 [6:278-279]). Den som av egen vilje selger seksuelle 
tjenester, en handel om kjøpers seksuelle nytelse og selgers økonomiske 
eller materielle gevinst, gjør seg likevel til en annens redskap. Problemet 
for Kant er at de delaktige i et slikt forhold ikke fremstår som likeverdige. 
Å stille en vesentlig side ved sin person, kroppen, til disposisjon for den 
annens nytelse eller underholdning, er å underordne seg en annen på en 
måte som ikke er gjensidig. Selv om Kant knytter verdighet til personen 
som subjekt for et utall formål, legitimerer ikke dette et hvilket som helst 
valg subjektet måtte ta. 

Et annet, liberalistisk standpunkt kan knyttes til John Stuart Mill 
(1806-1873). Ifølge ham er enhver person absolutt herre («sovereign») over 
seg selv, over eget legeme og sinn (Mill, 1989, s. 13 [no. overs. s. 18]). Den 
enkelte har rett til å handle overfor seg selv etter eget forgodtbefinnende, 
såfremt andre ikke berøres negativt av handlingen. For Mill, i motsetning 
til Kant, er personen sin egen eiendom. Ifølge Mill er det ikke noe ved 
ens egen person som setter absolutte moralske grenser for hvordan man 
forholder seg til seg selv. Med unntak av å underordne seg en annen som 
dennes slave (jf. Mill, 1989, s. 102-103 [no. overs. s. 120-121]), star det den 
enkelte fritt å bruke seg selv eller stille seg selv til andres disposisjon når 
andre ikke forurettes, skades eller på annen måte forulempes i betydelig 
grad (Mill, 1989, s. 13 [no. overs. s. 18]). Liberalisten har ingen problemer 
med å mene at det ikke er i strid med verdighet knyttet til selvbestem- 
melse at den kortvokste selv skal kunne velge å bruke sin egen person og 
fysiske egenskaper til andres underholdning. Gewirth inntar et tilsva- 
rende standpunkt. Det avgjørende for ham er at handlingen er frivillig 
og målrettet i relevant forstand. Slik tilfellene over er fremstilt, er både 
Manuel Wackenheim og David Flood selvstendige og frivillige handlende 
som søker å fremme eget velbefinnende. Et forbud mot «dvergkasting» 

er et inngrep i strid med deres frihet i negativ forstand og dermed i strid 
med iboende menneskeverd. 

Den vesentlige forskjellen mellom dette standpunktet og Kants har å 
gjøre med verdighetens forankring. For Kant er det tale om en ufravikelig 
verdi i personen som fornuftsvesen. Verdighet innebærer et krav om at 
den enkelte ikke velger og handler i strid med seg selv som fornuftsve- 
sen. For et liberalistisk standpunkt, og for Gewirth, ligger denne verdien 
snarere i det å være fritt velgende (og målrettet) aktør, uavhengig av hva 
man faktisk velger for seg selv, så lenge andre ikke skades eller forurettes. 


Utfordringer mot tanken om verdighet - 
kritiske problemstillinger 


Forestillingen om verdighet er meningsløs 
og intetsigende 
Denne siste problemstillingen viser at ulike forestillinger om eller for- 
ankringer av verdighet kan gi motstridende konklusjoner. Dette poenget 
kan også gjøres gjeldende for de to foregående problemstillingene. Hvis 
forestillingen om verdighet knyttet til det å være menneske eller skapt i 
Guds bilde innebærer tanken om at menneskelivet er hellig, så følger det 
for den gamle med lungebetennelse at man skal forsøke å holde henne 
i live under enhver omstendighet. Hva hun selv kan ha gitt uttrykk for, 
vilje til å leve eller til å dø, har ingen betydning. Ut fra samme forestilling 
er aktiv dødshjelp i strid med verdighet selv om den berørte selv ønsker 
å dø. Hensynet til den enkeltes vilje og livssituasjon må vike for hensynet 
til verdighet knyttet til det å være menneske. Denne forestillingen om 
verdighet utelukker en moralsk nyansering av det å ende sitt eget liv. 
Slike observasjoner har gitt opphav til innvendinger mot begrepet ver- 
dighet som et operativt normativt begrep (f.eks. Dupré, 2012, s. 264). At 
forestillinger om verdighet inngår i motstridende argumenter og konklu- 
sjoner har foranlediget tanken om at verdighetsbegrepet selv er uklart 
og mangler presis mening. Ifølge Ruth Macklin er verdighet et «ubru- 
kelig begrep» og kan mer presist forstås som «respekt for personer eller 
deres autonomi» (Macklin, 2003, s. 1419-1420). En beslektet innvending 

gar ut pa at «begrepet verdighet er som sadant intetsigende». Det er en 
forestilling man tyr til i argumentasjon «nar man har sluppet opp for 
rasjonelle begrunnelser» (Bagaric og Allen, 2006, s. 260). For det forste 
finnes mange ulike karakteristikker og derfor ingen entydig definisjon 
av iboende verdighet (Bagaric og Allen, 2006, s. 264-265). For det andre 
gir bruken av begrepet motstridende konklusjoner om problemstillinger 
som for eksempel aktiv dødshjelp (Bagaric og Allen, 2006, s. 266-267). 

Forslaget om a erstatte begrepet verdighet med «respekt for personer 
eller deres autonomi» er et forslag om å erstatte tanken om en verdi som 
personen selv er innehaver av, noe objektivt, med forestillingen om en 
holdning, noe subjektivt, overfor personen eller dennes evner. Men å gi 
avkall på tanken om iboende verdighet kan være å forlate tanken om 
noe ved personen som har moralske implikasjoner for valg og handling 
som er rettet mot eller berører personen på en vesentlig måte. Iboende 
verdighet er et moralsk vern i personen selv mot å bli utnyttet av andre 
og å bli vurdert utelukkende ut fra den nytte man er for andre men- 
nesker og for stat eller samfunn (f.eks. Andorno, 2009, s. 230-231). At 
forestillinger om verdighet kan brukes til motstridende konklusjoner 
kan heller foranledige bestrebelser på å formulere og enes om tydeligere 
kriterier for verdighet. 


Tanken om verdighet er selektiv og ekskluderende 


Det er blitt påpekt at Kants tanke om verdighet egentlig ikke er en tanke 
om menneskeverdet (von der Pfordten, 2009, s. 379). For Kant har verdig- 
het å gjøre med fornuftsvesenet og dets evne til å styre seg selv i henhold til 
egen fornufts lover. Verdighet tilhører det Kant kaller «homo noumenon», 
personen tenkt som delaktig i en rent fornuftsbestemt orden, til forskjell 
fra tilværelse som «homo phaenomenon» i en verden av sanselige impul- 
ser, behov og ønsker. Denne begrensningen viser til en innvending rettet 
mot tanken om verdighet knyttet til autonomi og evne til selvbestem- 
melse i valg og handling. Verdighet gjelder ifølge en slik tanke bare dem 
som faktisk har evne til rasjonell overveielse i valg og handling, til ute- 
lukkelse av barn, demente, og andre som ikke har eller fullt ut kan utvikle 
relevante evner og ferdigheter (f.eks. Diiwell, 2014, s. 33; Schroeder, 2012, 

s. 329-331). Så etiske hensyn på grunnlag av denne tanken om verdighet 
ville være begrenset til hensyn til dem som er i besittelse av evnen til 
rasjonell overveielse i valg og handling. Den alternative tanken om ver- 
dighet, knyttet til det å være menneske, styrer klar av en slik innvending 
(f.eks. Schaber, 2014, s. 156-157). 

Også for dette punktet har Gewirth relevante betraktninger. Aktører 
kan graderes som mer eller mindre i stand til å utføre frivillig og målret- 
tet menneskelig handling (Gewirth, 1978, s. 120-125, 140-142). Noen har 
bedre utviklet evne til refleksjon og overveielse enn andre. De kan reflek- 
tere over og velge flere mulige mål for seg selv og således være opphav til et 
større omfang av frivillig og målrettet handling. Menneskers grunnleg- 
gende, «generiske» rettigheter har å gjøre med de nødvendige betingelser 
for slik handling. Omfanget av en aktørs generiske rettigheter er betinget 
av i hvilken grad aktøren evner å utføre slik handling. Av to mennesker, 
hvorav den ene, A, er i full grad i stand til å utføre menneskelig handling, 
og den andre, B (barn eller mentalt funksjonshemmet), mangler noen 
evner til dette, har A et større omfang av generiske rettigheter enn B. Med 
andre ord, et barn eller en mentalt funksjonshemmet har ikke de samme 
eller like omfattende rettigheter som en voksen person som ikke er funk- 
sjonshemmet. Av hensyn til én type rettighet, retten til velbefinnende, 
må barns og funksjonshemmedes frihet som regel begrenses av andre 
(Gewirth, 1978, s. 142). På den annen side er barn og andre som ikke har 
fullt ut utviklede evner til å utføre menneskelig handling, også aktører i 
den betydning at de har mål for sine handlinger som de tillegger verdi, 
og i dette henseende selv er opphav til verdier. Dette er, ifølge Gewirth, 
tilstrekkelig for å være i besittelse av verdighet (jf. 1982, s. 29). At mindre 
utviklet aktør B har færre eller mindre omfattende generiske rettigheter 
enn mer utviklet aktør A, innebærer ikke annet enn at inngrep i Bs til- 
værelse eller atferd kan være forenlig med Bs verdighet, mens tilsvarende 
inngrep ville være i strid med As verdighet. 


Avsluttende bemerkninger 


For tanken om verdighet og dens etiske eller moralske implikasjoner er 
det en tendens til å legge vekt på hvordan personer berøres eller påvirkes 

i betydningen av a vere gjenstand for andres handling. Den handling er 
i strid med verdighet som skader eller foruretter en annen og er uforen- 
lig med dennes eksistens som menneske. Her fremstar den andre som 
moralsk objekt, en som blir gjort eller ikke gjort noe med. En grunn som 
kan forklare en slik orientering er aktualiseringen av tanken om verdig- 
het i lys av holocaust under den 2. verdenskrig (f.eks. Barak, 2015, s. 34). 
For jøder å bli stuet inn i kuvogner, å bli offer for nedskytninger, å bli 
sendt i gasskammer og så brent er åpenbart i strid med iboende verdig- 
het. Ofrene ble gjort noe med, behandlet som ting og ikke anerkjent som 
mennesker. Men for en aktørbasert forestilling om menneskets verdighet 
er det å behandle en person som ting i strid med verdighet også fordi 
slik handling er uforenlig med å behandle og anerkjenne mennesket som 
moralens og handlingers subjekt. Naziregimets systematiske mishand- 
ling og utryddelse var uforenlig med ofrenes eksistens som subjekt for 
alle mulige formål. For den aktørbaserte tanken om verdighet er det ikke 
tilstrekkelig å sikre mennesket mot å lide nød eller bli forurettet eller 
skadet. Tanken om verdighet innebærer et krav om en livstilstand der 
enhver kan være subjekt for menneskelig handling og for et utall formål. 

På dette punktet aner man likevel en forskjell mellom Gewirths posi- 
sjon og Kants. For Gewirth innebærer tanken om menneskets verdighet 
et krav om bevaring av eller respekt for den enkeltes frihet i betydnin- 
gen fravær av andres inngrep eller tvang. Sentral for hans aktørbaserte 
forståelse av verdighet er det han mener er den positive side ved begre- 
pet negativ frihet: den enkeltes selvbestemmelse i valg og handling etter 
eget forgodtbefinnende. Frihet for Kant, derimot, er fravær av en annens 
herredømme. I politisk sammenheng er den fri som «ikke er underlagt 
annen lov enn den han har gitt sitt samtykke til», ifølge ham (Kant, 1991, 
s. 125 [6:314]). Hvis man generaliserer denne tanken, kan man forstå Kant 
dit hen at for organisert samkvem eller tilværelse med andre er frihet 
medbestemmelse. Slik frihet, i realiteten uavhengighet av en annens her- 
redømme, tilkommer enhver som en «menneskelighetens rettighet i den 
enkeltes person» (Kant, 1991, s. 63 [6:237]). I den grad menneskelighet er 
ensbetydende med verdighet for Kant, impliserer tanken om verdighet 
for ham et krav om den enkeltes medbestemmelse i saker som berører 
eller angår en selv. 

Abstract: In this chapter I discuss three new ways, of understanding human dignity. 
First, Christopher McCrudden’s concern is with the fact that there is no common 
understanding of the concept. He argues that dignity is a placeholder. It is open to 
interpretations from a diversity of normative understandings, — religious and secular. 
Still, he argues for a core of overlapping content within the diversity of understandings. 
Second, Catherine Dupré understands human dignity as a heuristic concept, open for 
new interpretations. The concept is in itself inexhaustible. New meanings develop in 
confrontation with new issues. Observing that the concept has become one of the pil- 
lars in European law and democracies, and has been crucial in several junctions when 
dictatorships has fallen and democracies has been established after the Second World 
War, she finds that the concept comes to its right in particular in transitional and trans- 
formative situations. Finally, Costas Douzinas does not work with the concept human 
dignity but with the concept of the human, to whom human dignity is designated in 
the human rights. I reinterpret his theory to also cover the normative concept human 
dignity. It is brought into force by proclamations, and as such becomes a transforma- 
tive and life changing concept in particular for people living in need of dignity. 


Keywords: Human dignity, human rights, democracy, constitution, pluralism, 
transformation, social rights 


Innledning 


Begrepet menneskeverd er dynamisk. Det anvendes pa et mangfold av 
mater og pa stadig nye omrader. Tradisjonelt er begrepet bundet til noe 

statisk, noe som er iboende og uforanderlig ved mennesket. Jeg vil i dette 
kapitlet behandle tre nyere tolkninger og anvendelser av begrepet som til 
dels bygger pa, men som samtidig utfordrer, klassiske lesninger av begrepet. 

Verdenserklæringen om menneskerettigheter brakte verdighetsbegrepet 
inn som et fundamentalt normativt begrep. Det er i dag blitt en grunnverdi 
innen etikk og politikk, men historisk sett har det ikke alltid vært slik. Først 
etter 1948 har verdighet gradvis blitt et normativt nøkkelbegrep. Min vei inn 
til begrepet kommer via interesse for menneskerettigheter. Utgangspunktet 
for min diskusjon av verdighetsbegrepet er de engelske ordene dignity og 
human dignity. Jeg skiller ikke her på verdighet og menneskeverd. 

I dette kapitlet tar jeg mer opp anvendelser av begrepet enn begrun- 
nelser for det. Jeg går inn på tre relativt nye bidrag til diskusjonen av 
verdighetsbegrepet hentet fra en juridisk filosofisk tilnærming innenfor 
menneskerettighetsdiskursen. Jeg problematiserer og drøfter menneske- 
verdet i menneskerettighetsdiskursen med utgangspunkt i verdighetsbe- 
grepet som «placeholder» (McCrudden, 2013b), som et heuristisk begrep 
(Dupré, 2015), og som «flytende signifikant» (Douzinas, 2000). Dupré 
og McCrudden har begge over tid skrevet om begrepets betydninger og 
anvendelser. Douzinas, på sin side, har riktignok ikke arbeidet med begre- 
pet verdighet spesielt, men han gir en tolkning av menneskeforståelsen 
som implisitt kommer til uttrykk i menneskerettighetene. Denne tolknin- 
gen åpner etter MITT syn for en alternativ forståelse av verdighetsbegrepet. 

McCrudden er opptatt av mangfoldet av tolkninger og anvendelser av 
verdighetsbegrepet. I likhet med flere innen menneskerettighetsdiskur- 
sen søker han mot konsensus, noe som leder han til å forstå verdighet 
som et placeholderbegrep, et begrep med mange tolknings- og anven- 
delsesmuligheter, som allikevel er bundet sammen med et overlappende 
innhold. McCrudden definerer dette overlappende innholdet som en 
minimalistisk forståelse av begrepet. 

Det andre bidraget jeg ser på, er Catherine Duprés. Hun ser på innfly- 
telsen og tolkningen av verdighetsbegrepet i europeiske konstitusjoner og 
domstoler på nasjonalt og europeisk nivå. Denne virkningshistorien dan- 
ner så hovedgrunnlaget for hennes tolkning av begrepet. Dupré oppfatter 
verdighetsbegrepet som et heuristisk begrep, noe som innebærer nyska- 
pende anvendelser. Betydningen av begrepet er ikke uttømt, det fylles med 

stadig nytt og kreativt innhold. Hun mener begrepet verdighet har blitt 
en av grunnpilarene i og for liberale demokratier i Europa, og fungerer for 
disse som en retningsviser. Douzinas, som den siste av de tre tilnærmin- 
gene jeg vil se på, drøfter ikke verdighetsbegrepet som sådan, men kobler 
det til forståelsen av mennesket slik det kommer til uttrykk i menneskeret- 
tighetene. Denne forståelsen beskriver Douzinas som en «flytende signi- 
fikant». Det betyr at begrepet kan fylles med et mangfold av betydninger. 

Bakteppet for denne artikkelen er pedagogisk. Arbeidet med verdighets- 
begrepet i en skolesammenheng er et formidlingsprosjekt av moralsk art. Det 
dreier seg ikke bare om en forståelse av begrepet, men også om en strategisk 
bruk av det i en pedagogisk sammenheng. Det anvendes som motivasjon for 
å anerkjenne menneskerettighetene og engasjere til moralsk ansvar. Men- 
neskeverdet drøftes i liten grad i sammenheng med menneskerettighetsun- 
dervisning - det tas for gitt. Hvilken forståelse er det da som fyller begrepet? 
Mange menneskerettighets pedagoger har sitt engasjement i rettferdighet og 
sameksistens (Osler, 2016), andre i endring og transformering av samfunnet 
(Bajaj, 2012). De har til felles at MR og verdighet danner den plattformen 
man starter fra, og som man ikke problematiserer. Jeg tror det er viktig i 
undervisningssammenheng å forholde seg til den øvrige menneskerettig- 
hetsdiskursen. Nettopp dette er noe av ambisjonen med denne artikkelen. 
Lærere går inn i klasserom og underviser om verdighet - de formidler en 
idé, en moralsk verdi, med en omfattende betydnings- og virkningshistorie. 

Samtidig er dette ikke et didaktisk kapittel, men et innspill til en 
dypere refleksjon og drøftelse. Jeg ønsker å vise noe av bredden i tolknin- 
gene av og muligheter som ligger i verdighetsbegrepet. Jeg baserer meg 
på antagelsen om at mangfoldet av forståelser av begrepet gir mulighet til 
å kommunisere med og gjøre det relevant for flere. Dette mener jeg har 
vært noe av suksessformelen for verdighetsbegrepets gjennomslag. Det 
kan invitere elever til å knytte det til sitt eget verdifundament og til selv å 
utforske hva det kan bety inn mot nye situasjoner. 


Menneskeverdighet - et placeholder-begrep 


Christopher McCrudden har drøftet teologiske, filosofiske og juridiske 
forståelser av menneskeverdet, samt sett på hvordan begrepet håndteres 

innen lov og rett i ulike land og regioner (McCrudden, 2008, 2014). Han 
mener diskursen om verdighet er mangfoldig, sprikende og motstri- 
dende, men samtidig at har den en samlende kjerne. McCrudden doku- 
menterer gjennom sine arbeider at verdighetsbegrepet er pluralistisk. 
Han skriver: 


A more pluralistic, more culturally relative approach to the meaning of human 
dignity can be identified by looking briefly at some of the differences in the use 
of dignity language between the regional texts, and between the regional texts 


and the international texts. (McCrudden, 2008, s. 674) 


Han er ikke den eneste som legger seg på en pluralistisk tilnærming til 
begrepet. Shultziner er en annen, og oppsummerer sitt syn slik: 


The very fact that various worldviews and ideologies are strongly related to 
the concept of human dignity produces a paradoxical situation in that hu- 
man dignity as for itself does not contain any concrete content or meaning. 
Because human dignity anchors different worldviews, it cannot represent any 
particular set of values or meaning that “naturally” stem out of it. There is 
no fixed and universal content that spouts out of human dignity and, hence, 
its content and meanings are determined separately in each legal document 
in accordance with the political agreement achieved at that time. (Shultziner, 


2003, s. 5) 


McCrudden oppfatter verdighetsbegrepet som en placeholder. Han skri- 
ver: «dignity can often function as a placeholder, accepting that there is 
no actual or possible agreed articulation of its content» (McCrudden, 
2013a, $. 11). Placeholder er et begrep som anvendes i flere diskurser, for 
eksempel i matematikk, filosofi og psykoanalyse. I USA, for eksempel, er 
det i juridisk litteratur en etablert praksis å anvende navnet «John Doe» 
når man skal omtale en mistenkt i en sak hvor den mistenkte skal være 
anonym. Enhver mannlig mistenkt kan være John Doe. John Doe er i det 
tilfellet en placeholder. Som en slik placeholder kan verdighetsbegrepet 
fylles med et mangfold av betydninger. McCrudden mener at verdighets- 
begrepet har sin styrke nettopp i at det fungerer som en placeholder, som 
et språklig symbol som er anvendbart innen ulike filosofiske, ideologiske 
og religiøse horisonter. Begrepet får forskjellig innhold ut fra forskjellige 

sammenhenger og i ulike virkelighetsoppfatninger, enten de er sekulære 
eller religiøse. 

I likhet med Rawls (1996) kobler McCrudden variasjoner av forståelser av 
verdighet til mangfold av etiske grunnsyn. Hva verdighet betyr, bestem- 
mes i lys av livstolkninger: 


What emerges from these differences is that some jurisdictions use dignity as the 
basis for (or another way of expressing) a comprehensive viewpoint, “a whole 
moral world view’, which seems distinctly different from region to region. 


(McCrudden, 2008, s. 675) 


Daly formulerer det slik: «dignity is at once a universal value and a con- 
textualized right» (Daly, 2013, s. 19). I trad med Rawls’ logikk om overlap- 
pende konsensus søker McCrudden en tynn felles forståelse av verdighet. 
Selv om en placeholder kan fylles med mange betydninger, mener han at 
det allikevel er enighet om et grunnleggende innhold. McCrudden skis- 
serer tre elementer: 

For det første innebærer tanken om menneskeverdet en ontologisk 
påstand: Mennesker har iboende verdighet. 

For det andre innebærer menneskeverdet et moralsk ansvar: «this 
intrinsicworthshouldberecognizedandrespectedby others» (McCrudden, 
2008, s. 679). Følgen av menneskeverdet er at man må respektere at også 
andre har verdighet, og derfor la det prege omgangen med andre. 

For det tredje har tanken om menneskeverdet betydning for forholdet 
mellom staten og individet (McCrudden, 2008, s. 679). Staten må respek- 
tere individers verdighet. Dette elementet er et resultat av innføringen 
av de moderne menneskerettighetene, som er ment å regulere forholdet 
mellom stat og individ. 

Det er disse tre bestanddelene som utgjør minimumsskjernen i 
verdighet, mener McCrudden. De danner et felles grunnlag: «There 
is a concept of human dignity with a minimum core» (McCrudden, 
2008, s. 679), men ma ikke begrunnes likt: «Everyone could agree the 
human dignity was central, but not why or how» (McCrudden, 2008, 
678). Denne minimumskjernen er heller et utgangspunkt for en dialog. 
Han skriver: «dignity functions as a concept around which we can meet 
and discuss» (McCrudden, 2013a, s. 14). Dialogen fører til utveksling 

mellom faglige diskurser og ulike tradisjoner, og kan dermed bidra til 
en dypere forståelse av begrepet: «Philosophical and religious traditions 
can contribute insights within the legal discourses (and vice versa ...)» 
(McCrudden, 2013a, 8. 57). 

Det er ikke vanskelig å finne tolkninger av verdighet som ikke deler 
McCruddens tre minimumselementer av begrepet. Det sentrale for 
McCrudden er at forståelsen av menneskeverdet som en placeholder gjør 
begrepet anvendelig og relevant på tvers av mange normative tradisjo- 
ner. I dette møter han motstand fra blant andre Habermas (Habermas, 
2010). Habermas forankrer i stedet menneskeverdet i en rasjonell struk- 
tur som han mener er objektiv. Et mangfold av betydninger undermi- 
nerer begrepet, ifølge Habermas. For McCrudden er det motsatt. Han 
forsvarer begrepet, og han underbygger den sentrale posisjonen men- 
neskeverdet har i moderne pluralistiske samfunn. Menneskeverdet er 
en fundamentalverdi i liberale demokratier som beskytter individet mot 
staten. Imidlertid medfører denne forståelsen av begrepet også noen 
begrensninger, som gjør at viktige dimensjoner går tapt. Menneskever- 
det blir et fundament for grunnleggende og viktige rettigheter, men ver- 
dighet i lovens forstand innebærer allikevel ikke nødvendigvis verdighet 
i individers liv. Menneskeverdet bidrar til å regulere forholdet mellom 
individ og stat, og sikrer et minimum av menneskerettigheter. Samti- 
dig risikerer det å fungere mest på et formelt nivå. Ft slikt formelt nivå 
gjorde det for eksempel mulig at USA fortsatte med segregeringspoli- 
tikken for fargede lenge etter at de sluttet seg til verdenserklæringen for 
menneskerettigheter, eller at barnefattigdommen fortsetter å øke i vårt 
eget samfunn i dag. 

Tyngdepunktet i McCruddens posisjon ligger i hans fundamentering 
og legitimering av verdighet som en plattform for menneskerettigheter 
på tvers av forskjellige normative og juridiske tradisjoner. Det gjør at 
han ikke benytter seg av de muligheter som ligger i menneskeverdbe- 
grepet. Han leverer en innover- og tilbakeskuende tilnærming. På den 
måten begrenser han muligheten for at begrepet kan introdusere helt 
nye perspektiver eller åpne for helt nye betydninger, som innrettet mot 
framtid og endring. Dupré, som vi nå fortsetter med, ser på begrepet i 
et slikt lys. 

Menneskeverdet - et heuristisk begrep 


Catherine Dupré tilnærmer seg verdighetsbegrepet fra et konstitusjonelt 
perspektiv. Hennes interesse er den virkning, funksjon og rolle verdig- 
hetsbegrepet har hatt og har for etterkrigstidens utvikling av demokra- 
tiene i Europa (Dupré, 2013). Hennes prosjekt er imidlertid ikke et rent 
historisk prosjekt — det er først og fremst normativt. 

Dupré beskjeftiger seg med hvordan begrepet verdighet har vært 
anvendt på nye måter og med nytt innhold. Hun forstår menneske- 
verd som et grunnleggende heuristisk begrep: «Human dignity is 

. ‘an intrinsically heuristic’ concept» (Dupré, 2015, s. 17). «Heuris- 
tic» slik hun bruker det her, er et begrep som blant annet anvendes i 
forskningsteori. Man legger fram mulige tolkningsmodeller heller enn 
faste bevis. Disse modellene er «suggestive rather than demonstrative» 
(Schickore, 2018). For å komme videre i forståelsen av noe man ønsker 
å utforske, legger man fram kreative forslag. Hensikten er å åpne opp 
for, og gi ny innsikt gjennom, andre og nye perspektiver, uten nødven- 
digvis å ha kontroll over alle faktorene i forslaget. Det er en porsjon 
kreativitet med i prosessen, det er en metode for å oppnå nyskapende 
kunnskap. 

Når Dupré forstår verdighet som et i seg selv heuristisk begrep, lener 
hun seg på Glenn Hughes’ framstilling. Han forklarer heuristisk slik: 


Something has a "heuristic” character when it invites, and serves in, the effort 
of discovery. The x in an algebraic equation is a heuristic symbol, standing for a 
mathematical content which we do not yet know but aim to discover. Any word 
can be said to have heuristic meaning for us as soon as it piques our curiosity due 
to our awareness that, while we have some understanding of its meaning, our 
knowledge of that meaning is unclear or incomplete. Terms cease to function 
heuristically when we attain a satisfactorily complete understanding of them— 
for example, when we grasp the explanatory meaning of the word cat, or vol- 
tage. But some words denote concepts that are intrinsically heuristic in nature. 
These are concepts whose meaning-content can be increasingly grasped with 
successive acts of knowing, but where further significant discovery always 
remains possible, because the concept's meaning can never be fully understood 


by an existing human being. To say that a given word functions as an intrinsically 

heuristic concept means that it refers to an intelligible reality of which we have 
some understanding, but whose full or complete content remains, and will 


always remain to some degree, unknown to us. (Hughes, 2011, s. 8) 


Menneskeverdet er etter Hughes og Duprés mening et slikt «intrinsi- 
cally heuristic concept». Alle begreper er på sett og vis heuristiske - de 
opplyser - men de fleste får et avgrenset og oversiktlig innhold etter 
hvert. Det gjelder for eksempel ord som gaffel, stol, hund. At et begrep 
oppfattes som «i seg selv» heuristisk, innebærer at begrepet er og forblir 
uutgrunnelig. Det har et meningsoverskudd. Forståelsen av begrepet er 
i utvikling og får nye dimensjoner ettersom nye utfordringer gir nye 
anvendelser av begrepet. Et annet eksempel på et «intrinsically» heuris- 
tisk begrep kan være lykke, det lar seg ikke fullt ut innholdsbestemme. 
Bernard Lonergan uttrykker det slik: «A heuristic notion, then, is the 
notion of an unknown content» (Lonergan, 1992, s. 417). 

For Dupré er verdighetsbegrepet selve nokkelbegrepet for humanise- 
ringen av europeiske samfunn. For henne er det en sammenheng mellom 
verdighet og en demokratisk sivilisasjon. Hun skriver: «human dignity, 
creates a particular type of democratic ‘civilisation’» (Dupré, 2012, s. 265), 
og videre «the connection between dignity and democracy are now 
beyond doubt» (Dupré, 2015, s. 183). Menneskeverdbegrepet setter derfor 
en standard for hvordan vi behandler hverandre pa en sivilisert mate, 
ifølge Dupré. 


Respect and protection of human dignity form part of a wider sense of right 
and wrong, which is deeply intuitive and rooted in a particular cultural under- 
standing and form part of a civilised manner of relating to each other. (Dupré, 


2012, s. 274) 


Verdighet er en kjerne i et sivilisert samfunn. Det innebærer at borgerne 
i denne kulturen utvikler forventninger til hvordan et samfunn skal 
behandle mennesker: «being part of a ‘civilised society’ creates certain 
expectations about how to be treated» (Dupré, 2012, s. 273). 

I sin forståelse av verdighetsbegrepets sentrale innhold bygger Dupré 
på flere av de mest sentrale moralske forståelser av begrepet innen filoso- 
fien. For henne knyttes menneskeverd til menneskets autonomi (s. 33-36), 
likeverd (s. 376), frihet (s. 31-33) og det hun beskriver som begrepets vanlige 

betydninger, slik som anstendighet (decency) og (selvrespekt. (Dupré, 
2015, 8. 17). Dette er etablerte moralske forståelser av verdighetsbegrepet. 

En av de største endringene i verdighetsbegrepets utvikling skjedde 
da verdighet gikk fra å være et begrep knyttet til eliten i samfunnet, til 
å gjelde ethvert menneske. Ifølge Dupré finner noe av denne utviklingen 
og nytolkningen sted i lovdannelser og ved domsbeslutninger i retten. 
Hun bruker et eksempel fra menneskerettighetsdomstolen i Strasbourg, 
hvor en mann dømt for voldtekt av sin ektefelle gikk til sak mot Storbri- 
tannia fordi han mente at det ikke var straffbart å voldta ektefellen ifølge 
rettslig tradisjon i landet. Mannen fikk ikke medhold i Strasbourg. Dupré 
finner eksemplet betydningsfullt fordi dommen begrunnes med respekt 
for menneskeverdet (Dupré, 2015, s. 99-103). Verdighetsbegrepet anven- 
des i privatsfærens mest intime områder, noe som ifølge Dupré var en ny 
anvendelse av begrepet i rettslig sammenheng. 

I Duprés analyse er det blant annet gjennom demokratiets lover og 
prosesser at innholdet i, og implikasjonene av, verdighetsbegrepet blir 
utviklet. Hun mener demokratiske prosesser bidrar til å fylle begrepet 
med innhold, og det er gjennom disse at hva som menes med menneske- 
verdig liv, kommer til uttrykk. Menneskeverdet er derfor ikke bare viktig 
for individet. Det har betydning på et politisk og juridisk nivå. 


The concept of human dignity is much more than the individual sense of 
self-respect and respect of others, it positions human beings at the heart of de- 


mocracy, determining thus the exercise of political power. (Dupré, 2012, s. 264) 


For Dupré innebærer denne demokratiske forankringen av verdighets- 
begrepet en sterk kritikk av religion. Hun mener teologiske tolkninger, 
der det er gud som i ytterste forstand gir mennesker deres verdighet, er 
uforenelig med det moderne begrepet. Det er folk selv som bestemmer 
hva verdighet betyr. Demokratiet tar makten bort fra teologene. Opp- 
dragsgiver er ikke Gud, men mennesker. 


... democracy is about taking the ultimate political power away from God and 
his representative on earth. ... It is the rejection of God from the political equ- 
ation that historically made it possible to turn human beings into citizens and 


actors in their political destiny. (Dupré, 2015, s. 19) 

Hun legger til grunn at det er folket selv som gjennom en apen offentlig 
og transparent prosess kommer fram til hva verdighet betyr, og hvilke 
rettigheter man vil bevilge seg. Hun mener verdighet er et offentlig anlig- 
gende, et res publica, hvor fellesskapet som kollektiv ma utvikle den nor- 
mative plattformen for hva verdighet er. 


Human dignity as res publica therefore requires that the determination of the 
boundaries of humanity and the normative scope of dignity have to be determi- 


ned in public and transparent manner. (Dupré, 2015, s. 22) 


Dupré ser dermed en avgjørende kobling mellom demokrati og verdig- 
het. Menneskeverdet blir det viktigste moralske begrepet for demokratiet: 
«human dignity is the ‘highest moral notion of democratic humanity’» 
(Dupré, 2015, s. 70). Verdighet betinger demokrati og gjør samtidig demo- 
kratiet nødvendig. Motsatt er det demokratiet som tilfredsstiller implikasjo- 
nene av menneskeverdet. Hvordan dette grunnlaget mer generelt utvikles 
i et demokrati drøfter hun ikke i dybden. Hennes interesse er i første rekke 
lovgiveres og rettens bidrag i utviklingen av det felles normative grunnlaget. 

Et annet grep Dupré gjør, er å sette verdighetsbegrepet inn i et tidsper- 
spektiv. Hun tar opp antikkens to begreper for tid, kronos og kairos, for å 
synliggjøre det hun mener er «human dignity’s transformative function» 
(Dupré, 2015, s. 158). Tid som kronos er gjentagende forutsigbar og stabil — 
tiden flyter. Kairos, derimot, er tid som oppbrudd og endring - «time of 
rupture and discontinuity» (Dupré, 2015, s. 157). Kairos innebærer forand- 
ring og brudd med fortiden - samfunn og individers liv endres. Dupré 
plasserer verdighetsbegrepet i hovedsak under Kairos. Verdighetsbegre- 
pet har etter hennes mening kommet klarest til uttrykk der omforminger 
av samfunn har funnet sted. Etter krigens ødeleggelser og nazismens fall 
ga verdighetsbegrepet en mulighet for en ny begynnelse, med demokra- 
tier basert på menneskeverd. Den samme prosessen fant sted på 70-tallet. 
da Spanias, Hellas og Portugals diktaturer falt. Verdighetsbegrepet fikk 
betydning som en grunnleggende verdi i de påfølgende konstitusjonene 
og ble retningsgivende for de nye demokratiene. Dette skjedde på nytt 
etter kommunismens sammenbrudd på 1990-tallet. Dupré viser hvordan 
verdighetsbegrepet spilte en nøkkelrolle i den demokratiserende proses- 
sen ved alle disse tre korsveiene: 

One recurring feature of human dignity is its association with new beginning(s) 
and democracy's "capacity to begin anew” by re-constructing dreams and pro- 
jects ... human dignity is a tool used by constitutions to make space for and 
create a break in the continuous flow of time, ... to mark the beginning of a new 


democratic time. (Dupré, 2015, s. 157) 


Det transformative aspektet ved verdighet er meget sentralt for Dupré. 
Menneskeverdighetsbegrepet, i en konstitusjonell kontekst, bidro til 
demokratisering. Det leder til forbedringer og bedre vilkar for mennesker. 

For Dupré kommer innholdet og betydningen av «verdighet» fram 
nettopp i de endringene det leder til. Definisjonen av begrepet er avhen- 
gig av i hvilken grad og pa hvilken mate verdighetsbegrepet bringer for- 
bedringer og pavirker endringer, hvordan det reduserer lidelser, og bidrar 
til mer rettferdighet og demokrati. Betydningen av verdighet ligger i de 
forskjeller begrepet har brakt i konkrete situasjoner: 


Human dignity: its substantive definition is arguably to be sought (and found) 
in the difference that the concept introduces to the law and in the impact it has 


on a given situation. (Dupré, 2015, s. 160) 


Allikevel er ikke innholdet i verdighetsbegrepet begrenset til summen 
av endringer menneskeverdsideen har medfort. Det unndrar seg denne 
begrensningen: «human dignity is an (a priori) abstract principle that can 
only be defined a posteriori as illustrated by a range of concrete exam- 
ples, but never be exhausted in the sum of its parts» (Dupré, 2015, s. 160). 
Verdighet er derfor, ifølge Dupré, 1) både noe som kommer til uttrykk i 
lovgivning, men som også står utenfor loven, 2) både samtidig/nåtidig, og 
noe som er utenfor eller bortenfor tiden, og 3) det er til stede i demokra- 
tiske prosesser, og samtidig utenfor disse som kritiske og transformative 
(Dupré, 2015, s. 167-169). Hun beskriver disse tre trekkene nærmere slik: 


1. Loven vil aldri bli identisk med menneskeverdet, det strekker seg 
utover det juridiske begrepet («Out of law reach»), (Dupré, 2015, 
s. 167). Det vil alltid ha en distanse til de lover og rettigheter som skal 
være grunnlag for anvendelse av begrepet i praktiske handlinger. 
Det er ingen gitt tekst, konstitusjon, ei heller menneskerettighetene, 
som er identisk med verdighet. 

2. Dupré mener begrepet star utenfor tiden og har et konkret innhold, 
en essens («eternity clause»). Hun forstar denne «utenfor-tiden- 
dimensjonen» som fylt av en uforanderlig kjerne som «the ultimate 
guarantee of democracy» (Dupré, 2015, s. 169). 

3. Verdighet har et granskende aspekt, det kan vere en kilde til kri- 
tikk av hvordan ting fungerer i det bestaende. 


Jeg tolker henne til å mene at menneskeverdet er en målestokk på hvordan 
vi behandler svake grupper i samfunnet, for eksempel funksjonshem- 
mede, eldre, utviklingshemmede, flyktninger og minoriteter. Begrepet er 
et ideal som vi kan måle samtiden og de fungerende rettigheter og lover 
opp mot. På den måten blir menneskeverdet en guide for hvordan dom- 
mere kan anvende det på nye måter i uprøvde saker, og hvordan demo- 
kratiet kan forbedres, slik at menneskeverdet i stadig større grad kan 
gjennomføres i praksis og i lover. 


Human dignity's primary role is not to bring a ready-made answer, but to guide 
judges as they venture into new territories, to encourage them to consider the 


"what if” question raised by the applicants. (Dupré, 2015, s. 159) 


Tidsaspektet ved Duprés forståelse av verdighetsbegrepet kommer også 
til uttrykk på andre måter. Det handler om verdighet i faktiske livene vi 
lever, og den tiden vi har til rådighet. Hun snakker om respekt for plural 
tid. Det vil si den tid det enkelte mennesket disponerer i sitt liv. Verdighet 
skal bidra til å sikre menneskers tid, hvor de kan leve gode liv, 


the freedom to construct one’s own time ... human dignity as time of ones own 
is therefore the constitutional tool that creates and maintains a time in which 


humanity can flourish. (Dupré, 2015, s. 152) 


Hun drøfter et interessant eksempel på individuell tid: En kvinne i Eng- 
land, som bor i egen omsorgsbolig, trengte hjelp til å gå på toalettet. Skulle 
hun få til det, innebar det at assistentene hennes var hos henne 1 time mer 
hver kveld. Det ville ikke institusjonen som hadde ansvar for omsorgen, 
de mente det var for kostbart. De bestemte at hun måtte bruke bleier til 
tross for at hun ikke var inkontinent. Omsorgsinstitusjonen respekterte 
ikke pasientens behov for egen tid. Dupré mener dette er en krenkelse av 

kvinnens verdighet, og at eksemplet illustrerer tidsaspektet ved verdig- 
het. Menneskeverdet bidrar til å endre tiden, historien, men det handler 
også om levd tid for den enkelte. Å bli behandlet med verdighet er å bli 
gitt tid. Mange sykehjemsbeboere i dag opplever daglige krenkelser som 
konkret er knyttet til tid: Det er ikke tid for dem. Det interessante her, er 
at tid blir en dimensjon i verdighetsbegrepet. 

Verdighetsbegrepet kan knyttes til tid også i forbindelse med livets 
begynnelse og slutt, og med hensyn til kommende generasjoner. Da ver- 
dighetsbegrepet slo igjennom som grunnleggende verdi, var det livet fra 
fødsel til grav som skulle beskyttes. Ny teknologi har gjort livets start 
mer utydelig. Verdighetsbegrepet må avklares i møte med nye medisinske 
muligheter for nedfrysing og kunstige befruktninger. Også i andre enden 
av livet utfordres verdighetsbegrepet: Skal livet avsluttes med natur- 
lig død, eller skal mennesker selv ha en innflytelse på hvordan og når? 
Tidsaspektet handler også om kommende generasjoner og menneske- 
heten som sådan. Man må ta hensyn til de som enda ikke er født. Deres 
liv påvirkes av våre valg. Dupré nevner kloning av mennesker og gene- 
tisk modifisering av mennesker som eksempler. Hvis det tillates, vil det 
endre arvemassen. Dupré støtter at verdighetsbegrepet benyttes til å sette 
opp lovverk mot slike endringer. Hun mener man skal holde seg til den 
«naturlige» arvemassen, ikke «spille» med framtidens generasjoner, og 
ikke utvikle en ny type menneske. Verdighetstanken bidrar slik også til å 
sikre framtidens generasjoner. 

Dupré argumenterer for at verdighetsbegrepet er en respons på grufulle 
historiske hendelser. Verdighetsbegrepet uttrykker et ideal, en visjon om 
endring og en ny framtid eller ny begynnelse. Det representerer håp om 
en mer rettferdig verden og en slutt på lidelse. Det representer optimisme 
og transformasjon, det gir håp og motiverer til å løfte mennesker som 
lever i nedverdigende forhold, opp til et liv i verdighet; 


human dignity can be understood as that of a powerful ideal that captured the 


imagination and dreams of philosophers across centuries. (Dupré, 2015, s. 30) 


Et poeng Dupré selv ikke legger sa stor vekt pa i sin tolkning av verdig- 
hetsbegrepet, er den konserverende dimensjonen som hun ogsa plasse- 
rer det i. Det er bade Kronos og Kairos, hvor hun selv vektlegger Kairos. 

I likhet med McCruddens framstilling av verdighetsbegrepets kjerne trek- 
ker Dupré fram en uforanderlig dimensjon. Selv om hun selv vektlegger 
det åpne og nyskapende, er retningen på endringene stabil og bestemt av 
denne kjernen. For meg er det derfor en indre spenning i hennes posisjon. 
Hvis vekten ligger på at det er demokratiet, gjennom åpne prosesser, som 
fyller menneskeverd med innhold, da er det et begrep som innholdsbe- 
stemmes nedenfra. Samtidig argumenterer hun for at begrepet er heuris- 
tisk. Det er et overskudd av innhold i begrepet, som ligger utenfor tiden. 
Verdighetsbegrepet har en essens. Da blir det en motsetning mellom 
begrepets på forhånd gitte innhold og demokratiske prosesser som fyller 
det med innhold. Dupré blir beskyldt for å komme nær en teologi som 
hun selv er så kritisk til (Mavronicola, 2015). Demokratiet ligger innebygd 
i verdighetsbegrepet, men det er ikke demokratiet som faktisk fyller det 
med innhold. Demokratiet strekker seg mot en stadig dypere forståelse av 
noe som på forhånd er gitt. Menneskeverd som heuristisk begrep blir der- 
med et naturrettslig prosjekt. Demokratiet kan bidra, men da til å avdekke 
et betydningsoverskudd som allerede ligger som mulighet i verdighetsbe- 
grepet. Hvis min analyse er riktig, er menneskeverdbegrepet hos Dupré 
primært gitt, og det må omsettes til demokrati, men demokratiet står ikke 
fritt til å fylle begrepet med et hvilket som helst innhold. 

Dupré åpner begrepet med sin tolkning av verdighet som heuristisk. 
Hun politiserer og rettsliggjør det, samtidig som hun forankrer det i 
moral. I McCrudden blir menneskeverdet noe pent og pyntelig som 
sikrer noe grunnleggende, basert på konsensus. For Dupré, derimot, er 
begrepet langt mer dynamisk. Det har i seg en kraft og endringspoten- 
sial som mangler hos McCrudden. Samtidig står hun splittet tilbake med 
et menneskeverdbegrep som på sett og vis er naturrettslig og samtidig 
åpent og demokratisk. Det synes vanskelig å forene disse to sidene i hen- 
nes prosjekt. 

Dupré tolker begrepet til å utvikle verdighet for dem som ikke har 
det. Hun ser arbeideres rettigheter som eksempler på dette; de har fått 
en bedre livskvalitet. I likhet med henne har Costas Douzinas også en 
interesse for hvordan de som er krenket, kan forandre sine liv. Der Dupré 
er opptatt av konstitusjon og bedre livsvilkår, er Douzinas også opptatt av 
lov, men i tillegg hva denne type ideer gjør med mennesker. 

Verdighet som «flytende signifikant» 


Som allerede nevnt diskuterer ikke Douzinas verdighetsbegrepet som 
sådan. Hans interesse er menneskerettigheter og forståelsen av mennes- 
ket slik den kommer til uttrykk gjennom disse. Rettighetene konstrueres 
med utgangspunkt i en abstrakt forståelse av hva man mener alle har 
felles, en menneskelig essens. Douzinas stiller seg kritisk til om det finnes 
en slik essens. Han mener begrepet «menneske» i menneskerettighetene 
er «en flytende signifikant» (Douzinas, 2000, S$. 255, 2007, $. 55). 


“Floating” signifier is variously defined as a signifier with a vague, highly varia- 
ble, unspecified or non existent signified. Such signifiers mean different things 
to different people: they may stand for many or even any signifieds; they may 


mean whatever their interpreters want them to mean. (Chandler, 2007, s. 250) 


En «flytende signifikant» regnes som flytende fordi den ikke har et pre- 
sist avgrenset innhold, men den kan fylles pa et mangfold av mater. Den 
utvikler seg gjennom sammenhenger som ligner andre hvor det har veert 
brukt tidligere, men samtidig endrer eller utvider det betydningen. 

Et kort tilbakeblikk pa rettighetshistorien viser at de som fikk tildelt 
rettigheter gjennom rettighetserklæringer, var et svært begrenset antall. 
Den språklige formen har vært universell, mens det i realiteten har dreid 
seg om en liten gruppe hvite menn. Den franske erklæringen av 1789 er 
protypen på det. Begrepet menneske i disse rettighetene angikk i realite- 
ten en elite. Etter hvert har nye grupper, som slaver, arbeidere, kvinner, 
religiøse minoriteter, osv., kjempet seg til like rettigheter. Dette ble, om 
enn i en annen grad, også en problemstilling etter 1948. Hvem er mennes- 
ket i menneskerettighetene? Hvem er inkludert, og hvem er ekskludert? 
Butlers (Butler, 1996) anliggende ligner Douzinas’, og hun peker blant 
annet på at menneskerettighetene slik de er formulert, angir heterofili 
som norm, og inkluderer ikke homofile og lesbiske. Rettighetene bygger 
på en bestemt familieforståelse som forutsetter ekteskap som et forhold 
mellom mann og kvinne. Når LHBT-grupper i dag påberoper seg men- 
neskerettigheter og menneskeverdet i sin kamp for anerkjennelse, er det 
et eksempel på nytolkning av verdighetsbegrepet og menneskerettighe- 
tene. De kjemper for å bli inkludert i verdighetsbegrepet. De vil endre 

forståelsen av at ekteskapelig kjærlighet (det er familien og ekteskapet 
som gjelder i menneskerettighetene) også kan gjelde homofil og lesbisk 
kjærlighet. Det er en mangel på samsvar mellom konkrete mennesker 
og det abstrakte mennesket som man finner i lover som blant andre 
menneskerettighetene. «The formalism of law make the legal person an 
empty vessel or cipher and hinder the recognition of his concrete, unique 
characteristics» (Douzinas, 2007, s. 41). En abstrakt generell forståelse av 
mennesket vil ikke kunne dekke menneskers liv slik det leves. Det er en 
uoverensstemmelse som ikke kan harmoniseres, derfor er det viktig hvil- 
ket innhold og hvilken forståelse av mennesket som fyller loven. 

Douzinas hevder at «mennesket» i MR er en «flytende signifikant», 
men han sier ikke noe spesifikt om menneskeverdbegrepet. Allikevel 
tillater jeg meg å tolke hans bruk av begrepet «flytende signifikant» om 
mennesket også til å gjelde menneskeverdet. Implisitt i «mennesket» slik 
det anvendes i menneskerettighetene, ligger en oppfatning av at det har 
verdighet. Verdighet er uløselig knyttet til mennesket slik det beskrives 
i menneskerettighetene. De to begrepene har ikke en lik historie, men i 
denne sammenhengen er det et betydelig sammenfall. Begge begrepene 
er i denne konteksten normative. 

Douzinas avviser ideen om at mennesket har en iboende verdighet: 
«Humanity has no intrinsic normative value» (Douzinas, 2007, 8. 57). 
Slik jeg tolker han, mener han med dette at hvis mennesker hadde ver- 
digheten i naturen, ville det ikke ha vært nødvendig å utvikle mennes- 
kerettighetene. I Douzinas’ rasjonale er den iboende verdien noe som 
proklameres. Det tilskrives mennesket. Menneskerettigheter er nødven- 
dige for a sikre og gi mennesket verdighet. Verdigheten far et innhold 
nedenfra. Nar menneskeverdet proklameres, far det ogsa en funksjon av 
noe utvendig som kan anvendes som målestokk og visjon. I trad med 
dette forstår Douzinas menneskerettighetene som noe som former men- 
nesker. «Rights do not just belong to human, rather, they make human», 
skriver han (Douzinas, 2000, s. 261). Mennesker forstår seg som bærere 
av rettigheter og verdighet: 


... dignity, the universal attribute of humanity. The legal mentality teaches us 
to respect others as right-holders whose legitimate claims will be honoured as 


much as ours. (Douzinas, 2007, s. 40) 

10. desember 1948 fikk menneskerettighetene og menneskeverdet gjen- 
nomslag gjennom FNs vedtaket av verdenserklæringen om mennes- 
kerettigheter. Det var en begivenhet som skapte og skaper endringer. 
Menneskeverdet åpner for nye måter for mennesker å se seg selv, hverandre 
og samfunnet på. Mennesker som ikke har sett på seg selv som verdige, 
men tvert om forstått seg selv som uverdige, f.eks. daliter, kan gjennom 
kunnskap om menneskeverdet endre syn på seg selv, og derigjennom 
utvikle selvrespekt. Undertrykte kan gjennom kunnskapen om mennes- 
keverdet endre selvforståelsen, og dermed gjøre krav på liv i verdighet. 
Kunngjøringen om den iboende verdigheten gir dem en annen status. 

Med Douzinas’ utgangspunkt kan en stille spørsmål om hvem ver- 
digheten gjelder, og hvordan den kommer til uttrykk. Lovens formu- 
leringer vil ikke nødvendigvis innebære verdighet for enhver, tross 
lovens universelle form. Menneskeverdet må tolkes, anvendes, og fylles 
med innhold i møte med og på bakgrunn av menneskers erfaringer og 
behov. Når mennesker våkner og blir klar over avstanden mellom men- 
neskeverdet og det livet de lever, vitaliseres menneskerettighetene og 
menneskeverdet. På den måten vil ulike grupper og variasjoner i leve- 
måter utfordre tolkninger av menneskeverdbegrepet og fylle det med 
nytt innhold. Urfolk, personer med funksjonsnedsettelser, samt mange 
andre, har tatt i bruk verdighetsbegrepet i kampen for sine rettigheter 
og verdige liv. 

Selv om begrepet mennesket i MR for Douzinas er en «flytende signi- 
fikant», så er det ikke tomt. Det har en stor symbolsk kraft. Derfor egner 
menneskerettighetene og verdighetsbegrepet seg i politiske kamper. De 
gir ammunisjon og redskaper for endring: 


the “humanity” of human rights is not just an empty signifier; it carries an 
enormous symbolic capital, a surplus of value and dignity endowed by the Re- 
volutions and the Declarations and augmented by every new struggle for the 


recognition and protection of human rights. (Douzinas, 2002, s. 399) 


I mange sosiale og politiske kamper er menneskerettigheter og mennes- 
keverdet noe man ønsker a ha på sin side. Et eksempel er kampen for 
assistert selvmord og aktiv dødshjelp, der verdighetsbegrepet konkret tas 
i bruk gjennom å hevde retten til å dø med verdighet. 

This symbolic excess turns the “human” into a floating signifier, into something 
that combatants in political, social and legal struggles want to co-opt to their cau- 


se, and explains its importance for political campaigns. (Douzinas, 2007, s. 55f) 


Det er en potensiell sprengkraft i verdighetsbegrepet. Men en politikk 
som hevder a vere basert pa menneskeverd, er ikke nodvendigvis en 
garantist for menneskeverdet. Mange krenkelser kamufleres under reto- 
rikken om menneskets iboende verdighet. Dette er ogsa noe Upendra 
Baxi drofter (Baxi, 2006). Man kan appellere til menneskeverd og men- 
neskerettigheter, men samtidig opprettholde krenkende strukturer. For 
eksempel var det kriminelt å være homofil i Norge fram til 1972. 

Mennesker som søker verdighet, har gjerne utfordringer som hindrer 
dem fra et liv i verdighet. Disse hindringene kan være helt annerledes 
og utenkte for dem som i sin tid utviklet rettighetene. Innholdet i ver- 
dighetsbegrepet vil endres ut fra nye kontekster, som i eksemplet over 
med LHBT. Det viser at til tross for den universelle formen, eller kanskje 
nettopp på grunn av den, er det viktig å se hva egentlig menneskeverd og 
iboende verdighet betyr, og stille spørsmål om hvem som ekskluderes, og 
hvem som inkluderes. 

Det er lett å krenke mennesker. Samtidig må man spørre: Hvorfor skal 
man proklamere menneskers verdighet, hvorfor er det galt å behandle 
mennesker dårlig? Menneskeverd er noe vi ønsker å ha, noe vi tror er 
godt for individ og samfunn. Dette spørsmålet besvarer ikke Douzinas 


med sin forståelse. 


Sluttkommentar 


Jeg har sett på menneskeverdbegrepet gjennom tre fortolkninger som 
hver på sin måte kaster lys over et sentralt, men gåtefullt begrep. Det er 
vanskelig å fange betydningen av menneskeverdet. Like fullt er det et vik- 
tig begrep. Menneskeverdet er en grunnverdi i den vestlige kulturen. Det 
betyr ikke at det ikke også er relevant i andre kulturer. 

Slik jeg leser McCrudden, er pluraliteten av tolkninger av menneske- 
verdet et sentralt poeng i seg selv. Hans forståelse av begrepet som place- 
holder er et resultat av den erkjennelsen. Det lar seg kombinere og lese inn 

i et mangfold av teologiske og filosofiske og juridiske tradisjoner. I et slags 
forsvar for verdighetsbegrepet søker McCrudden mot det som er felles 
i tolkningene av begrepet, placeholderens stabile funksjon. McCrudden 
fant tre kjernepunkter som er felles. Menneskeverdet er noe iboende, som 
alle har. Videre har man et ansvar for andre på grunn av deres verdighet, 
og til slutt legges verdigheten til grunn og regulerer forholdet mellom sta- 
ten og borgerne. Blant majoriteten av dem som anvender begrepet, er nok 
dette treffende. Han søker ikke begrunnelsene for de enkelte elementene. 
Det viktigste blir å få plassert begrepet som en felles grunnverdi. 

En av de McCrudden (2013b, s. 11f) forholder seg kritisk til, er Douzi- 
nas, som ikke deler hans oppfatning om at menneskeverdet er iboende. 
Douzinas har rett i at mennesker er lett å krenke, og at det foregår mye 
både i historien og i vår samtid som viser at mennesker krenkes på det 
groveste av andre mennesker. I Douzinas’ drøfting forskyver han fokuset 
fra essensielle menneskelige kjennetegn til menneskeverdet som et poli- 
tisk verktøy for rettferdighet. Når vi hevder at menneskeverd finnes, er 
det ikke en beskrivelse av hva mennesket er av natur, eller hva mennesker 
gjør, men det er en visjon. Det er en visjon vi selv må ta ansvar for. Vi har 
skapt og proklamert prosjektet menneskeverd. Med det har vi introdusert 
et kraftfullt og virkningsfullt redskap. 

McCrudden opererer innenfor en tradisjonell liberalfilosofisk ramme. 
Han er opptatt av samfunnets grunnverdier og av å sikre alle et minste 
minimum av rettigheter og menneskeverd. I hans prinsipp om å tilkjenne 
andre samme rettigheter som en selv, ligger en forståelse av menneske- 
verd som gjensidighet. Allikevel blir dette ofte en formell gjensidighet. 
Med det mener jeg at alle har de samme rettigheter og muligheter på 
papiret og i loven, men ikke nødvendigvis i livet. Vi vil ha menneskeret- 
tigheter og bli behandlet med verdighet, men McCrudden utvikler ikke 
den mulige samfunnskritikken som ligger i verdighetsbegrepet. Både 
Duprés og Douzinas’ fortolkninger gjør verdighet til et langt mer dyna- 
misk og progressivt begrep enn McCrudden. 

Dupré forstår begrepet menneskeverd som heuristisk. Sider ved denne 
forståelsen er interessante. Menneskeverdbegrepet utvikles gjennom 
gjetninger, antagelser og sprang. Det har ikke en avgrenset og avklart 
betydning som ligger fast, men åpner for nye muligheter og nye områder 

a anvende det pa. Forst i ettertid vil man kunne vurdere om det traff. 
Menneskeverdet rommer mange aspekter, det blir i denne sammenhen- 
gen et kreativt og nyskapende begrep. Hun viser dette blant annet gjen- 
nom a se pa menneskers tilgang til egen tid og det hun kaller plural tid. 
Tid er viktig for den enkelte, samtidig innebærer tid veldig ulike ting for 
mennesker avhengig av livsfaser og de liv vi lever. Verdighetsbegrepet blir 
ikke bokset inne i en konsensus, men slippes fri til å utfordre det etablerte 
og nye livsområder. 

Framtredende ved hennes tolkning er koblingen til kairos. Menneske- 
verdighet kommer til sin rett i tider med oppbrudd og transformasjoner, 
når diktaturer faller og menneskeverdet kommer inn som grunnlag for en 
demokratisk retning på samfunnet, slik som i Europa etter 2. verdenskrig. 
Hun kobler demokrati og menneskeverd tett sammen, som McCrudden, 
men på en annen måte, ved at hun vektlegger begrepets medvirkning til 
transformasjon. Både McCrudden og Dupré ser begrepet som basis i og 
for demokratier, men Dupré vektlegger i tillegg endring. Hun har videre 
også en sosial profil på sin tolkning av begrepet, hvor hun mener det har 
bidratt til arbeideres rettigheter og verdige liv. Hun anvender det også til 
å beskytte framtidige generasjoner og menneskets arvemasse. 

Dupré havner for meg i en spagat når hun på den ene siden mener 
at det er demokratiet som skal definere og fylle verdighetsbegrepet med 
innhold. Samtidig hevder hun at det er et heuristisk begrep med reelt inn- 
hold som avdekkes, noe som har et innhold utenfor tiden. Hun hevder at 
menneskeverdet står utenfor tiden, har en essens. Den heuristiske meto- 
den åpner for sprang, uventede vendinger i tolkninger og anvendelse av 
verdighetsbegrepet, men drar med seg en spekulativ ontologi. Hvis man 
aksepterer min tolkning av Douzinas, og overfører hans begrep «flytende 
signifikant» til også å gjelde menneskeverdet er det mennesker selv som 
fyller det med innhold; begrepet er immanent. Det er vi som tolker og gir 
det mening, det er vår visjon. Det gjør ikke begrepet mindre reelt. Verdig- 
het som en «flytende signifikant» er et strategisk og viktig begrep. Det er 
et begrep som man i dag vil ha på sin side i de politisk moralske kampene. 

Mennesker kan endre syn på seg selv når de blir kjent med tanken 
om menneskeverd. For mange har det vært transformerende og gitt 
selvrespekt og stolthet, særlig for grupper som har levd under uverdige 

forhold. Douzinas plasserer arenaen for menneskerettigheter, og jeg leg- 
ger til menneskeverd, der hvor mennesker strever og kjemper for seg 
selv eller andre, strever for verdighet. Begrepet lever av og gjennom den 
appellen det har. 

En «flytende signifikant» er per definisjon mulig å koble sammen med 
nesten hvilken som helst signifikant. Skal det være en signifikant betin- 
ger det at den har noe av placeholderens begrensninger innebygd, ellers er 
det meningsløst å kalle det en «flytende signifikant». Uten slike begrens- 
ninger vil den være helt tom. Tradisjonen har etablert noen tolkninger 
som skaper slike begrensninger. McCruddens tre elementer er i nærheten 
av disse. Det er skapt en kjerne av betydninger av begrepet som gjør det 
egnet som et kritisk nyskapende begrep. 

Den Douzinas-inspirerte tolkningen åpner for noe av det samme som 
den heuristiske fortolkningen ga rom for. Begge vektlegger det nyska- 
pende og det strategiske, det som gjør at man bruker det til å utvide 
rommet for hvem og hva som inkluderes i menneskeverdet. Det er en 
kontinuerlig kamp for svake gruppers verdighet i møte med demokratiets 
konserverende prioriteringer og privilegier, og autoritære regimers igno- 
rering av menneskeverdet. 

Vi lever ikke med en fasit i hånden over hva menneskeverdet er, slik 
man av og til kan få inntrykk av i menneskerettighetsdiskurser. Det kan 
heller ikke reduseres til noen få standardspørsmål som abort og aktiv 
dødshjelp. Den moralske grunnverdien menneskeverd er viktig, men det 
er opp til oss å forvalte og tolke den. Det er vårt ansvar å holde liv i den, 
fylle den med innhold og gjennomføre den. Det bør stimulere til å utvikle 
sensitivitet for når menneskeverdet krenkes. Med McCrudden kan man 
si at «dignity becomes a useful vehicle for an expanding idea of empathy» 
(McCrudden, 20138, s. 13) - empati også med dem som enda ikke er født, 
og sorge for at de har muligheten for verdige liv. 

Menneskeverdighet er en sentral verdi i og for demokratier. Det er en 
politisk, juridisk og moralsk verdi som ber danne grunnlag for et sam- 
funnskritisk blikk. Det er en verdi som kan installere hap, og inspirere 
til endring. 


Once it is acknowledged that what is at stake in human rights is the dignity 


of the person, the possibility of different manners of envisaging this question 

becomes evident, as well as the different ways in which it can be answered. In- 
deed, what western culture calls “human rights” is a culturally specific form of 
asserting dignity of the person and it would therefore be very presumptuous to 


declare that it is the only legitimate one. (Mouffe, 2014, s. 189) 

